
S itisticà 


Maestri ai imaginarului grotesc 
Petru URSACHE 


Există între Eminescu şi Caragiale o serie de afinități 
elective (chiar acolo unde te aştepţi mai puţin) pe care istoria 
literară nici gând să le sesizeze la vreme. S-a observat cu 
meticulozitate exteriorul, imediatul, în relațiile bune-rele şi 
îndelungate între cei doi mari contemporani. Şi ce bucurie pe 
vajnicul scormonitor de documente care putea să înşire micile 
neînţelegeri, cum se amenințau cu pumnul, ce farse îi făcea 
pişicherul de nenea Iancu poetului cu plete lungi, rătăcit prin 
saloane sau pitit prin cine ştie ce boscheti, cu ochii atintiti 
spre lună sau spre cine ştie ce balcon (Octav Minar, C. 
Stănescu etc.). Nimic mai contrastant, ni se spunea impardo- 
nabil şi cu ifos, între un visător şi un om practic, între un 
pesimist căzut în halucinatiile unor istorii imaginare şi un 
comersant de Buzău cu firmă, vipuşcă şi faliment în palmă, 
între un răzvrătit încruntat care se luptă cu toată lumea şi-i 
inteapá de satiră pe imputernicitii zilei, burdusiti de titluri, 
decoraţii, de imoralitate şi un ştrengar care vede peste tot 
mitici-mititei, se distrează ca la drăgaică şi-i dă zor că nu 
luptă cu puterea. Putin-putin şi poetul, grav, sententios si 
incomod devine personaj comic, spre hazul amicului. Nu de- 
mult un criticastru, mergând pe panta producătoare de amețeli 
a deosebirilor, ni-l livra pe adoratorul de îngeri cu păr blond 
şi ochi albaştri drept un alt Rică Venturiano. 

Este momentul, măcar acum, în ultimul ceas, să se va- 
dá şi cealaltă faţă a realităţii; dincolo de aparente, Eminescu 
şi Caragiale erau atât de uniti în fiinţa lor tainică şi complexă 
încât putem spune că reprezentau (aproape singurii în epocă) 
umanitatea românească în forma ei cea mai înaltă, pură şi 
eroică. Ce-i unea oare în adâncurile existenţei lor? Simplu: 
veacul îi unea, cu toate dezastrele lui, cu rästurnärile si cu 
prefacerile care au răscolit omenirea, obligând-o să opereze 

cu criterii nemaiauzite şi nemaivăzute în valorizarea rapor- 
turilor umane. Nu este vorba de un determinism simplificator, 
însă agitația si angoasa care s-au instalat, încet şi sigur pe 
întinderea secolului, au produs roade imprevizibile, total 
nedarwiniste: se adună oameni care nu se aseamănă, se spun 
adevăruri pentru a nu fi crezute, se votează legi pentru a fi 
călcate în picioare, chiar de parlamentari. Nici spiritele alese 
nu se mai înţeleg totdeauna, în existenţa lor cotidiană, dar se 
bucură de privilegiul de a se regăsi în ficțiunea formelor 
poetice, pentru a vorbi una şi aceeaşi limbă, îndrăgită chiar şi 
de zei. 

Fireşte, nimeni nu şi-l imaginează pe I. L. Caragiale 
scriind o poezie tip Mai am un singur dor, sau comedii cu 
personaje caricate, pe Eminescu. Fiecare cu înzestrarea şi cu 
îndemânarea lui. Există câteva excepţii atât de frapante, încât 
nu mai întăresc regula, ci dau la o parte orice logică normală. 
Este vorba de caricatura politică şi de moravuri, domeniu în 
care şi Eminescu, şi Caragiale au excelat deopotrivă. Poetul 
din Scrisoarea III se ia la întrecere cu dramaturgul din O 
scrisoare pierdută, ca să continue competiția pe terenul 
articolelor politice, în cazul primului şi al momentelor, în 
privinţa celuilalt. Scrisoarea III, ca multe dintre capodoperele 
eminesciene, interesează nu numai ca formă finită, armoni- 
oasă şi pură, dar şi ca mărturie a unei mari aventuri poetice, a 
unui efort creator captivant ca spectacol în sine, în care geniul 
îşi dă măsura întregii ființe. Bătălia pentru forma frumoasă 
cere adesea sacrificarea unor segmente experimentale, ele 
însele de mare valoare. Iată de ce se cuvine să se apeleze si la 
variantele eminesciene: imaginile caricaturate din forma 
finală a Scrisorii III nu pot fi percepute corect fără raportarea 
la anumite pasaje din variante, ca şi la opera lui Caragiale, la 
presa ilustrată a timpului, la întregul mental artistic al 
veacului. O grea răspundere îşi asumă cel ce încearcă să 
emită judecăţi de valoare în legătură cu Scrisoarea III. Din 
păcate, s-a procedat numai simplificator şi scoläreste, 
începând cu G. Panu care n-a înțeles nimic din creația 
poetului, până la autori mai noi, la mult regretatul Z. Ornea, 
de pildă. 

Discuţia începută aici are ca suport următorul brouillon 
din variantele Scrisorii III: Dar ce-i în fund acolo, ce vuiet si 
murmură/ De setleva, de mazu, de trag cartea pe fata/ Ce 
lege se discută cu straşnică căldură?/ De foc unul l'apucá pe 
cel alt de mustata/ Un țipăt se aude urât: Scobeică fură/ Cu 
carte măsluită tâlharul ne înhaţă/ Şi cine-i roşcovanul buhav 
în fundul scenii?/ — Scobeică, ce'l trimise aci botoşunenii// 
Într'adevăr vr'o şase în fundul adunării/ Stau împrejurul 
mesii ca fii(i) unei secte/ Unu-şi scobeste nasul cu unghia n 
fundul nárii/ Din plete-si scoate altul micutele insecte/ 
Scobeică e täcutul prezdent a discutării/ Si tuturor le 'mparte 
la frunte mici proiecte/ Si ei le fin ascunse în palmă, cată 
chior/ E importantă legea de sic... un stosişor. Sunt şi alte 
exemple. Ele dovedesc strádania poetului de a asocia umorul 
cu satira, de a supune imaginea caricaturatá, expresie a 
imbecilitatii politice, unui atac verbal necruţător. Personajul 
vizat cade victimă în două reprize, o dată prin transpunerea în 
imagine rizibilă şi grotescă (bulbucatii ochi de broască), a 
doua oară prin abaterea urgiilor satirei asupra-i (Voi sunteți 
urmaşii Romei... ?, ...cum nu vii tu Tepes Doamne!). Deocam- 
dată varianta se mărgineşte la statutul de reprezentare bufă, ca 
în scrierile lui I. L. Caragiale: Dar cine-i ceata asta cu nasuri 
înroşite/ Cu dărele prin barbă, cu feţele nerase/ Guri mari şi 
buhăite, mustetile sborsite/ Cu cismele cárpite, cämäsile 
soioase/ Privirile sunt crunte şi feţele 'ncruşite/ Cu frunti mai 
mici de-un deget, cu cefe roşii groase.../ Ei sunt smántána 
lumii.../ Când clopotul auzi 'vei/ Să ştii că toţi sunt faţă... s'au 
adunat beţivii./ Acolo prezidentul frizând o fata calmă/ Că e 
cam după masă n'ar vrea să se cunoască —/ Si cum îi vede 
astfel pe dragii săi de-a valma/ Întoarce: asupra tuturor 
scârboşii ochi de broască/ În fund unul mai scârnav îşi suflă 
nasul 'n palmă/ Şi de surtuc o şterge, mahmur se uită, cască/ 
Berlicoco întinde a mână după clopot/ Tăcere pretutindeni, în 
sală câte-un şopot. 

Mulțimea se agită, vociferează, chipurile arată a fi 
aprinse de vicii, trupurile sunt îngroşate ori subtiate, după 
toate regulile grotescului. Nu sunt figuri destinate a fi prinse 
în versuri ori în proză, ci artelor plastice, desenului, picturii: 

Ce comédie-i aceasta? Bine! stiu c-academie/ E sufficiente- 
mente rimă la scamatorie/ S-asa dar şi prin urmare, pe 
Minerva şi Apollo!/ Ctitorul Mitita Bosco-l vom numi 
de-acum íncolo,/ Si turbati aplauda-vom trucurile-i fel de 
fel:/ Bravo! Secretar perpetu, eternel! sempiternel!/ Si promit 
c-o să petrecem bine... A, dar sapristi!/ Domnii mei, nu 
cumva care v-afi jurat a má prosti?/ Auzi hal de ctitorie? 
ctitorie-boscărie,/ Alandala coconara! halimă, nu istorie!/ 
Bietul Duna răposatul, mare-al vremii caraghioz!/ Dac-ar 
mai trăi, Mitifá Bosco l-ar lăsa pe jos. Mititá Bosco era 
porecla lui Dim. A. Sturza, om politic liberal şi secretar al 
Academiei. Sá se retina aglomerarea de epitete cu valoare 
negativă, ca şi jocul de cuvinte Bosco — boscărie — academie. 
Pasajul nu aparţine lui Eminescu, după cum pare, ci este din 
epistola Amicului meu Gion de I. L. Caragiale. Si următorul 
este semnat de autorul Năpastei, desi, dacă ar fi fost redactat 
în versuri, iarăşi am fi tentaţi să-l punem pe seama lui 
Eminescu: Într-o duminică, în ziua de Crăciun, mitocănimea 
era ca de regulă în par la galerie. Se juca „Amicii falsi", 
„Nos Intimes“ a lui Sardou. Se făcuse pe semne abuz de 
casă; se vânduseră mai multe bilete decât prescrie regula- 
mentul: erau peste cinci sute de mitocani sus, infierbántafi ca 
la orice praznic: vorbeau, rádeau, se certau; şedeau unul 
peste altul; tipa unul strivit, ceilalți făceau chef — ceva 
nespus. Când să se ridice perdeaua, unul din loja din dreapta 
a galeriei începe să strige vesel pe altul din loja opusă: 

— Nita al Zamfirii! Nita al Zamfirii vaduvii! 

— Uite, ma! zice Niţă către altul de lângă el; vezi, nene, 
mitocanii din Trichileşti şi de pe la Bonaparte a-nceput şi ei 
să vie la teatru... Oleu! (Din carnetul unui vechi sufler). 

Se întâmplase ceva nou în secolul acela, în lumea 
artelor: triumful caricaturii şi al grotescului, cuprinzând nu 
numai artele plastice, dar şi formele literare. Aşa-zisul 
realism de tip balzacian, care s-a revărsat ca un noroi peste tot 
secolul, nu figura decât ca un eufemism moştenit din vechi 
timpuri. Ce înseamnă reprezentări corecte, conforme cu 
natura cuminte şi blândă? Multimile nu aveau răbdare, cum 
se vede şi din ultimele citate din Caragiale. Ele scăpaseră la 

libertate si la teatru si doreau sä se manifeste ca animalele 
sănătoase, inconstiente şi zburdalnice. Chiar si puternicii 
zilei, cei care se bucurau de binefacerile Constitutiunii, pusă 
în rol după 1789, 1830, 1848 etc. s-au trezit apucati de neas- 
tâmpărul de a călca în picioare legile fabricate, aprobate şi 
publicate de ei înşişi. Ce Balzac, ce realism? Aici trebuia o 
mână forte, capabilă să înşface, aceste animale dezläntuite, să 
le pună în fata propriile diformitáti morale şi să le readucă in 
tarcul legii şi al bunului simt. Aşa a apărut caricatura ca un 
nou gen al artei, destinat să se afirme viguros în toată întin- 
derea secolului şi în mai multe domenii ale vieţii culturale. 
Nu este vorba numai de a prezenta în culori şi în linii impo- 
sibile societatea prea zgomotoasă şi căzută în jocurile circare 
ale democraţiei burgheze, ci de a stabili măsura estetică a 
formelor caricate, adică disciplinarea lor într-un orizont de 
gândire specific întregii ideologii artistice. Aşa a fost redefinit 
şi impus grotescul în imaginarul artistic al epocii; o categorie 
de sine stătătoare, câştigând interes tot mai larg, adesea în 
defavoarea frumosului de tip clasicist şi chiar a sublimului. 
Mari personalităţi artistice şi literare l-au îmbrățişat imediat, 
cu căldură, de la Victor Hugo la Ch. Baudelaire, de la 
Théophile Gautier la Eugène Viollet-le-Duc, unii teoreti- 
zandu-l, alții aducând elogii geniului caricaturii şi grotescului, 
anume francezului Honore Daumier. 

În anii ’30 ai secolului al XIX-lea, apărea la Paris revista 
La Caricature sub direcția ziaristului Charles Phillipon, un 
antimonarhist fără leac, neîncetat urmărit de poliţie, sancţionat 
zdravăn (amenzi, detentii) pentru caricatura politică. I s-a 
alăturat cu entuziasm şi îndârjire Honore Daumier, tânăr pictor 
încă necunoscut, cu aceeaşi fixatie pe monarhie, ca şi patronul 
său, Phillipon. Daumier avea să iasă repede din anonimat prin 
caricatura politică. Nu-şi lua subiecte oarecare, ci figuri regale, 
pe bârdâhănosul Ludovic-Philip şi pe fanfaronul Carol al 
X-lea, cei doi suverani care au dus la mai multe revolte 
populare, ultima fiind Revoluţia din 1848. Două caricaturi, La 
Poire (Para) şi Gargantua, reprezentându-l pe Ludovic-Philip, 
i-au adus gloria lui Daumier, dar şi închisoarea. A urmat 
colaborarea de câteva decenii la Charivari, pe limba lui nea 

Iancu, Tărăboiul, avatarul publicaţiei La Caricature, avându-l 
ca director pe acelaşi Phillipon. Cu timpul, mai toate marile 
oraşe ale Franței au fost prinse de patima pentru Täräboi, adică 
au apărut pe piaţă publicaţii după chipul şi asemănarea lui 
Charivari. Caricatura politică şi de moravuri dezvolta cu 
succes acţiuni terapeutice, iar societatea începea să intre în 
normalitate. Daumier culegea toate laudele şi pe drept, 
deoarece pusese temeliile unei arte noi, moderne, caricatura 
şi-şi vedea posteritatea asigurată printre marii cei mari. 
Mântuită de fantasmele formelor diforme, societatea franceză 
se pregătea, la sfârşit de secol, să se legene dulce în valsuri şi 
în toalete belle époque. 

Cum spunea o vorbă rea, dar adevărată, pe timpuri: 
Când strănuta Parisul răsuna în Bucureşti. Charivari a făcut 
pui şi la Bucureşti. Caricatura se împământenise şi în presa 
puterii, şi în cea de opoziţie, nu ca la Paris, doar într-o singură 
parte. Alături de articolul de fond, ea reprezenta sarea şi 
piperul presei; avea surse serioase de alimentaţie, ce n-a visat 
nici o capitală europeană: Palatul regal, Parlamentul, Guver- 
nul, Teatrul, Strada, locuri consacrate unde se aduna mitocă- 
nimea. Cele două pasaje decupate din variante eminesciene la 
Scrisoarea III reprezintă imagini caricaturate ale vieţii parla- 
mentare; altul, semnat de I. L. Caragiale, ne arată starea tea- 
trului, instituție onorabilă, lăsată un ceas la dispoziția multi- 
mii proaste, dar fericite şi libere de prejudecățile lumii civili- 
zate. Eminescu şi Caragiale, asemenea lui Daumier câteva 
decenii mai înainte, cu ochii pe mitocani. Poetul ţinea sub 
observație Parlamentul pentru că-i tintea direct pe noii făcă- 
tori de legi. Ca redactor la Timpul şi răspunzând de pagina 
politică, se vedea chiar obligat să asiste la dezbaterile din 
Dealul Patriarhiei şi să-i informeze pe cititori. Aveau mult 
haz chipurile vorbitorilor, aleşii naţiunii. Îl descoperea si 
Maiorescu în Retori, oratori şi limbuti, în gestica jucată, în 
promisiunile solemne, în dorința arzătoare de luptă pentru 
binele public. Eminescu poseda permanent un carnet de re- 
porter, fapt confirmat de multe surse, unde-şi nota amănunte 
picante. Acolo, pe dealul mitocanilor din Parlament, se întâl- 

nea desigur şi cu alți presari ori cu caricaturişti de profesie, 
care țineau paginile ilustrate ale ziarelor. 

Caragiale frecventa locurile mai proletare, cafenelele, 
berăriile, sălile de spectacole ieftine şi se amuza cu amici în 
deplină tovărăşie. Unele scene le transcrie în forma lor brută, 
vorba vine, ca la Eminescu din variantele amintite. Uneori, o 
făcea pe spectatorul nefericit (Atmosferă încărcată), pe 
justitiarul (Ofensă gravă), pe savantul academic (Literatura şi 
artele române...), lăuda, se înfuria, moraliza, se mira, scon- 
tând pe efecte exact contrare. Alteori, imagina mici conflicte 
sau scornea farse pe care le juca cu jubilatie; cu cát farsa 
părea mai naivă, cu atât ascundea chipuri de charivari. Aşa 
stau lucrurile în istoria unei epigrame, înfăţişată cu toată 
dispoziţia umoristică în Cazu-Cuza. Autorul îşi instiinteaza 
cititorii, cu prefăcută mirare, că, după ce a publicat, cu toată 
solicitudinea, o epigramă a lui D. Teleor, zis Tata, pentru 
limba lui prea intepatoare, Caragiale, pretinde el, s-ar fi trezit 
asaltat cu scrisori din public pentru a fi incunostintat că textul 
mai fusese pus în circulaţie, cu ani în urmă, sub semnătura 
unuia Cuza de la laşi: Am rămas träzniti de nedumerire, 
zdrobiţi de ruşinea că fuseserăm atât de ignoranti în istoria 
politică şi literară a patriei: să nu ştim că răposatul domnul 
Cuza, pe lângă unirea principatelor, împroprietărirea tärani- 
lor şi secularizarea averilor mănăstirilor secularizate, mai 
făcuse şi epigrame. Epigrama lui Teleor viza un burghez 
parvenit. Ea arăta astfel: E lucru natural,/ Iubitul meu amic:/ 
Cu cát te-nalti mai sus,/ Cu-atát te văz mai mic. La Cuza: 
Te-ai înălțat atât de sus,/ Iubitul meu amic,/ Încât să nu te 
miri că-mi pari/ De jos atât de mic. Farsa continuă, sub 
pretextul că originalul nu aparţine nici unuia dintre cei citați, 
ci unui neamt, pur şi simplu. Acesta ar fi publicat un text 
anonim în Fliegende Blatter (Foi volante), revistă la care I. L. 
Caragiale mai face trimiteri si cu alte prilejuri. Schema umo- 
ristică se cunoaşte din O scrisoare pierdută: nu Farfuridi, nu 
Brânzovenescu, ci „al treilea“. 

Aşadar, nu era vizat un burghez parvenit, ci însuşi 
Carol I, devenit personaj de caricatură şi grotesc. Lunga serie 
de epigrame din Cazu-Cuza venea în întâmpinarea unui 

eveniment politic pentru care se făceau pregătiri costisitoare 
şi deranjante. În 1906, urma să se serbeze cu fast împlinirea a 
40 de ani de la urcarea hohenzollernului pe tronul României, 
devenită regat. În replică, I. L. Caragiale a dovedit un curaj 
nebun, întrecându-l până şi pe celălalt nebun, confratele lui 
întru táráboi, Eminescu: exact atunci a publicat Mare farsor, 
mari gogomani. Citim: Că-n loc să poarte o tichie/ Ca un 
farsor ce este el/ Şi-a pus pe cap cu fudulie/ O cască mândră 
de otel// Si joacă-joacă prost, da-i iese;/ Stau paf toţi băieții 
gogomani./ Paf! Din succese în succese,/ De douăzeci ş-atât 
de ani! Ca să nu fie nici o îndoială privind obiectul critic, 
fostul rege este nominalizat şi infatisat în termenii caricaturii 
Cazu-Cuza: Nobil metal nu e otelul,/ Dar scump destul, destul 
de greu.../ Ca rol fu mare mititelul!/ Hai, gogomani, la 
jubileu! Când România a fost recunoscută ca regat de către 
marile puteri ale vremii, ca o formă de intrare în Europa, în 
onoarea aceluiaşi hohenzollern, Eminescu a republicat, tot în 
replică, Scrisoarea III, spre nemulțumirea generală a junimiş- 
tilor, îndeosebi a lui P. P. Carp. De atunci poetul a intrat sub 
severă observaţie. 

Se disting două formule stilistice în întruchiparea ima- 
ginarului grotesc, pe care le putem urmări de-a lungul între- 
gului secol al XIX-lea, fie în direcţia caricaturii politice, fie în 
aceea a caricaturii morale. Într-un caz artistul selectează un 
tip, un acesta (Hegel), după cunoscuta metodă realistă; îl 
deformează apoi prin linie şi culoare, pentru a scoate din el 
un demagog, un parvenit, un ticălos etc. Nu se practică tehni- 
ca sugestiei, a nuantei, ca în comedia subtilă, ci se 1a realita- 
tea în toată nuditatea ei, demagogia în floare, parvenitismul 
agresiv, prostia pură. Adesea, autorul inventează un personaj 
încărcat cu toate defectele posibile, un calpuzan, pentru a fi 
invocat în orice împrejurare cerută de interesul momentan, 
politic sau moral. Daumier îl inventase grafic pe sinistrul 
Ratapoi, care îl reprezenta fie pe Ludovic-Philip, fie pe 
magistratul coborând Marea scară a Palatului de Justiţie, fie 
pe individul plin de importanţă acordând premiul de poezie. 
Caragiale îl avea pe răposatul Duma, Eminescu pe Cozmitä, 
pehlivan de mahala şi trâmbitas obişnuit al bâlciurilor din 

capitală, îl asocia când cu C. A. Rosetti, când cu I. Brătianu 
ori G. Panu, clienții din articolele politice. 

Există printre brouilloanele pregătitoare la Scrisoarea 
III următorul text: Halvailtul, Durakowski, Avedik, Antoni- 
ade/ Zevzecopol,/ Stavros, Mavros, Sucios, Polihroniade/ 
Mihalovici, Krapusnoiskoi, Ibrailoff si Perekides/ Pericli si 
Bostanovlu, Valcic, Staicic, Raicic, Made,/ Haimel, Erdéd, 
Kalpka, Huschke, Fluncker, Schude, Schmeisig, Schulem,/ 
Pufke, Moses, Itzig, Zulig, Avercum, Naftuli, Schmade/ Esti in 
tara berei mindre, ş-a cirnatilor cu piele/ Eşti în sinul si 
brigantei de azi Elade,/ La Muscal vei fi, la Turcul ce 
domneşte multe neamuri,/ Eşti în patria mustetei iubitoare de 
pomade?/ Ba tu eşti în România căpătiiu de venituri/ Unde-a 
fi calmuc, iubite, e frumos şi ti se şade/ Unde cel venit 
scutitu-i de orice greu si datorie/ S'unde vifa cea străveche 
de Român ce-l sudui bade/ Poartă 'n spatele “i nätinge pe 
orişicare “i vine minte/ Să clocească a lui saminta pe-ăst 
popor ce-i duce n spate... Nici o poetică din lume nu ne ajută 
să desluşim natura acestei ciudate scrieri, măcar în aspectele 
elementare. Ce sunt acestea? Versuri, inventar de nume? Nici 
prin gând nu ne trece că, transpusă în limbaj grafic, această 
simplă înşirare de nume reprezintă un început de capodoperă. 
Adevărul iese la suprafață printr-o simplă comparaţie. La 
Daumier (şi nu numai) găsim ceea ce s-ar putea numi cari- 
catură de grup, o formulă plastică fericită şi bine aleasă 
pentru forţa diabolică pe care o asigură grotescului. Secolul al 
XIX-lea a prins gustul întrunirilor publice, al aglomerărilor de 
membri şi de societari. lată litografia intitulată Publicul 
salonului, oameni gravi, îmbrăcaţi în negru şi urmărind cu 
privirile atintite, aceleaşi, nediferentiate o realitate care nu se 
arată. Nu licărul de viaţă care particularizează fiecare chip 
contează, ci ansamblul îngheţat şi sumbru; sau Drama ori 
Antract, opere inspirate din lumea teatrului. Ele reprezintă 
doar mulţimi de capete săltate, întoarse, prea lungi, prea 
rotunde, mirate, întrebătoare, totul redus la mişcare, la zgo- 
mot. Şi Caragiale îi aduce pe mitocani la teatru, ca ființe 
întoarse la starea de zoo. La Eminescu, mulțimea este caricată 
prin reducerea individului la un nume semnificativ. Tocmai 

de aceea se afirmá ca o fortá oarbá, cu mult mai agresivá 
decát in operele lui Daumier ori ale lui Caragiale, printr-un 
fel de tăcere amenințătoare, ca şi prin orgoliul purtat de 
fiecare în secret, de burghez parvenit, de proprietar, de 
politician. 

Atât I. L. Caragiale cât şi M. Eminescu nu au dat curs, 
decât într-un sens secund, formelor caricate la modul grosier. 
Îndeosebi poetul a preferat stilizarea lor, adică rescrierea în 
direcția estetizării, păstrându-le în imaginarul grotesc (bulbu- 
catii ochi de broască), doar în notițe, aşa cum le receptase în 
spectacolele parlamentarilor. A lăsat la o parte, în formă 
finală, toate pasajele citate de tipul celor din variante, dar 
impulsul lor emoțional şi imaginativ s-a păstrat în partea 
secundă, în arheologia compoziţiei. Ca formulă de încheiere, 
nu trebuie să vedem în Scrisoarea III un simplu pamflet, cum 
se tot repetă eronat de la G. Panu încoace, ci o capodoperă 
care se înscrie în cea mai tânără şi viguroasă categorie este- 
tică a secolului, grotescul. Criterii de ierarhizare a catego- 
riilor, a capodoperelor, nu se cunosc. 


Summary 


There are between Eminescu and Caragiale a series of 
similitudes. They represented the Romanian humanity in its 
highest aspect. The perception and the caricatured — gro- 
tesque restoration of the reality have common characteristics 
at both writers and can be followed during all the XIX" 
century. There are two stylistic formulas: political caricature 
and moral caricature. 


Feciorul de împărat fără de stea 
Motivul cărții magice 
Marilena SPIRIDON BÍRSAN 


Dintotdeauna, literatura şi-a articulat universul în jurul 
anumitor toposuri, numite generic motive literare. Născute 
din imaginarul primelor comunități umane, aceste toposuri au 
avut, iniţial, un rol de cunoaştere a realităţii mai mult sau mai 
puţin apropiate. Cu timpul, sensul lor a fost sublimat, ele 
devenind simboluri ale unei realități (1)mediate, pretext, intot- 
deauna, ca literatura să existe. Unul dintre cele mai vechi 
toposuri a fost cel al cărții. Depăşind inițiala valoare de ates- 
tat documentar, cartea şi-a păstrat totuşi funcţia de cunoaş- 
tere, omul trecând de la simpla cunoaştere fizică la cea exis- 
tentialä şi, mai târziu, la cea metafizică. 

La o primă vedere, motivul literar al cărții cunoaşte 
două moduri de reprezentare, moduri care nu se supun unei 
delimitări stricte, ci interferează, trăgându-şi seva unul din 
celălalt. Astfel, putem menţiona: 1. motivul cărții cuprinde 
totalitatea reprezentărilor metaforice ale cărţii cunoscute în 
literatură (cartea memoriei, cartea destinului, motivul con- 
deiului, al täblitei, cartea universului, cartea sfântă, cartea 
naturii etc.); 2. cartea magică este un „submotiv” mai mult 
decât un motiv de sine stătător, trăgându-şi substanţa din 
tradiția Cabalei, cât şi din teoriile despre magie ce au circulat 
în Evul Mediu cu precădere, impunând o nouă perspectivă 
asupra percepției despre cunoaştere. 

În ceea ce-l priveşte pe Eminescu, opera literară a 
acestuia stă sub semnul cărții magice. Fie poezie de dragoste 
sau nuvelă fantastică, fie dramă istorică sau poem filosofic, 
toate sunt guvernate de cartea magică, reprezentată ori de 
Liber Mundi, simbol al unui mesaj divin revelat, ori de texte 

hermetice in sine. Asadar, in opera literará eminescianá apare 
atât aspectul macrocosmic al cărţii, cât şi cel microcosmic, 
cele două aspecte conjugându-se, neputând fi separate unul de 
celălalt. 

Spre exemplificare, am ales textul poemului Feciorul 
de împărat fără stea / Povestea magului călător în stele 
(acelaşi pe care l-am discutat în numărul precedent din 
punctul de vedere al elementelor magice şi oculte), text ce stă 
sub semnul doctrinei astrologice a sortilor, kléroi. 

După cum am văzut mai sus, motivul cărții magice are 
la bază atât tradiția Cabalei, cât şi teoriile despre magie şi 
ocultism ce au circulat în Renaştere. Luând în considerație 
contextul literar al epocii în care apare poemul în discuţie — 
ne referim atât la cel national (I. Heliade Rădulescu — 
Zburătorul, D. Bolintineanu — Mihnea si baba, Sihleanu — 
Strigoiul etc.), cât şi la cel universal (V. Hugo — Balade, 
Young — Nopțile, povestirile lui Hoffmann, Goethe — Faust, 
Swedenborg, Balzac, Nerval, Baudelaire, tipárirea operelor 
lui H. Cornelius Agrippa, Nostradamus, scrierile doctorului 
Faust etc.) —, context impus de curentul romantic, ce a preluat 
înclinația spre fantezia debordantá a Renaşterii, putem spune 
că Eminescu vedea în carte un instrument al magiei, ştiinţă a 
corespondentelor oculte din natură. Aşadar, în opera emines- 
ciană, cartea va fi totdeauna magică. De altfel, nu trebuie 
nesocotite nici cultura literară şi filozofică asimilată de poet 
în timpul studenției (cursurile de mitologie comparată, de 
istorie a religiilor şi de istoria Egiptului, lecturile din Scho- 
penhauer, Shakespeare, Byron, Kant, Platon, Apuleius), lu- 
cruri ce vin în sprijinul afirmației de mai sus. 

Întorcându-ne la textul poemului, reamintim cá acesta 
are în centrul lui doctrina astrologică a sortilor sau, cu alte 
cuvinte, cartea sorții / cartea destinului, carte strâns legată de 
cea a universului. Ca argumente ale acestei afirmaţii se 
constituie înseşi titlurile date de exegeti poemului: Feciorul 
de împărat fara de stea (D. Murärasu) / Povestea magului 
călător în stele (G. Călinescu). 

Însă de ce cartea universului e magică? Pentru a răs- 
punde la această întrebare, trebuie amintit că, în Renaştere, 

motivul cărții universului era subsumat cărții naturii, iar 
magia reprezenta, conform aceloraşi teorii renascentiste, atât 
o tehnică de manipulare a naturii, cât şi o ştiinţă a corespon- 
dentelor oculte din natură. Aşadar, înainte de toate, natura 
este magică, iar des-cifrarea ei presupunea un instrument, la 
fel de magic: cartea. De altfel, experiența fundamentală uma- 
nă a Renaşterii a fost citirea, des-cifrarea cărţii naturii’. 
Această experiență va încerca a fi reeditată, într-o măsură mai 
mare sau mai mică, de către romantici, ajungându-se uneori la 
extreme (v. Swedenborg, E. A. Poe etc.). 

După o primă lectură a poemului, observăm că Eminescu 
are două moduri de abordare a motivului cărții magice: 1. 
Cartea naturii, care e reprezentarea macrocosmicá a cărții 
magice, Liber Mundi, manifestarea decurgând din inteligența 
cosmică, divină, 2. Obiectul in sine, care e reprezentarea 
microcosmicá a aceleiaşi cărți şi a cărei manifestare decurge 
din inteligenţa individuală. 


I. Citirea cărţii naturii 

La o primă lectură, povestea „feciorului de împărat fără 
de stea” pare paradoxală: deşi nu este născut sub auspiciile 
vreunei stele, există. După teoriile astrologice, un individ 
există dacă are suflet, suflet ce este emanatie a stelelor. 
Conform sortilor planetari (doctrină astrologică transformată 
în sec. al II-lea d. Hr.) — Aléroi —, pentru a se întrupa, sufletul, 
acea emanatie stelară, trebuie să asimileze concretiuni din ce 
în ce mai materiale, fapt ce-l va lega atât de trupul viitor în 
care va sălăşlui, cát si de lumea umană. În acelaşi timp, 
neoplatonicienii vor atribui planetelor anumite calități — 
facultatea contemplativă, inteligența practică etc. — ce vor 
„înveşmânta” sufletul atunci când acesta va pogori în trup. 

Aşadar, conform acestor teorii, sufletul este motorul ce 
acționează vehiculul numit trup. Or, feciorul de împărat „fără 
de stea” este născut în afara legilor scrise şi nescrise ce 


11. P. Culianu, Eros şi Magie în Renaștere, Ed. Nemira, Bucuresti, 1994, p. 
285. 

guvernau lumea fizică si metafizică: naşterea sa nu este sub 
semnul vreunei stele (respectiv, planete). 

Dupá cum am vázut, stelele (7 planetele) erau cele care 
atribuiau individului náscut sub influenta lor anumite facul- 
táti. Tot aici trebuie menționată şi teoria conform căreia exis- 
tau anumite ,,peceti” ce modelau forma umană, după unii în 
număr de şapte, corespunzătoare planetelor, a căror influență 
asupra embrionului ar fi dinainte pregătită de forța divină. 

Nu se ştie exact pe ce filieră teoriile asupra conceptului 
de amprentă sau figură planetară, aparținând lui Marsilio 
Ficino, Guillaume de Conches etc., au ajuns la Eminescu, sau 
cele ale astrologului şi filosofului Abu Yusuf Ibn Ishaq 
al-Kindi, însă poemul în discuţie le conține, într-o formă mai 
mult sau mai putin sublimată. Cât despre influenţele caba- 
listice (preluate din Zohar, în care se spune că există o 
amprentă eternă în suflet — idee aparţinând, de altfel, lui 
Platon), se ştie prea bine de înclinațiile poetului către miste- 
rele Cabalei. 

Plecând de la ,,situatia” concretă a feciorului de împă- 
rat, conjugând informaţiile despre influenţa stelelor asupra 
indivizilor, putem observa şi, implicit, trage anumite conclu- 
zii. Astfel, feciorul de împărat (după toate regulile descen- 
dentei monarhice), a fost născut, crescut şi educat în scopul 
de a prelua tronul tatălui său. În acest context, putem observa 
reminiscente din al-Kindi (vezi lucrarea De radiis), după care 
stelele emit anumite radiaţii ce influenţează obiectele terestre, 
obiecte care pot recepta în mod diferit calitățile razelor, în 
funcție de proprietăţile lor intrinsece, care sunt ereditare. 
Astfel, totdeauna fiul împăratului va avea aptitudinea de a 
guverna, după cum cel al muncitorului va urma meseria 
tatălui său. Aşadar, avem o primă dovadă că feciorul cel „fără 
de stea” are, de fapt, una, care-i guvernează existența. 

Din punctul de vedere al naturii interioare, feciorul de 
împărat iubeşte solitudinea („Retras în sala de marmură...”), 
contemplatia, poate interactiona cu spirite superioare (dia- 
logul cu „seraful cel mare”), este melancolic şi are calități de 
medium. Plecând de la aceste trăsături, putem recunoaşte în 
feciorul de împărat un profil al saturnianului, adică al aceluia 

născut sub semnul lui Saturn. Astfel, saturnianului îi este 
conferită de către planeta guvernatoare — care ocupă, după 
sistemul aristotelic-ptolemeic-tomist, locul cel mai îndepărtat 
de Pământ şi cel mai apropiat de cerul stelelor fixe şi, deci, de 
Empireu, având o poziție privilegiată — o propensiune excep- 
tionalä spre contemplatia metafizică şi raționamentul abstract 
(calităţi ce le recunoaştem şi la feciorul de împărat). Aceluiaşi 
tip uman i se mai atribuie facultăți precum: somnolenta, me- 
lancolia, de asemenea, regăsite în structura psihică a prinţului. 

După cum mentionam şi în articolul din numărul 
precedent (Elemente de magie şi ocultism în Feciorul de 
împărat fără de stea), melancolia era considerată o specie de 
vacatio, de separare a sufletului de trup, conferind, în acelaşi 
timp, darul clarviziunii. Ea era caracterizată printr-o legătură 
labilă între suflet şi trup, acest lucru făcând sufletul mai 
independent față de lumea sensibilă, permițând, astfel, negli- 
jarea învelişului fizic (uşurinţa cu care feciorul de împărat 
călătoreşte în alte lumi, părăsind, în somn, trupul: „Bea — zice 
— atunci somnul din muri se coboară/ [...] Atunci tu grumazu-i 
cu braţul înconjoară/ El aripa lui şi-o ridică şi zboarä/ Te 
duce cu dânsul în lumea de vis (s.n.) // Şi junele bea şi 
adoarme../ [...] El braţul si-ntinde si-nläntuie-ndatä/ A 
umbrei dulci umeri şi netezi... Umflată/ El simte aripa că-n 
sus a pornit”). Dobândind astfel conştiinţa libertăţii sale, 
sufletul feciorului de împărat „fără de stea”, emanatie a 
stelelor, se poate consacra contemplării lumii inteligibile. 

Aşadar, după toate aceste observaţii, putem conclu- 
ziona: la o primă vedere, Eminescu pare a duce în eroare 
cititorul cu povestea feciorului de împărat „fără de stea”, 
plecat în căutarea norocului, adică aflarea sorții sale. Exis- 
tenta feciorului de împărat este guvernată de o „stea”, pro- 
babil de Saturn, cea aflată atât de aproape de Empireu, iar 
acesta este, de fapt, un spirit singular, un individ ce conține în 
sinea sa o scânteie pneumatică provenind de la adevărata 
transcendentä. 

De altfel, cä este patronat de steaua cea mai aproape de 
Empireu o dovedeşte şi uşurinţa cu care intră în contact cu 
„seraful cel mare”, care-i va dezvălui tainele universului. 


22 STUDII EMINESCOLOGICE 


Simbol al ardorii, purificării, identităţii cu sine însuşi, al 
luminii şi iluminării, al împrăştierii întunericului, „seraful cel 
mare” este, după cabalişti, un locuitor al focului stelar şi un 
„purtător de cuvânt” al divinității. 

Un alt individ de excepţie este bătrânul mag ce-şi are 
sălaşul pe muntele Pion, pentru care contemplarea cerului 
înseamnă admirarea armoniei universale. El practică o magie 
matematică, intermediară între magia naturală şi cea extra sau 
supranaturală, ale cărei procedee sunt cuvintele (,,magica-mi 
vorbă”), farmecele („să caut o vrajă”, „obscunse vrăji 
scrise”), ratiunile numerelor („cifre de maur”), imaginile, 
figurile, pecetile, simbolurile sau literele („semne strâmbe 
întoarse-arăbeşte”, „umbra blondă”, „pecetea somnului” etc.). 
Astrolog, cunoscător al relațiilor de înrudire dintre părțile 
universului („A sortilor stele de mine-s purtate”, călătoria sa 
în stele), bătrânul înțelept practică şi o magie spirituală ce 
recomandă folosirea sunetelor, materiilor şi figurilor, cu 
ajutorul căreia poate exercita influențe asupra obiectelor 
oarecare/indivizilor. Astfel, el are puterea de a schimba soarta 
celor ce au o stea a lor (pe cea a călugărului ce apare în partea 
a I-a a poemului): „E-un om, care pe dânsa nefericit se tine/ 
Dar nu-i nefericirea în stea, ci e în el/ Dar soarta lui schim- 
ba-voi, din rău oi face bine...”. Tocmai din această cauză, el 
nu poate influenta/schimba soarta feciorului de împărat fără 
de stea: ,,... semnul tău nu stă în cartea mea toatá/ [...] 
Scrisoarea-şi menită eu nu pot s-o schimb./ [...] Ce-n stele 
senine/ Nu-i scris — eu nu pot şti...”. — În schimb, magul de pe 
muntele Pion va fi cel care îi va deschide acel „oculus 
spiritualis” tânărului său ucenic, ochi ce îi va permite singula- 
rului fecior de împărat vizualizarea/contemplarea nivelurilor 
ontologice superioare. 

Nu putem părăsi ,,magia" cărții naturii fără a aduce şi 
argumentele tradiţiei cabaliste. Astfel, amintim că teoria 
Cabalei făcea trimitere directă la teoria generală a magiei: 
magia reprezenta „unirea ideii şi simbolului în Natură, în Om 
şi în Univers. A acţiona asupra simbolurilor înseamnă a actio- 

na asupra ideilor şi asupra fiinţelor spirituale [...]?. Repre- 


zentând, prin excelență, conceptul de carte, Cabala a promo- 
vat caracterul sacru şi sacralizant al scrisului, cabaliştii 
studiind alfabetele cereşti şi pământeşti, în încercarea de a 
interpreta scrierile cifrate ale naturii (vezi Jacques Gaffarel, 
Curiosites inouies, 1629). 

Si care este finalitatea experienţei fiului de împărat? 
Poetul nu ne-o spune, însă, având în vedere natura singulară a 
prințului, putem concluziona noi, prin învățarea alfabetului 
cărții naturii şi des-cifrarea tainelor acesteia, feciorul de 
împărat învaţă, de fapt, calea spre fericita armonie universală. 


II. Cartea magică 

Cartea magică reprezintă obiectul cu ajutorul căruia 
magul isi săvârşeşte actele magice. Ea este, aşadar, instru- 
mentul magiei, scrisă cu un alfabet accesibil doar initiatilor 
(„E-o carte ce nimeni în veci n-o citeşte,/ Cu semnele strâmbe 
întoarse-arăbeşte...”). De fapt, cartea magică este cea care 
ajută la citirea cărții naturii, nefiind altceva decât reprezen- 
tarea microcosmică a macrocosmosului. 

În acţiunile sale magice, bătrânul înţelept se ajută de 
carte. Ea este cea care provoacă şi stimulează fantezia subiec- 
tului asupra căruia se exercită actul magic, fantezie ce ajută la 
săvârşirea acestuia. Acţiunea are loc printr-un contact 
indirect, prin sunete şi figuri, care-şi vor exercita puterea 
asupra văzului şi auzului; aceste sunete şi figuri provin din 
limbajul ocult universal. Astfel, prinţului cel „fără de stea” i 
se va deschide acel „oculus spiritualis”, conştiinţa interioară, 
printr-un act magic ce îi va stimula fantezia: „Fantastic 
bătrânul s-ardică si blând/ În aer înalță puternica vargă./ 
Pe-oglinda cea neagră, profundă şi largă/ Încet-încet pare o 
umbră de-argint (s.n.) // [...] în mâna lui mică el tine păharul/ 
Somniei... Pe frunte-i flori roşii de mac (s.n.) // [...] - Bea — 
zice — atunci somnul din muri se coboară/ [..] Atunci tu 
grumazu-i cu bratu-nconjoará, El aripa lui şi-o ridică şi 


? Papus — Kabbala [Tradiţia secretă a Occidentului], Editura Herald, 

zboară,/ Te duce cu dânsul în lumea de vis (s.n.) // Şi junele 
bea şi adoarme // [...] El ochii-si deschide (s.n.) // [...] E beat 
de-a visului lungă magie...”. Se poate înţelege, deci că 
inexistența cărții magice ar fi putut face imposibilă inițierea 
fiului de împărat, ea fiind intermediarul între lumea fizică şi 
cea metafizică. 

Fiind un cititor al cărții magice, magul eminescian este 
un practicant al magiei adevărate care, după cabalişti, este 
atât „filosofia cea mai înaltă şi mai sfântă”, cât şi ştiinţa 
tradițională a secretelor naturii, fiind, în acelaşi timp, un 
interpret al lucrurilor divine, cât şi „suveranul pontif al 
naturii”. 

În poem, cartea magică are şi alte reprezentări decât 
obiectul in sine. Astfel, putem menţine tabla, simbol al 
revelatiei secretului, într-o formă rezervată doar initiatului 
(cel care poate „prinde” somnul pe „tabla cea neagră” este 
numai magul, învățătorul prințului), cu cupa pe care sunt 
scrise „cifre de maur”. 

După cum am spus la început, opera literară emines- 
ciană stă sub semnul cărții magice, motiv literar ce „subsu- 
mează” întreaga cultură umană. Fie că a fost reprezentată ca 
Liber Mundi sau ca simplu obiect magic adjuvant, Eminescu 
a încercat să găsească, prin folosirea acestui motiv literar, alte 
modalități de cunoaştere a lumii fizice şi metafizice. Si dacă 
Renaşterea a trăit o experiență fundamentală prin încercarea 
de a citi Marea Carte a Naturii, ce „închidea” în paginile ei 
Revelația, s-ar putea ca şi noi, cititorii eminescieni, să avem o 
mare surpriză încercând să des-cifrăm opera acestuia printr-o 
altă cheie decât cea cu care am fost obişnuiţi: cea a cărții 


magice. 


3 Pico della Mirandolla, De hominis dignitate, în Alexandrian, Istoria 
folosofiei oculte, Editura Humanitas, Bucureşti, 1994, p. 92. 

* Eliphas Levi, Dogme et rituel de la Haute Magie, în Alexandrian, op. cit. 
p. 107. 

Résumé 


Le livre est l’un des principaux motifs littéraires qui 
ont apparu dans la culture universelle. Ce motif connaît deux 
voies de représentation: 1. l’une, celle du motif du livre, qui 
contient tous les métaphores du livre connues dans la 
littérature (le livre de la mémoire, le livre du destin, le motif 
de la plume, le livre de l’univers, le livre saint, le livre de la 
nature, etc.); 2. l’autre, le livre magique, „un sous motif", qui 
est influencé par la tradition de la Kabbale et des théories de 
la magie qui ont circulé surtout dans le Moyen Age. 

L’œuvre littéraire de Mihai Eminescu est dominée par 
le livre magique. Le texte choisi pour l'étude est Feciorul de 
împărat fără de stea / Povestea magului călător în stele, texte 
qui a comme sujet la doctrine astrologique du destin, kléroi. 
À la fois, le poème connaît les deux aspects du livre: l’aspect 
microcosmique (le livre magique, l’objet même), par lequel 
on peut comprendre l’aspect macrocosmique (le livre de la 
nature, Liber Mundi ou la Révélation). Le dernier, l’aspect 
macrocosmique, il existe toujours dans le poème, en étant 
représenté par le livre de l’univers. 


Trăsături ale prozei fantastice 
la M. Eminescu si I. P. Culianu 


Georgiana DRAGUS 


Personalităţi complexe ce se manifestă în epoci şi pe 
planuri diferite, M. Eminescu şi I. P. Culianu, cel mai impor- 
tant discipol al lui M. Eliade, au ca punct comun interesul 
pentru filosofie şi crearea unor pagini de proză fantastică de 
sorginte metafizică. Având ca model pe Eminescu şi pe 
Eliade, I. P. Culianu este autorul unor interesante naratiuni 
fantastice care reuşesc să introducă o serie de elemente 
novatoare într-o bogată tradiție a fantasticului autohton. 
Modelele prozei fantastice metafizice — Eminescu şi Eliade — 
sunt asimilate in mod creator de I. P. Culianu, care reuşeşte să 
nu fie epigonic în domeniul creaţiilor literare. 

Pentru a analiza specificul prozei fantastice la cei doi 
scriitori se au în vedere operele eminesciene (antume dar şi 
postume) — Sărmanul Dionis, Archaeus şi Avatarii faraonului 
Tlà — pe de o parte şi povestirile lui P. Culianu adunate sub 
titlul Pergamentul diafan — pe de altă parte. 

Volumul Pergamentul diafan reuneşte câteva dintre 
cele mai semnificative naratiuni ale lui P. Culianu. Încă din 
nota asupra ediţiei se precizează că Le Rouleau diaphane 
datează din 1986 şi conţine texte redactate în majoritatea 
cazurilor în limba franceză. Volumul a apărut pentru prima 
dată în versiune italiană cu titlul de La collezione di smeraldi 
(1989). Titlurile se dovedesc semnificative deoarece atrag 
atenția asupra celor două direcții majore ale narațiunii: ver- 
siunea franceză este considerată un roman, iar cea italiană 
specifică faptul că este vorba de nişte povestiri. 

Geneza cărții este explicată de personajul narator încă 
din Cuvântul înainte, în care se precizează că este vorba de 
un „roman-puzzle” deoarece, deşi pot fi percepute şi separat, 

naratiunile Pergamentului diafan au multe elemente comune 
şi capătă sens mai ales din perspectiva întregului. Asemenea 
pergamentului diafan (din naraţiunea cu acelaşi nume) care 
adună visele călugărilor, asociind culori diferite, materia de 
bază în construirea iluziei raiului, volumul adună naratiuni în 
nuanțe diferite (domină însă verdele), care transpun lumi 
fantastice şi universuri mintale labirintice. 

Ca şi în creația eminesciană (în proză şi în versuri) / 
entități supreme domină naratiunile volumului Pergamentul 
diafan prin capacitatea lor de a face posibilă trecerea într-un 
spațiu magic al cunoaşterii: una masculină — Demiurgul- 
alchimist (Magicianul) şi una feminină — Zeița Smaragdelor. 

Aşa cum în Archaeus dialogul filosofic dintre un 
învăţat şi un novice curios are valoare initiaticä (metoda fiind 
aceea de a ajunge la adevăr prin eliminarea soluţiilor absur- 
de), tot aşa, contactul cu demiurgul în ipostază feminină — 
Zeița Smaragdelor — presupune o experiență initiaticá, de 
obicei în strânsă legătură cu ritualurile magice şi cu ocultis- 
mul. 

Archaeus (aparţinând epocii ieşene, scrisă prin 1875- 
1876) este, după cum observă E. Simion în Proza lui 
Eminescu, mai mult un eseu narativ destinat, după cum se 
pare, „să formeze partea introductivă (frecventa punere în 
temă) a unei povestiri filosofice mai întinse”. Deoarece este 
amintită în cuprinsul fragmentului povestea regelui Tlă s-a 
făcut observaţia cá Archaeus ar constitui preambulul Avata- 
rilor faraonului Tlà, ipoteză ce poate fi luată în consideraţie, 
ținând seama de structura comună a celor două scrieri. După 
părerea lui G. Călinescu teoria arheului, pe care i-o face 
eroului nuvelei un bătrân original, este apriorismul kantian 
formulat în modul schopenhauerian cu lumea ca reprezentare 
(ceea ce reiese din teoria visului pe care o face mai departe). 

Bătrânul reprezintă tipul inteleptului, trezind interesul 
eroului încă de la primul contact vizual: „Bătrânul era intere- 
sant. Părul capului era alb, ras cu totul la fata, ochi suri, mari 
şi pătrunzători, apoi mirosea de departe a tabac şi mie mi-au 
plăcut totdeauna oamenii cari miroasă a tabac”. Bătrânul îi 
explică discipolului noțiunea de arheu ca fiind ființa inalte- 

rabilá, „natura vizionară” (Sărmanul Dionis) ce călătoreşte 
de-a lungul timpului şi spaţiului în întrupări diferite: „singura 
realitate în lume”, „unul şi acelaşi punctum saliens, care apare 
în mii de oameni, disbrăcat de timp şi spaţiu, întreg şi 
nedespärtit, mişcă cojile, le mână una-nspre alta, le părăseşte, 
formează altele nouă, pe când carnea zugrăviturelor sale 
apare ca o materie [...] care face o călătorie, ce pare vecinică”. 

„Archeul — afirma E. Simion — exprimă în fond esenţa 
ce stă la baza tuturor fenomenelor, prototipul lucrurilor şi 
fiinţelor şi regizorul unic al întâmplărilor” (Eugen Simion, 
Proza lui Eminescu). 

Această idee a archeului ce apare la Eminescu în 
Archaeus, dar şi în Sărmanul Dionis şi Avatarii faraonului 
Tlă poate fi identificată, într-o altă formă însă, şi în 
Pergamentul diafan al lui I. P. Culianu prin ipostazele diferite 
în care apare Zeița Smaragdelor. Formele pe care le ia Zeița 
Smaragdelor în naratiunile Pergamentului diafan sunt dintre 
cele mai variate, de la Zâna Morgana din Cuvântul înainte, la 
îngerul fără articulaţii din Ultima apariție a Aliciei H. 
Prezența zeiţei este asociată întotdeauna smaraldului (care 
produce revelaţia magică şi care e fie piatră filozofală, drog, 
fie adjuvant al vizionarismului). La fiecare apariție a sa în 
trupurile in care migrează, zeiţa este însoţită de mirosul sărat 
al brizei marine ca un indiciu al cufundării într-un spaţiu 
infinit, asemenea mării, un spaţiu verde, labirintic asemenea 
smaraldului. 

De altfel indicii olfactivi par a fi şi la Eminescu şi la 
Culianu simbolici pentru anunţarea unor experienţe inedite şi 
pentru identificarea personajelor iniţiate (bătrânul din 
Archaeus il atrage pe erou prin mirosul de tutun, iar zeița in 
diferitele ei încarnări emană un miros sărat, de briză marină 
în naratiunile Pergamentului diafan de I. P. Culianu). Deşi 
apare în ipostaze diferite (în corpuri diferite), zeița din 
Pergamentul diafan păstrează anumite trăsături fizice speci- 
fice: are ochii verzi (sau, mai rar, albaştri) şi părul roşu. După 
cum se precizează în Dicţionarul de simboluri roşul este 
culoarea analogă verdelui, subliniind raportul esentä-exis- 
tentä. Aşa cum în gândirea chineză roşul şi verdele erau 

culori yin şi yang (verdele — feminin, roşul — masculin, în 
întruparea zeiţei cele două culori au rolul de a sublinia com- 
plexitatea fiinţei supreme şi, deci, şi a experienţelor magice 
(initiatice) declanşate. 

Păstrând aceste trăsături comune ce au rolul de a subli- 
nia esenţa fiinţei ei, zeiţa se întrupează în ipostaze diferite în 
naratiuni precum Miss Emeralds, Alergătorul tibetan, Jocul 
de smaragd, Ultima apariție a Aliciei H, Cursa de Soareci a 
doctorului Mayow, Enigma discului de smaragd, dar şi în 
Cuvântul înainte. 

În Cuvânt înainte, naratorul, vrăjit de colecţia de sma- 
ralde a profesorului H., trăieşte o experiență initiaticä, pătrun- 
zând in memoria infinită a pietrelor verzi şi întâlnind zeița, „o 
învolburare de unde de lumină” ce întrupează „tot ce era fru- 
mos şi delicat”. Reîntors în planul real, naratorul o regăseşte 
pe zeiţă, „o tânără fată, aproape la fel de înaltă ca mine, cu 
părul roşcat”. Această ființă revine pentru a-i dărui narato- 
rului pandantivul care dispăruse din colecția profesorului H., 
gheara cu opt braţe de aur strânse în jurul unui smarald brut. 

În Miss Emeralds, zeiţa, aici Mekor Hayyim, îşi face 
cea mai palpabilă apariţie. Studentul de odinioară descoperă 
că profesoara de istorie e o zeiță a cărei făptură emană o 
mireasmă unică de briză marină: „am priceput pe-ncetul că 
Mekor Hayyim nu făcea parte din speța noastră, era o zeiță”. 
Tulburătoarea domnişoară supranumită Miss Emeralds, din 
cauza bijuteriilor de smarald cu care era împodobită, îi pro- 
duce studentului o revelaţie supremă, sacră, astfel încât, întâl- 
nind şi iubind o zeiţă, profesorul H. nu se mai poate realiza 
prin iubire pe pământ, ci doar prin moarte, văzută ca o promi- 
siune a reintálnirii cu zeița. 

În Alergătorul tibetan şi în Jocul de smaragd, zeiţa nu 
are o apariţie palpabilă, fizică, ci este mai degrabă o senzație, 
o trăire profundă, în timp ce, în Ultima apariție a Aliciei H., 
ea apare sub chipul fantasmatic al Aliciei H., îngerul fără 
articulaţii căruia nu-i plăceau trandafirii — simbol al ofilirii 
trupului, al efemerului într-o lume eternă. Păstrând totul în 
sfera supozitiilor, naratorul o descrie pe Alice H. ca întrupare 
a zeiţei, căci: „n-avea nevoie de mâncare, de apă, de nimic 

altceva. Fácea ceea ce fácea din purá libertate. Nu era nicio- 
datá stingherá deoarece putea oricánd sá se retragá in adáncu- 
rile de unde venise”. 

Multiplele intrupári ale zeitei trimit la motivul arheului 
din proza fantastică eminesciană, dar si la ideea metempsi- 
hozei care apare în opera postumă Avatarii faraonului Tlă, în 
care autorul urmăreşte întâmplările succesive ale faraonului 
pentru a dovedi ,,persistenta arhetipului în forme fenomenale” 
(E. Simion). Această idee este evidenţiată prin nuclee nara- 
tive relativ autonome, care urmăresc întrupările succesive ale 
arhetipului (arheu): de la faraonul Tlă la cerşetorul Baltazar şi 
la demonul Angelo. În epoci diferite arheul cunoaşte trei 
ipostaze de existență fenomenală, în fiecare afirmându-şi, 
într-o formă sau alta structura sa particulară. 

Ideea evidenţiată de Eminescu şi preluată de Culianu 
este că: „sufletul fiind nemuritor, doar expresia lui fenome- 
nală ar fi pieritoare. Şi nu în chip definitiv, pentru că, din 
timp in timp, el capătă o înfăţişare care repetă în fond expe- 
rientele anterioare” (Aurel Martin, Postfatá la Sărmanul 
Dionis. Proză fantastică). Aşa cum arheul se întrupează în 
Avatarii faraonului Tlă în faraonul Egiptului Tlă, în cerşe- 
torul Baltazar si în îngerul Angelo, tot aşa Zeița lui Culianu 
se materializează în diferite ipostaze. În narațiunea Cursa de 
şoareci a doctorului Mayow întruparea zeiței transpune 
alegoric destinul muritorului care, în capcana vieții, mai are o 
speranță — obsesia ochilor zeiţei Mekor H.: „Mekor H. putea 
până la urmă să fi fost o adevărată zeiță prinsă în cursă prin 
cine ştie ce accident nefericit”. 

Ideea condiţiei umane apare şi în micro-naratiunea care 
urmăreşte destinul cerşetorului Baltazar, în Avatarii farao- 
nului Tlă. Reîntruparea regelui Tlă sub chipul cerşetorului 
Baltazar evidențiază o idee de proveniență antică, potrivit 
căreia pe scena mare a vieţii fiecăruia îi este dat să joace un 
rol, indiferent de importanţa acestuia, cu posibilități egale 
însă de afirmare a personalităţii. Prin motivul visului văzut ca 
o succesiune de contrageri şi elasticizări, de treceri de la o 
formă la alta, Baltazar ia locul bogatului marchiz Bilbao. În 
această ipostază, cerşetorul Baltazar cunoaşte sentimentul 

puterii dat de posesia aurului, experimentându-i forța de a 
stabili valorile lumii: „Şi ce nu poti cumpăra cu acest metal 
strălucit în care toti demonii lumei trăiesc... Tot! tot! Mărire, 
renume, coroane chiar... plăceri”. 

Baltazar, substituit celui adevărat — Alvarez de Bilbao 
— cunoaşte însă o fericire scurtă, căci nemărginirea de posibi- 
litati a aurului este înşelătoare. Traseul oscilant parcurs de 
Baltazar ilustrează ideea destinului uman, dar şi dovada 
fätärniciei omeneşti (simbolizată de îngerul corupt Ella) şi a 
puterii înşelătoare a aurului: „...nimeni nu mai pune o măsură 
mare asupra valoarei acestor lucruri [...]. Aurul e izvorul fă- 
tärniciei şi-a minciunei... nimic adevărat... O, amor, amor...” 

Teoria apriorismului şi ideea existenţei perene a indivi- 
dului metafizic constituie şi în nuvela Sărmanul Dionis punctul 
de plecare al avatarurilor prin care trece personajul în etapele 
visului său. Nuvela începe cu un prolog teoretic în legătură cu 
existența obiectivă a timpului şi spațiului şi cu ideea relativi- 
tatii reprezentărilor noastre despre lume, viata, timp şi spațiu: 
„în faptă lumea-i visul sufletului nostru. Nu există nici timp, 
nici spaţiu — ele sunt numai în sufletul nostru”. 

Fire faustiană, Dionis este un iubitor de singurătate, cu 
înclinația de a se adapta societăţii. Sprijinit de învățătura lui 
Zoroastru, Dionis se întrupează în chipul călugărului Dan şi 
ajunge să trăiască în epoca domniei lui Alexandru ce Bun. 

Unealta magică a migrației în timp şi spaţiu este pentru 
Dionis cartea veche cu învăţăturile lui Zoroastru, pe care i-o 
împrumutase meşterul Ruben, un bătrân evreu de o antică 
frumuseţe, „cu fruntea naltă, pleşuvă, cu ochii suri, cu barba 
lungă, având înfăţişarea unui înţelept din vechime”. 

Necromantia şi astrologia, reprezentate simbolic de 
cartea lui Zoroastru, ascund tainele regresiunii sufletului în 
momentul întrupării sale în epoca lui Alexandru cel Bun: 
„Cine ştie — gândi Dionis — dacă în cartea aceasta nu e semnul 
ce-i în stare a te transpune în adâncurile sufleteşti, în lumi 
care se formează aievea aşa cum le doreşti, în spatii iluminate 
de un albastru splendid, umed şi curgător”. 

Aceeaşi valoare de instrument magic care produce 
revelația o are şi smaraldul în naratiunile Pergamentului 

diafan de I. P. Culianu. Ín „Dicţionarul de simboluri”, sma- 
raldul, „verde şi translucid, piatra luminii verzi” este conside- 
rat ca având o putere benefică, regeneratoare, dar şi ezoterică. 
Piatra verde, translucidă, deține proprietăți miraculoase, 
graţie cărora nevăzutul capătă claritate. 

În narațiunea Enigma discului de smaragd, piatra verde 
e obiectul cu puteri miraculoase care declanşează revelaţia 
magică în cazul celui ales. Discul de smarald este instru- 
mentul metamorfozei: Lea — întruparea umană a zeiței, „ele- 
gantă, fardată cu grijă”, mirosind „a briză”, se transformă 
într-un leu verde care atrage elanul vital al însuşirilor sau 
într-o femeie de o frumuseţe incredibilă pentru cel ales. Zeița 
ascultă numai de chemarea celui ales, intruşii fiind aspru 
sanctionati. 

Din lucirea verde ce insoteste suierul discului se des- 
prinde lent, în scena finală a cărții, însăşi Zeița (matricea 
inefabilului) sub forma siluetei Leei „care pogori pe o rază 
smaragdină însoţită de o briză caldă şi sărată”, „era cea mai 
tânără fiinţă din lume si [....] cu părul roşcat în dezordine, 
aducea vag cu un leu”. 

Dacă în Enigma discului de smaragd, instrumentul 
magic produce revelarea esenței, a Zeitei, pentru cel ales, in 
Sărmanul Dionis, cartea lui Zoroastru ascunde tainele regre- 
siunii arheului într-o întrupare anterioară, călugărul Dan. 

Prin această posibilitate magică Dan-Dionis se des- 
prinde de Pământ, unde-şi lasă umbra şi ajunge alături de 
Maria pe lună, astrul romanticilor. În spaţiul selenar el tră- 
ieste un minunat vis de iubire într-o lume imaginară, paradi- 
siacă. Dan-Dionis are însă cutezanta de a se socoti Dumnezeu 
însuşi, săvârşind astfel păcatul originar al cunoaşterii, crunt 
pedepsit. Căderea e înfăţişată ca un fulger într-un spaţiu mort, 
în care nu străbate lumina şi nu se aude nici un sunet: „Rupt 
ca de-un magnet în nemărginire, el cădea ca fulgerul într-o 
clipă cale de-o mie de ani”. 

Asemenea lui Dan-Dionis din nuvela Sărmanul Dionis 
stăpânul Sunetului din narațiunea cu acelaşi nume a lui I. P. 
Culianu deţine nişte puteri oculte, dar este pedepsit atunci 
când se crede demiurg. Stăpânul Sunetului este o povestire in 

ramă care prelucrează într-o versiune orientală mitul lui 
Orfeu. Textul redă în esență povestea unei initieri care se 
prelungeşte în mai multe generații şi, pentru a sugera această 
idee, autorul emite ipoteza transmigrárii sufletului (a arheului 
eminescian). 

Scriitorul prezintă puterile demiurgice ale sunetului 
valorificate de Stăpânul Sunetului în întrupări succesive: 
„Nu-i mai rămânea decât un lucru de făcut ca să-i egaleze 
puterea unui Allah: anume să proiecteze modele fonice în 
lumea aceasta, să le umple cu substanță compactă, să le facă 
tangibile, colorate, pe scurt, sensibile”. 

Când Stăpânul Sunetului are cutezanta de a se consi- 
dera Demiurgul însuşi, el este, asemenea lui Dan-Dionis, 
aspru pedepsit: „Când Al-Kindi voi să arunce o ultimă privire 
drăgăstoasă la ceea ce tocmai crease pe deplin în lumea 
aceasta de substanţe sensibile, el constată că o schimbare ciu- 
dată se produsese în ființa sa. Era ca şi când toată substanţa i 
se scursese în modelele sonore ale fiinţelor concepute de el, 
făcându-le să trăiască”. Al-Kindi nu mai exista ca entitate 
separată: „nu mai era vizibil şi nu mai putea să vadă”. În acest 
moment al conştientizării pedepsei, al disolutiei, Stăpânul 
Sunetului își dă seama că el a fost doar „instrumentul ales de 
Allah, în bunătatea sa, spre a demonstra gratuitatea creaţiei, 
caracterul ei pur ludic”. 

Analizând comparativ proza fantastică a celor doi scri- 
itori — M. Eminescu şi I. P. Culianu — s-au putut observa o 
serie de elemente comune, dar şi mai multe deosebiri, dictate 
în primul rând de specificul contextului literar şi spatio-tem- 
poral al manifestării celor doi. 

Mihai Eminescu cultivă o proză fantastică de esență 
metafizică, în care ideile teoretice filosofice sunt materiali- 
zate în motive şi elemente romantice, în timp ce proza 
fantastică a lui I. P. Culianu reflectă interesul autorului pentru 
magie şi ocultism, identificabil şi în operele ştiinţifice (Eros 
şi Magie în Renastere. Dicţionar al religiilor. Gnozele 
dualiste ale Occidentului). 

Résumé 


Cette étude consacrée à l’analyse comparative de la 
prose fantastique de Mihai Eminescu et loan Petru Culianu a 
comme support les textes Sărmanul Dionis, Archaeus et 
Avatarii faraonului Tlă d’une part et les narrations du volume 
Le Rouleau diaphane, d’autre part. 

Malgré les nombreuses différences dues premièrement 
au contexte socio-culturel quand se manifestent les deux 
écrivains on peut saisir des thèmes et des motifs communs: 
l'idée philosophique d',archaeus", l’objet magique qui 
provoque l’expérience initiatique (le livre de Zoroastru chez 
Mihai Eminescu et l'émeraude leitmotiv chez I. P. Culianu), 
l’audace de s’identifier avec Dieu (Dan-Dionis et Alergătorul 
tibetan). 

La manière de matérialiser ces idées communes est tout 
de même différente: chez Eminescu est évidente la technique 
romantique (la description, l’antithèse, le motif du génie), 
tandis que chez I. P. Culianu on remarque sa formation 
d'historien des religions et de philosophe ainsi que l'intérét 
pour l’occultisme dans les narrations du volume Le Rouleau 
diaphane comme dans les ceuvres scientifiques. 

Eterodoxul Eminescu 


Denisa MANOIU 


Din perspectiva teologului ortodox, opera lui Eminescu 
se desfăşoară sub auspiciile unei religiozitäti de factură sincre- 
tistă. Cu toate acestea, încercările de a demonstra apartenenţa 
poetului la Ortodoxie au fost nenumărate. A afirma însă cá 
Eminescu a fost din punct de vedere ontologic creştin ortodox 
înseamnă a încerca deformarea realității. În sprijinul celor 
afirmate vine însăşi biografia sa, mărturiile celor care l-au 
cunoscut şi nu în ultimul rând întreaga operă. 

Ca păstrătoare a tradiției evanghelice timp de două mii 
de ani, Biserica Ortodoxă se contopeşte într-un mod fericit cu 
matricea poporului român. Poetul se naşte în acest leagăn al 
spiritualităţii ortodoxe, însă înclinația spre latura mistică nu 
se întrezăreşte prea curând: „Nici religia nu era pe placul 
micului Mihai. Părinţii lui, mai ales mama, erau oameni bise- 
ricosi şi, în afară de aceasta, în familie erau multe fete călugă- 
reşti... Cu toate acestea Mihai n-avea nici o tragere de inimă 
pentru exhortele popii şi lipsea de la ele des, ori se făcea 
nevăzut când erau mânati spre Biserică...” (G. Călinescu — 
Viaţa lui Mihai Eminescu, Editura Junimea, laşi, 1977, p. 65). 

Omul de mai târziu va dovedi o deosebită preocupare 
pentru lectură, astfel încât la douăzeci de ani, când are loc 
întâlnirea cu Slavici, îl va surprinde pe acesta (care era de 
altfel „ortodox puritan”, ca să zicem aşa): „Eu — spune acest 
intim tovarăş al său de studii din perioada vieneză — 
crescusem în Biserică, iar el cunoştea la vârsta de douăzeci de 
ani nu numai învățăturile cuprinse în Evanghelii ci şi pe cele 
ale lui Platon, pe ale lui Confucius, Zoroastru, Budha şi punea 
religiozitatea mai presus de toate” (loan Slavici — Amintiri, 
Editura Pentru Literatură, 1967, p. 15). Slavici confirmă 
existența religiozitätii la marele poet, dar nu dă de înţeles că 

orientarea sa confesională ar fi fost declarat creştin ortodoxă. 
Poezia şi proza poetului vin în sprijinul afirmațiilor făcute. 

Ceea ce propune creştinismul de factură ortodoxă e „un 
eveniment fără precedent...” cum ar spune Denis de 
Rougemont în a sa carte Jubirea şi Occidentul (Editura 
Univers, Bucureşti, 1987, p. 63). E vorba de „Întruparea 
Cuvântului pe pământ — a Luminii în Întuneric — ...eveni- 
mentul extraordinar care ne eliberează de nefericirea de a 
trăi” (idem, p. 63). Din această perspectivă se poate vedea la 
Eminescu o stare de nelinişte metafizică, stare care nu 
subscrie nicidecum la propunerea pe care Ortodoxia o face 
omului ancorat în Hristos. Actul acesta al Întrupării contra- 
riază pentru că fiinţei umane îi este greu să accepte ,,... iden- 
tificarea de neconceput a infinitului cu finitul” (ibidem, p. 
63), ori genialul poet nu va găsi în acest act al Întrupării un 
mijloc de a-şi linişti setea de absolut. 

Caracterul hristocentric al Ortodoxiei nu va figura în 
opera marelui poet. Putem spune despre Eminescu, ca şi Rosa 
Del Conte, că a fost un „geniu religios” (Rosa Del Conte — 
Eminescu sau despre Absolut, Editura Dacia, Cluj 1990, p. 
269), însă nu putem afirma că a fost un poet „ortodox 
tematic” (Pompiliu Constantinescu — O catedră Eminescu, 
Editura Junimea, laşi 1987, p. 230) sau „mistic creştin” 
(idem, p. 230), aşa cum a fost Arghezi. 

Este adevărat că poetul cunoştea foarte bine scrierile 
Sfinților Părinţi, studierea operelor lor oferindu-i modele 
exemplare de limbaj şi muzicalitate a slovei scrise, dar acest 
studiu perseverent nu se identifică de fapt cu râvna tipică 
creştinului ortodox orientat spre asceză, spre o evoluţie spiri- 
tuală destinată în final comuniunii om-Dumnezeu. Or, invátá- 
tura ortodoxă, antropologia sau ontologia creştină nu găsesc 
în Eminescu un adept. Sursa alimentării spiritualităţii emines- 
ciene nu stă în potirul Ortodoxiei. Opera sa conţine o întreagă 
problematică filosofico-religioasă, dar nu neapărat ortodoxă, 
deoarece sursele de inspiraţie au caracter vizibil sincretist 
(budhism, zoroastrism, confucianism etc.). Poetul cochetează 
cu fiecare dintre aceste religii, nerămânând însă fidel nici 
uneia. El înclină totuşi spre filosofia indiană, ale cărei idei se 

pare cá erau mai aproape de cugetarea sa si pot fi întâlnite 
frecvent in poezie. 

Ín omul de geniu cu porniri revolutionare nu se poate 
creiona profilul unui crestin ortodox. Relevantá in acest sens 
e poezia Eu nu cred nici in Iehova: 

„Eu nu cred nici in lehova 
Nici in Budda - Sakya - Muni 
Nici in viatá nici in moarte 
Nici in stingere ca unii." 

Nu credem cá declamatia este pur poeticá, deoarece 
disocierea totalá a vietii personale a poetului de opera sa e 
nerealistă. ,,Confesiunea" sa declarată e romantismul: 

„Eu rămân ce-am fost: romantic." 
(Eu nu cred nici în Iehova) 

Prototipul unei forte superioare se proiectează pe fun- 
dalul unei ,,extinctii a universului” (idem, p. 231). Luceafărul 
este o semizeitate „nemuritoare şi rece”, care seamănă mai 
degrabă cu demonia romantismului conjugată cu platonismul. 

Geniul eminescian sondează viata şi moartea cu volup- 
tatea omului convins de imposibilitatea Învierii. Astfel nu 
putem afilia omul şi poetul Eminescu la Ortodoxie pentru că 
„nu cunoaşte nici un păcat în scrutarea existenţei” (ibidem, p. 
323), nu-şi impune limite. 

Dragostea la Eminescu îmbracă o aparentă formă de fe- 
ricire, iluzorie de altfel, umbrită de suferință, niciodată împli- 
nită. Or, din punct de vedere ortodox, „iubirea nu mai 
înseamnă fugă şi continuă respingere a împlinirii...”, iar 
„nefericirea nu are consecinţe fatale decât pentru omul 
despărțit de Dumnezeu” (Denis de Rougemont — /ubirea şi 
Occidentul, Editura Univers, Bucureşti 1987, p. 66). 

Nici ca „doctrinar politic” (Pompiliu Constantinescu — 
O catedră Eminescu, Editura Junimea, laşi 1987, p. 269), nici 
ca „teoretician al românismului” (Dorin, Mihai — Civilizaţia 
românilor ín viziunea lui Eminescu, Editura Fundaţiei 
Culturale Române, Bucureşti, 1998), Eminescu nu e ortodox 
convins. Poetul a conştientizat rolul Bisericii Ortodoxe ca 
organ indispensabil de menţinere a patriei sale în arena 
istoriei universale, a văzut în Biserică „un instrument de 

conservare a identității” (idem, p. 269), dar n-a privit-o 
dintr-o perspectivă ascetică. Eminescu nu surprinde în mod 
special caracterul hristocentric al Ortodoxiei, nesupralicitând 
„rolul creştinismului ortodox in fenomenul genezei 
spiritualității româneşti” (ibidem). 

Romanticul poet nu e receptiv la propunerea lui 
Hristos, propunere ce „schimbă sensul relațiilor interumane” 
(Denis de Rougemont — /ubirea şi Occidentul, Editura 
Univers, Bucureşti 1987, p. 63). Eminescu (după cum spun 
cei care l-au cunoscut) n-a fost adeptul ideii întoarcerii 
celuilalt obraz; din contra, s-a angrenat ca luptător naționalist 
în politica timpului său, aşa cum îl descrie Slavici: ,,... el era 
naționalist în cel mai aspru înțeles al cuvântului şi foarte 
pornit spre intolerantá" (Amintiri, Editura Pentru Literatură, 
1967, p. 15). Mihai Eminescu rămâne însă unul din titanii 
romantismului universal, neexistând în demersul critic de fata 
nici cea mai mică intenţie de a deforma imaginea poetului şi a 
omului de geniu. 

Nu am dorit ca studiul nostru să repete afirmațiile 
făcute în cercetările consacrate religiozitatii eminesciene (in 
acest sens se poate consulta recentul volum al lui Doru 
Scărlătescu — Eminescu şi Religia, Editura Timpul, laşi, 
2000), ci ne-am propus să aducem un alt punct de vedere, mai 
apropiat de obiectul cercetării noastre. 

Analiza atentă a vieţii şi operei poetului conturează 
portretul unei personalităţi puternice într-o permanentă cău- 
tare a ceva care să se plieze perfect pe sufletul său zbuciumat. 
Se pare că zbuciumul continuu, setea după Absolut au fost 
benefice poeziei, dar n-au culminat cu o împlinire a umanului 
în Hristos. Ortodoxia implică o transformare radicală a 
viziunii despre lume şi viaţă; e o a doua naştere, o renaştere 
spirituală în Hristos. Ea răstoarnă principii, schimbă 
mentalități şi presupune o continuă verticalizare a orizontalei 
umane, o aderare la Revelatie. 

Poate că acest lucru ar fi schimbat fundamental omul şi 
poetul... 

Summary 


Our dissertation aims at briefly analyzing the affiliation 
of the poet (Mihai Eminescu) to Orthodoxy from both onto- 
logical and confessional perspectives. The study raises the 
idea that the poet did not live his life in keeping with the 
teaching of the Orthodox Church neither that the syncretistic 
religiosity is the keynote of his literary work. 

This interpretation does not intend to distort the image 
of the poet and the man of genius Mihai Eminescu, but to 
objectively analyze an overstressed aspect, namely his be- 
longing to Orthodoxy. 


Elemente de cultură evreiască 
în Iconostas şi fragmentarium 


Mihaela CERNAUTI-GORODETCHI 


[Pe podelele reci de cărămidă...] din Iconostas si 
fragmentarium este „o istorie de ghetto" (G. Călinescu) cu 
desfăşurare narativă gotic-poescă, a cărei miză nu o consti- 
tuie, cu adevărat, nici pitorescul unui mediu foarte special, 
nici transmutarea unor repere istorice şi culturale clasice 
într-o structură literară originală, articulată în interiorul celui- 
lalt eon (baroc-romantic), iubitor de contraste, de mobilitate, 
de tot ce intrigă, de tot ce este neaşteptat, năvalnic, fascinant. 

Deşi, fără tăgadă, are o tonalitate pasionat-febrilă, am 
spune că textul nu e doar o improvizație inspirată, cum 
opineazá Perpessicius (,,«bizarul» şi «fantasticul [...] pot fi 
urmărite într-o desfăşurare narativă mai largă, fără însă a 
depăşi stadiul de fragmentarium") şi cum pare să fie de acord 
şi G. Călinescu. În registru fabulatoriu, „compunerea” 
(Călinescu) descrie (în sensul de urmare a unui traseu), în 
fapt, mişcările tectonice ale cugetării frământate pe o tema 
care l-a bântuit pe Eminescu fără încetare, conducându-l către 
rezolvări adesea contradictorii, uneori extreme, dar anga- 
jandu-i întreaga ființă: raportarea omului /a (şi relaţia acestuia 
cu) divinul). 

Spectaculos romantică, evoluţia celor trei personaje pe 
o traiectorie fatală se derulează pe un fundal care alternează 
două spaţii ale recluziunii: închisoarea şi un ghetto evreiesc 
din Suceava Evului de Mijloc. Cadrul este descris amănunţit, 
pe îndelete, minutie ce nu are nimic în comun cu obsesia 
zugrăvirii exacte, realiste, a mediului. Patimile tinerei evreice 
Hagar fac să rezoneze găunos, rece, deloc simpatetic, „bol- 
tirea înaltă a temnitei" şi „granitul sur", sub privirea cvasi- 
absentă a lunii impasibile; aceeaşi lună ataraxică, „singurul 
spectator” în noapte, scoate din întuneric detalii, contururi, 

contraste, gesturi nefaste, frământări de pe „uliţa jidoveascä”, 
pătrunde (ca în Scrisoarea I) în casele din „mahalaua 
adormită”, dar şi în sinagogă. Dincolo de ideea de limitare 
forțată si de umilire/umilintá pe care le ilustrează în registre 
diferite, cele două „decoruri” se orientează spre polii opuşi ai 
axei determinării. Închisoarea este un spaţiu neidentificat şi 
neidentificabil; ghetto-ul este, dimpotrivă, puternic insolitat — 
nu ca aşezare particulară, dar ca model de viata comunitară, 
din perspectiva etnicitatii; practic, specificul sáu este dat de 
felul aparte de oameni trăitori în el. Diferenţa, separarea, 
este, de altfel, dintotdeauna, o preocupare cardinală şi obsesi- 
vă a fiilor lui Israel, devenită apoi reflex de respingere 
îndreptat împotriva lor de către variile populaţii de goim cu 
care au intrat ei în contact de-a lungul istoriei. 

Textul [Pe podelele reci de cărămidă...] abundă de 
referinţe la cultura şi civilizaţia ebraică. Paragraful initial al 
celui de-al doilea capitol este des citat şi invocat ca argument: 
pe de o parte, contra acuzatiei de antisemitism (frecvent si 
fără dreaptă cumpănire adresată lui Eminescu), pe de altă 
parte, pentru evidențierea eruditiei lui Eminescu în domeniul 
legendarului biblic, erudiție asociată cu observarea perspicace 
a stilului de viata caracteristic cetăţenilor româno-evrei con- 
temporani lui. Nu avem însă aici de-a face cu o înşiruire 
luxuriantä (şi gratuită) de nume si de termeni cu rezonanță 
exotică. Priveliştea este o construcție imaginară, dar nu una 
cu precădere ori exclusiv fantezist-impresionistă. Pasajul are 
o coerenţă şi o densitate semnificativă remarcabile, iar con- 
certarea atentă, inspirată şi subtilă a tuturor elementelor, 
contextuarea lor migăloasă orientează lectura întregii poves- 
tiri. Drama personală a fiecărui personaj este un detaliu repre- 
zentativ, un motiv exemplar care contribuie la configurarea 
unui tablou amplu, cu profundă rezonanță transindividuală. 
Desenul din covor şi noima lui se desluşesc dacă privirea nu 
rătăceşte, furată de efectele de suprafaţă, şi dacă se tentează 
înțelegerea exactă a locului şi a rolului fiecărui element din 
țesătură. 

În textul eminescian pe care îl comentăm, ipoteticul 
cartier evreiesc dintr-o imaginară Suceavă medievală este „un 

aspect trist ca o viziune a lui Isaia, ca o tânguire a lui 
lezechil”. Veriga de mijloc din tradiționala triadă a marilor 
profeti, leremia/lermiahu Hanavi, nu este prezentă explicit. 
Opţiunea lui Eminescu nu este întâmplătoare; iterarea tuturor 
celor trei nume ar fi fost copioasă (deturnând lectura pe pista 
eruditiei biblice) şi superfluă: numele lui Ieremia fiind asociat 
prin clişeu cu motivul plängerii, al lamentatiei, moralistul cel 
mai fervent dintre toti profeţii este inclus, practic, în termenul 
tânguire atribuit la modul concret lui Ezechiel. Intenţia 
textului în acest punct nu este ralierea la canonul numirii în 
ordine a profeților principali, şi nici reamintirea rostului lor, 
ci evidențierea trăsăturii celei mai caracteristice unei profeţii: 
vederea celor nevăzute de către oamenii de rând. Isaia 
inaugurează marea „dinastie” profetică, iar Ezechiel o încheie 
apocaliptic. Ceea ce vede acesta din urmă — „înfăţişarea 
asemănării slavei Domnului” aşezată pe un tron de safir în 
misticul car de aur (Merkabah) — este o imagine cutremu- 
rătoare, cu maxim potential exploziv (consideră comentatorii 
evrei ai textelor biblice). Tradiţia rabinică interzice, de altfel, 
comentarea acestui pasaj în grup; cel mult, el poate fi supus 
atenţiei unui singur discipol, matur, echilibrat, bine aşezat 
întru credință şi în cunoaşterea Torei. De asemenea, se 
consideră că episodul este atât de periculos (pentru că ar duce 
la erezie, la pierderea mintilor sau chiar la moarte), încât el nu 
este citit în sinagogă. 

Titlul textului (ales de Eminescu) pomeneşte iconos- 
tasul. În sensul său mai vechi, de catapeteasmă (perete aco- 
perit de icoane), iconostasul desparte (în biserica creştin- 
ortodoxă) altarul de naos, aşa cum la evrei predela/ parohetul 
ascunde, protejează Sfânta Sfintelor, Chivotul (Aron 
Hakodesh), care adăposteşte sulurile sfinte (Sefer Torah). 
Catapeteasma/parohetul este limita convenţională dintre sacru 
şi profan, este semnul unei interdicții, al unei oprelişti, şi, 
totodată, este un vehicul simbolic al revelatiei accesibile (si 
permise) ființei umane. Chipul Divinitatii este, aşadar, o 
imagine oximoronică: Absolutul se arată ca mister de nepă- 
truns, ia o formă sensibilă, care îi semnalează prezenţa fără 
a-i dezvălui esenţa. Catapeteasma este funcțională atâta timp 

cât ordinea divină este acceptată de om ca principiu al 
armoniei şi al echilibrului universal. Când credinţa este brusc 
retrasă (Arald recurge la magie, catapeteasma bisericii creş- 
tine „De-un fulger drept în două e ruptă şi tresare”, Strigoii), 
ori slăbeşte şi piere, contractul dintre om şi divinitate se 
dizolvă şi lumea se sfârşeşte — la modul concret (v. scenariul 
escatologic din Scrisoarea I, unde degringolada cosmică este 
anunțată de „catapeteasma lumii [care] în adânc s-au înne- 
grit”) sau în ordine simbolică, prin pustiirea şi páráginirea 
lăcaşului de cult, căci Slava Domnului pleacă din templu (v. 
Ezechiel, 10). 

„Biserica-n ruină/ Stă cuvioasă, tristă, pustie şi bătrână/ 
[...]/ Năuntrul ei pe stâlpii-i, päreti, iconostas,/ Abia conture 
triste şi umbre au rămas” (Melancolie). La fel, sinagoga din 
Iconostas şi fragmentarium este ruina unei ruine, nu mai 
poate reinvia şi menţine spiritul Templului distrus: „o 
arhitectură tapänä, rece, goală — era atât de pustiu de frumu- 
sete ca pieptul unui om mort ...”. Biata havrá nu mai este Bet 
Ha-Knesset (loc de adunare); congregația (gehilah) s-a risipit, 
din poporul ales plin de mândrie a rămas doar o comunitate 
etnică (gahal) umilă, patetică, supusă dispretului cvasigeneral 
şi discriminării. Rămaşi alături întru sărăcie şi nefericire, 
locuitorii ,ulitei jidoveşti” nu mai sînt legati decât de vagi 
reminiscente, mai mult automate, ale unui odinioară foarte 
precis şi eficient cod existențial. Sinagoga nu mai este nici 
Bet Ha-Tefilah (loc de rugăciune), nici Bet Ha-Midrash (loc 
pentru învățătură). Legea se spune că s-ar afla, încă, „pe 
balustrada din mijloc” (poate un verset din Biblie sau un rând 
din Talmud gravat pe grilajul care împrejmuie platforma 
Bima, rezervată celui care citeşte din cărţile sfinte; sau poate 
este vorba despre Tablele Legii reprezentate pe Parohet), dar 
e literă moartă. Interiorul sinagogii este o privelişte sumbră; 
singurele detalii luminoase sînt „eloimii [care] asupra intră- 
rilor străluceau ca scrişi cu stele...”. Eloimii, heruvimii, 
lucesc însă amenintátor, întunecat profetic, nu consolator, nu 
reconfortant. Ei nu sînt făpturi eterice, gratioase, ci, dimpo- 
trivă, terifiante, reprezentate plastic în tradiția din Orientul 
Mijlociu ca bestii compozite, reunind caracteristici anatomice 

umane şi animale (de leu, taur, vultur). Heruvimii sînt o 
prezență misterioasă şi neliniştitoare în Biblie, chiar de la 
prima lor menționare ca aprigi si neinduplecati gardieni ai 
Edenului după izgonirea lui Adam şi a Evei din Rai. Ei apar 
constant (şi paradoxal în spaţiul unei religii în care plastica 
figurativă este strict prohibită!) ca imagini-sigiliu ale legă- 
mântului poporului lui Israel cu Dumnezeu (în con- 
texte-cheie, precum acelea în care se comunică dispoziţiile 
divine privitoare la construirea Arcei şi, apoi, a Templului lui 
Solomon), ori ca ființe înfricoşătoare care pun în mişcare 
Merkabah. 

Pe lângă statutul de emblemă a Legământului, ima- 
ginea heruvimilor reprezintă şi un avertisment. În „templul 
sur — Sionul ruinat — de jur împrejur proptit de bârne de 
stejar”, strălucirea eloimilor nu e de bun augur, ci anunță 
cumplita pedeapsă cuvenită pentru neascultare, pentru înde- 
părtarea de Dumnezeu. Levy Canaan, rabin, urmaş (probabil) 
al levitilor cântăreți care au fost de fata la aducerea Chivo- 
tului în Ierusalim (,,0i cânta un psalm al pruncilor lui Assaph 
şi o voi bucura [pe Hagar] cu cântecul arfei Sionului”, îşi 
spune el), se călăuzeşte după Torah, ca orice evreu, prin 
circumcizie şi prin îndeplinirea ritualurilor prescrise; acum, 
bătrân fiind, doreşte să-i aducă Domnului prinosul final de 
credință mergând să vadă Ierusalimul înainte de a muri. 
Devotiunea oarbă faţă de formă îi oculteazá sensul mesajului 
divin. Pierderea contactului adevărat cu Dumnezeu îi pecetlu- 
ieşte soarta întru pierzanie. Crimele pe care le săvârşeşte în 
numele Domnului devenit idol sunt deraieri previzibile de la 
o etică derivată din şi consubstantialä cu credinţa religioasă. 
Ruben päcätuieste si el prin lăcomie şi, mai ales, prin asoci- 
erea la vinderea logodnicei sale către creştin. Cei „treizeci de 
galbeni venetici” nu le aduc fericire lui Levy Canaan şi lui 
Ruben, după cum nici Iuda Iscarioteanul nu şi-a găsit liniştea 
cu treizeci de arginti; prețul târgului infam aduce numai 
suferință, sânge, nebunie, moarte. Blestemul rătăcirii şi al 
orbirii pare să apese asupra întregului neam; Hagar îşi pierde 
şi ea sufletul, odată ce găseşte plăcere în năpastă, îndrăgos- 
tindu-se pătimaş şi vinovat de goi, de tiran, de cel care a 

cumpárat-o. În delirul ei, regalitatea fenomenală/circumstan- 
tialä fuzionează (convenabil) cu făgăduinţa mesianică şi cu 
excelența absolută pe care evreii şi-o atribuie obstinat ca 
blazon. 

Moartea lui Dumnezeu în sufletele oamenilor declan- 
şează dezastrul, distrugerea lumii pe care odinioară El a 
creat-o. ,,Hartii[le] sfâşiete din Ghemara” vecine cu colacii de 
sărbătoare la ferestrele evreilor reprezintă pentru rațiune o 
ipoteză absurdă, la fel de fantastică precum înghețarea ,,pla- 
netilor" care ,,s-azvarl rebeli in spat,/ Ei, din frânele luminii şi 
ai soarelui scápati" (Scrisoarea I). Textul eminescian infáti- 
şează o evreitate ce nu are corespondent istoric real; nu este 
nici apologia unei culturi şi a unei civilizații care, indubitabil, 
l-au fascinat pe poetul nostru, nici acuza, disprețul ori re- 
proşul aruncate unui popor plin de superbie în obidirea lui. 
Este, pur şi simplu, o construcţie imaginară care selectează 
specificul evreu cu titlu de exemplaritate pentru o dilemă 
general-umană. La fel de drept, însă, alegerea trebuie să fi 
fost influențată de tragismul sublim al modelului „real”. 


Summary 


Part of Eminescu's M.S. #2255 and published for the 
first time in 1932, by G. Călinescu, in „Adevărul literar şi 
artistic”, along with another short narrative draft, under the 
title O nuvelă fantastică / A Fantastic Novella (only later on 
changed into Iconostas si fragmentarium / Iconostasis and 
Fragments), the chilling story from a mediaeval ghetto in 
Suceava, conventionally referred to by the opening phrase 
[Pe podelele reci de cărămidă...] / [On the Cold Brick 
Pavement...], brings forth three tragic figures mercilessly 
crushed by a cruel fate, as well as by their own wrong 
decisions and terrible mistakes. The numerous elements in the 
text pertaining to different aspects of Judaism (religion, 
cultural history, and so on) are definitely not just literary 
ornaments or simple instruments for creating the relevant 

atmosphere (for convincingly particularizing the place, time 
and situation), nor signs of a proud display of knowledge 
about Jewish culture and civilization. 

The story has a strong poetical quality, which, in fact, 
defies any attempt at reading it in a documentary way, in a 
realistic key. Historical truth, correct references, scientific 
precision and consistency seem to have no absolute relevance 
from the author's point of view. The poignancy of the three 
entwined personal tragedies presented in the story is 
thoroughly built up by effectively striking a balance between 
the exactitude of some details and the free, non-restricted, 
impetuous improvisation within this plausible frame. 

[Pe podelele reci de cărămidă...] / [On the Cold Brick 
Pavement...| is a story about human weakness, about 
confusion and errors of judgement, about dramatic choices, 
about damnation. The Jewish setting is one particular 
illustration of a moral agony that can touch all humans, 
irrespective of race, religion or lifestyle. 


Rugăciune 
unitate (poetică) în varietate (prozodică) 


Pavel TOMA 


Creştinism şi demonism. Nu trebuie să fim transanti în 
a-l situa pe Eminescu într-unul din cele două curente 
spirituale. Pendularea între credință şi îndoială, finalizată de 
cele mai multe ori prin revoltă (apostazie), este un atribut al 
modernismului maniheist. Demonismul (Strigoii, Gemenii, 
Demonism) se purifică la Eminescu prin orientarea către tita- 
nism, ca formă de nonconformism, în care actul în sine este 
perceput gnoseologic, fiind recuperat pozitiv din mentalitatea 
mulțimii. 

Poeziile cu tentă direct religioasă sunt puţine în creaţia 
eminesciană (Colinde, Dumnezeu şi om). Creştinismul este 
perceput pe filiera tradițională, populară, patosul cu care este 
asumat sentimentul apartenenţei la creştinism neavând nevoie 
de tirade retorice. 

Poezia Rugăciune, introdusă de Maiorescu în ediţia a 
VI-a ca independentă, apare în ediţia Perpessicius! integrată 
în poemul amplu Ta twam asi (vol. IV, p. 362-363). În acelaşi 
volum este prezentă o variantă de două strofe în câte 
douăsprezece versuri ca poem separat (p. 360). În total, există 
publicate două forme dezvoltate şi alte două prescurtate, care 
apar independent sau integrate poemului Ta fwam asi, 
creditate a fi scrise în perioada 1877-1879. Perpessicius 
însuşi, la p. XVI a introducerii la Opere, vol. IV, afirma că 
Ordinea văzută este cea cronologică, pentru ca apoi să consi- 
dere: Despre o cronologie completă, strictă şi infailibilă, se 
înțelege de la sine că încă nu poate fi vorba. 


! Perpessicius, Mihai Eminescu, Opere, vol. IV, Editura Academiei R.P.R., 
Bucureşti, 1952. 

Este important de subliniat, în urma celor exprimate 
mai sus, interesul pe care Eminescu l-a manifestat în ceea ce 
priveşte găsirea unei forme adecvate (perfectionism emines- 
cian), situând strofele într-un ansamblu poetic, considerán- 
du-le de sine stătătoare, dezvoltându-le sau comprimându-le, 
esentializándu-le, conform crezului sau’. 

Ne vom opri in cele ce urmeazá la forma introdusá de 
către Maiorescu în ediţia a VI-a a Poesiilor, o poezie scurtă, 
de numai nouă versuri, într-o singură strofă. 


Rugăciune“ 
I. Rugámu-ne-ndurárilor 8(4+4) 
V- VV V— VV 
IL |. Luceafărului mărilor, 8(5+3) 
V-VYV o - VV 
III. Din valul ce ne bântuie 8(3+5) 
V-V VV - VV 
IV.  /naltá-ne, ne mántuie 8(4+4) 
V-VV V-VV 
V. Privirea adorată 7(3+4) 
v-v VV - V 


? Adrian Voica, Poezii cu formă fixă: aplicaţii eminesciene, Editura 
Universitas, XXI, laşi, 2001, p. 9. 
? M. Eminescu, poezia Icoană şi privaz: 
Si eu sunt copilul nefericitei secte 
Cuprins de-adânca sete a formelor perfecte. 
* Textul poeziei reproduce întocmai forma din ediţia îngrijită de Dumitru 
Irimia: Mihai Eminescu, Poezii, Editura Universității Al. I. Cuza, laşi 
2000, p. 234, text îndreptat, de vreme ce, la Perpessicius, se pot observa 
diferente în ceea ce priveşte fonetica, ortografia şi punctuatia. Redăm in 
continuare această formă, inclusă în poemul Ta twam asi: 

Rugämu-ne ’ndurarilor, Privirea adorată 


Luceafărului mărilor !  Asupra-ne coboară, 
Din valul ce ne bântue O maică prea curată 
Inalta-ne, ne mántue ! Şi pururea-fecioară, 


Marie! (op. cit., p. 362-363) 

La prima vedere, nu există deosebiri fundamentale între cele două texte. 
Dacă, însă, vom reconsidera importanţa punctuatiei, expresivitatea, valoa- 
rea ei stilistică, atunci este necesară, în parte, şi reconsiderarea demer- 
sului analitic privind versificatia. Acum nu ne propunem aceasta. 

VL Asupra-ne coboară, 7(4+3) 
V-VV v-v 
VII. O, Maică prea curată 7(3+4) 
-// -yv - V-V 
VIII. Si pururea fecioară, 7(4+3) 
V-VW V-V 
IX. Marie! 3 


Compozitional, considerăm poezia posibil de structurat 

în trei parti, după cum urmează: 
- partea I, primul catren, versurile I-IV; 
- partea a Il-a, al doilea catren, versurile V-VIII; 
- partea a III-a, versul al IX-lea. 

Deşi punctuatia şi grafia nu ne ajută în această segmen- 
tare a poeziei, ne putem orienta după conținutul de idei 
exprimat şi, mai ales, după structurile prozodice diferite din 
catrene. 

Întregul poem se află sub semnul relationärii om-divi- 
nitate. Ruga sinceră, directă, exclude divinul abstract, fiind 
adresată ipostazelor umane — lisus şi Maria, cunoscători prin 
trăire plenară a suferinței. 

Primul catren este o rugă către lisus, văzut în calitatea 
sa de mântuitor, de călăuză omniprezentă în încercarea omu- 
lui de a se desprinde din starea de păcat. 

Cel de-al doilea catren, nediferentiat grafic dar izolat 
prozodic, se adresează Fecioarei Maria, care este purtătoarea 
unor însuşiri desprinse din inventarul liturgic. 

Ultimul vers ni s-a părut potrivit a-l delimita de restul 
poeziei pentru funcţia sa individualizatoare, pentru încărcă- 
tura afectivă maximă. În economia poeziei, numele Mariei nu 
este cel rostit de gura unui deznădăjduit. Funcţia de mediator, 
de martor al tuturor, de conservarea speranţei, toate acestea 
sunt însumate în simplitatea rostirii ca rezultat al încrederii 
depline. 

Structura propusă în planul ideatic transpare şi din 
analiza prozodică pe care o vom dezvolta în continuare. 

Referindu-ne la primul catren, observăm o măsură a 
versurilor de 8 silabe, aceeaşi pentru toate (izometrie), lun- 
gimea amintind de versul popular al colindului românesc. 

Cezura mediană împarte în emistihuri egale versurile I şi IV. 
Simetria aceasta este concuratá de o asimetrie (simetrica I) 
din versurile II şi III (5+3 / 3+5). În cel de-al doilea catren 
măsura scade la 7 silabe, lungimea emistihurilor alternând 
(3+4 sau 4+3), în functie de liniile portretizarii. 

Structura ritmică este diferită în cele două strofe, fără 
însă ca acest lucru să fie perceput ca element distonant la 
nivelul ansamblului. Astfel, în primul catren rima este 
pereche, de sorginte populară, dactilică şi sincategorială, 
pentru ca, în cel de-al doilea catren să devină încrucişată, 
heterocategorială în versurile VI şi VIII, feminină. 

Cele mai interesante observaţii apar la nivelul partajării 
ritmice. Ruga liniară se menţine de-a lungul întregii poezii, 
fiind susținută prozodic de prezenţa celulelor plurisilabice cu 
caracter dominant. În primele versuri, mesomacrul (celulă 
pentasilabică) apare de două ori: în metafora luceafărului şi în 
sintagma ce ne bântuie, sugerând valoarea de atotprezentá 
tutelară, de veghe permanentă a lui lisus, drept contrapondere 
la suma durerilor şi a păcatelor lumii. 

Frecvent (7 prezenţe) apare folosit peonul (celula tetra- 
silabică), îndeosebi peonul II, care structurează în totalitate 
versurile I si IV, lipsit de stridente, adecvat tonului de rugă 
sinceră. 

Amfibrahul (celula trisilabicá), care-şi dozează în 
centru maximul energetic, domină catrenul al II-lea, când 
apare de cinci ori, de trei ori în cuvintele-rimă: coboară, 
fecioară şi curată. Dificultăţi în partajarea ritmică apar în 
versul al VIII-lea, unde se produce o perturbare ritmică, semn 
al tulburării profunde care animă sufletul muritorului: 


O, Maică prea curată sau O, Maică prea curată 
-/ -V - V-V -/ -v VV-V 


Din punctul nostru de vedere acceptäm prima structurä, 
care evidenţiază independenţa adverbului prea, sugerând 
într-un grad superior un atribut divin, aşa cum, credem, a 
intenționat şi poetul. Silaba independentă accentuată sporeşte 
valoarea expresivă, dubla prezență din acest vers accentuând 

emoția adresării directe, participarea afectivă şi starea de 
comuniune. 

Structura simetrică a silabelor accentuate (exceptând 
versul al VII-lea, a cărui importanță am dezvoltat-o mai sus) 
2 - 6, caracteristică ritmului iambic, constituie o textură inte- 
rioarä pe care se tese o muzică incantatorie cu iz liturgic, 
simetrie care-i sustine unitatea întregii poezii. 

În urma demersului analitic desfăşurat, se pot repera 
câteva observaţii. Prima ar fi aceea că pe structuri prozodice 
diferite pot fi exprimate conținuturi ideatice identice. A doua 
observaţie, derivând din prima, este că, deşi există diversitate 
şi deosebiri evidente la nivelul rimei, al dispunerii celulelor 
ritmice şi al măsurii versurilor, eufonia nu are de suferit. 
Dimpotrivă, am spune. Corelationarea credincios-divin se 
produce într-un nexus inefabil, unde se intersectează benefic 
înălțarea spirituală a muritorului însetat de mântuire cu acea 
coborâre a divinului însetat de iubire. 


Summary 


Faithful to his artistic beliefs and to his own very high 
standards, Eminescu always polished with patience his poems 
in search for the ideal form. The poem Rugăciune analyzed 
here configurates, step by step, the difficult ascending (and 
fascinating) way towards poetic perfection. So, various 
versification structures are used to express the same simple, 
honest and vibrant prayer addressed to Jesus and Mary, 
underlining in crescendo, by means of musical, harmonious 
sounds, the intimate harmony residing in a passionate, fervent 
soul. 


Bus 


O lectură a poeziei Peste vârfuri 
— ca text integral — 


Rodica MARIAN 


Din perspectiva a ceea ce am numit text integral, 
folosind conceptul unei lecturi tematice, care presupune 
conexitatea semantică a textului si avant-textului! (variante), 
centrele de poeticitate ale poeziei antume Peste vârfuri sunt 
imaginea lunii care trece în înalt şi sunetul evanescent al 
cornului. Ele se extind în mai multe texte poetice, ca 
adevărate „metafore obsedante”, ale inconştientului poetic 
creator, în sensul dat acestora de Charles Mauron, bineînţeles 
şi în variantele textelor respective. Versul emblematic „Peste 
vârfuri trece lună”, asociat cu ,,mángáiosul" glas de corn, va 
contura un astfel de centru transtextual, recompus din poemul 
definitiv, versiunile şi variantele lui, precum şi din apariția 
imaginilor obsedante respective în alte texte poetice, şi 
acestea cu variantele lor. În creaţia lirică eminesciană asoci- 
erea aceasta, rezumată de Perpessicius la motivul cornului 
melancolic, este deosebit de exersată, în variate formule şi 
exprimări. Vom integra, de aceea, în textul propus analizei, 
variante din poemul Călin, alte texte şi versiuni lirice antume 
sau postume, Povestea teiului, Sara pe deal, Făt-Frumos din 
tei, Muşat si codrul, Mai am un singur dor etc., alături de 
unele poeme originale de inspiraţie folclorică, cu variantele 
lor, cum ar fi Peste codri sta cetatea şi Mii de stele... dulce 
sară... 

Varianta concentratului poem Peste vârfuri, publicată 
antum de Maiorescu, nu are predominant un caracter elegiac, 
cum s-a spus adesea. Transgresarea melancoliei în seninătate, 


! Alexandru Niculescu, Între filologie şi poetică, Editura Eminescu, 
Bucureşti, 1980, p. 42. 

? Vezi felul în care este folosit conceptul acesta de Charles Mauron, De la 
metaforele obsedante la mitul personal, Editura Dacia, Cluj-Napoca, 2001. 

în tresárirea fermecată a sufletului după momentul de gratie al 
aspiratiei spre liniştea eternă se integrează în calmul atem- 
poral al nopţii, care leagă cosmicitatea naturii de nelimitele 
trăirii interioare. Întrebarea finală reverberează, astfel, nu în 
tristeţe ori regret, ci în dorul după posibila întoarcere a mo- 
mentului tulburător al desprinderii în trăirea nefiintei, nu este 
regretul sau durerea trecerii întru nimicirea vieţii, nici ,,eufo- 
ria" întru odihna morții, ci îndoiala, intens poetică, a pierderii 
acelui fulgurant simtämânt al singurătăţii iubitoare de viata, al 
singurătăţii împlinite din glasul cornului ce cântă infrátirea 
sufletului cu natura, cu cosmicitatea ei, cu moartea ca o 
consonantä a împăcării dinăuntrul fiinţei cu liniştea a toate, 
presimtitá în acel ,,mai departe”, „tot mai încet”: Sufletu-mi 
nemángáiet/ Índulcind cu dor de moarte. 

Cornul (cu substitutele lui, buciumul, talanga, cântarea 
codrilor adânci) conturează un motiv tipic al universului 
poetic eminescian, devenind în poemul antum Peste vârfuri 
simbolul central. ,Motivul” cornului cu sunet dulce, tângui- 
tor, mângâietor, melancolic, fermecat şi dureros, va contura 
în alte texte, chiar în variantele formei definitive, semnificaţii 
şi nuanţe diferite de atmosfera „senină”, de pacea ce domină 
sufletul nemângâiat al poetului, îndrituind premisa teoretică a 
hermeneuticii sensului, sens realizat numai la nivelul fiecărui 
text în parte, deci a fiecărei variante, care este şi ea un text 
distinct, o formă, numită uneori formă formantă. De aseme- 
nea, luna, ca motiv şi centru de poeticitate, reprezentată de 
versul emblematic Peste vârfuri trece lună sau de lumina de 
lună (cu variate substitute) va marca, în asociație cu cântecul 
dulce al cornului, o transgresare simbolică a graniţelor onto- 
logice între existent şi moarte, ca trăire anticipată. 


kkk 


Peste vârfuri are, în exegeza eminesciană, doi poli de 
interpretare, unul în care poemul reprezintă transpunerea 
lirică a motivului cornului, fiind o elegie, o poezie a nostal- 

giei fericirii” sau regret pentru caracterul disparent al 
dulcelui şi altul, intuit genial de Lucian Blaga, în care ac- 
centul din semantica profundă reliefează o „linişte sacrală” a 
melancoliei (în acest context ne interesează mai putin faptul 
că Blaga atribuia acest halou de linişte interioară tainicei 
contopiri a lui Eminescu cu un vis voievodal), precum natura 
cântată de Eminescu are, în viziunea blagiană, o „particulară, 
domnească demnitate”. O melancolie senină, care „nu are ni- 
mic de a face cu pesimismul” a fost identificată la Eminescu 
de Liviu Rusu“, în Mai am un singur dor, care seamănă mult 
„ca tonalitate şi viziune” cu Wanderers Nachtlied (Cântecul 
nocturn al drumetului) al lui Goethe. Mai apoi apropierea 
dintre Peste vârfuri şi Cântecul... lui Goethe s-a făcut sub 
raportul concentrării mijloacelor şi a atmosferei”, în fine, 
foarte recent, Felicia Serban° insistă pe asemănarea frapantä a 
celor două poezii în care moartea este acceptată cu seninătate, 
dar se menţine, paradoxal, în zona exegezei unei triste melan- 
colii prin predominarea caracterului elegiac, care se reverbe- 
rează asupra întregului tablou al nopții. 


? p. Popovici, Poezia lui Eminescu, Editura Tineretului, Bucuresti, 1969, p. 
266 si 279-282. 

* Edgar Papu, Lumini perene, Editura Eminescu, Bucureşti, 1989, p. 66. 

? Lucian Blaga, Spaţiul mioritic, în Trilogia culturii, Fundaţia Regală 
pentru Literatură şi Artă, Bucureşti, 1944, p. 323. Vezi şi observația 
apropiată de această intuiție a Irinei Petraş, Un veac de nemurire, Editura 
Dacia, Cluj-Napoca, 1989, p. 36: „Cumpăna imitată de îndulcire față in 
fata cu moartea are susul şi josul, creşterea şi descresterea, într-o ecuaţie 
netă. E o împăcare mentală a spiritului cu materia, a fiinţei cu natura 
interioară, dar o împăcare nu în sensul seninätäfii clasice, ci in cel al 
ritmurilor dezläntuite ale romantitatii. O impäcare dincolo de legile 
diurne, oficiată sub pavăza nopții. Melancolia însăşi nu va fi languroasă şi 
apatică. Ea stăruie asupra peisajului ondulat şi tensionat, punându-i la 
îndoială semnele”. Mi se pare adevărat că seninătatea nu are în acest 
poem însemnele clasicitäfii, ci pe cele ale románitáfii, după cum voi arăta 
mai departe, dar nici ritmurile nu sunt dezläntuite, ci stăpânite. 

^ Liviu Rusu, De la Eminescu la Lucian Blaga, Editura Cartea Romá- 
nească, Bucureşti, 1981, p. 104. 

7 Ştefan Munteanu, Stil si expresivitate poetică, Editura Ştiinţifică, 
Bucureşti, 1972, p. 229. 

$ Felicia Serban, Peste vârfuri — o lectură paralelă, comunicare la Institutul 
de Lingvistică „Sextil Puşcariu”, ianuarie 2002. 

Ín cazul demersului analitic consacrat recent poemului 
Peste várfuri de Mariana Net, din perspectiva unei semiotici 
care favorizeazá abordarea pragmaticá a textului poetic, 
deviatiile de la norma prozodicá a textului sau de la norma 
uzului lingvistic curent evidenţiază „figuri” aflate la maxima 
figurare (Peste vârfuri trece lună şi Sufletu-mi nemângâiet/ 
îndulcind cu dor de moarte), ceea ce înseamnă că acestea au 
statutul de figură şi independent de text. Mai ales Sufletu-mi 
nemângâiet/ îndulcind cu dor de moarte merită o atenţie deo- 
sebită, Mariana Net argumentând că „secvenţa nu este numai 
o emblemă a textului, ci o macrofigură complexă, ce poate 
funcţiona si independent de (con)textul care a produs-o””. 
Valoarea de sentință a acestei figuri este susținută de „rup- 
tura” marcată atât la nivel prozodic, cât şi semantic, acesta 
din urmă fiind datorat schimbării focalizării în discursul 
poetic. Observatia motivată că această secvenţă este o macro- 
figură complexă şi mai ales statutul figurii textuale care are 
două funcții principale, ca matrice creatoare de sens şi ca 
unitate purtătoare de sens în spațiul căreia converg semni- 
ficatii ale textului, poate duce la o altă interpretare a poemului 
Peste vârfuri, mult comentat de altfel şi considerat de Rosa 
Del Conte ca exprimând dorul în esenţa sa cea mai pură”. 

Mariana Net punctează cu acribie şi cu argumente rela- 
tia complexă dintre textul poetic şi figurile sale, concluzio- 
nând că „limbajul poeziei Peste vârfuri tinde spre polul 
maximei figurări, că textul însuşi tinde spre statutul de 
macrofigură; faptul că în practica culturală aproape toate 
secvențele s-au instituit ca embleme pentru această poezie 
este o dovadă în acest sens”!!. Trebuie să remarc opțiunea lui 
Lucian Blaga în alegerea aceleiaşi poezii eminesciene pentru 
a demonstra analitic „esența metaforică a limbajului poetic, 


mai presus de metaforele izolabile ca atare”!?. 


? Mariana Nef, Eminescu, altfel. Limbajul poetic eminescian. O perspectivă 
semiotică, Editura Minerva, Bucureşti, 2000, p. 17. 

10 Rosa Del Conte, Eminescu sau despre Absolut, Editura Dacia, Cluj, 
1990, p. 231. 

" Mariana Net, op. cit., p. 19. 

12 Lucian Blaga, Geneza metaforei şi sensul culturii, ed. cit., p. 406. 

Interpretarea pe care o intuiesc ca o consecinţă a anali- 
zei figurilor textuale şi a teoriei Marianei Net se apropie, aş 
spune, de cel de al doilea pol al exegezei poemului, în sensul 
că în semantica profundă a poemului se detaşează alinător şi 
senin, la dimensiuni cosmice aspirația spre marea tăcere, spre 
„eterna pace”, nu numai pentru că sunetul cornului ar invada 
spaţiul de confluență între cosmic si terestru", ci mai ales din 
cauza nelimitei conferite de cele două substantive nearticu- 
late, indefinitele vârfuri şi luna'*. „Dulcele corn”, substitut 
semantic al „dorului de moarte” poate fi şi dorul după 
origini", înţeles însă nu ca Unitate platonică a fápturii, ci ca 
aspirație brahmanică a individualului spre sufletul universal, 
acesta din urmă asimilat de Eminescu prin matricealul 
deziderat mioritic care asociază, în viziunea lui Edgar Papu, 
erotica naturistă „cu un euforic sens tanatologic”. Astfel, 
sunetul cornului „este parcă o chemare a naturii însăşi, însă 
cu accente atât de voluptoase, încât nu se deosebesc cu nimic 
de cele ale dragostei"!^. Totuşi, asemănarea constă numai în 
voluptate, tensiunea sufletească a dorului de moarte, ca 
nucleu semantic axial al textului sau ca ,,etimon spiritual” al 
genezei poetice, se va dovedi superioară dorului de inimă, 
adică dorului cu încărcătură erotică. 

Dorul de moarte trebuie înţeles, în semantica de pro- 
funzime a textului poetic, ca dor de neființă, ca dorul de 
origini, adică dorinţa regăsirii acelei tainice şi adânci legături 
a ființei cu nefiinta, care apare exprimată cu claritate într-un 


17 Vezi această semnificaţie la Valeriu P. Stancu, La poétique des variantes: 
Peste vârfuri et Odă (în metru antic), în „Eminescu — 2000. Atti del Con- 
vegno Internazionale «Mihai Eminescu» ", Venezia, 18-20 maggio 2000, p. 
120: „la perception auditive du cor, dont la musique envahit l'espace de la 
confluence entre cosmique et terrestre”. 

14 D. Popovici, op. cit., p. 279. 

B Cf. Dan C. Mihăilescu, Perspective eminesciene, Cartea Românească, 
Bucureşti, 1982, p. 41. 

16 Edgar Papu, Lumini perene, Editura Eminescu, Bucuresti, 1989, p. 31 
s.u. vede această trăsătură la Eminescu ca provenind din substratul autoh- 
ton, din ,,tracismul” eminescian, fără însă să absolutizeze sau să márgi- 
nească fenomenul respectiv, integrat în categoria departelui, la această 
unică explicație. 

text binecunoscut lui Eminescu, in Imnul vedic al Creatiunii, 
fiind izvorul cosmogoniei din Rugăciunea unui dac şi din 
Scrisoarea I: „Acest Unul s-a născut prin puterea căldurii/ La 
început s-a ivit deasupra acestuia dorința, care a fost cea 
dintâi emanatie a spiritului./ Legătura cu ființa au găsit-o 
inteleptii în neființă cercetând cu înţelepciune în inima lor” 
(s.n). În manuscrisul 2276 IL fila 18v, într-un caiet de 
cursuri, cu frumoasă scriere gotică, figurează un capitol inti- 
tulat Cosmogonie der Inder, care începe cu Imnul creatiunii 
din Rig Veda, după care urmează exegeza lui. Pornind de la 
acest text, Eminescu încearcă prima transpunere în versuri 
albe şi în acelaşi ritm iambic al originalului, în manuscrisul 
2262, 116-1661v. Versurile care ne interesează sună astfel în 
această transpunere: „în început pătruns-au iubirea pe-acel 
unul/ O sete sufletească [-], a facerii sămânță [-]/ Şi cercetând 
în inimi aflat-au inteleptii/ Puntea, care ființa unea cu 
nefiinfa" (s.n., O. IL 183). Altă traducere a acestor versuri: 
„Când izvori Unicul din duhul căldurii/ Tot atunci născu- 
tu-s-a şi apriga dorintä/ Care germenul gândirii fu şi al 
plăsmuirii./ Jar proorocii, ei inteleptii, cugetand descoperira/ 
între a fi şi a nu fi legătura cea veche"'*. Aş zice că este un 
dor nelămurit, poate, dar senin şi deloc zbuciumat, presimtit 
în adâncul sufletului, atât de tulburătoarea apetentä romantică 
spre vagul depărtării, cât şi de initiatica Vedelor indice (cu- 
noscute lui Eminescu, cum s-a arátat'?), precum, în general, la 


17 Rig-Veda X, 129, traducere din limba sanscrită de Theofil Simenschy, în 
Cultură şi filosofie indiană în texte şi studii, 1, Ediție îngrijită, cuvânt 
înainte şi note de Cicerone Poghirc, Editura ştiinţifică şi enciclopedică, 
Bucureşti, 1978, p. 46-47. 

18 4pud M. Eminescu, Opere, II, ediţie critică îngrijită de Perpessicius, 
Bucureşti, Fundația regală pentru literatură şi arta, 1943, p.188. 

1? Cicerone Poghirc, op. cit, p. 41; vezi si Rodica Marian, „Lumile” 
Luceafărului, Editura Remus, Cluj, 1999, cap. XV: Mentalitate indică şi 
filosofie upanişadică în textul integral al poemului. Pentru modul cum 
critica înţelege inspiraţia eminesciană din sursele vedice a se vedea ediția 
Perpessicius, Opere IL, p. 69-83 si 172-195, unde se cuprind versiunile 
manuscrise ale Rugáciunii unui dac, care a avut si titlul Nirvana, şi cele ale 
Scrisorii L precum si reproducerea unor referințe asupra predilectiei lui 
Eminescu pentru Vede. Dintre acestea, mi se pare interesant de amintit aici 

Eminescu îmi pare emblematic, ca deschidere, versul 
„Pătrunde pacea tristele-mi gândiri” (Dormi). 

Amänuntita analiză stilistică şi semantică a lui Stefan 
Munteanu” (incluzând toate mijloacele de construcţie poeti- 
că, adică cele lexicale, morfologice, sintactice, figurate, fone- 
tice si prozodice) plasează ceea ce cred cá se apropie de 
sensul global simbolic (dezvăluit şi ascuns în tensiunea 
maximă a macrofigurii comentate mai sus) in ,,intelesul” 
ultimei strofe, numindu-l cel de-al treilea moment esenţial al 
poemului, adică ,,näzuinta spre fericire ... [care] se confundă 
cu dorința de desfacere de lumea fizică”. Interpretand cele 
două figuri „tari” (Peste vârfuri trece lună şi Sufletu-mi 
nemângâiet îndulcind cu dor de moarte), dar şi motivul tipic 
al (tânguirii) cornului, îngemănat constant cu motivul lunii 
(care trece sau pătrunde din înalt), atât în textele poetice 
antume cât şi în multe postume şi variante, se poate dovedi că 
în această názuintá de izolare fericită sau dor după izbá- 
vitoarea stingere de veci, în „dorul de moarte” (având în 
universul poetic eminescian şi expresia corespondentă: setea 
liniştii eterne) se strecoară din profunzimi comuniunea 
poetului cu sufletul cosmic, cu unitatea armonică a Lumii, cea 
de dinainte de ființă şi neființă. 

Căutarea absolutului descătuşător de patimi în eterna 
pace, este întrezărită aici în sunetul dulcelui corn (aşa cum în 
textul integral al „Luceafărului” setea de repaos îşi va găsi un 
corelativ intratextual în voluptatea morţii din variante, ca 
alternativă a nemuririi reci), luând numai uneori, în diferite 
contexte postume sau în variante, aspectul farmecului dureros 
al iubirii (Vorbitoriu nemângâiet/ Al iubirei dulci, deşarte). 
Acesta din urmă are însă, în esență, aceeaşi consistență a 
näzuintei eliberatoare de patimi spre liniştea de veci, cu 
substitutul textual farmecul luminii reci, prin care iubirea 
omenească se contaminează de absolut în Luceafărul. Sunetul 


comentariul lui Tudor Vianu în legătură cu Rugăciunea unui dac, obser- 
vând că geneza acestui poem nu este singurul caz în care „Eminescu a 
împreunat pe daci cu inzi" (p. 73). 

2 Ştefan Munteanu, op. cit., p. 223-235. 

cornului (fânguios, mángáios in variante) este sublimarea 
suferinţei „sufletului fără parte" de noroc, dar dulceata mu- 
zicii sale nu este numai îmbinarea romantică a fericirii cu 
durerea (cornul „sună dulce dureros”), o complinire oximoro- 
nică de contrarii, ci o stare la care se adaugă, care se împle- 
teste cu o anume blândete (Căci spre tine blând/ Mă întorn), 
cu un fel de impácare, de linişte (Linistit, nemángáiet/ Ca 
durerile-mi deşarte sau Sufletu-mi nemângâiet/ Linistind cu 
dor de moarte). Aşadar dominanta semantică nu se menţine 
în starea de zbucium, de frenetică, dulce suferință, ca în alte 
texte eminesciene, cu o tentă mai marcat romantică, ci conti- 
nând-o, o depăşeşte spre dezmărginire, spre nelimita tăcerii 
înfiorate de astrul nopții şi al morţii, spre starea sufletească ce 
poate consuna cu celebrul vers Peste vârfuri trece lună 
(simptomatic atât de reluat în variante sau chiar în alte texte 
poetice, având şi forma Peste codri trece lună). 

Categoria interioară a „dulcelui” va cuceri postura de 
primordialitate integrală a simbolului lunar, armonizându-l cu 
sunetul „dulcelui corn”, ca şi trecerea graniţelor ontologice 
proprii întoarcerii la originile arhetipale ale ființei, în legătura 
ei intrinsecă cu nefiinta, altfel spus va interioriza departele, ca 
trăire. Dulcele eminescian va integra dorul de moarte, ca dor 
de pace în sine împăcată (vezi şi dulcea pace din Singurătate) 
şi, până la urmă, „dorul nemărginit”, înţeles nu ca schopen- 
haueriană „voință de a fi”, ci ca o prospectare spre infinit şi, 
în acelaşi timp, o reîntoarcere în infinit. Traducând prin „dor 
nemărginit” termenul indic Kama”, care este o dorință de 
natură spirituală (,Kama, dorința, reprezintă mişcarea 
intelectuală [...] Ea este legătura dintre fiinţă şi neființă”) 
Eminescu echivala implicit şi dorul de moarte cu dorul 
nemărginit, aşa încât ca formă de metafizică ultimă, adică ca 
„dor de nemarginit””, nu este numai dorul ce atrage la viata, 
ci si dorul de intoarcere in nefiinta, ,,dorul lung, nestins” al 


2! Amita Bhose, Eminescu şi India, Editura Junimea, lagi, 1978, p. 121- 
123. 

2 Tudor Cătineanu, Echilibru si dezagregare. Antinomia eminesciană, 
Editura Sinapsa, Bucureşti, 2002, p. 173. 

păcii pierdute care „realeargă [...] Spre echilibrul linistitei 
întocmele”, cum se spune într-o variantă a Scrisorii I (0. II, 
178). Pe de altă parte, ,dulcile dureri ale lumii"?, ca o 
structură de fond, va impregna „dulcele muzical” al sunetului 
de corn cu o fascicolă semantică profundă, reintegrându-l în 
ceea ce Edgar Papu numea, în altă ordine de idei, depărtarea 
interioară, capabilă să transgreseze graniţele ontologice până 
la „originile” lumii. 


kk 


Lectura peisajului din forma definitivă a condensatului 
poem Peste vârfuri este dominată de imaginea specifică 
lansată de primul vers: Peste vârfuri trece lună,/ Codru-şi 
bate frunza lin,/ Dintre ramuri de arin/ Melancolic cornul 
sună. Natura este simultan cadru şi subiect, într-o armonie 
magică de mijloace, invadánd spaţiul semnificației poetice 
prin cântarea dulce a cornului. Cornul, şi mai ales sunetul lui 
tânguitor, fermecat şi dureros, este un motiv tipic al uni- 
versului poetic eminescian, devenind în poemul Peste vârfuri 
simbolul central”. 

Se poate observa imediat concretetea substantivelor din 
prima strofă: vârfuri, lună, codru, frunză, ramuri, arin, corn; 
primele şase elemente ale naturii copleşesc instrumentul de 
suflat, atât de popular, sinonim cu „tânguiosul bucium”, dar şi 
cu „glasul vechilor păduri” legat prin tradiție (simptomatic 
cornul apare în poemele-povesti, în lirica erotică, în unele 
exerciţii folclorice eminesciene) de cadrul natural, de proxi- 


23 Această expresie poetică face parte dintr-o variantă apropiată de cea 
definitivă a Luceafărului, respectiv a finalului poemului, care sună astfel: 
„Hyperion se-ntoarsă/ Şi peste-a lumii dulci dureri/ Lumina şi-o revarsă”. 
Vezi Rodica Marian, Textul variantelor poemului Luceafărul, în Rodica 
Marian, Felicia Şerban, Dicţionarul Luceafărului eminescian, Editura 
Clusium, Cluj-Napoca, 2000, p. 299. 

4 Vezi si Mariana Net, Eminescu, altfel. Limbajul poetic eminescian. O 
perspectivă semiotică, Minerva, Bucureşti, 2000, p. 60. 

mitatea codrului, si el semn poetic cu valori mitice”, aşa încât 
cornul devine simbol al naturii însăşi, deşi nu este numai 
instrument pământesc, zice Ion Negoitescu 5; sunetul său se 
va propaga evanescent, „muzica” sa ce leagă cosmosul naturii 
de cosmosul dinlăuntru devine un „fluid al morţii”, în vizi- 
unea acestui critic. Aşa cum natura este o interfață între 
cosmosul reprezentat de lună şi sufletul poetului, tot aşa 
sunetul cornului, ca o muzică a acestora răspândeşte lina, 
calma, dulcea melancolie, incumbată, cum voiesc să arăt mai 
departe, în dorul de moarte. Deocamdată, verbul sună, pro- 
nuntat, din constrângeri prozodice, cu un u lung, întăreşte, 
încununează prezentul verbelor anterioare (trece, isi bate), 
învestind clipa cu o anume durabilitate ce-i depăşeşte limite- 
le, poate chiar dincolo de determinările circumstantiale: Mai 
departe, mai departe/ Mai încet, tot mai încet. Totodată, 
verbul sună exprimă o certitudine, cum a observat şi D. 
Popovici”! dintr-o altă perspectivă, datorată, cred, tocmai 
schimbării de registru stilistic, din vizualul celor trei versuri 
anterioare, înspre auditivul întărit de nelimitarea în timp şi 
spre o anume interiorizare, senzația auditivă fiind determinată 
de un cuvânt cu funcţie adverbială şi cu rol metaforic: 
Melancolic cornul sună. Sentimentul dublu direcționat al 
melancoliei, ca tensiune sufletească şi aşteptare nelămurită, 
nesigură, a ceva ce chiar depăşeşte tristeţea, este atribuit 
sunetului, dar ea, melancolia, provine din starea de spirit a 
poetului“5, care se reverbereazá si asupra peisajului anterior 
descris. 


> Despre motivul pădurii văzut ca topos sacru al pământului străbun, dar 
şi personaj mitic vezi Zoe Dumitrescu Buşulenga, Eminescu — cultură şi 
creaţie, Editura Eminescu, Bucureşti, 1976, p. 40-54; Eugen Todoran, 
Eminescu, Editura Minerva, Bucureşti, 1970, p. 301 şi urm.; Felicia 
Giurgiu, În eminescianul univers, Editura Facla, Timişoara, 1988, p. 7-19; 
Iosif Cheie-Pantea, Eminescu şi Leopardi, Editura Minerva, Bucureşti, 
1980, p. 106 şi urm. 

26e Negoifescu, Poezia lui Eminescu, Editura Junimea, laşi, 1980, p. 
144-145. 

77 D. Popovici, op. cit., p. 282. 

28 Id. ib., p. 289 : „în realitate melancolia nu este a sunetului de corn, ci o 
vibraţie a sufletului poetului ". 


HERMENEUTICĂ 65 


S-a vorbit despre „realismul” cadrului natural emines- 
cian dar şi derealizarea lui: „Ceea ce «vede» Eminescu în 
peisaj nu sunt semnele realului înregistrate mimetic, ci sensul 
lor ascuns, noumenal, dezvăluit privirii vizionare” şi apoi 
„Derealizarea este o caracteristică generală a imaginii emines- 
ciene. Dar, în poemele care pun în relaţie universul naturii cu 
existența umană, derealizarea apare ca specifică acesteia din 
urmă, în timp ce natura primeşte consistenţa fermă a «realu- 
lui»"?, Absența fiinţei din prima strofă a poemului Peste vár- 
furi degajă, prin presiunea concretetii substantivelor, consisten- 
ta naturii observată de Ioana Em. Petrescu în creația emines- 
ciană, în general. Efectul de realitate dominantă a naturii este 
însă ambiguizat, aş zice anihilat chiar, într-o bună măsură, de 
primul vers, cu celebra abatere de la norma limbii, nearticu- 
larea substantivului /und, întărită de acelaşi statut nehotărât al 
vârfurilor, care conferă cadrului o atmosferă nepământească, 
mai precis asemănătoare unei desprinderi astrale, fiind totuşi 
imprimată de un sentiment straniu, ireal, „lăsând ca totul să se 
proiecteze într-o depărtare ceţoasă”* după cum a observat, cu 
multă fineţe, D. Popovici. Rosa Del Conte acordă abaterii de la 
normă în cazul celebrului vers Peste vârfuri trece lună efectul 
unui „maximum de absolutete”, propagat prin limba „căreia 
nu-i pasă de constrângerile unor înguste determinări gramati- 
cale” şi asupra celorlalte elemente ale peisajului, „freamăt tăcut 
de codru — glas melancolic de corn printre ramuri de arin —, [...] 
într-o atmosferă purificatá şi rarefiată, în care se va înălța, unic 
interpret şi ecou al unei nostalgii cosmice, care aspiră la evazi- 
unea supremă, melodia fermecată””!. Cu excepţia notei seman- 
tice imprimate interpretării prin lexemul nostalgie, nota 
comună, obsesivă a celor mai avizate interpretări”, peisajul 


? Ioana Em. Petrescu, Eminescu şi mutatiile poeziei româneşti, Ed. Dacia, 
Cluj, 1989, p. 60, 61-62. 

3% D. Popovici, op. cit., p. 279. 

?! Rosa Del Conte, Eminescu sau despre Absolut, Editura Dacia, Cluj, 
1990, p. 230. 

“2 Stefan Munteanu, op. cit., p. 225: ,,Aldturarea epitetului melancolic de 
substantivul corn [...] creează de la început tonalitatea lirică a poeziei, 
atmosfera ei de farmec misterios şi de nostalgie”. 

primei strofe, în liniile lui esenţiale, este adecvat interpretat de 
savanta autoare italiană. 

Înțelegerea „melancoliei” ca nostalgie este, mai întâi, o 
reducere drastică a semnificației culturale a termenului, ştiut 
fiind faptul că melancolia se manifestă prin variate stări 
sufleteşti. Fenomenul grăbitei asimilări cu întoarcerea în 
trecut a sentimentului înduioşat este acelaşi şi în cazul 
glosării „dorului” românesc prin prevalarea în conţinutul său 
a trăsăturilor semantice legate de aducerea aminte? îndreptată 
spre ceva ori cineva aflat departe, în spaţiu ori timp. Altfel 
spus, prin echivalarea melancoliei cu nostalgia se accentuează 
prioritar sentimentul retrospectiv, în dauna celui prospectiv, 
nostalgia fiind, evident, directionatá spre ceva pierdut ori 
trecut. Valeriu P. Stancu are dreptate să sublinieze, într-o 
poetică a variantelor, că în semnificaţia melancoliei se poate 
discerne, totodată „une double orientation dans le temps du 
moi approfondi en soi-même: vers quelque chose qu'on a 
perdu et vers quelque chose qu’on désire, qu’on aura, 
peut-être, à l’avenir. Résonnant dans la simultanéité, les deux 
dimensions créent l’harmonie du passage vers l’absolu, par 
l'abolition des limites de 1’étre’”**. Autorul citat derivă din 
acest fapt, cu adevărat verificabil în semantica profundă a 
textului, ca şi dubla orientare a „dorului” eminescian în gene- 
ral, „spiritualizarea” discursului poetic, conferind sunetului 
de corn, ca centru de poeticitate, transformarea dintr-o valoa- 
re de imagine muzicală într-o „synthese de l’idéal quête par 
l’instance lyrique dans l'amour". 

Lectura textului integral al poemului, incluzând vari- 
antele, nu justifică însă decât cu totul parţial, după cum voi 
arăta, idealul iubirii, din moment ce toate contextele din vari- 
ante, care-l presupuneau (Cântăreț nemângâiet/ Tineretelor 
deşarte sau Linistit, nemángáiet/ Ca dureri de-amor, deşarte, 
devenit în altă variantă Vorbitoriu nemángáiet/ Al iubirei 


3 Vezi o luare de poziţie lingvistică față de această cutumă culturală la I. 
Coteanu, Stilistica funcţională a limbii române, Z, Editura Academiei, 1973, 
p. 161, 184. 

?* Valeriu P. Stancu, art. cit., p. 120. 

dulci, deşarte) sunt circumscrise într-o singură versiune 
dintre cele cinci ale poeziei şi au dispărut, ca expresie şi 
substanță, în textul definitiv, pentru care Maiorescu, ca prim 
editor, a preferat forma oximoronică clasică Sufletu-mi 
nemângâiet/ îndulcind cu dor de moarte. Mai trebuie arătat că 
singura versiune care include astfel de descrieri ale cântecului 
de corn este cea notată de Perpessicius ca versiunea D (cu 
patru variante), în timp ce versiunile A, B, C şi E, cu câte 
zece variante distincte, redau efectul glasului melancolic de 
corn prin versuri care încep printr-un gerunziu, ca şi forma 
antumă: Sufletu-mi nemángáiet/ întristând adânc de moarte 
[Aiurând adânc de moarte] [Liniştind cu dor de moarte] 
[Índulcind cu dor de moarte]. Din astfel de contexte, evident 
dominante cantitativ, lipseşte textual, cu desăvârşire, orice 
amintire sau promisiune de iubire. Chiar în cadrul aceleiaşi 
versiuni, în speţă versiunea E, imaginea ambiguă care se 
referă la o „nuanţă erotică” (Ca un suflet fără parte), devenită 
chemare şi promisiune de iubire, este concurată de senti- 
mentul mult mai profund al „dorului de moarte”: Sufletu-mi 
nemângâiet/ întristând adânc, de moarte sau în adâncu-i dor 
de moarte. În ultima formă manuscrisă a poemului, versiunea 
E, cea introdusă de poet în drama Bogdan-Dragoş, există trei 
formulări, aparent foarte deosebite; una dintre ele, varianta 
standard, adică cea redată de Perpessicius la etaj (0. III, 179) 
este integrată de Valeriu P. Stancu în centrul de poeticitate al 
sunetului de corn, ca reprezentând o sinteză a idealului căutat 
în iubire: ,Mângâiosul corn răsună/ Rătăcit, nemángáiet/ Ca 
un suflet fără parte/ Mai departe, mai departe/ Mai încet, [tot] 
mai încet”. Dar imaginea specifică a „sunetului rătăcit”, în 
acest context limpede textualizată, este considerată axialá?, 
din perspectiva heideggerianá a ambiguitátii diferenței onto- 
logice, pentru suferința conştiinţei, alături de imaginea 
„focului rătăcitor”. 

Lectura motivului cornului prin această grilă merită o 
atenţie specială, care nu-şi găseşte locul aici, mai ales pentru 


55 Svetlana Paleologu-Matta, Eminescu si abisul ontologic, Editura 
ştiinţifică, Bucuresti, 1994, p. 152, 155. 

că „sunetul rătăcit”, privit într-o atare lumină, presupune, de 
fapt, studierea tuturor contextelor, antume şi postume, care 
conţin celebrele versuri „Mai departe, mai departe/ Mai încet, 
tot mai încet”. Oricum, nemângâierea „sufletului fără parte” 
nu poate sustine un conținut referitor neapărat la „nenorocul” 
dragostei, ci este, poate, sentimentul perpetuei căutări a 
Fiintei, resimţit ca un eşec, echivoc, de altfel, şi alinat prin 
însăşi calificarea cornului ca „dulce” şi „mângâios”. 
Versiunea E are însă, cum spuneam, încă două variante 
care se circumscriu altui centru de poeticitate, coagulat în 
jurul „dorului de moarte”, care are forma cea mai expresivă 
din punct de vedere semantic în versul: în adâncu-i dor de 
moarte, asupra căreia voi reveni. În ceea ce priveşte preva- 
lenta unui conţinut simbolic integrând esențial eul poetic în 
sunetul evanescent al cornului, cât şi în simbolistica sintetică 
a lunii înglobând contrariile Fiinţei, se cuvine să remarc 
motivul întoarcerii inimii = sufletului spre...: De ce taci, când 
fermecată/ Inima-mi spre tine-ntorn? in variante, motivul 
acesta se dezambiguizează, prin contextualizarea limpede a 
obiectului care concentrează efuziunea întreagă a fiinţei: 
Melancolic glas de corn/ Gândul meu la dânsul zboară/ 
Capul meu spre el întorn [Inima-mi spre el întorn]. Această 
întoarcere, prezentă asiduu şi în primele versiuni ale poeziei 
Mai am un singur dor, dobândeşte o semnificaţie deosebită 
privită în contextul acelor texte şi variante în care asociaţia 
metaforelor obsedante — lună-sunet de corn — este atestată. 
Este o reintegrare a eului în absolutul cosmic al naturii, 
constantă întoarcere a sufletului spre lumina de lună, sau a 
lunii spre eul poetic exprimat: „Când voi numai s-aud/ 
Cântare de bucium/ Să uit al vieţii crud/ Şi repede zbucium/ 
Spre tine mă întorn/ Lumină de lună/ Şi dulce glas de corn/ 
S-aud că răsună” sau „Spre tine ochii-ntorn/ Si stele şi lună/ 
Ş-un dulce glas de corn/ Din codri iti sună”. Se cuvine să 
remarcăm expresivitatea variantelor, în special versul Gândul 
meu la dânsul zboară, ştiut fiind faptul cá prin ,,gandire” se 
afirmă în imagistica eminesciană „o componentă esențială a 
unităţii om-naturd-spatiu cosmic, până la «atingerea» trans- 

cendentului'?6. Astfel, forma antumi"! din Peste várfuri, ca gi 


cea din versiunea E: De ce taci când fermecată/ Eu spre tine 
mă întorn?/ Mai suna-vei dulce corn/ Pentru mine vreodată? 
nu poate fi interpretată ca „poezie de dragoste adresată”, 
instanța spre care se face întoarcerea este întotdeauna 
alter-egoul poetic care este aici sunetul cornului. 

Forma din celebrul vers Peste vârfuri trece lună, în 
care regina nopților eminesciene, sub forma nearticulatä lună, 
reproiectează obiectul unic astral, învestit cu imensă încărcă- 
tură poetică, într-o atotcuprinzătoare substanță cosmică, 
amplificându-i efectele semantico-poetice. Versul are numai 
uşoare variații şi o anume constantá în diferite texte. Din 
perspectivă semiotico-textuală, avem aici o figură tare a 
textului. Totodată, prin „inovaţia” realizată de celebra abatere 
de la formele morfologice ale limbii române, în acest vers, 
care devine obsesiv, fiind reluat identic în 14 ocurente, se 
manifestă inventivitatea lingvistică dar şi intuiţia virtuali- 
tätilor expresive ale limbii. Ca procedeu, contrar opiniei 
comune a abaterii ce-l singularizeazä, nu este o excepţie, ci 
apare ca mijloc favorit în particularizarea limbajului emines- 
cian, aşa cum voi detalia în continuare. Prin această preferință 
spre deschiderea unor posibilităţi de expresie ascunse în 
limbă, poetul ilustrează, practic, teoria identităţii dintre limbaj 
şi poezie, idee filosofică cu îndelungată tradiție europeană, 
mai neclară la Aristotel, limpezită apoi la G. Vico, în La 
scienza nuova, aprofundată de B. Croce şi de Heidegger, până 
la teoria limbajului poetic ca plenitudine funcțională a limba- 


35 Dumitru Irimia, Limbajul poetic eminescian, Editura Junimea, Iasi, 
1979, p. 356. 

77 Felicia Serban com. cit. arată cu dreptate, pentru forma antumă a 
poeziei, că „versurile care trec la persoana a doua (De ce taci când 
fermecată? Inima-mi spre tine-ntorn?) nu se adresează iubitei, după cum se 
afirmă uneori, insistându-se asupra caracterului erotic al poeziei, ci 
trebuie citite în legătură nemijlocită cu versurile precedente şi cu ultima 
strofă luată în întregime, ultimele două versuri fiind tot la persoana a 
doua, şi nimic nu ne indreptateste că destinatarul se schimbă în cuprinsul 
strofei ”. 

38 Trina Andone, Iarăşi şi iarăşi „Peste vârfuri”, în „Revista Română”, lagi, 
an IV, nr. 1 (11), 1998, p. 5. 

jului, teorie integratá in lingvistica lui Eugen Coseriu. Din 
această din urmă perspectivă se poate spune astfel că limba 
lui Eminescu este „limba română pur şi simplu, nimic 
altceva”, iar stilistica, ce consideră stilul unui autor o selecţie 
şi o deviere fata de uzul comun, „cu totul inoperantă”* ?. Chiar 
fără a adopta acest punct de vedere extrem, s-a intuit în 
limbajul poetic însăşi limba română posibilă, „cea care îşi 
realizează integral disponibilitätile «native», latente în struc- 
tura sa. Eminescu încalcă regulile limbii române în funcțiune 
la acea dată spre a face mai vădită întreaga ei putere, dându-i 
spaţiu să respire şi să crească în voie, să se bucure de 
propria-i alcătuire”. 

Ion Coja arată, totodată, că „subtilul joc de efecte pe 
care le putem obţine în româneşte prin exerciţiul articulării 
nominale a fost practicat în chip vădit de Eminescu, cu rezul- 
tate neegalate până azi, ceea ce se află demonstrat într-o carte 
uitată, a unui autor deosebit de dotat pentru studii de acest fel: 
Radu I. Paul, Flexiunea nominală internă în limba română, 
Bucuresti, 1932. Iată câteva exemple de folosire a procede- 
ului discutat: Fu prăpastie? Genune? Fu noian întins de 
apă?; N-a fost lume pricepută şi nici minte să priceapă; Un 
soare de s-ar stinge-n cer/ S-aprinde iarăşi soare; Nu voi 
mormânt bogat,/ Cântare şi flamuri; Vreme trece, vreme 
vine””!. Figura poetică realizată în versul Peste vârfuri trece 
lună este un transfer metaforic „de la categoria de obiect la 
cea de abstractiune sau de stare informă (proprie numelor de 
materie) [..] Efortul cititorului este de a accepta luna ca 
(nume de) materie sau abstracție, cu existență imaterială, 
psihică, ceea ce este posibil, fără a-i fi foarte clar cititorului 
despre ce fel de transfer este vorba, versul lui Eminescu 
propunând un tip de analogie pe care nu-l mai întâlnim până 
la el”. Această altă stare a materiei prin care trece luna în 
nearticulare are, cred, exact acelaşi efect şi în cazul articulării 


?? Eugen Coseriu, Limbajul poetic, în Prelegeri şi conferinţe, Iaşi, 1994, p. 
159. 

#0 Ton Coja, Glose filologice. Peste vârfuri trece lună..., în „Caietele Mihai 
Eminescu” VI, Editura Eminescu, Bucureşti, 1985, p. 172. 

“! Ibidem., p.170. 

nehotărâte un soare. Depăşirea unicitátii (Soarele este prin 
străistorie singular în lumea cunoscută, ca şi Luna) printr-un 
fel de dezmărginire într-o posibilă multiplicare a universului 
perceput ca irepetabil este, paradoxal, în intenția poetului, 
semn al menirii unei dorite reintegrări a individualitätilor. 

La impresia de atmosferă cosmică depăşind depărtările 
astrale şi interiorizându-le concură nu numai nearticularea 
lunii, ci şi substanţa semantic-poetică a verbului a trece, intim 
determinată chiar de această nearticulare. Verbul este folosit 
aici ambiguu, şi cu sensul „a străbate un spaţiu, a pătrunde” 
deşi aparent avem de a face cu înţelesul „a face o mişcare de 
deplasare peste, pe lângă sau printr-un anumit loc”. (Acest 
din urmă sens este identic cu cel al verbului trece din 
versurile Părea că printre nouri s-a fost deschis o poartă, 
Prin care trece albă regina nopţii moartă.) Aşa încât 
elementele evocate în acest peisaj par mai curând visate ori 
încadrate în fantastic. În acelaşi sens de impresie ireală a 
naturii la Eminescu, Th. Codreanu vorbeşte de identificarea 
cu natura prin părăsirea ei, dobândită ca realitate, paradoxal, 
s-ar zice, prin pierderea” ei, recuperarea prin distantare în 
timp şi spaţiu este şi sensul simbolic din poezia Floare 
albastră, din La steaua, din Muşat şi ursitorile, cu versul 
emblematic şi enigmatic El n-a fost când era,/ El e când nu e. 

Grila înstrăinării existențiale prin care se receptează 
melancolia sunetului de corn din versul final al primei strofe 
o conduce pe loana Em. Petrescu la ideea de „dulce tânjire 
după odihna morții”, lectură posibilă şi prin prisma figurii din 
versurile Sufletu-mi nemángáiet/ Îndulcind cu dor de moarte. 
În această concepţie melancolia este opusă „formelor gândirii 
mitice, creatoare de sens, [...] este starea gândirii înstrăinate 
care i-realizeazá universul”*. Dimpotrivă, aşa cum voi arăta, 
apropiindu-mă şi de analiza „dulcelui” din viziunea lui Edgar 
Papu, melancolia eminesciană este o stare de spirit „dulce”, 


^? Theodor Codreanu, Eminescu — Dialectica stilului, Editura Cartea 
Românească, Bucureşti, 1984, p. 225-226. 
“3 Ioana Em. Petrescu, Eminescu. Modele cosmologice şi viziune poetică. 
Editura Minerva, Bucureşti, 1978, p.60-61. 

deci interiorizată şi nu înstrăinată, chiar in Singurătate avem 
o dulce pace care declanşează melancolia şi actul poetic. La 
fel, in Ondina, dulce descánt este creaţia poetică însăşi, figu- 
rată emblematic prin ambivalentul conținut al „descânte- 
cului”, dar şi prin concentrarea semantică a eminescianului 
„dulce”. Mai mult, în celebra Melancolie, în finalul textului 
care răstoarnă tenebroasa alienare“ în ataraxie, în liniştirea 
maximei îndepărtări, nu avem, în ultimă instanță, cum crede 
loana Em. Petrescu, un amurg al eului în sensul uitării rădă- 
cinilor fiinţei“, ci o alinătoare uitare de sine, abandonare 
într-un alter care are acces spre rădăcinile ființei, în unitatea 
sa absolută. Vorbind la trecut despre moarte, un trecut devenit 
absenţă (Parc-am murit de mult), poetul priveşte cu detaşare, 
de departe, nu numai „poveştile străine” ale vieţii sale, ci şi 
propria-i moarte. Până şi zbaterea de tip existenţial, pe mine 
mie redă-mă are ca finalitate putinţa de a muri liniştit, după 
cum bine observă Edgar Papu, adăugând că, în general, la 
Eminescu „melancolia sa senină în fata sfârşitului păstrează 
dulceata unui mângâietor sentiment de înfrățire cosmică”. 

În ultimă instanță, citind versul 1 şi 4 din prima strofă a 
poemului (Peste vârfuri trece lună [..] Melancolic cornul 
sună) mi se pare că nedeterminarea lunii se propagă din 
dezmărginirea spaţială într-un fel de atemporalitate suprapusă 
prezentului din sună, amplificând categorial adevărurile trăirii 


^ Lucia Cifor, Poezie şi Gnoză, Editura Augusta, Timişoara, 2000, p. 
111-112, numeşte, cu dreptate şi argumente, finalul poeziei „o terifiantă 
alienare", într-o interpretare pusă sub semnul melancoliei ca „boală 
ontologică, provocată de pierderea ori de slăbirea legăturii cu sacrul”, 
perspectivă în care predomină caracterul european al categoriei culturale 
a melancoliei; viziunea heideggeriand a inautenticitäfii oricărei uitări de 
sine se suprapune acestei perspective, care se verifică, de altfel, în 
imaginile şi în semantica întregului text. Mentalitatea care mi se pare mie 
că se poate aplica finalului Melancoliei este una de tip oriental, indic, 
incluzând principiul Ta twam asi şi devalorizând individualitatea. Lectura 
propusă pe acest fundament (dezvoltată în altă parte) tine seamă şi de 
timpuria intuiție a lui Eminescu, care nota în manuscrisul 2262, f. 2: 
„Oare eu, tu, el nu e totuna?” 

5 Ioana Em. Petrescu, ibidem. 

“5 Edgar Papu, op. cit., p. 63. 

poetice. Cu atât mai mult cu cât vibraţiile ample ale sono- 
ritatii versurilor şi cadenta unduitoare a ritmului concură la 
acelaşi efect de revelaţie, de eveniment crucial, implacabil, în 
sensul durabilitátii, al esentelor atemporale. 

Ín universul poetic eminescian, imaginea lunii ca si 
sunetul cornului sunt motive tipice, intratextuale, coordonate 
ale universului sáu poetic şi amândouă vin din „noaptea 
vesniciel”; apariţia lor este cu predilecție nocturnă, noaptea 
eminesciană fiind tărâmul prielnic dilatării spațiului şi 
timpului, până la setea liniştii eterne. Simbolica esenţială a 
lunii, accentuată prin nearticulare, îşi regăseşte în acest 
celebru prim vers din Peste vârfuri toate potentele sale con- 
tradictorii; ea, luna, înseamnă pe de o parte moarte, în contra- 
pondere cu astrul vieţii, soarele, pe de altă parte înseamnă 
etern început, fiindcă ciclicitatea fazelor ei este mereu în 
transformare, implicând aşteptarea şi revenirea. Eminescu 
trăieşte în general sub lună, zicea Călinescu, luna este şi 
astrul ideal al nocturnilor, al romanticilor, dar şi mai mult, 
cred că este pavăza schimbărilor prefigurate dincolo de 
cunoscut, cu periodica ei chemare spre magnetica voluptate a 
morții. Aşadar în structura semantică de adâncime dorul de 
moarte este nu numai corelativul dulcelui sunet de corn, ci 
şi/sau fascinația produsă de trecerea lunii în înalt, trecere care 
din primul cuvânt al poemului (Peste...) sugerează cosmici- 
tatea, desprinderea de lumea contingentă. 

Legătura simbolică a lunii cu moartea, dar şi cu renaş- 
terea, cu sacralitatea cosmică, revelabilă astfel, după opinia 
mea, în semantica de profunzime a poemului, se poate 
sprijini, ca un cadru general, în acord cu poetica lunară 
eminesciană propusă de Dan C. Mihăilescu”, pe simbolismul 
lunar exprimat atât de concentrat de Mircea Eliade prin sinte- 
tizări de genul: „Grâce au symbolisme lunaire on a pu mettre 
en rapport et solidariser des faits aussi heterogenes que: la 
naissance, le devenir, la mort, la resurrection; les eaux, les 
plantes, la femme, la fécondité, l'immortalité; les ténèbres 


^" Dan C. Mihăilescu, Perspective eminesciene, Editura Cartea Romá- 
nească, Bucureşti, 1982, p. 154-250. 

cosmiques, la vie prénatale et l'existence d'outre tombe, 
suivie d'une renaissance de type lunaire [...] En général, la 
plupart des idées de cycle, de dualisme, de polarité, d'oppo- 
sition, de conflit, mais aussi d'irréconciliation des contraires, 
de coincidentia oppositorium, ont été découverts soit 
précisées grâce au symbolisme lunaire”*. Sau, în altă parte: 
„luna valorizează religios devenirea cosmică şi-l împacă pe 
om cu moartea [...] luna nu a fost niciodată adorată în sine 
însăşi, ci în ceea ce revela ea mereu fiind; adică pentru forța 
concentrată în ea, pentru realitatea vieţii inepuizabile pe care 
o manifestă”. 

Cu strofa a doua, prin primele două versuri: Mai 
departe, mai departe,/ Mai încet, tot mai încet se instituie 
depărtarea, amutirea care proiectează cadrul natural până în 
neființă, în tăcerea de dincolo, acolo unde trebuie să fie pacea 
veşnică şi numai apoi într-o interioritate a simtirii, apărută în 
text în versul al treilea: Sufletu-mi nemángáiet. Pentru că 
determinările spaţiale şi auditive urmează după punctul care 
încheie strofa anterioară, chiar după verbul sună, s-ar părea că 
treptata pierdere este echivoc legată de sunet; numai prin 
logica semantică, impusă aici şi de efectul de retroactiune a 
sensului poetic (feed-back) se impune această dependenţă a 
primelor versuri din a doua strofă de verbul care o încheie pe 
prima, de fapt nu cornul sună mai departe, mai departe, ci 
sunetul cornului se aude tot mai de departe, tot mai încet. 
Întreruperea ideii poetice prin punctul aşezat după sună, 
conferă versurilor Mai departe, mai departe,/ Mai încet, tot 
mai încet o valoare emblematică, aceste circumstanţe deve- 
nind figură textuală cu statut intertextual şi au o functio- 
nalitate similară cu acele simboluri poetice specifice univer- 
sului poetic eminescian care se regăsesc în multe contexte 
poetice. Versurile Sufletu-mi nemângâiet/ îndulcind cu dor de 
moarte apar astfel contrastante cu amintirea sunetului şi cu 
îndepărtarea lui maximă, deşi gramatical statutul în strofă al 


“5 Mircea Eliade, Le sacré et le profane, Gallimard, Paris, 1965, p. 133. 
? Mircea Eliade, Traité d'histoire des religions, Payot, Paris, 1968, p. 134, 
142. 

stingerii în depărtare şi tăcere pare să aibă şi rolul de a 
preciza modul şi circumstanţele îndulcirii sufletului: „Mai 
departe, mai departe/ Mai încet, tot mai incet/ Sufletu-mi 
nemângâiet,/ îndulcind cu dor de moarte”. 

Ultimul vers din a doua strofă aduce în focalizarea 
contextului sintagma cheie a poemului „dor de moarte”; 
aneantizarea, trecerea în tăcere, dorul morții ca o aspirație 
spre liniştea eternă era prefigurat, anticipat în însăşi preaşe- 
zarea dispariţiei percepției auditive înainte de a se realiza în 
expresia lineară a textului transgresarea spre planul interior, 
cel al „sufletului”. Ambiguizarea astfel indusă prin aşezarea 
în context a versurilor Mai departe, mai departe,/ Mai încet, 
tot mai încet produce o tensiune a sensului poetic, fiind 
totodată polivalentă; în cumulul ei de înţelesuri se aşază şi 
referirea la o depărtare care apropie, în mod paradoxal, la o 
apropiată tăcere care este grăitoare prin puterea ei alinătoare. 
Totodată, se insinuează în această figură emblematică, fulgu- 
rant, o oarecare incertitudine fata de dispariţia sunetului de 
dincolo de mai încet, o prefigurare a posibilei despärtiri de 
dulcele dor de moarte, dar şi o näzuintä deplină, în sensul că 
este încărcată, umplută de ea însăşi, a întoarcerii din tăcere, 
idee care va domina strofa următoare, începând cu interogatia 
De ce taci, când fermecată/ Inima-mi spre tine-ntorn? 

În versurile Sufletu-mi nemángdáiet/ îndulcind cu dor de 
moarte, am putea vedea, mai curând, una dintre acele 
profunzimi ontologice care tinde spre matricea ființei prin 
anticiparea morţii, sau cum s-a spus despre finalul poemului 
Melancolie — Parc-am murit demult — „anticiparea morţii este 
[...] necesară pentru a avea acces la misterul Fiintei, la 
«luminisul» ei, aflându-se în raport cu esenţa omului"?), 

Simptomatic şi extrem expresiv mi se pare primul 
cuvânt al poemului, care localizează poziţia lunii, peste 
vârfuri, deci în înalt, dar determină şi acţiunea, trecerea lunii 
peste tot ce este la înălțime. Aşadar, dintru început, ne situăm 
poetic într-un deasupra de lumesc. Apoi mişcarea ochiului 
care percepe „peisajul” coboară, cu implicita privire spre 


* Svetlana Paleologu-Matta, op. cit., p. 151. 

codru, care şi el are un verb al mişcării ondulate, îşi bate 
frunza lin; luna trece exprimá de fapt o alunecare, prelungitá 
apoi în unduirea misterioasă si filtrată a melancoliei cornului: 
Dintre ramuri de arin/ Melancolic cornul sună. Tot aşa cum 
apare, cum pătrunde, în alte contexte eminesciene, „lumina de 
lună” printre sau dintre ramurile arborilor. 

De fapt „mişcarea” perceptibilă din prima strofă are nu 
numai o lină tendință descendentă, ci şi o restrângere treptată 
a spaţiului, ca şi în poemul Melancolie, cum bine sublinia D. 
Popovici acest din urmă aspect. La început „sufletul poetului 
este acela care se arcuieşte spre infinitul sugerat de luna care 
trece peste vârfurile pădurilor, el este acela care se restrânge 
treptat până când, din întreaga armonie a universului, se 
concentrează în sunetul izolat al cornului'?'. În poemul acesta 
inițierea prin vedere din primele două versuri se integrează 
plenar în ceea ce Irina Petraş numea legile undei de care 
ascultă „cosmosul muzical şi luminiscent” al viziunii emines- 
ciene: „Ni se pare caracteristică în cel mai înalt grad aceasta 
obsesie a liniei ondulante reperată pretutindeni în natură, fie 
ea privită sau, de cele mai multe ori, compusă”. Voi adăuga 
numai că mişcarea descendentă a elementelor naturii din 
aceste prime două versuri se întoarce prin simbolul cornului 
(simbol al naturii) într-o revenire a mişcării sunetului, în 
unduiri care lărgesc cadrul până la fără limitele spaţiului, 
infinitul indus de repetarea lui mai departe, se pierde aproape 
de tăcere, prefigurând parcă o linişte de veci. Luna, codrul, 
frunza, ramurile, sunetul cornului sunt pentru Eminescu 
entități cuprinse în pierduta sfăntă limbă a naturii, poate şi de 
aceea însuşi neologismul melancolic prins între aceste „cor- 
puri” sonore ancestrale nu are rezonanțe molatice, amortite, 
plângăcioase. Tot ce este în ordinea naturii la Eminescu, 
capătă vigoare, are virtutea şi forța de a compensa durerile 
sufletului. Aşa cum antitezele sunt viaţa, tot aşa natura este 
dătătoare de viata, dar şi de moarte, pentru cá contrariile 


?! D. Popovici, op. cit., p. 280. 
* Irina Petraş, Un veac de nemurire, Editura Dacia, Cluj-Napoca, 1989, p. 
45. 

träiesc simultan, nu se exclud în mentalitatea creatoare a lui 
Eminescu. Între urcare si coborâre, contururile peisajului sunt 
molcome, cântările au susurul lin, tânguios. Nota mişcării 
peisajului din Peste vârfuri este liniştită, vie, dar nu tensiona- 
tá, mai curând „o nota de mişcare calmă, de freamát înviorat 
şi dominat în cele din urmă de glasul cornului”, cum spune 
St. Munteanu”, stilisticianul extrăgând această dominantă a 
semnificației expresive şi din structura silabică, din ritmul şi 
accentele verbelor (trece, îşi bate, sună). 

Ultima strofă schimbă atmosfera de izolare a poetului în 
natură din primele două strofe prin forma interogativă a celor 
două invocări ale cântecului de corn, fapt care mai conduce 
încă, chiar şi pe cercetătorii actuali, la concluzia că întregul text 
este o declaraţie sau invocare directă a iubitei“. Predecesorul 
cel mai avizat al acestui punct de vedere este D. Popovici, care 
vede în strofa finală un dialog, în locul solilocului din primele 
două strofe, adică presupune că poetul se află în fata unui 
personaj: „Un personaj nedefinit, a cărui existență ar putea fi o 
realitate, dar ar putea fi tot atât de bine şi o personificare. Res- 
trângându-ne la forma definitivă a poeziei, am putea presupune 
cu aceeaşi indreptátire că aici poate fi vorba de o femeie iubită, 
de amintirea unei iubiri fericite, de imaginea reînviată a 
tinereții, sau, pur şi simplu, de fericire în general". 

Întrebarea finală, îndoielnică în chemare, nu conduce la 
un simplu regret sau la vreo nostalgie legată de apropiatul sau 
îndepărtatul sfârşit personal al existenţei. Este, în această 
reduplicare de întrebări (De ce taci, când fermecată/ Inima-mi 
spre tine-ntorn?/ Mai suna-vei dulce corn, Pentru mine 
vreodată?), o nedumerire oarecum abstractă, nemarcată de 
nelinişte, de zbucium ori de sfâşietoare tristeţe, după cum 
vom încerca să arătăm printr-o analiză semantică contextuală 
a strofei a treia, confluentă şi cu observaţia profundă a lui 


53 Ştefan Munteanu, Stil si expresivitate poetică, Editura Ştiinţifică, 
Bucureşti, 1972, p. 36. 
* Irina Andone, art. cit. Vezi şi Valeriu P. Stancu, La postique des 
variantes: Peste vârfuri et Odă (în metru antic), în ,,Atti del Convegno 
Internazionale «Mihai Eminescu» ", Venezia, 18-20 maggio 2000, p. 122. 
55 »" : 

D. Popovici, op. cit., p. 261. 

Lucian Blaga care sublinia faptul cá avem in acest poem, „o 
melancolie nesentimentalá, organic stápánitá, a unui om care 
nu se complace deloc în prelungirea retorică a stărilor 
sufleteşti”. 

Sunetul „dulcelui corn” pare evident pierdut în tăcere, 
dar îndoiala privind un posibil nou început de estompată (mai 
departe, mai încet) sunare stăruie chiar în întrebare, de unde 
se insinuează bănuiala că este posibil ca starea de grație să nu 
se mai repete. În sensul acesta, imaginea de „fericire în gene- 
ral” la care se referă D. Popovici ca fiind o personificare în 
dialog cu „vocea” poetului, deci cea supusă întrebării, s-ar 
putea să fie înțelesul profund al pierderii sunetului „dulcelui 
corn” şi de aceea acest atent analist al liricii eminesciene a 
receptat Peste vârfuri ca o „poezie a nostalgici — a nostalgiei 
fericirii”. Acelaşi D. Popovici observă însă, în altă parte, cu 
fineţe, că „forma interogativă nu ajută spiritului nostru de 
investigaţie”, ceea ce înseamnă că presupozitia pierderii 
iremediabile şi profund personalizate (pentru mine”, întărit 
de improbabilul vreodată) a sunetului mângâietor de corn, 
singura care poate conduce interpretarea spre ideea nostalgiei 
fericirii, nu este mai întemeiată decât cea opusă ei, pentru că 
în întrebare se insinuează nu numai retorica negatie ci şi, 
poate mai discret, posibilul răspuns afirmativ. Aşadar, intero- 
gatia finală Mai suna-vei dulce corn,/ Pentru mine vreodată? 
nu poate fi decodată univoc şi retoric ca având numai înţeles 
negativ, ci, ca orice interogatie, incumbä şi o speranță spre 
pozitivare. 

Ambiguitatea interogatiei rămâne intactă, dar şi ambi- 
valența posibilităților de decodare, ceea ce conduce la tensi- 
unea maximă a poeticitátii, din perspectiva ambiguitátii ca 


?5 Lucian Blaga, Geneza metaforei şi sensul culturii, în Trilogia culturii, 
Fundaţia Regală pentru Literatură şi Artă, Bucureşti, 1944, p. 407. 

Y D. Popovici, op. cit., p. 266. 

% Felicia Serban, com. cit. consideră formularea Mai suna-vei [...] pentru 
mine vreodată? ca „o interogatie al cărei sens poate fi interpretat ca o 
întrebare asupra duratei rămase din propria viață: dacă va mai ajunge să 
audă iarăşi sunetul mángáietor [..], căci dulcele corn va mai suna, 
desigur, şi alte ori în codru”. 

trăsătură paradigmaticä obligatorie a poeziei „destinată să 
stimuleze şi să orienteze capacitatea imaginativä””. Într-o 
altă definiție, spațiul ambiguitátii ar fi „tocmai depărtarea 
dintre modul disimulat de exprimare şi ceea ce trebuie expri- 
mat, [depărtare care]... lasă loc interpretărilor multiple”. 
Aceste conceptualizări moderne ale poeticitätii nu-mi par, în 
esență, prea diferite de cerința imperioasá pentru poezie a 
ceea ce Eminescu numea, într-un studiu de tinereţe, încifrarea 
ideii poetice: „Adevărat cum că poezia nu are să descifreze, ci 
din contră are să încifreze o idee poetică în simbolurile şi 
hieroglifele imaginilor sensibile”. „Hieroglifa” intratextualá 
a fulgurantei sunări a cornului, dulce şi tot mai înceată, era 
dezvăluită în strofa a doua ca fiind îndulcirea (în variante 
„liniştirea”) sufletului cu „dor de moarte”. Aşadar, ceea ce 
rămâne suspendat în întrebarea finală este, sau poate fi, şi 
şansa regăsirii acestui alean sufletesc. 

Nu cred cá este vorba în întregul poem antum” Peste 
vârfuri de „o dublă tristeţe, iubirea şi moartea, totodată”, 
cum notează Alain Guillermou despre toate textele varian- 
telor din ciclul Peste vârfuri. În unitatea semantică a formei 
definitive moartea este presimtitä, dorită, întâmpinată tocmai 
ca un balsam ináltátor (sufletul nemángáiet este singura reali- 
tate textuală a unei stări vecine cu autoînduiosarea, suflet care 
tocmai se lasă copleşit, vrăjit de dorul de moarte), cât despre 
sentimentul de iubire, în forma definitivă a poemului, nimic 
din aria lui semantică nu se poate justifica în text, neavând 


* Ton Coteanu, Pentru o definire paradigmaticá a literaturii, in SCL, 
XXXVI, 1985, nr. 5, p. 388. 

?' Ecaterina Mihăilă, Textul poetic. Perspectivá teoretică si modele 
generative, Editura Academiei Románe, Bucuresti, 1995, p. 187. 

°! Mihai Eminescu, Strângerea literaturii noastre populare, în M. Eminescu, 
Literatura populară, Bucureşti, 1977, p. XX. 

? Maiorescu a ales, pentru ediţia sa, dintre cele şase redactări autonome 
ale acestui poem, textul variantei publicate de Perpessicius ín ediția 
academică a versiunilor manuscrise în poziția a cincea, text reprodus de 
acelaşi mare editor în volumul I, Poezii tipărite în cursul vieţii, Bucureşti, 
1939, p. 209. 

% Alain Guillermou, Geneza interioară a poeziilor lui Eminescu, Editura 
Junimea, Iaşi, 1977, p. 500. 

nici o marcá textualá concretá ori deductibilá. Pentru integra- 
litatea ciclului de versiuni ale poeziei Peste vârfuri, credința 
tranşantă a lui Alain Guillermou privind „faptul că sunetul 
cornului se leagă de un sentiment de iubire e imposibil de 
negat” poate fi drastic nuanţată, chiar dacă uneori tulbură- 
toarea sunare de corn seamănă cu o chemare ingenuă, cu 
ivirea emoţională a primelor semne ale dragostei, în preinitie- 
rea iubirii, cum este cazul ultimei forme a textului manuscris, 
transcrisă de poet în piesa Bogdan-Dragoş, în care un perso- 
naj feminin invocă perpetuarea sunetului alinător al cornului. 
Interpretând poemul, Rosa Del Conte se depărtează 
oarecum de cantonarea în zona tristei iubiri, ridicând sensul 
simbolic profund la expresia dorului „în esenţa lui cea mai 
pură: näzuintä nu către acest bun sau pentru altul, ci către o 
«împlinire», pe care noi o căutăm aici pe pământ, fără a 
ajunge vreodată la ea, căci a o atinge ar însemna a realiza 
Absolutul’™. Erosul extatic sau acea iubire a iubirii „care este 
o pură názuintá, o pură dorire a acelui «dor» în care aspirația 
la fericire se identifică cu dorința de moarte, glas al unei 
nelinişti cu adevărat universale, şi pe care o găsim mărturisită 
cu indefinibilă melancolie in lricitatea «auroralá» a poeziei 
populare románesti" din comentariul acestei celebre inter- 
prete a lui Eminescu îmi pare mai aproape, dar numai prin 
analogie, de strania seninătate a tresăririi sufletului din 
clipa de graţie care ne uneşte cu moartea, şi care este, 
cred, semnificaţia generală, imaginativ simbolică a 
poemului. Rosa Del Conte subliniază că Peste vârfuri, „cel 
mai înalt şi mai pur cuvânt liric” eminescian, nu este adresat 
femeii, inima poetului fiind eliberată de amintirea sau de 
imaginea unei iubite. Cu toate acestea, indefinibila melanco- 
lie, receptată şi în lirica populară a dorului, cred că este încă 
tributară haloului de conotaţii romantice care privesc moartea 
ca un sfârşit, ca o despărțire învăluită în durere. Dimpotrivă, 
în acest text poetic eminescian, dorul de moarte, ca şi moartea 


“1 Rosa Del Conte, Eminescu sau despre Absolut, Ed. Dacia, Cluj, 1990, p. 
231. 
55 Id., ib. p. 230. 

mioritică, este împlinire, „alinare” a nelinistilor existenţiale, 
inaltare aureolată de împăcare. Motivarea seninätätii este una 
de profunzime, şi ea tine de conştiinţa unei continuitäti a exis- 
tentei şi dincolo de hotarul ontologic al morţii. Intuitia ana- 
listei se dovedeşte însă profundă citând, în mod ingenios, un 
scurt text de-a dreptul inventat, dar foarte verosimil, despre 
romantismul eroic, text în care iubirea de absolut, dintr-o 
exigentá totală de unitate, impune omului renunțarea la fini- 
tudine, îi îngăduie să cuprindă totul şi să se piardă în el, cu 
condiţia de „a vedea dizolvat în întreg însuşi eul său” (s.n.). 
Daca este iubire extatică în dorul de moarte este acea 
nelămurită aspirație spre Absolut, spre integralitatea fiinţei, 
spre primordialitatea lumii, cu eterna pace împăcată în sine a 
nefiintei, dar nu plâng în notele cornului ,,neincetatele morti, 
eterna trecere a universului”, cum crede Rosa Del Conte, 
contrazicându-şi premisele propriei interpretări (respectiv 
aceea citată mai înainte), din moment ce încheie: „şi durerea 
iubirii poate deveni o formă de cunoaştere, ca experienţă a 
timpului, şi să ne ducă la o mai înaltă revelaţie a fiinţei”. 
Corelat cu atmosfera atemporală şi proiectată cosmic a 
primei strofe (terminată cu versul Melancolic cornul sună), 
„dulcele corn” din finalul poemului pare să capete acest atât de 
eminescian atribut al tuturor durerilor lumii — a lumii dulci 
dureri — (numeroasele exemple pot începe cu durerea mea cea 
dulce, dulce jele, suferință dulce, dulce glas de corn, lară 
cornul plin de jale/ Sună dulce, sună greu, până la Glasul 
cornului străbate/ Dulcea ta singurătate) sugerând, pe lângă 
ipoteticul regret al caracterului disparent al dulcelui muzical la 
care se referă E. Papu, propulsat din scăderea treptată a 
auditiei® (tot mai încet), şi o compensatoare substanță conota- 
tivă, similară veşnicului prezent al trecerii lunii in înalt, 
echivaland contrariile şi contradicţiile, aşa cum trecerea în 
inaudibil, în liniştea eternă, consună cu împăcarea, în varianta 


66 rp; 
Ibidem. 
57 Rosa Del Conte, Eminescu sau despre Absolut, Ed. Dacia, Cluj, 1990, p. 
232. 
% Edgar Papu, Lumini perene, Editura Eminescu, Bucureşti, 1989, p. 66. 


82 STUDII EMINESCOLOGICE 


motivului cornului, prezent in poemul de inspiratie folcloricá 
„Peste codri sta cetatea”: Glasul cornului strábate/ Dulcea ta 
singurătate. Tot atât de adevărat, în ambiguitatea sa, poate fi 
sensul interogativ din Mai suna-vei dulce corn,/ Pentru mine 
vreodată? — dacă convenim să atribuim dulcelui sunet de corn 
înțelesul de magica, initiaticä fulgurare a simtirii sau a 
prefigurării sentimentului împăcării cu nefiinta, altfel spus, 
presimtirea desprinderii de toate legăturile materiale ale lumii. 


kkk 


„Dulcea jale”, muzica cornului care mângâie şi vibrea- 
ză de voluptatea durerii, este uneori, în alte texte, mai ales în 
contextele variantelor postume, cântarea de corn. În analiza 
variantelor poemului şi a altor manuscrise în care apare moti- 
vul cornului se poate justifica, uneori, tristețea morții şi poate 
chiar sentimentul unei complaceri melancolice în starea de 
desprindere de lume: Gându-n veci o să te poarte/ Inima-mi 
spre tine-ntorn/ Sună-mi, sună pân la moarte/ Melancolic 
glas de corn sau Întristând adânc, de moarte/ Sufletu-mi 
nemângâiet. Aceste ultime versuri sunt, în ele însele, prin 
expresie, rupte din unicitatea semantică a întregului text din 
care provin, în totală contradicție cu versurile emblematice 
ale textului antum: Sufletu-mi nemângâiet/ indulcind cu dor 
de moarte. Dar, aşa cum reliefează analiza variantelor 
poemului Peste vârfuri, ,,reactiile” ori „efectele” contrastante 
ale sunetului de corn asupra sufletului (interesant este şi 
faptul că sufletul are determinarea constantă nemângâiet) sunt 
tocmai cele ale morții şi învierii, ca simbolistică fundamen- 
tală a cântării cornului fermecat şi dureros. Cele mai elocven- 
te expresii, din punct de vedere semantic, ale strofei care redă 
circumstanțele îndepărtării sunetului de corn sunt cele lipsite 
de verbul la gerunziu: Mai departe — mai departe/ Mai încet — 
tot mai încet/ Linistit, nemángáiet/ Ca durerile-mi deşarte. 
Ultimul vers are şi varianta Ca dureri de-amor, deşarte, 
atestând detaşarea de focul iubirii, ca şi de durere în general. 
Cea de-a doua formă fără verb a strofei respective este şi mai 

lämuritoare: Mai departe, mai departe/ Mai încet, tot mai 
încet/ Sufletu-mi nemángáiet/ în adâncu-i dor de moarte. 
Totodată Peste vârfuri, în forma antumă, nu este numai 
„muzică a morţii”, trezirea „ispitei morţii” dincolo de depär- 
tarea sunetelor vrăjite ale cornului sau tresărire înfiorată la 
gândul posibilei reînnoiri a „momentului excepţional de 
comunicare cu moartea”, cum inspirat scrie I. Negoitescu, 
pentru că autorul citat nu se poate totuşi izbăvi de conotatia 
plânsului şi a morţii văzute ca fiind cel mai mare rau, din 
moment ce puterile elementelor naturii, care sunt trepte spre 
chintesenta sunetului de corn, sunt „malefice”. Dominanta 
semantică este dimpotrivă alinarea „sufletului nemángáiet", 
fermecarea ce vine din trecerea în înalt a lunii, din blândul 
freamăt al codrului, din magica cântare a cornului, care toate 
sunt dorul de moarte. (Formularea cea mai limpede este în 
varianta: „Sufletu-mi nemângâiet/ Liniştind cu dor de moar- 
te”). Peste vârfuri este, pe de altă parte, prin reverberarea 
aşteptării din strofa finală (retorica şi forma interogativă a 
acestor propoziţii „rupe” visarea) incertitudinea reîntâlnirii cu 
„vraja clipelor în care conştiinţa se topeşte în aspiraţia spre 
marea şi izbăvitoarea tăcere” sau, şi mai bine zis, este, 
dincolo şi prin moarte, mai ales, această dorinţă de topire în 
marele mister şi în sfânta limbă a naturii, limbă pierdută 
când înțelepciunea are aripi de ceară, întrezărită aici ca o 
„vrajă a morţii”, în golul-plin al îndoielnicei viitoare împlini- 
ri, cea de după stingerea farmecului, fulguranta armonizare 
dinăuntrul sufletului cu momentul desprinderii de lume, 
cel din tăcerea abia începută a dulcelui corn. Nu este 
altceva decât un poem al clipei de singurătate împlinită, 
extaz al pătrunderii adevărurilor ultime, al marii împăcări, 
revelaţia dorului de aneantizare a fiinţei, de reîntoarcere 
în neființă. S-a observat cu dreptate „setea de contopire cu 


eternitatea nefiintei””’, dar, încă o dată, alinarea actualizată în 


6» A Negoifescu, Poezia lui Eminescu, Editura Junimea, laşi, 1980, p. 
143-144, 157. 

” Ştefan Munteanu, op. cit, p. 224. Vezi tot capitolul Individualitate 
stilistică şi structură artistică, p. 223-235. 

7! Id. Ib., p. 226. 

gerunziul „îndulcind” şi asocierea lui cu dorul de moarte 
primeşte, în această viziune, înţelesul unei presupuse tristeti, 
exprimând, după Ştefan Munteanu: „ideea de profundă şi 
sfâsietoare consolare” (s. n.). Consider că sensul acesta de 
durere sufletească este inexistent textual, cel puţin în forma 
considerată antumă a poemului. 

Atmosfera poemului şi cadrul lui natural sunt, dimpo- 
trivă, pătrunse de aprehensiunea „păcii eterne”, stare ce nu 
incumbă nimic tenebros, nimic sfâşietor, pentru că sunetul 
cornului nu este numai o „muzică a morţii”, moartea ca 
liman, ca linişte, ci chiar mai mult, şi o muzică a vieţii: „Căci 
la sunetul de corn/ Toate-n viaţă se întorn” (Musatin şi 
codrul). Inima (ca sinonim popular al gândului) fermecată se 
întoarce (verb semnificativ, totodată rimă reprezentativă, cum 
s-a observat") spre sunetul cornului, e adevărat, în ultima 
clipă dinaintea tăcerii, ceea ce transgresează atmosfera de 
ireal, de visare din primele două strofe, rămâne însă posibili- 
tatea împlinirii, în visarea, acum trează, a gândului, adastă 
ceva totuşi întrezărit, un fel de contur vag al amintirii, dorul 
spre neființă este, vine invers faţă de sunetul cornului, 
dintr-un „mai aproape, mai aproape”, stare ce nu e departe de 
tăcere, dar nici proiectată in neliniştea tenebroasá a morţii din 
universul liric al romantismului. 

Printre curbele ingenioase ale speculatiei unei herme- 
neutici de tip heideggerian, cel mai adesea saturate de 
adevăruri contradictorii, Marin Tarangul intuieşte în „între- 
barea fără răspuns” a versurilor Mai suna-vei, dulce corn,/ 
Pentru mine vreodată? o visare a „sunetului miraculos al 
vieţii”, căutat de poezie şi aflat într-o „dureroasă acuitate 
tocmai prin felul în care lipsa [...lui] se ascunde în absenţă”. 
Sunetul nu există aici, unde este chemat în prezent, ci 
„acolo”, într-un spațiu imaginar gigantic, de o „reală infini- 
tate”. Ceea ce mi se pare interesant, dincolo de glosele care se 
învârt, la nesfârşit, în jurul condiţiei poeticului este observația 
că sunetul cornului ar fi pre-existent într-o lume a poeziei, 


7? Dan C. Mihăilescu, Perspective eminesciene, Editura Cartea Romá- 
nească, Bucureşti, 1982, p. 39. 

într-un trecut care nu ne mai aminteşte ceva, „un trecut în 
care viata nu mai poate lua chipul a ceva întrupat, ci rămâne, 
dimpotrivă, neîntrupată, izvorând din propria ei ascundere, ca 
să se menţină departe, ca o viață care pre-există vieții 
insegi "^. Ceea ce este neîntrupat si pre-existá vieții nu poate 
fi decât un fel de moarte. Desigur, Eminescu poate accede, în 
piscul cunoaşterii şi al poeziei, la absolutul nefiintei, acea 
divinitate de sorginte brahmanică, în care ca fot şi unul, 
pre-există viata şi moartea, în absenţa lor totală. Sau, ceea cei 
se revelă lui Marin Tarangul, în condiţia eminesciană, ca a fi 
trait de viata (chiar dacă nu mi se pare acceptabil că aceasta 
condiţie îşi are izvorul în oboseala de viață) îmi pare a 
coincide cu a fi purtat de moarte, pentru că geniul cucereşte 
moartea cu anticipație”, dar cel mai bine o spune Eminescu 
însuşi: „Şi eternă-i numai moartea — jucăria ei e tot/ Ea 
trăieşte, iar nu lumea. Părând altfel totdeauna/ Şi fiind în veci 
aceeaşi, ea-i enigma, ea e runa/ Cea obscur-a istoriei, a 
naturei si a tot”” (O. II, p. 177). Din această eternă moarte, 
totodată eternă pace, vine sunetul dulce al cornului. 

Pe o altă cale de analiză, Irina Petraş, care pune peisa- 
jul eminescian sub cupola undei, emblematic cronotop al 
lirismului marelui poet, atingea înţelesul pe care îl văd în 
exclamatia proiectată în dubiu din finalul poemului Peste 
vârfuri: „Absența, lipsa, «ne-satul» constituie marca peisaju- 
lui eminescian. Unda va da posibilitatea aşteptării acestei 
împliniri. Numind curgerea ea promite şi fără sfârşitul în 


. . a . ^ Ta 76 
ne-limitele căruia se poate spera o împlinire (s. n." ?. 


kk 


75 Marin Tarangul, Intrarea în infinit sau dimensiunea Eminescu, Editura 
Humanitas, Bucureşti, 1992, p. 39-40 

7 O spune frumos Edgar Papu, op. cit, p. 31: „Moartea este însăşi 
existenţa veşnică a naturii [...], pe care geniul o cucereşte încă dinainte”. 

75 Versurile sunt din cea de a doua versiune manuscrisă a Scrisorii I, 
postumă publicată de I. Chendi si sub titlul Moarte. 

76 Trina Petraş, Un veac de nemurire. Mihai Eminescu, Veronica Micle, Ion 
Creangă, Editura Dacia, Cluj, 1989, p. 38. 

Dorul de moarte, centru de poeticitate din perspectiva 
textului integral primeste expresia cea mai limpede semantic 
în forma în adáncu-i dor de moarte, pentru a se dezvolta in 
textul definitiv spre sublimarea in dulcele corn. Atunci cánd 
este complinit, în textele colaterale, cu adverbele „fermecat şi 
dureros”, sunetul cornului mi se pare afin cu invocatia-che- 
mare a liniştii de veci peste noaptea de patimi, un dor după şi 
înspre armonia desăvârşită a întregului originar al sufletului. 
Simplificarea dorului până la înţelesul obişnuit al nostalgiei şi 
identificarea lui cu un gol apăsător, cu trăirea dureroasă a 
unei absente, n-are nimic de a face cu „deplinul” ce poate 
umple „şi inima şi sufletul” Cătălinei””, cu „funcțiunea pleni- 
tudinară” a acestui simtámánt. La fel este in índulcind cu 
dor... „un remediu al plinatatii, accentuat savuroase [...], la un 
gol al dezolării (sufletu-mi nemângâiet)”5. Tot astfel, în con- 
textul Melancolic cornul sună [...] îndulcind cu dor de 
moarte, trebuie să identificăm nu numai limita ultimă ca 
intensitate a dorului — aici funcţionează mai puţin echivocul 
din dorul de moarte al Cătălinei — şi nici moartea pur şi 
simplu, cum crede acelaşi Tudor Cätineanu””, ci tocmai sen- 
sul dorului din registrul metafizic, ca názuintá asociată for- 
melor Nefiintei, strâns determinat de atributului ei esenţial de 
„eternă pace, în sine impácatá". 

Valentele „dulcelui” venind din zonele subconstien- 
tului nu vor integra numai muzica naturii, muzica iubirii, ci şi 
„muzica morţii”, ca o voluptate anticipată. Nu este vorba, în 
mod textual circumscris, de ceea ce cu pregnantä E. Papu 
spunea despre suferința dureros de dulce care „trebuie să 
anticipe in mod adecvat numai o anumită moarte” (ca să pot 
muri liniştit), ci şi de o perspectivă mai profundă a unei 


77 Am dezvoltat o aproximare a acestui înțeles în „ Lumile” Luceafărului, p. 
262-263, dar glosarea lui nu apare în acelaşi fel în Dicţionarul 
Luceafărului, cuvântul dor făcând parte din acea porțiune a materialului, 
oarecum împărțită pe literele alfabetului, care a revenit coautoarei mele şi 
reflectă viziunea domniei sale. 

75 Edgar Papu, op. cit., p. 73. 

7? Tudor Cátineanu, op. cit., p. 169. 

50 Id. Tb. p. 71. 

aspirații a morţii ca voluptate, afină cu acea sete de liniştea 
eternă, lăuntric audibilá (Setea liniştei eterne care-mi sună în 
urechi, „Scrisoarea IV”). Acesta este efectul major şi profund 
inconştient al melancolicului corn care îndulceşte cu dor de 
moarte sufletul „nemângâiet” şi care este apoi invocat ca 
dulce corn, transfigurând tristețea gânditoare într-un deliciu 
interior. Reconsiderarea „dulcelui” sub cupola celor două me- 
tafore obsedante din forma antumă a poemului Peste vârfuri, 
trecerea de lună în înalt şi cântecul fermecat şi dureros al 
cornului, se poate face, cred, în ideea conexării sensului său 
profund cu aria sacrului şi a neperisabilului. 

„Dorul după Unitatea originară” a făpturii, cum spune 
Dan C. Mihăilescu într-o analiză bazată pe iniţierea auditivă 
la Eminescu, în care sunetul de corn este marcă a arhetipa- 
litatii, este oarecum apropiat de înţelesul cheie al dorului de 
moarte, ca dor de neființă, iar întregul peisaj cu mişcările lui 
vălurite, cu cântecul lui în surdină este fermentul trezirii 
acestui dor. Tudor Vianu remarcă, în ordinea de idei a priori- 
tätilor gândirii eminesciene, aceeaşi obsesie a „integrării 
acelei unităţi din care, spre blestemul nostru, ne-am desprins 
cândva”, aşa încât „pentru Eminescu cauza permanentă a 
tuturor durerilor care bântuie condiția ființei create stă în 
faptul individualitätii, al singurătăţii prin individualitate""'. 
Näzuinta către odihna prin moarte şi reintegrarea unităţii ori- 
ginare devine temeiul interpretării motivului din O, mamă... 
şi a variantelor grupate convenţional sub titlul Mai am un 
singur dor, Tudor Vianu comentând şi un moment al genezei 
acestui din urmă poem, fapt care mi se pare elocvent pentru 
felul în care conştientiza Eminescu substratul dorului de 
moarte: „Din poema mai întinsă Gemenii [...] s-a desprins, 
împreună cu Rugăciunea unui dac, [...] cel putin în ideea ei 
germinativă, bucata Mai am un singur dor, pe care Eminescu 
s-a gândit un moment s-o intituleze Dorinţa unui dac". Ca 
şi Tudor Vianu, Dan C. Mihăilescu nu se referă însă la ana- 
liza poeziei Peste vârfuri în legătură cu tema integrării în 


8! Tudor Vianu, Eminescu, Editura Junimea, laşi, 1974, p. 164. 
52 Ibidem, p. 167. 

unitatea originará, nici in legáturá cu motivul cornului, desi, 
acest text poetic este emblematic, cum se stie, pentru acest 
din urmă motiv, dar intuieşte bine, aplecându-se asupra 
multor secvenţe antume şi postume, că „departele eminescian 
capătă — pe cale auditivă — o notă extrem de adâncă, pentru că 
inițierea auditivă înseamnă, în ultimă instanță, revenire la 
universul eului, chemare — initial către ceva — dar în fond 
chemare înăuntru”, cu adnotarea că în acest înăuntru se 
regăseşte uitarea de sine şi contopirea cu sufletul universal, ca 
inconştientă sete de linişte de veci. 

Este poate, acest dulce cântec de corn, izvorât din frea- 
măt de codru şi străjuit de alunecarea în înalt a lunii, o 
întâlnire cu momentul inspiraţiei, „un fel de extaz mistic”, o 
cale a usurári de toate nemângâierile sufletului, chiar de 
durerile amorului (în variante), aş zice, prin uitarea a tot ce e 
lumesc şi nelumesc, în uitarea de sine întru rostul creaţiei, şi 
ea un cântec. Vorbind de armonia liricii eminesciene, Tudor 
Vianu spune că ea vine din substanţa gândirii poetice, îndrep- 
tând meditaţia spre „un fel de reîntoarcere în fluxul lucrurilor 
înainte de diferențierea şi închegarea lor”, şi muzicalitatea 
profundă devine „expresia unei renuntäri, resimţită în punctul 
în care presentimentul odihnei apropiate complică durerea cu 
farmec şi fericire”. Fără să facă referire la implicita idee a 
unităţii totului, de care sufletul lui Eminescu era originar 
impregnat, prin rădăcinile subconştientului etnic şi prin 
asimilarea adâncă a iniţierii hinduistice în doctrina identității 
omului cu Totul, pe care Edgar Papu? o enumeră printre 
factorii categoriei „departelui” eminescian, Tudor Vianu sur- 
prinde, de fapt, dinspre perspectiva condamnării individuali- 
tätii extrem valorizate în mentalitatea europeană, esența 
armoniei eminesciene: „Nu este desigur o întâmplare că toate 
momentele muzicale sunt asociate în poezia lui Eminescu cu 
nişte clipe de diminuare a conştiinţei de sine şi cu un fel de 


5 Dan C. Mihăilescu, op. cit., p. 35. 

5 Tudor Vianu, Armonia eminesciană, in Eminescu, ed. cit, p. 109. 

2d Edgar Papu, Tráirea ,, departelui ", în Lumini perene, Editura Eminescu, 
Bucureşti, 1989, p. 35. 

coborâre din starea personalităţii lucide [..] Un bun mai 
preţios, mai mângâietor câştigă el prin desfacerea de toate 
legăturile care ţin strânse laolaltă elementele persoanei. 
Armonia eminesciană este expresia acestei desfaceri”*€. 
Inaccesibilul, atmosfera cosmicizată de trecerea lunii in 
înalt din Peste vârfuri naşte integralitatea dorului de moarte, 
mai întâi sufletul „se îndulceşte” cu acesta, apoi inima „se 
întoarce” spre dulcele corn cu sunetul lui ce cheamă moartea 
(şi sufletul şi inima Cătălinei se împlu de dor), aşa cum 
departele apropie natura de suflet. Acesta pare să fie sensul pe 
care Irina Petraş îl conferă poemului, comentând oximoronul 
„Sufletu-mi nemângâiet/ îndulcind cu dor de moarte”: „E o 
împăcare mentală a spiritului cu materia, a fiinţei cu natura 
interioară, dar o împăcare nu în sensul seninätätii clasice, ci 
în cel al ritmurilor dezlántuite ale romanticitátii. O împăcare 
dincolo de legile diurne, oficiată sub pavăza nopţii. Melan- 
colia însăşi nu va fi languroasă şi apaticá""". Împăcarea nu 
poate fi afină decât cu liniştea, iar seninătatea oarecum 
clasică din Peste vârfuri a fost, pe bună dreptate, invocată 
prin însăşi comparatia aprofundată cu scurtul poem al lui 
Goethe. Totuşi seninătatea nu are aspectul clasicismului, ci al 
substratului tracic, mai bine zis românesc, diferenţa fiind bine 
intuită, în altă ordine de idei decât analiza poemului Peste 
vârfuri, de Edgar Papu. Eu cred, însă, că având în vedere 
oscilatia din variante între indulcind [intristand] cu dor de 
moarte cá nu numai viziunea tracicá, „prin prezența integrală 
a naturii ca imens receptacol al morţii” conferă seninătate, ci 
poate o cumpănire, aş zice, între chemarea înspre sinele 
profund şi promisiunea unei eliberări de obsesiile eului, mur- 
murată însă cu un calm grav, ce poate veni din inițierea în 
moartea ca proiectare în contopirea cosmică, prospectare feri- 
citoare şi moartea resimțită în zona pasivă a vieții, văzută şi 
ea ca iluzie: „Când voi numai s-aud/ Cântare de bucium/ [...] 
Spre tine mă întorn/ Lumină de lună/ Şi dulce glas de corn/ 


5 Tudor Vianu, op. cit., p. 108-109. 
#7 Irina Petraş, op. cit., p. 36. 
5 Edgar Papu, op. cit., p. 63. 

S-aud cá răsună”. Sunetul de corn melancolic (tánguiosul/ 
mángáiosul corn răsună) este deci o marcă decisivă a morții 
ca intoarcere in esente, cum s-a observat, fiind totodatá si o 
marcă a învierii: „Căci la sunetul de corn/ Toate-n viaţă se 
intorn" (Musatin si codrul). 

Despre versul Melancolic cornul sună D. Popovici 
spunea că se impune a fi meditat îndelung pentru a-i descifra 
semnificațiile adânci, dimensiunile polarizante, aş zice. Dar 
sunetul cornului nu este numai melancolic, ci şi dulce, redu- 
plicând şi el semantic potentele acumulate în dezmärginirea 
în timp a gerunziului îndulcind. Atmosfera de ireal, cu cono- 
taţii de cadru mitic a codrului pune în surdină ritmurile sufle- 
teşti dezläntuite, printr-un fel de uitare a tuturor nemângâie- 
rilor înțelepciunii şi vieţii „Ca durerile-mi desarte"; dar şi 
„Sufletu-mi nemângâiet/ în adâncu-i dor de moarte”. Totuşi, 
T. Vianu are dreptate observând lapidar că sunetul cornului 
este pierdut, dar în acelaşi timp se aude” cu timbru tulburător 
şi cald. În forma definitivă a poemului Peste vârfuri, se 
cuvine să remarcăm, apar în poziție privilegiată semantic 
versurile: „Mai departe, mai departe/ Mai încet, tot mai 
încet”. Spiritualizarea tabloului din prima strofă, despre care 
vorbea D. Popovici, atribuind-o ultimelor două versuri din 
strofa a doua (Sufletu-mi nemángáiet/ îndulcind cu dor de 
moarte), nu ar fi posibilă ca semnificație profundă dacă n-ar 
fi precedată de versurile în care se sugerează şi sintactic, prin 
repetarea  determinărilor complementare", stingerea în 
depărtări a dulcelui glas de corn. Dispărând, îndepărtându-se, 
sunetul cornului, care acum simbolizează natura, se transferă 
înăuntrul fiinţei, „împăcându-se” cu ea, reintrând în ea. 
Această trecere (din strofa a doua) este simetrică, la o analiză 
semantică de profunzime, cu trecerea de lună peste vârfuri 
(din prima strofă), acolo ridicarea privirii în sus, spre cosmic, 
se unduieşte coborând în tremurul frunzelor din codru, apoi 


5 Tudor Vianu, Voluptate şi durere, în Eminescu, Editura Junimea, Iasi, 
1974. 

p. 60. 

9? Ştefan Munteanu, op. cit., p. 226. 

întorcându-se în melancolia potolită, senină a cornului. Des- 
pre sensul senin al morții poate da seama şi o lectură tematică 
a centrelor de poeticitate, în care motivul cornului are o 
structură intertextuală, prezența sa fiind simptomaticá in 
versiunile primare ale poemului devenit în forma definitivă 
Mai am un singur dor, plin de pace, de armonie, cu aceeaşi 
îngemănare dintre imaginea specifică a lunii şi dulcea cântare 
de corn şi cu aceeaşi pură dorință de contopire în liniştea 
naturii. „Pătrunde pacea tristele-mi gândiri”. 

Matricei stilistice româneşti şi determinantelor ei, 
dezvăluite în Eminescu, i-am putea dedica o analiză seman- 
tică, concentrată, mai ales, pe structura orizontică a „ondu- 
lärii” din Peste vârfuri (vezi şi Luceafărul”) si a felului cum 
aceasta, spune Lucian Blaga, e „îmbibată ... până la saturație 
de un sentiment al destinului”? care, mai mult ca în orice 
altă creaţie eminesciană, este complexul inconştient al singu- 
ratatii. Dezvoltând eseistic demonstrația stilistico-filosoficá a 
lui Lucian Blaga, chiar dacă nu urmărea sentimentul destinu- 
lui, Irina Petraş” nota cu limpezime că spaţiul eminescian are 
o „tensiune ameliorată de unduire”, orizont care nu este 
numai deschidere, ci reînnoită ,,cutremurare": „EI [Eminescu] 
locuieşte şi vremuieşte, am zice, în undă, fără început şi fără 
sfârşit”; „Unda e cea care se îndepărtează pentru a fi mai 
aproape”; „Unda” este cronotipul eminescian. [..] „Unda 
domină, astfel, pretutindeni în poezia eminesciană chiar şi 
acolo unde nu este numită direct”. Aceeaşi autoare duce mai 
departe observaţia lui George Popa (care admite şi el o 
modalitate „ondulantă” de manifestare a spațiului eminescian, 
nu matriceal însă, ci alături de alte modalități) subliniind în 
Peste vârfuri „0 împăcare dincolo de legile diurne, oficiată 
sub pavăza nopţii” şi a lunii, ca astru ideal, „cu magnetismul 
ei special şi periodic" (S. n.). 


?! Rodica Marian, Matrice stilistică în ,, Luceafărul ”, în „Steaua ”, nr. 7-8, 
iulie-august, 2000. 

“ Lucian Blaga, Trilogia culturii. Orizont si stil. Spaţiul mioritic. Geneza 
metaforei şi sensul culturii, Fundaţia regală pentru literatură şi artă, 
Bucureşti, 1944, p. 320. 

95 Irina Petras, op. cit., p. 34, 35, 36, 42, 43, 44. 

Sentimentul de impácare intuit aici ca dominantá se 
apropie de „liniştea sacrală” observată de Blaga, dar si de 
seninátatea „dorului de moarte” pe care am încercat s-o relev 
în acest poem si în toate textele ori variantele in care apare 
metafora obsedantă a luminii de lună asociată cu dulcele 
cântec de corn. Structura orizonticá a „ondulării” mioritice 
blagiene, în care sufletul românesc este „călător sub zodii 
dulci-amare” ar putea coincide astfel cu voluptatea dureroasă 
a romanticitätii şi cu ceea ce Edgar Papu descifra în cuprinsul 
noțiunii de „dor” la Eminescu, sentiment complex care coin- 
cide „cu afectul distinctiv al unui popor prin excelență echili- 
brat, cum este poporul român”. Sentimentul destinului care 
este impregnat matriceal de orizontul spatial mioritic pre- 
supune conştiinţa suişului si coborâşului, într-o alternare 
molcomă, fără tensiune, şi mai ales fără revoltă, nimic 
dezläntuit în profundul sufletesc al românului. S-ar părea că 
prin trăsăturile sale romantice, tensiune, tumult, cutremurare, 
tristeţe sfâşietoare, Eminescu nu mai este prin excelență 
reprezentativ pentru spaţiul mioritic. Totuşi „singurătatea 
stelară a plaiului” în care trăia ciobanul poate îmbiba fiinţa cu 
ceea ce, în altă ordine de idei, Blaga numeşte ca o caracte- 
ristică a poeziilor eminesciene, acelea în care „transfigurarea 
lirică se datoreşte unei tainice contopiri cu un vis voievodal”. 
În Peste vârfuri, un imponderabil teren al nuantelor ar găsi 
sufletul nemângâiet marcat de orgoliul şi curajul singurătăţii 
transformat în singurătate împlinită, senină, ca şi cea din 
unele variante ale finalului „Luceafărului” (Si se aşază iar pe 
cer/ Lucind singurătăţii). Sensul profund al aurei voievodale 
este această împăcare cu sinele profund, cu singurătatea 
omului în peisajul înalt, contopirea cu acesta, ieşirea din sine, 
recontopirea lui în liniştea unităţii primare a lumii, nediferen- 
tiate în neființă şi ființă, când „eterna pace” domnea/odihnea 
„în sine împăcată” (Scrisoarea 1). 

Dorul de ,,Nefiinta”, ca moarte, este şi chemarea 
melancolicului, mângâiosului, dulcelui corn din Peste vârfuri, 
dar moartea însăşi are şi complementare tonuri de vrajă care 


4 Edgar Papu, op. cit., p. 74. 

atestă ființa, sau viaţa, reflectată prin parametrii cei mai 
láuntrici ai existenţei, în interioritatea eului, în suflet. În textul 
antum, ca şi în variantele lui manuscrise, sunt constante 
„reacțiile” sufletului şi ale inimii (folosirea acestui lexem este 
aici observată tot cu sensul de suflet, ca în limbajul popular). 
Tot mai încet ca şi tăcerea, sunt elocvente tocmai prin opusul 
lor, prin ceea ce rămâne în suflet, şi, în această privinţă, textul 
integral relevă o oscilație între extreme. Între gerunziile 
îndulcind [Linistind] cu dor de moarte şi întristând [Aiurind] 
adânc, de moarte opoziţia este revelatoare, ca şi constanta 
formei gerundivale, care ea însăşi condensează şi intensifică 
acțiunea verbului. Primele variante au evident o formă 
oximoronică, unind contrastele prin intermediul ipostazei 
dorului ca stare de suflet atotintegratoare. Totodată, determi- 
narea din dor de moarte care lasă loc echivocului, putând fi 
interpretată ca un superlativ absolut, frecvent în limbajul 
popular (cum este cazul şi în exprimarea Cătălinei: O, de 
Luceafărul din cer/ M-a prins un dor de moarte) potenteazä 
efectul poetic, ambiguizând sensul dorului de moarte. În cea 
de a doua pereche de variante, efectul asupra sufletului 
nemângâiet, este cu totul contrar îndulcirii, confirmând prin 
menținerea în gradul maxim al aşteptării, orizontul semantic 
al unei tristeti presupuse de moarte şi, în acelaşi timp, armo- 
nizată cu sufletul nemângâiet. Numai că determinarea de 
moarte din aceste versuri are evident funcția unui superlativ 
absolut, pe lângă adverbul adânc, dând expresiei un grad 
maxim de intensitate, întristarea fiind caracterizată printr-o 
profunzime dusă la limită. Aceasta înseamnă că sufletul poate 
fi mai adânc întristat decât îndulcit? Nicidecum! în primul 
rând din cauza lipsei de surpriză, intensitatea nu se resimte 
poetic foarte tare, în schimb, la versul Aiurind adânc, de 
moarte, efectul de neaşteptat vine din alăturarea semantică a 
morții cu aiurirea şi estompează funcția superlativă a determi- 
nantului pus pe lângă adverb. Aşadar, această variantă, nere- 
luată, stingheră, arată, paradoxal, un simtämânt mai probabil 
desprins din subconștient, decât întristând adânc de moarte. 
Însăşi oscilatia între indulcind/Linistind / intristand/Aiurind 
revelă extremele din simbolistica sunetului de corn, desfăşu- 

randu-si, în acest poem, ca text integral, sugestiile de evocare 
a morţii şi a vieții, pe fundalul intelesului morţii, ca ceva 
presimtit, în sensul prefigurării unei linişti armonice, totale, 
ca cea din eterna pace a începuturilor: Și cum va înceta/ Al 
inimii zbucium,/ Ce dulce-mi va suna/ Cântarea de bucium! 
(ar când voi fi pământ). Moartea nu are aici conturul dra- 
matic al despărțirii definitive de viata, aşa cum am văzut şi în 
multe alte texte eminesciene, ci dimpotrivă, este o benefică 
prelungire a vieţii, cu eliminarea suferinței din viață, cu 
mântuirea de durere. Chiar în ultima formă manuscrisă a 
poemului Peste vârfuri, în sensul cronologic al genezei, cea 
cuprinsă în piesa Bogdan-Dragos, în care se găseşte varianta 
cea mai gravă a dorului de neființă (Mángáiosul corn răsună/ 
Mai departe... Sufletu-mi nemángáiet/ în adáncu-i dor de 
moarte) există acea paradoxală „formă de vietuire şi supra- 
vietuire a ființei”, pe care o abordare recentă, din unghi 
filosofic, o numeşte totuşi impropriu „ultimă”*. Figurile 
existenţei ar putea fi in Peste vârfuri tot ce tine de exprimarea 
cadrului naturii, aşa cum în textul definitiv al elegiei Mai am 
un singur dor sunt liniştea serii ori marginea mării. Perso- 
najul cu numele Ana invocă sunetul cornului ca un suport 
spre veşnicirea frumosului din suflet, confirmând, în acest fel, 
sensul de ,názuintá plină” din dorul de moarte al textului 
antum: Răsună numai şi sufletu-mi răpeşte/ Simt inima ín 
pieptu-mi cum tremură şi creşte/ Dar cine eşti pierdute corn 
blând şi mângâios/ De ce nu suni tu vecinic? Şi vecinic tot 
frumos? 


% T. Cătineanu, op. cit, p. 168. Paradoxul sesizat este permanent, 
continuarea existenţei dincolo de moarte fiind o dimensiune existențială a 
românilor, bine demonstrată, printre alții, de Mircea Vulcănescu, aşa încât 
nu ne surprinde in acest testament liric o apariţie „ultimă ” a vieţii, ca 
reacție a sănătăţii la boală sau a vieţii la boală. 

Résumé 


La variante du poème (Peste vârfuri) publiée par T. 
Maiorescu du vivant du poéte, est loin d'avoir un caractère 
d’élégie (comme bien de critiques ont soutenu jusqu'ici). Au 
contraire, dans ce poème très concentré, la mélancolie se 
transforme en sérénité, l’âme a un tressaillement de bonheur 
et de charme tout de suite après le moment de grâce qui avait 
caractérisé son aspiration vers la paix éternelle; tous ces 
sentiments s’intègrent dans le calme de la nuit (où le temps 
est aboli), qui unit la nature cosmique aux sentiments sans 
limites du poète. Aussi, la question finale suggère-t-elle non 
pas la tristesse ou le regret, mais une attente à peine con- 
sciente du retour possible de ce moment troublant du détache- 
ment du non-être vécu. Par conséquent, il ne s’agit pas du 
regret ou de la douleur du passage vers l’anéantissement de la 
vie, mais du doute poétique, de la crainte de perdre ce 
sentiment épiphanique de la solitude qui aime la vie, de la 
solitude qui s'épanouit dans la voix du cor, qui chante le 
mariage de l’âme et de la nature (voire le cosmos en tant que 
réconciliation intérieure de l’être avec la tranquillité 
toute-puissante). Tout est pressenti et concentré dans ce «plus 
loin»: „Sufletu-mi nemângâiet/ indulcind cu dor de moarte”. 


radieri semantice în poemul 
„Miron şi frumoasa fără corp” 


Elena ZAHARIA 


Interpretarea semnelor poetice într-un poem de inspirație 
folclorică vizează, pe de o parte, surprinderea raportului dintre 
imaginarul eminescian şi creația populară, iar, pe de alta parte, 
modul în care acesta participă la procesul de semnificare. 

Pentru Eminescu folclorul nu este numai tradiție, 
moştenire culturală, ci şi creaţie contemporană. Astfel, prin 
stabilirea unui nou raport între literatura populară şi cea cultă, 
poetul a deschis perspective spre o altă înţelegere a corela- 
tiilor dintre ele, după cum afirma şi folcloristul Mihai Pop. 

Imaginarul poetic eminescian a fost adânc influențat de 
contactul direct cu folclorul, în anii copilăriei la Ipoteşti, în 
timpul călătoriilor prin Transilvania, al şederii la Blaj sau al 
peregrinărilor prin satele Moldovei, împreună cu Basarab şi 
V. Dumitrescu. Prin intermediul materialului cules (poezie 
lirică, proverbe, zicători, basme precum Călin Nebunul, 
Frumoasa lumii, Borta vântului, Finul lui Dumnezeu) Emi- 
nescu a pătruns în profunzimea gândirii populare, asimilând 
concepţia poporului despre viata. A valorificat expresiile 
populare, armonia onomatopeică, regionalismele, imprimân- 
du-le, totodată, nuanţe filozofice, generatoare de ambiguitäti 
semantice. 

Creaţia în versuri Miron şi Frumoasa fără corp susţine 
aceste idei, impunându-se ca operă cultă, de inspirație 
folclorică. Se întemeiază pe al doilea basm muntenesc, cules 
şi tradus în limba germană de Richard Kunisch: Die Jungfrau 
ohne Kórper şi cunoaşte trei variante: primele două, prelu- 
crate la Berlin între 1873-1874 iar ultima versiune, definiti- 
vata la Iasi, in 1875. Din analiza variantei publicate în 
volumul Opere alese (III), în ediţia îngrijită şi prefațată de 
Perpessicius, lucrarea de față se axează pe interpretarea 

câmpurilor semantice create în jurul cuvintelor naştere, corp, 
moarte, precum şi pe analiza semnelor poetice ochi şi 
oglindă. 

Dincolo de observațiile referitoare la vocabularul utili- 
zat, la semantismul termenilor lexicali sau la limbajul poetic, 
studiul efectuat pe aceste coordonate are şi scopul de a 
surprinde fenomenul interferării stilului popular cu cel cult şi 
esenţa originalității poemului eminescian. În opera cultă 
cuvântul intră atât cu sensul său principal, cât şi cu sensurile 
figurate, adesea predominante. Termenii lexicali supuşi 
acțiunii principiului metaforic îşi depăşesc limitele propriului 
câmp semantic, fapt ilustrat şi în Miron şi Frumoasa fără 
corp. Poemul poate fi interpretat ca basm cult, în versuri, cu 
fond lexical de sorginte populară. Se remarcă păstrarea, în 
linii mari, a firului epic, subordonat structurii basmului 
popular în proză, cules de Kunisch, dar se adânceşte treptat 
spre sfera ambiguitatii semantice. (,,Trist, retras, rănit de 
moarte,” ,,... Eu eterna sunt şi n-o pot!...”) 

O serie de motive, imagini sunt introduse de Eminescu 
ca mărci ale stilului cult: motivul cântăreţului orb, motivul 
retragerii la mănăstire, motivul nebuniei, utilizarea adverbului 
„mai”, nu ca marcă a comparativului de superioritate, ci ca 
marcă a superlativului relativ (,... Aista-i mai frumos”, cu 
sensul de ,,Acesta-i cel mai frumos”), introducerea jocului 
popular „mărunta”, ca imagine inspirată din folclor. Sursa 
populară a basmului eminescian este subliniată şi de folosirea 
unor cuvinte şi sintagme de tipul: „ş-arătos la arătare”, „ardă-l 
focul să mi-l ardă”, „cumetrele se râd”, „gată”, „bănat”, „că 
ce-i fata, ce-i şi muma", „vlădică” etc. 

În procesul de semnificare se conturează anumite câm- 
puri semantice, care au devenit câmpuri de forță, ce focali- 
zează o diversitate de termeni lexicali, alcătuind reţele de 
semnificație. 

Un prim câmp se dezvoltă în jurul cuvântului „naştere”. 
Acesta este atras de câmpul semantic al lui „corp”, puternic 
centru de iradiere semantică. „Moartea” concentrează al treilea 
câmp principal. Două câmpuri semantice, alături de „corp” 
sunt cele dezvoltate în jurul cuvintelor ,,ochi” şi „oglindă”. 

Studiul prezent propune o analizá a relatiei stabilite intre 
aceste cámpuri lexicale, dupá schema: 


Astfel, „corpul” este văzut ca un câmp semantic de 
probă, prin care se probează atât imaginea universului ma- 
terial (profanul) cât şi cea a universului spiritual (sacrul). 

Există două perspective de percepere a lumii: lumea 
reflectată prin „ochi”, „privire”, „şi lumea «văzută» prin oglin- 
dă”. 

Câmpul lexical al cuvântului „naştere” include în text 
termeni ca: „naşă”, ,moasä”, „faşă”, „nevastă”, „botez”, 
„spălat”, „copilul”, „leagăn”, „ursite”, „mamă”, „a meni". 
Naşterea apare ca un prim moment în care se relevă statutul 
lui Miron de ființă aleasă, predestinată iniţierii. Ursitorile 
i-au dăruit să aibă „o dorinţă ... adâncă/ Nestiutá decât lui/ 
Dorul după ce-i mai mare/ N-astă lume trecătoare”. 

Motivul ursitorilor, precum şi motivul dorului ca o cale 
de acces către spațiul sacru, apar la Eminescu şi în alte poezii 
ca: „Povestea Dochiei şi ursitorile”, „Ursitorile”, ,Musatin si 
codrul”, „Muşat şi ursitorile”. În poeziile menţionate, „dorul”, 
ca stare nedefinită, se materializează în dorința de a avea 
„tinereţe fără bătrâneţe şi viață fără de moarte”. Este o 
dorintä-aspiratie către Absolut; presupune inițiere din partea 
neofitului, de aceea este interpretată de ursitoare ca ceva 
„neînțelept”, „nebun”, ieşit din sfera normalitäti. În toate 

aceste creații, mama, ființă aleasă pentru o eventuală iniţiere, 
cere de la ursitoare o calitate deosebită pentru fiu, cu scopul 
de a-i anula statutul de ființă efemeră. O astfel de dorință 
subordonează viata fiului unui destin implacabil. Şi evoluția 
lui Miron, din Miron şi Frumoasa fără corp stă mult sub 
semnul destinului iminent. Sentimentul de „dor nedefinit” al 
lui Miron este tocmai starea caracteristică inițierii, asemănă- 
toare cu o transă. 

Cuvântul „corp” dezvoltă un câmp semantic divers, 
extinzând sfera semnificatiilor. Se urmăresc valenţele terme- 
nului de „corp fizic” dar şi cele ale „corpului eteric”. 

Corpul fizic, material, aparţine planului profan şi îşi 
găseşte corespondenţa în persoana lui Miron, „mai frumos”, 
„cu păr de aur", „voinicel” dar şi „cuminte”, „năzdrăvan 
într-o ureche”, aluzie la atributele sale neobişnuite. Miron 
este o ființă umană superioară, initiatul, suma aspirațiilor 
către cunoaştere spre depăşirea limitelor existenţiale, aspirații 
ale mamei. El este investit la rangul de făptură „aleasă” la 
dorința mamei. 

Călătoria, probele, şederea timp de un an la palatul 
Frumoasei fără corp constituie trepte ale iniţierii, care îl 
purifică pe Miron, pregătindu-l pentru desprinderea finală de 
profan şi pentru integrarea în dimensiunea sacră. Este posibil 
ca personajul să-şi poată îndeplini iubirea în sferele 
Absolutului. În aceste condiţii moartea devine initiaticá, pusă 
în legătură cu ideea învierii simbolice, prezentă în ritualurile 
de iniţiere în culturile vechi. Se creează, aşadar, un ciclu 
închis: naştere - moarte - naştere, moartea fiind interpretată ca 
o renaştere în dimensiunea cosmică, prilej de posibilă 
contopire a celor două corpuri eterice, „umbre de soare”. 

Dar cine este „corpul eteric”, cel care fascinează 
vederea, simţurile, dar cu neputinţă de atins? Este Frumoasa 
fără corp, care poate fi interpretată ca arheu, esență a 
Universului. Ea este acel arché, desemnat de Heidegger, 
„punct de pornire şi putere de a dispune de mobilitate şi 
repaus”, ca provoacă dar se şi retrage cu detaşare. Ca entitate 
a spaţiului sacru, îşi găseşte corespondentul în spațiul profan, 
în imaginea pământeanului Miron. Alăturarea termenilor 

„Frumoasa” şi „fără corp” reprezintă o construcţie oximo- 
ronică. Contemplarea ,,Frumoasei” simbolizează perceperea 
frumuseţii în fenomenal, ca frumuseţe materială, efemeră, 
văzută prin „ochii” neinitiatului. Adăugarea sintagmei „fără 
corp” trimite la cheia simbolului şi anume la perceperea feno- 
menului ca o categorie estetică, a esentialului. Este momentul 
de transcendere a frumuseţii în imaterial: „Dulce zână, cum 
nu are/ Corp frumos, precum o văd 1...” „Asta n-o pot, cá ce 
pipăi/ Numărul vieții, o pripá-i/ Trecátor, de unde-un şopot/ 
Si fiinţa lor o clipá-i/ Eu eternă sunt şi n-o pot!” 

Corpul „fizic” al Frumoasei reprezintă perceperea 
frumuseţii materiale de către profani. Asemenea unei zâne a 
lacului, Frumoasa are, aparent, un corp fizic, cu piele 
„umed-albă”, ,neted-dulce”, „cu sâni rotunzi”, dar care 
dispare la încercarea de a-l pipăi. 

Ideal, himeră, duh al apelor, mister, cale de acces către 
cunoaştere, geniu detaşat, incompatibil cu efemeritatea, iată 
cine este Frumoasa fără corp. Există o aură de ambiguitate 
semantică în care este învăluit personajul. Se conturează clar, 
dimensiunea fantastică a fetei. Are privirea „sacă”, „faţa rece, 
ca de ceară”, asemenea Luceafărului lui Eminescu („un mort 
frumos cu ochii vii”). Deşi, „de nuri e plinä,/ totuşi umbră-i 
ca din soare”... şi „pe când locul părăseşte/ pe-al ei corp ea tot 
nu-i udă”. 

Relevarea existenței Frumoasei se realizează tot în 
sfera magnificului, de câtre personaje investite cu forte supra- 
naturale. Cântărețul orb, ca un ecou al destinului, sopteste 
numele fiinţei eterice. Cuvintele orb şi treacăt au aici nuanţe 
conotative de o fineţe remarcabilă. „Orb” subliniază posibi- 
litatea de a surprinde esenţa lucrurilor, dincolo de învelişul 
organic. Cuvântul „în treacăt” sugerează prezenţa ipostazelor 
sacrului în profan, imperceptibile, de cele mai multe ori, 
pentru muritori. Tot cântărețul orb este cel care îi dezvăluie 
lui Miron momentul magic din ajunul Anului Nou, când 
poate să vadă pe Frumoasa fără corp scăldându-se în lac. 

Fondul principal onomastic este completat de utilizarea 
unui nume ca Muma Pădurii, personaj supranatural, care îl 

introduce pe iniţiat în spațiul fantastic, descriindu-i palatul 
Frumoasei. 

Palatul devine, ca şi mănăstirea, un loc al iniţierii, o 
cale de acces către o dimensiune sacralizată. Perioada de 
şedere la palat constituie o primă fază de purificare a initia- 
tului, în drumul său spre transcendent. Însă corpul fizic nece- 
sită mai multe momente de purificare pentru a deveni astral. 
Aici intervine, pentru o scurtă durată, un moment de ezitare 
din partea lui Miron. 

El se decide să plece; încearcă chiar o reintegrare in 
spațiul profan prin întoarcerea la familie şi la „casa-i surâză- 
toare” dar este mult prea avansat în procesul de iniţiere. Nu se 
mai poate întoarce la statutul de novice. Toate elementele din 
sfera profană i se par „urâte”, inferioare, efemere, „sure”, 
,inchircite". Cuvântul „sure” subliniază şi delimitarea strictă 
a granițelor cunoaşterii omeneşti, în ciuda încercării de 
accedere la iluminare. 

Se propagă, astfel, o imagine a personajului suspendat 
între două dimensiuni: sacru şi profan. Dacă se interpretează 
palatul Frumoasei fără corp ca o imensă oglindă care 
creează un dublu al realităţii, trecerea „dincolo” a lui Miron 
culminează treptat cu dematerializarea propriului corp, cu o 
transformare şi la nivel mental, de aici rezultând şi nebunia 
personajului. 

Frumoasa apare ca o oglindire abstractă, concretizare 
a unei iluzii. Ea este imaginea din oglinda imensă, palatul. 
Este o Fata Morgana ce pune stăpânire pe corpul fizic al lui 
Miron, dar îi fură în acelaşi timp şi sufletul. Sufletul său, 
devenit o „oglindă perfectă”, participă la imagine, se trans- 
formă şi suferă prin implicarea directă în frumuseţea spre care 
se deschide. Când Miron păşeşte în palatul Frumoasei, „pe 
scări de-oglindă”, el pătrunde în lumea iluzorie şi, deşi va 
părăsi acest spațiu, sufletul îi va rămâne în veci captiv. 
Integrarea totală în Lumea Oglinzii se realizează în momentul 
întâlnirii celor doi ca spirite. 

Pe parcursul desfăşurării textului poetic se dezvoltă şi 
alte semnificații ale termenului „oglindă”, însoţit de cuvinte 


x» 


din acelaşi câmp lexical: ,,lucire scânteioasă”, „sclipitoare”. 

„Oglinda” şi „apa” sunt două mijloace de reflectare dublă a 
realităţii. Miron priveşte la „apa fină cu oglinda-i nemişcată”, 
al cărei mister fascinează, incită curiozitatea de a explora 
spaţii necunoscute. Există un moment în care oglinda apei nu 
reflectă lumea sacralizată, semn că această dimensiune se 
revelează pe măsura evoluției neofitului întru inițiere („EI 
privea la apa fina,/ Cu oglinda-i nemiscatä”). 

Imaginea Frumoasei fără corp este reflectată prin mai 
multe oglinzi: oglinda care este palatul, oglinda lacului şi 
este, astfel, percepută ca o propagare a unei realități la nivelul 
altei realități. 

Oglinda magică apare în poezie ca un motiv, dar nu cu 
funcţia de transfigurare a realității, ci ca modalitate de sur- 
prindere a esentelor realităţii. 

Astfel, fiica de împărat se uită într-o oglindă „ce-i me- 
nită să surprindă chipul celui mai frumos”. De ce totuşi fata 
apelează la oglinda fermecată pentru a-şi alege iubitul? Este 
posibil ca oglinda să indice cu precizie ursitul, înlăturând o 
eventuală eroare de alegere, rezultat al subiectivismului. La 
început, fiica de împărat îşi vede reflectat numai propriul chip 
în oglindă şi treptat reuşeşte să surprindă chipul lui Miron. 
Există aici un traseu care urmăreşte evoluţia fetei de împărat, 
de la stadiul de novice la cel de iniţiat. Ea va căpăta statutul 
de iniţiere prin intermediul relaţiei cu Miron, însă această 
evoluţie este oprită. Miron îşi va urma destinul implacabil, 
îndepărtându-se treptat de planul profan. 

Analizând semnificaţia termenului lexical „oglindă”, se 
descoperă noi rețele de semnificaţii. Imaginea Frumoasei 
care se autocontemplă în oglinda lacului reprezintă imaginea 
Frumosului reflectat în dimensiunea sacră. Sacrul se reflectă 
în sacru. 

La fel ca „oglinda” şi „apa”, „ochiul” sugerează, la 
nivelul semnificatului, o cale de acces către alte dimensiuni, 
reprezentând o punte de legătură între sacru şi profan. În poe- 
zie apar cuvinte din acelaşi câmp lexical: „văzul”, „lumină”, 
„se uită”, „orb”, „şi-ndreaptă ochii”. Se percep două coordo- 
nate semantice: ochiul, analizat ca organ de simţ şi cel 

interpretat ca mijloc de accedere a tainelor din spaţii neexplo- 
rate. 

Ochiul „profan” înregistrează obiectul dintr-un unghi 
de vedere limitat. Ochiul priveşte atât lumea reflectată, cât şi 
lumea nereflectată. 

Oglinda magică a fetei de împărat poate fi analizată şi 
ca „ochi sacru”, modalitate de percepere fină a realităţii, 
raportate la alte realități. 

Pe măsură ce Miron înaintează pe traseul inițiatic, 
accentul cade pe funcţia „ochiului sacru”, în defavoarea 
percepției fizice. Privirea îi devine tainică, învăpăiată; ochii 
lui „sorb” imaginea Frumoasei fără corp, a ideii pure. 
Privirea Frumoasei relevă esenţa fantastică: „Ochi de-albas- 
tru întuneric,/ Ce lucesc adânc, chimeric,/ Ca d-iubire două 
basme...” Este o privire misterioasă, aprinsă, provocatoare. 

Surprinderea „chimericului”, a Absolutului are loc 
numai într-o perioadă de timp ,,magic", atunci când cerurile 
se deschid, în Ajunul Anului Nou. Cântărețul orb, care 
percepe cu „ochiul minţii” imagini din spațiul sacru. El va fi 
cel care va propune personajului şi o altă modalitate de 
vedere", diferită de cea fizică. 

Punctul maxim de iniţiere a „vederii” lui Miron îl con- 
stituie momentul în care acesta, suspendat între cele două 
dimensiuni, încearcă o reintegrare în spaţiul profan. 

Observă, cu uimire, că „ochiul interior” s-a ,,deschis” 
atât de mult, cuprinzând imagini din alte realități, pe când cel 
„fizic” „se închide” treptat. Toate obiectele profane sunt privite 
într-o altă lumină, ca efemere, nesemnificative: „Dară vai! 
Cum îi părură/ De urâte toate cele. Nimic ochiul nu-i mai fură,/ 
Nici simtirea lui în jele...” „închircirea” obiectelor nu vizează, 
neapărat, mărimea, percepţia fizică, ci, mai degrabă, 
perspectiva desacralizată asupra lor. Viziunea aceasta asupra 
elementelor din spațiul profan constituie şi un semnal că 
traseul inițiatic al personajului se apropie de final. O singură 
etapă îl mai desparte pe Miron de integrarea totală în dimen- 
siunea sacrului. 

Retragerea la mănăstire este echivalentul ultimei trepte 
de inițiere. Mănăstirea apare ca centru cosmic, legat de cele 

trei niveluri ale universului: lumea subterană, prin put, supra- 
faţa solului, prin arbore, trandafir, coloană sau cruce. Prin for- 
ma sa, mănăstirea simbolizează unirea dintre cer şi pământ. 

În ultima strofă sintagma „rănit de moarte” are cono- 
taţii deosebite. Sugerează atât starea sufletească a persona- 
jului, tristeţe, durere, alimentată si de izolare, dar şi atracţia sa 
spre dimensiunea sacră, mai puternică decât propria voinţă. 
„Rănit de moarte” ascunde la nivelul semnificatului solicita- 
rea unui sacrificiu suprem. Acest „sacrificiu de sine” este 
cerut de Frumoasa fără corp, dar este impus şi de un destin 
implacabil. Sacrificiul apare ca o condiţie îndeplinită pentru a 
trece din timpul şi spațiul profan în cel sacru, ca realizare a 
unui rit. Sacrificiul simbolic al lui Miron constă în retragerea 
la mănăstire până la sfârşitul vieţii. Are rolul de a restabili 
echilibrul dintre forțele antagonice ale celor două dimensiuni. 
Aceste forte au luat amploare în două momente-cheie: când 
Miron a păşit în palatul Frumoasei şi atunci când a încercat 
să se reintegreze în spaţiul profan. 

Închiderea „chipului perit" in ,,muri" trişti de mănăstire 
sugerează dematerializarea treptată a corpului fizic, în favoa- 
rea eliberării spiritului. Interjectia ,,vai!” din penultima strofă 
încadrează această atmosferă. Accentuează starea de mirare, 
curiozitate, însoţită de note de revoltă în momentul perceperii 
obiectelor din planul profan. Interjectia este înregistrată în 
context şi cu nuanţă de superlativ absolut (obiectele reale par 
„foarte” urâte). 

Din analiza materialului lexical şi a semnificatiilor se 
desprind unele idei cu rol de concluzie. Textul poetic de 
inspirație folclorică este o sinteză dintre limbajul popular şi 
stilul cult. Eminescu păstrează muzicalitatea, naturaletea 
versurilor prin valorificarea cuvintelor de sorginte populară: 
blid, hribi, ortoman, şagă, cociorbă, spuze; a unor pro- 
verbe: „Că ce-i fata, ce-i şi muma”, prin crearea rimelor 
rezultate din utilizarea cuvintelor legate prin cratimá („L-a 
spălatu-l, pieptănatu-l... la icoane l-a-nchinatu-l”). Expresia 
intelectualizată a limbajului apare ca marcă a stilului cult prin 
îmbinarea cuvintelor într-o asemenea manieră încât să rezulte 
un surplus de ambiguitate semantică. („Asta n-o pot, cá ce 

pipăi/ Numărul vieţii o clipă-i,/ Eu eternă sunt şi n-o pot!”). 
Sensul verbului „a putea”, în context, nu este relevat în 
totalitate. Necesită o completare prin introducerea unui com- 
plement direct. Cititorul, însă, va fi cel care va deduce, îşi va 
imagina termenul respectiv. Fata de varianta basmului 
popular în proză, creaţia lui Mihai Eminescu este mult mai 
ambiguizată semantic. 

Structura lexicală a textului poetic eminescian se carac- 
terizează prin: deschiderea către toate categoriile lexicale, pe 
axa diacronico-sincronicá, prin dezvoltarea sinonimiei (,,a 
vedea”, „a se uita”, „a privi”, „a sorbi cu ochii”), polisemia 
termenilor (,,cuminte” cu sensul de înţelept dar şi abil) şi prin 
sfărâmarea „granițelor semantic lexicale dintre câmpurile 
semanticii ale limbii literare.” 

În contextul lingvistic se impun câmpurile cuvintelor: 
naştere, corp, moarte, organizate într-un circuit închis. 
Urmărindu-se circuitul închis al câmpurilor lexicale enunțate, 
se poate reface traseul parcurs de corpul fizic devenit corp 
eteric prin moarte. 

Decodificarea semnelor poetice din poeziile de inspira- 
tie folclorică poate constitui un punct de plecare spre o 
analiză mult mai profundă a imaginarului eminescian. Un 
astfel de text presupune, mai întâi, o înţelegere a profunzi- 
milor gândirii populare, a modului ei de receptare a semni- 
ficatului, dincolo de sferele semnificantului. Textul dă naştere 
unor întrebări referitoare şi la acţiunea subconştientului 
creator, ca determinant al logicii interioare a poeziei. 

Depăşirea antinomiei cădere-ascensiune, 
moarte-viata in Memento mori 


Amalia VOICU 


Atras mereu de modelele de gândire antică ebraică, 
egipteană, greacă şi latină, Eminescu ia ca punct de plecare, 
în Memento mori, binecunoscuta expresie „deşertăciune a 
deşertăciunilor” (havel havalim hakot havel), cuvintele prin 
care Ecclesiastul deplânge zădărnicia chinului omenesc, 
ajungând apoi la subtitlul Panorama deşertăciunilor. Acesta 
din urmă este, însă, un oximoron care se referă atât la motivul 
vanitas-vanitatum et omnia vanitas, aplicat lucrurilor făcute 
de mâna omului, dar, în acelaşi timp, la omul în sine, ca 
încununare sublimă a creaţiei... În acest sens aducem mărturie 
şi următorul citat: „Şi totuşi, ca şi Goethe, şi Eminescu a 
căutat în rămăşiţele marilor civilizaţii defuncte, în acelea pe 
care, cu un cuvânt tragic, le va numi «ingropatele risipe», 
înmormântatele destrămări ale civilizaţiilor, tocmai semnele 
măreției, ale curajului răbdător şi încăpățânat al omului” 
(Rosa del Conte, Eminescu sau despre absolut, Editura Dacia, 
Cluj, 1990, p. 170). 

În ceea ce priveşte principalele modele de gândire 
greacă care l-au influențat pe poet, ele sunt cuprinse, după 
cum ştim, în cartea loanei Em. Petrescu Modele cosmologice 
şi viziune poetică (Editura Minerva, Bucureşti, 1978), adică 
modelul pitagoreic şi cel platonician. $i în primul caz, si în al 
doilea, se face referire la un univers geocentric (fata de cel 
kantian, de mai târziu), o lume plină de armonie, în care cele 
10 sfere (sau 8, număr redus la Platon) se rotesc continuu. La 
Platon, dincolo de toate, mobilul universului primeşte 
denumirea de Sufletul lumii, asimilat ulterior cu Unul. 
Aşadar, există la Eminescu un cosmos insufletit şi subordonat 
obsesiei Unului. În acest caz, se aplică şi în poezia emines- 
ciană, concepţii precum cele ale lui Homer, care punea la 

baza lumii Oceanul, Orfeu — marea sau timpul, Thales — apa, 
Hesiod - haosul, oul universului, Anaximene din Milet — 
aerul, Heraclit — focul, Pherekyde — pământul, Pitagora — 
Numărul, Parmenide — Fiinţa, Xenophan fiind inițiatorul 
teoriei Unului, şi fiecare având în vedere câte un elan fizic 
sau principiu metafizic. Alături de acestea, apar la Eminescu 
şi idei plotiniene, pe care le vom găsi în repetate rânduri în 
decursul fragmentului poetic analizat, idei care au legătură cu 
muzica sferelor şi atracția dintre ele, cu noţiunea de ,,gratie”, 
transpusă deseori în expresia „dorului fără margini” sau a 
„dorului nemărginit” şi, nu în ultimul rând, cu imaginarul 
relationat cu „sufletul peregrin”, veşnic aflat în migraţie, 
propensiune către divinitate sau idealitate. 

Altădată, atribuind omului crearea civilizațiilor des- 
crise în Memento mori), Eminescu recurge initial şi la mitul 
„vârstei de aur" — aurea aetas în speţă, la proiectarea pe 
ecranul trecutului a unei stări de lucruri dorite. De aici pro- 
vine şi intensul sentiment al nostalgiei către o patrie primi- 
tivă, sentiment recurent în mai multe poezii eminesciene, 
inclusiv în Scrisori. Nu este exclus ca, în paradigmele 
cetăților ideale din Memento mori, Eminescu să fi strecurat 
germeni ideatici de la Platon cu influenţe orfice şi pitago- 
reice, reperând în cetățile pământeşti cetatea cerească, edenul 
lui Platon. 

Referitor, mai ales, la imaginea Greciei mitice şi a 
„zilelor fericite de altădată”, constatăm, încă de la început, 
apetenta pentru modelul gânditorului care găseşte un singur 
principiu al lumii: 


„Dar în camera îngustă lângă lampa cea cu oliu 

Palid stă cugetătorul, căci gândirea-i e în doliu: 

În zadar el grămădeşte lumea într-un singur semn: 

Acel semn ce îl propagă el în taină nu îl crede, 

Adâncit vorbeşte noaptea cu-a lui umbră din părete — 
Umbra-şi râde, noaptea tace, mută-i masa cea de lemn.” 


In subsidiar, remarcăm preferința poetului, pentru con- 
ceptii de sorginte greacă, iar la nivel lexical şi semic, folo- 

sirea unor cuvinte cu iz antic precum oliu, propagă şi chiar 
semn, ca nuclee ideatice. 

Mai departe, conotatiile pe care le implică ideea de 
cugetător-adept al unui semn unic sunt adâncite cu ajutorul 
modelului antic al poetului orb, al creatorului orb care este, 
bineînţeles, Homer. De altfel, trecerea de la o strofă la alta se 
face foarte firesc, fragmentul de vers „mută-i masa cea de 
lemn” inlántuindu-se în mod natural, prin apelul la noțiunea 
de handicap (dar şi în sens etimologic, de greutate ce se atâr- 
na cailor prea ageri), cu începutul de vers „orbul sculptor”. 


„Orbul sculptor, în chilie pipăie marmura clară, 
Dalta-i tremură... înmoaie cu gândirea-i temerară 
Piatra rece. Neted iese de sub mâna-i un întreg, 
Ce la lume îşi arată palida-i eterna fire, 

Stabilă-n a ei mişcare, mută-n cruda ei simtire — 
O durere-ncremenită printre secolii ce trec.” 


Deşi, la prima vedere, pare a exista semnul identității 
între „cugetător” şi „orbul sculptor”, totuşi ei sunt persoane 
diferite, Eminescu acordând un rol mai important celui din 
urmă, artistului, care întruneşte şi calităţile celui dintâi, adică 
puterea de gândire, de imaginare. După cum observăm, 
paradigmele iniţiale decad, încetul cu încetul (chiar dacă, 
anterior, Eminescu fusese sedus de ele, astfel încât poate să 
aprecieze totuşi permanent supremaţia gândirii, a vous-ului — 
idee exclusiv greacă), iar raporturile dintre sentimentul de 
dezamăgire şi speranţă să încline în favoarea celei de-a doua: 
dacă în primul vers al strofei este situată sintagma „orbul 
sculptor” prevalează totuşi structura „înmoaie cu gândirea-i 
temerară”. 

În acest context, imaginea lui Orfeu întregeşte specta- 
culos tabloul, constituind elementul central: 


„lar pe piatra prăvălită, lângă marea-ntunecatá 

Stă Orfeu — cotul in razim pe-a lui arfă sfaramata..., 
Ochiu-ntunecos şi-ntoarce şi-l aruncă aiurind 

Când la stele eterne, când la jocul blând al mării. 

Glasu-i, ce-nviase stánca, stins de-aripa disperárei, 
Asculta cum vântu-nşală şi cum undele îl mint." 


Este aici, în această strofă, inserată în nuce legenda 
sfâşierii orfice, atât la propriu, cât şi la figurat — fiul „adoptiv” 
al lui Apollo, care: îmblânzea animalele prin cântul său şi a 
coborât în Hades pentru soția lui, Euridice, când a revenit pe 
pământ a fost sfârtecat pe muntele Rhodope de menade, 
mânioase că Orfeu nu le acordase nici o atenţie, capul şi lira 
acestuia ajungând pană în miticul Lesbos. 

Accentuată de prezenta anterioară a elementului marin, 
apariția haosului în acelaşi context reia ideea subordonării 
lumii, uneia sau alteia dintre coordonate: 


„De-ar fi aruncat în chaos arfa-i de cântări îmflată, 
Toată lumea după dânsa, de-al ei sunet atârnată, 
Ar fi curs în văi eterne, lin şi-ncet ar fi căzut... 
Caravane de sori regii, cârduri lungi de blonde lune 
Şi popoarele de stele, universu-n rugăciune, 

În migraţie eternă de demult s-ar fi pierdut.” 


Întru susținerea uneia din ideile-premise, cum că 
„deşertăciunile” acestei lumi sunt privite nu numai peiorativ, 
ci şi cu admirație, ca punct de plecare pentru o nouă geneză, 
stă şi strofa citată mai sus. Teoria metempsihozei la care se 
face aluzie sau referire clară în special în ultimele trei versuri 
(„Caravane de sori regii, cârduri lungi de blonde lune/ Si 
popoarele de stele, universu-n rugăciune,/ În migraţie eternă 
de demult s-ar fi pierdut”) se întemeiază pe viziunea repetitiei 
perpetue în plan ontologic a cosmosului, mult frecventată în 
neoplatonism. Jocul temporal, cu nuanţe tragice, între expre- 
siile „migraţie eternă” (care înseamnă „veşnicie”) şi „s-ar fi 
pierdut” (care nu exclude moartea) aprofundează, de data 
aceasta, un sentiment negativ, estompat totuşi de eufemismul 
exprimat, mai mult, prin verbul cu tentă reflexivă şi optativă 
s-ar fi pierdut... 

Căderea provocată de moarte, „la belle dame sans 
merci” este un alt factor obsedant al ecuaţiei poetice emines- 

ciene, implicat fragmentar în versuri ca „lin şi-ncet ar fi 
căzut” sau , parafrazând, în versul „Ştim de nu trăim pe-o 
lume ce pe nesimţite cade...", structuri poematice care ne duc 
cu gândul la peisajul autumnal al lui Rilke, în care frunzele 
cad, sânul iubitei e căzut, mâna ce scrie cade şi ea, pe când „E 
Unul care tine-n mână căderea asta nesfârşit de blând”... Care 
este, însă, rezultanta căderii la Eminescu? 


„ŞI in urmá-le-o vecie din náltimi abia-vázute 

Si din sure vái de chaos colonii de lumi pierdute 
Ar fi izvorát in ráuri intr-un spat despopulat; 

Dar si ele-atrase tainic ca de-o magicá durere 

Cu-a lor roiuri luminoase dup-o lume in cádere 
S-ar fi dus. Nimic în urmă — nici un atom luminat.” 


Avem aici continuarea procesului descris în strofa 
anterioară („Şi în urmá-le-o vecie din nältimi abia-vázute/ Si 
din sure văi de chaos colonii de lumi pierdute...)”. Întreaga 
antrenare a puzderiilor de lumi în jocul cel mare al necesităţii 
este dominată de termeni care se repetă şi în Scrisoarea I. 
latä-le aşezate simetric — „De atunci şi până astăzi colonii de 
lumi pierdute/ Vin din sure văi de chaos pe cărări necu- 
noscute/ Si în roiuri luminoase izvorând din infinit,/ Sunt 
atrase în viaţă de un dor nemărginit” (Scrisoarea I) — „Şi din 
sure văi de chaos colonii de lumi pierdute/ Ar fi izvorât în 
râuri într-un spat despopulat;/ Dar şi ele-atrase tainic ca de-o 
magică durere/ S-ar fi dus...” (Memento mori). Paralelismul 
ne indreptáteste, încă o dată, prin aspectele de cosmogonie 
implicate în Memento mori, să credem că Eminescu a avut în 
vedere naşterea şi moartea alternativă a lumilor, subsumate 
metempsihozei şi, deopotrivă, metamorfozei sugerate de 
strofa dinainte. Totuşi, în Memento mori, nota de scepticism 
este uşor pronunţată prin selecția poetică a structurii: magică 
durere faţă de dor nemárginit din Scrisoarea I (preschimbarea 
fiind, până la urmă, în favoarea mai-cuprinzătorului dor). 

Ca şi în prima strofă a tabloului, cea a gânditoru- 
lui-mag care cugetă în penumbra lămpii, asistăm, de aseme- 
nea, la un soi de paralelism sintactic (în macro şi în micro), 

dezvăluit din versurile ,,Umbra-si râde, noaptea tace, mutá-i 
masa cea de lemn”, respectiv, „S-ar fi dus. Nimic în urmă — 
nici un atom luminat”. Dacă luăm în considerare ultimul vers 
evocat, descoperim iarăşi proiecţii de umbră ale negativis- 
mului structural al poetului, insinuat şi în alte poezii. Tripla 
negatie stilistică — exprimată prin cuvintele a se duce, nimic, 
nici un (atom) este preluat dintr-un inventar ştiinţific pe care 
Eminescu il uzita des (v. şi LM. Ştefan, Eminescu şi universul 
ştiinţei, Editura Junimea, laşi, 1989), ne trimite iar cu gândul 
la căderea generatoare de lumi. 
Ultima strofă din tabloul analizat este următoarea: 


„Dar el o zvárli în mare... Si d-eterna-1 murmuire 

O urmă ademenitá toat-a Greciei gândire, 

Împlând halele oceanici cu cântările-i de-amar. 
De-atunci marea-nfiorată de sublima ei durere, 

În imagini de talazuri, cânt-a Greciei cădere 

Si cu-albastrele ei braţe tarmii-i mângâie-n zadar...” 


De ce revine Eminescu obsesiv la simbolul mării? 
Citim în Dicţionar de simboluri o explicaţie ce se suprapune 
peste ipotezele noastre: Marea — „Simbol al dinamicii vieţii. 
Totul se iveşte din mare şi totul se întoarce în ea: loc al 
zămislirilor, al transformărilor şi al renaşterilor... De aici 
decurge faptul cá marea este deopotrivă o imagine a vieții şi a 
Morţii” (p. 269). 

Pe de altă parte, dacă raportăm, în fine, „peisajul” 
poetic decupat din întreg la întregul propriu-zis, aflăm că 
fiecare civilizaţie însăşi se naşte dintr-un element primordial 
precum apa în Grecia, pământul în Egipt, focul în Roma. 
Agentul modelator este, în fiecare caz, un gânditor suprem, 
rege sau mag, el însuşi reprezentare metonimică a principiului 
— Unul. Revenim, în această situaţie, la enigmaticul vers: 
„Umbra-şi râde, noaptea tace, mută-i masa cea de lemn.” 
Motivul romantic al umbrei, nuanțată shakespearian, conduce 
spre ideea dualității, cultivată de Eminescu în acest poem şi în 
altele, dualitate valorificată însă pozitiv prin asocierea cu 
ciclul etern al naşterii, succedată de moarte şi al morţii gene- 

ratoare de viata. Este interesant de văzut, în sprijinul afirma- 
tiei noastre, că există spre sfârşitul poeziei Memento mori un 
vers în care este reiterată imagistica mării, după cum 
urmează: „Şi cu-albastrele ei braţe tärmii-1 mângâie duios”, în 
alegoria deja relevată elementul de noutate fiind transfigu- 
rarea locutiunii adverbiale în zadar în adverbul duios, vădit 
pozitiv. 

În fine, „gândirea în doliu”, din nou o sintagmă oximo- 
ronică, de care se vorbea la început, înseamnă, pe de o parte, 
revelarea unui conținut poematic în care principiul ordonator 
al lumii, al generării şi al regenerării ei este rațiunea, fie ea 
întruchipată de Unul sau de creatorul liric (numit Orfeu), iar, 
de cealaltă parte, un sentiment care poate părea la prima 
vedere apocaliptic, însă este de natură romantică şi îndrumă 
cititorul spre descoperirea acelei stări numită de un critic 
actual, Mihai Cimpoi, „plânsul demiurgului”. Dacă Eminescu 
îşi intitulează poezia Memento mori, avertizându-ne asupra 
anamnezei morţii, şi totodată, Panorama deşertăciunilor, ca 
să citim că însăşi poezia este un fel de erată la Ecclesiast, 
totuşi, în acelaşi timp, ne aruncă provocarea de a trăi viaţa aşa 
cum se cuvine, fără să excludă necesarul „carpe diem”. 


Summary 


By this study, we wished to reveal that in Memento 
mori by Mihai Eminescu, although the general opinion 
implies Eminescu's structural pessimism and only the prob- 
lem of the civilizations extinction in terms of incrementorum 
and, most of it, decrementorum, there is a positive shade, 
even hidden in a negative form, namely that it must be a 
decay, a deconstruction which should be immediately 
followed by a reconstruction. In fact, the creative effort of 
man, and particularly of the writer, is that which counts; so, 
the fragment of the verse ,...inmoaie cu gândirea-i te- 
merará.." generates the entire axis of images, like in 
Scrisoarea I, too. That's why, all the processus is subordi- 

nated to one or another of the Greek or classical conceptions 
which believe that universe is associated with a sign. 

It's the case of the Plotinian system, the most powerful 
in our situation which conceive even Eminescu's the world 
like a Whole, in spite of all its torments. 

Semnificatii ale nocturnului la Novalis şi 
Eminescu 


Brânduşa Dumitrita PLEŞCA 


Influențele din literaturile străine pe care le-ar fi suferit 
opera eminesciană i-au preocupat destul de mult pe cercetă- 
torii care s-au apropiat de creaţia marelui poet. Desigur că 
folosirea termenului de ,,influente” nu înseamnă a-l plasa pe 
Eminescu în rândul epigonilor romantismului (sau al altui 
curent literar), ci ţine de încadrarea lui, mai degrabă, în rândul 
artiştilor fata de care manifestă afinitate spirituală. Cert este 
că s-a scris despre Eminescu şi India (vezi cartea Amitei 
Bhose cu acelaşi titlu), despre Eminescu şi literatura engleză 
(a se vedea cartea omonimă a lui Ştefan Avădanei), despre 
Eminescu şi literatura germană (Zoe Dumitrescu-Buşulenga, 
Eminescu şi romantismul german), despre Eminescu şi clasi- 
cismul antic (în Eminescu şi clasicismul greco-latin de Traian 
Diaconescu) şi exemplele pot continua. 

Se pare că cea mai mare afinitate a resimtit-o Eminescu 
față de cultura germană, acest lucru datorându-se, desigur, şi 
faptului de a fi studiat la Viena şi Berlin, având astfel posibi- 
litatea de a cunoaşte „din interior” această cultură. Lucrarea 
de fata se vrea un succint studiu comparatist care să exploreze 
două realități literare, una din spațiul germanic, cealaltă din 
spaţiul literaturii noastre: aspecte ale nocturnului la Eminescu 
şi Novalis. 

Gândite cel mai adesea în regim opozitional, ziua şi 
noaptea sunt privite ca două realităţi antitetice, fiecare fiind 
înzestrată cu opusul calităților celeilalte. Astfel, dacă ziua stă 
sub semnul luminii, noaptea se va afla sub semnul întuneri- 
cului; dacă una simbolizează echilibrul, siguranţa, cealaltă va 
fi dominată de spaime, tenebre şi chiar labilitate psihică. Dacă 
regimul solar reprezintă aproape în exclusivitate rațiunea, 
lumina cunoaşterii apolinice văzută ca principiu sigur de 

cunoastere a realitátii sensibile, regimul lunar, dimpotrivá, va 
permite intruziunea irationalului, a imaginarului excesiv si a 
visului in dimensiunile vietii. 

Si totuşi, în istoria culturală a omenirii întâlnim deseori 
răsturnarea valorilor tenebroase atribuite nopții de către regi- 
mul diurn. La greci, la scandinavi, la australieni, la araucanienii 
din America de Sud, noaptea este eufemizată prin epitetul 
„divina”. Helenicul Nyg, ca şi scandinavul Nott devine 
„Liniştita”, „Stille Nacht", „Sfânta”, „locul marii tihne”!. La 
egipteni, cerul nocturn, asimilat cu cerul de jos, Dat sau Donat, 
manifestă explicit procesul inversării, această lume nocturnă 
fiind exact imaginea răsturnată, ca într-o oglindă, a lumii 
noastre. La tungusi si kariaci noaptea e însăşi ziua din lumea 
morţilor, totul fiind inversat în această împărăție a morții. 

Creştinismul va contribui şi el la această răsturnare de 
valori. La Sf. loan al Crucii, spre exemplu, metafora „noapte 
întunecoasă” are două sensuri contradictorii şi fundamentale: 
semnul beznei inimii şi al deznădejdii sufleteşti, însă şi „dor 
şi locul privilegiat al comuniunii de neînțeles”, lásándu-ne 
să-l presimtim pe Novalis cu ale sale Imnuri către noapte 
(Hymnem an die Nacht). 

Preromanticii şi romanticii au revalorificat şi ei, neobo- 
sit, valorile nocturne. Goethe, Hólderlin, Jean Paul notează 
starea plăcută pe care o aduce „Sfânta Penumbră””. Însă, cel 
la care poate fi perceput cu cea mai mare profunzime eufe- 
mismul imaginilor nocturne este Novalis. Noaptea e mai întâi 
opusă zilei, pe care o minimalizează de vreme ce nu e decât 
un prolog al celei dintâi, apoi noaptea e valorificată, „inefa- 
bilă şi misterioasă”, ca sursă intimă a reminiscentei. Novalis 
ştie bine (aidoma psihanaliştilor moderni) că noaptea este 
simbolul inconştientului şi că îngăduie amintirilor pierdute 
„să urce înapoi în inimă” asemenea negurilor inserárii. 
Noaptea induce şi o blândă necrofilie care antrenează o valo- 


1 Gilbert Durand, Structurile antropologice ale imaginarului, Ed. Univers, 
Bucureşti, 1977, p. 269. 

? idem, p. 271. 

? idem, p. 271. 

rificare pozitivă a doliului şi a mormântului. Noaptea e 
Sophie, e iubita moartă: „— Văd un chip grav, plăcut 
înspăimântat care, evlavios şi blând, se închină spre mine 
(...). Cât de sármaná şi copilăroasă mi se pare lumina 
acum (...). Mai dumnezeiesti decát lucitoarele stele imi 
par ochii nemärginiti pe care noaptea i-a deschis în 
noi."^ Totodată, noaptea introduce si o profundă mărturie 
privind rolul exorcizant al acesteia în raport cu timpul: 
„Măsurat îi era luminii timpul ei; nemărginită şi eternă 
este însă domnia nopţii”?. 

Vedem astfel pe creatorul romantic întors cu toată fiin- 
ta sa către noapte, percepută ca prag al trecerii către realitatea 
de dincolo şi care va mijloci revelarea misterelor ultime. 
Noaptea devine catalizator al imaginilor thanatice, imagini ce 
provoacă realitatea căutând să dezlege înseși tainele morții. 

Dar ce sunt totuşi Imnurile către noapte şi ce repre- 
zintă ele în planul creaţiei novalisiene? Oricine citeşte aceste 
pagini de un incántátor şi duios lirism, găseşte în ele expresia 
unor suferinti de o intensitate zguduitoare, expresia unei 
dureri căreia Novalis i s-a lăsat pradă într-un act de creație 
total. 

Apartinand unei familii nobile, Novalis, pe numele sáu 
adevărat Friedrich von Hardenberg, părea menit să guste din 
belşugul tuturor lucrurilor pământeşti. La douăzeci şi unu de 
ani, după o viata în care lectura febrilá alterna cu activitatea 
mondenă, Novalis se logodi cu mica Sophie von Kuhn, în 
vârstă de numai treisprezece ani. Boala însă cauzează moartea 
prematură a Sophiei. Acest fapt de viaţă a fost punctul de ple- 
care a ceea ce Novalis avea să numească „idealism magic”. 

Când are loc fatalul eveniment, Novalis cade pradă, 
timp de câteva zile, unei descurajări totale. Era încredinţat că 
viaţa i se stinsese o dată cu a ei. Cu timpul însă, vrea să-şi 
revină şi primul gest în acest sens este să privească mormân- 
tul Sophiei ca pe „magnetul noii sale vieți şi locul propriei 


* Novalis, Imnuri către noapte (din vol. Cântece religioase), Institutul 
European, laşi, 1996, p. 71. 
3 idem, p. 73. 

asfintiri”®. Astfel, îi scrie prietenului său Just: „Dacă am trăit 


până acum în prezent şi cu speranţa fericirii pământeşti, de 
acum înainte trebuie să trăiesc numai în viitor, cu credința în 
Dumnezeu şi în nemurire. Va fi cumplit să mă despart de 
lumea asta pe care am studiat-o cu atâta dragoste; recidivele 
îmi vor prilejui clipe de spaimă. Dar, ştiu că există în om o 
forță care, înconjurată de solicitudine, se poate dezvolta într-o 
stranie energie”. Prin urmare, Novalis pune la cale o sinuci- 
dere care este un act pur spiritual. E] nu renunţă la existenţă, 
dar va trăi în aşa fel ca moartea Sophiei să-i fie centrul şi tot 
atintindu-si privirile asupra ei să sfârşească a muri „într-un 
veritabil miracol al voinţei conştiente”. 

Important devine faptul că Novalis trăieşte şi gândeşte 
pe două planuri în acelaşi timp: planul realității simple, al 
conştiinţei, şi planul aceleiaşi realități transfigurate prin ma- 
gie, dragoste, voință. Adevărata cunoaştere, culmea geniului, 
este o conştiinţă absolută care se obţine la capătul unei evolu- 
tii care începe prin scufundarea în inconştient, prin marea 
coborâre în sine, căci suntem mult mai mult decât arată 
individualitatea noastră, eul nostru conştient nu constituie 
întreaga noastă ființă. Numai în tine poti descoperi lumea, în 
acel eu superior care este locul prezenţei în noi a tuturor 
lucrurilor. Universul şi lumea eului profund se află într-o 
strânsă relație de analogie. 

Calea subiectivismului însă, „catabasis”-ul, nu este decât 
primul pas în calea cunoaşterii adevărate. După descoperirea 
lumii din adâncuri, urmează ieşirea la lumină sau, aşa numitul 
„anabasis”, cu consecinţele unei perceperi mai bune a lumii 
înconjurătoare. Din afară înăuntru şi apoi dinăuntru din nou în 
afară: aşa se construieşte mult căutata cunoaştere globală. 

În ordinea celor spuse mai sus, ne vom opri asupra 
unui episod din Heinrich von Ofterdingen în care eroul 
principal, care dă şi numele romanului, însoţit de un bătrân şi 


$ Albert Beguin, Sufletul romantic şi visul, Ed. Univers, Bucureşti, 1998, p. 
262. 

7 ibidem. 

? idem, p. 263. 

de un grup format din câțiva negustori şi ţărani vor cobori în 
peşteră, în noaptea pământului. Coborârea în peşteră 
corespunde în plan alegoric coborârii în interiorul propriei 
fiinţe. Aici are loc intuirea armoniei universale, se creează o 
strânsă legătură între elementele microcosmosului şi cele ale 
macrocosmosului, tainele pământului şi cele ale universului 
descoperindu-se o dată cu aflarea tainelor propriei ființe. Si 
ce ar putea însemna oare, tot în plan alegoric, aflarea în adân- 
cul muntelui al pustnicului conte de Hohenzollern? Nu s-ar 
putea traduce alegoria astfel? Neofitul (invátácelul) pornit pe 
drumul iniţierii, călăuzit fiind de un maestru (bătrânul) 
găseşte în sine însuşi esența mult căutată a ființei sale 
(contele retras în peşteră). 

Acestea fiind spuse, nu putem trece cu privirea peste 
un amănunt foarte important: evenimentul coborârii în grotă 
se produce în timpul unei nopţi cu lună. Noaptea este timp al 
inițierii, prag al coborârii în sfera adâncurilor. Lumina lunii 
nu are doar rol călăuzitor în întunericul nopții. Ea este şi cea 
care trezeşte în adâncul ființei visul universului, visul 
reîntoarcerii în timpul primordial. Cel ce va simţi acest vis al 
spiritului transfigurat de lumina mistică a lunii, va fi 
Heinrich. Transformat într-un lunatic, se va abandona cu totul 
legilor timpului lunar, când clipa prezentă concentrează în ea 
fiinţa timpului primordial: „Luna arunca o blândă strálu- 
cire asupra dealurilor, şi făcea să incolteasca în toate 
ființele visuri ciudate. Ea învăluia aidoma unui vis al 
soarelui, lumea de vis întoarsă asupra sieşi, iar pe natura 
tăiată acum de nenumărate hotare, o aducea din nou la 
acel fabulos timp primordial în care fiece mugur mai 
dormea încă doar pentru sine şi, singur, neatins, tânjea 
zadarnic să-şi deschidă întunecata plinătate a nemărgi- 
nirii existenţiale. În sufletul lui Heinrich se răsfrângea 
basmul serii. I se părea că, deschisă, lumea se odihnea în 
el şi îi dezvăluia asemeni unui oaspe prieten toate şi 
ascunsele gingäsii””. 


? Novalis, Heinrich von Ofterdingen, Ed. Univers, Bucureşti, 1980, p. 130 
(v. şi urm.). 

Eroul romanului mai sus amintit nu poate fi privit decát 
ca o proiecţie a autorului însuşi. Integrarea poetului într-un 
armonios sistem cosmic îşi va găsi expresia în Imnurile către 
noapte. Aici, noaptea şi moartea nu mai sunt, pentru Novalis, 
teritorii ale disperării şi plângerii, ci domenii ale uniunii cu 
misterele lumii de „dincolo”, locul reîntâlnirii cu Sophie. 
Simbolul Nopţii, acela al prieteniei pierdute şi regăsite, 
darurile visului se imbogátesc de la un imn la celălalt cu noi 
semnificații. Toate cele şase imnuri formează o singură 
poezie care este însăşi calea pe care înaintează poetul, drumul 
care duce în lumea cea adevărată. Teoreticianul „idealismului 
magic” realizează astfel metamorfoza nopții şi a morţii în 
viata şi lumină. „Un flux interior de lumină inundă nopțile 
sale. La Novalis, noaptea e în puterea lunii. La autorul 
Imnurilor către noapte, condiţia eroului liric e aceea a „luna- 
tecului", cum scrie el însuşi in Astralis, poemul care deschide 
partea a doua a romanului Heinrich von Ofterdingen. Para- 
doxal e faptul că, deşi noaptea e copleşită de luminozitate, 
luna, omniprezentă, nu apare ca termen (în Imnuri, dar e 
frecventă în cuprinsul romanului); ea rămâne un element de 
decor subînțeles.”! 

Nicăieri în Imnuri nu întâlnim plângere sau lamentatie 
melodramatică. În primul Imn noaptea se opune zilei care, 
treptat, îşi pierde toată măreția. Ziua nu este decât un prolog 
al nopţii văzute ca principiu al desăvârşirii lăuntrice. Noaptea 
nu este numai binefăcătorul moment al singurătăţii în natură 
când în suflet suie amintirile. Curând ea îi apare poetului ca 
marea revelatoare, izvorul ascuns al sentimentelor, tezaurul 
infinit unde se găseşte o întreagă lume de imagini. În aceste 
străfunduri se deschid ochii visului şi descoperă viaţa cea mai 
tainică, împărăţia divină în care nu pătrunde decât intuiţia. În 
final, pare că se iveşte chipul Sophiei, contopit cu acela al 
Mamei veşnice, al Nopţii înseşi: „Ce izvorăşte dintr-odată atât 
de plin de presimtire sub inimă şi soarbe aurul moale-al 
mâhnirii? Afli şi tu o plăcere în întunecata noapte? Ce ascunzi 


10 T. Constantinescu, Mostenirea modernilor, Ed. Junimea, laşi, 1975, p. 
212. 

sub mantia ta de-mi ajunge nevăzut — puternic până în suflet? 
(...) Cât de sărmană şi copilăroasă mi se pare lumina acum — 
cât de îmbucurător, de binecuvântat rămasul bun al zilei. (...) 
Mai dumnezeieşti decât lucitoarele stele ne par ochii nemăr- 
giniti pe care noaptea i-a deschis în noi. (...) Laudă Tie, Regină 
a Lumii, Înaltă Vestitoare a lumilor sfinte, Protectoare a iubirii 
feerice — Ea mi te-a trimis — fragedă iubită — dulce soare al 
nopții, — acum veghezi, căci eu sunt al meu şi al tău — tu mi-ai 
vestit noaptea ca viață, m-ai făcut om, — mistuie cu focul 
spiritului trupul meu, ca uşor şi mai adânc să mă unesc cu tine 
şi aşa noaptea nuntii veşnic să dăinuie”. 

În Imnul al treilea, noaptea, visul, Sophie, totul se 
contopeşte într-o ináltare exaltatä care spulberă universul, 
părăsit în sfârşit, şi nu mai lasă în conştiinţă nimic altceva 
decât o inexprimabilă făgăduială. Nu mai e vorba de noaptea 
fizică, nici de noaptea läuntricä, unde se găsesc imaginile 
intuitiel, singura care poate să ajungă la focul sacru — sunt 
ambele la un loc şi ceva mai mult încă. Noaptea capătă, în 
sfârşit, valoarea ei mistică. Citându-l pe Albert Beguin vom 
spune că „ea e pentru Novalis ceea ce e pentru magistrul 
Eckhart sau pentru Sfântul Ioan al Crucii: Împărăţia Fiintei 
care se confundă cu împărăţia Neantului, eternitatea în 
sfârşit cucerită şi a cărei plenitudine nu se poate omeneşte 
exprima decât prin imaginea Absentei oricărei făpturi, a 
oricărei forme”!?. Şi totuşi, în această Noapte despuiată de 
imagini, poetului îi apare chipul transfigurat al iubitei 
pierdute, singura locuitoare a acestor meleaguri. Tara 
vesniciei e şi tara iubirii, căci numai iubirea va oferi secretul 
extazului: „(...) Colina se făcu nor de praf şi prin el vedeam 
chipul transfigurat al iubitei mele. În ochii ei — veşnicia —, 
i-am cuprins mâinile şi lacrimile se făcură o legătură 
strălucitoare, veşnică ce nu se poate rupe. Milenii treceau în 
jos, în depărtare ca furtuni. Pe umerii ei plângeam pentru 
viata cea nouă, lacrimi încântate. Era cel dintâi, unicul vis — 


11 Novalis, Imnuri către noapte, op. cit, p. 71. 
1? Albert Béguin, op. cit., p. 281-282. 

şi de atunci simt veşnica, nestrámutata credinţă în cerul 
nopții si lumina lui, iubita"". 

După lungul pelerinaj în care şi-a purtat crucea, el e cel 
care a stat pe munte, la granițele lumii şi a văzut pe celălalt 
versant Împărăţia Nopţii. El nu va mai cobori în freamătul 
lumii, va sui sus pe creastă şi dacă lumina îl va chema iar spre 
condiția umană ea n-o să-l mai facă să uite amintirile ceasului 
sfânt. El vrea să lucreze cu braţele sale, să contemple mersul 
timpului şi să slăvească frumusețile lumii. Dar în tainitele 
inimii va rămâne credincios nopții şi „iubirii ziditoare, fiica 
ei”!*. Tot ceea ce ne exaltă poartă culorile nopții, ea este mama 
zilei. Fără ea lumea de lumină s-ar destrăma în spaţiile infinite. 
ŞI tot noaptea a trimis în lume ființele pentru ca ea s-o sfin- 
teascä prin dragoste. 

Ultimele două imnuri îl înscriu pe Novalis în sfera 
creştinismului. Vechea lume, în care noaptea veşnică rămânea 
o enigmă indescifrabilă, semnul aspru al unei puteri îndepăr- 
tate, a apus şi, în amărăciunea pe care a trezit-o căderea ei, se 
ridică din sânul poporului cel mai disprețuit de pe pământ, 
„Fiul Sfintei Fecioare”. El aduce noua religie a Morţii şi a 
Nopţii. Mormântul lui lisus se confundă cu mormântul 
Sophiei. Prin moartea Mântuitorului, omenirea a căpătat 
viata, ca şi Novalis prin moartea logodnicei sale. 

Ultimul imn, intitulat chiar Dor de moarte, e un cânt al 
nostalgiei, „este o invocatie către moarte, către acea moarte 
concepută ca o «altă» existenţă, echivalentă în acest loc cu 
moartea din Mai am un singur dor. La Novalis, ca şi la 
Eminescu, granița dintre viață şi moarte dispare, totul 
cuprinde totul şi este cuprins în tof". 

În sânul pământului, jos,/ De lumină departe,/ Dureri 
şi chinul mánios/ Semne-s de veselă moarte./ La țărm de cer 
ajungem parcă/ repede-ntr-o-ngustă barcă./ Noaptea de veci 
laudata/ Şi somnul purure fie./ Ziua ne-a-ncalzit deodată,/ 


'5 Novalis, Imnuri către noapte, op. cit., p. 75. 
14 idem., p.77. 
13 T, Constantinescu, op. cit., p. 212. 

Grija piere pe vecie./ Plăcerea de străin se gată,/ Acasă vrem 
l-al nostru Tată (...).'° 

Si ciclul /mnurilor către noapte se-ncheie cu acest al 
şaselea imn, imn de slavă închinat divinității, imn închinat 
Tatălui, Fiului şi Sfintei Fecioare, precum şi vieţii celei 
veşnice. 

Aşadar, noaptea novalisiană este o noapte aflată în plin 
proces de metamorfozare, de transfigurare spirituală. Noaptea 
fizică va deveni noapte läuntricä în care se săvârşeşte auto- 
cunoaşterea, iar, datorită acestui proces, nopții lăuntrice îi 
urmează noaptea mistică unde este sanctificată frumuseţea 
spirituală. 

În ceea ce-l priveşte pe Eminescu, nerămânând insen- 
sibil faţă de realitatea nocturnă, el va specula toate energiile 
creatoare în atmosfera calmă a nopții, împingând limitele 
imaginației aproape de beznele haosului sau limitele gândirii 
până la granițele unei aparente nebunii. Mai mult, peisajul 
nocturn, selenar acoperă aproape toate modalitățile liricii 
eminesciene: poate alimenta acea dulce durere romantică, 
poate chema amintirile (Când amintirile); noaptea cu lună e 
atmosfera iubirii romantice, dar e şi o zonă a originarului în 
care se produce comunicarea cu tainele universului. Născute 
din „fiorul cosmogonic”, poemele lui Eminescu „se învârt 
toate, mai aproape sau mai departe de sâmburele de întuneric 
al golului primar”. 

În mod precumpănitor, noaptea este la Eminescu 
timpul reflectiilor filozofice, al cugetărilor privitoare la ge- 
neză şi, deopotrivă, al anticipatiei aneantizării. Acesta este 
cazul Scrisorii I, poem în care microcosmosul uman apare 
derizoriu, sugerând deşertăciunea celor omeneşti, în compa- 
ratie cu macrocosmosul, a cărui devenire se reactualizează în 
capul bătrânului dascăl. Cosmogonia lui Eminescu, ideea 
reintrării luminilor în neant câştigă, ca produse ale unei cuge- 
tări nocturne, desfăşurate sub lumina de o dureroasă voluptate 


16 Novalis, Imnuri către noapte, (din op. cit., p. 95). 
17 G. Călinescu, Opera lui Mihai Eminescu, vol. II, Ed. Minerva, Bucuresti, 
1985, p.131. 

a lunii, o rar întâlnită tonalitate poetică. Razele diafane ale 
lunii, în plutirea lor peste mări, pustiuri şi civilizații, conferă 
o notă lirică specifică oricărei viziuni cosmogonice, oricărei 
reflecții nocturne, pe care le preface în imagini ale acelui 
„sentiment al nimicului” atât de obsesiv în poezia eminesci- 
ană. În nocturnul eminescian se simte „pacea liniştii eterne”, 
filosofic înțeleasă sub forma ataraxiei celor vechi, care legau 
liniştea de suprimarea oricărei dorinţe. 

Dacă spunem că Eminescu este un poet selenar, suntem 
mai aproape de esenţa viziunii lui decât numindu-l poet al 
nopţii. Preludiul visului este legat de apariţia lunii. Întreaga 
structură a creaţiei eminesciene este dominată de prezența 
astrului salutat de romantici. Întreaga traiectorie a visului stă 
sub semnul lunii („scut de aur”, „doamna mărilor”), care 
modifică dimensiunile, dând vibraţie nouă peisajului, 
schimbând raporturile dintre lucruri şi mai ales schimbând 
structura temporală obişnuită, solară. 

Aflăm în Scrisoarea I următorul vers: „Căci e vis al 
nefiintei universul cel himeric”. Aceasta înseamnă că, visând 
lumea, nefiinta se oferă pe sine, se face simțită în reprezen- 
tarea sa, cea care — vis fiind — o revelează şi o ascunde simul- 
tan. Visul nu este acum decât echivalentul apariţiei sensibile a 
realităţii absolute. Ideea aceasta — de sorginte schopen- 
haueriană — a lumii ca vis este uşor de întâlnit la Eminescu 
(„Căci vis al mortii-eterne e viata lumii-ntregi”; „La nimic 
reduce moartea cifra vieţii cea obscura,/ Căci gândurile-s 
fantomă, când viaţa este vis”). Instanţa abisală ce visează 
lumea îi oferă poetului singura realitate pe care o mai poate 
avea. Aduce simultan în prezență umbra, limita şi suferința, 
exact ceea ce conferă substanţă şi relief unei existente oare- 
care. Nimic la Eminescu din idealismul magic al lui Novalis, 
prin care realitatea ultimă este înțeleasă cu ajutorul voinţei şi 
al dragostei. Atât la Novalis, cât şi la Eminescu, noaptea 
devine timp al iniţierii sau timp al meditatiilor care încearcă 
să dezlege misterele universului (a se vedea acest aspect mai 
ales la Eminescu). Cât de diferit este însă pesimismul 
eminescian izvorât dintr-un adevăr prea dureros (într-o 
variantă din Totu-i vis, lumea-i cum este şi ca dânsa suntem 

noi), fata de integrarea în armonia universală la care ajunge 
Novalis. Ideea lumii ca vis dă naştere la Eminescu unor 
speculaţii (de factură neokantiană) cu privire la spaţiu şi, mai 
ales, cu privire la timp asupra cărora nu mai insistăm (a se 
vedea, spre exemplu, Sărmanul Dionis, Archaeus şi nu 
numai). 

Un aspect interesant al prozei eminesciene îl constituie 
ideea despre metempsihoză. Aceasta numeşte, în versiune 
eminesciană, explozia nocturnă a unor vieți diferite. Ca vieţi 
trecute sau ce urmează a fi întâlnite, ele toate există deja în 
dilatarea fantastică a clipei. Nu este vorba de o succesiune a 
lor, ci de străvederea lor sensibilă şi fragmentară. Într-o astfel 
de reprezentare a timpului, pactul cu realul este întrerupt. 
Vieţile prin care se petrece migrația sufletului sunt manifes- 
tări ale abisului ce ne este nouă înşine propriu. În visul său, 
acesta se anunţă cu fiecare viață sau moarte parcursă şi peste 
toate domină luna cu singurătatea ei cosmică. 

Făpturile ce se ivesc acum apar ca proiectate de astrul 
nocturn peste deşertul lumii. Paloarea lor este desăvârşită, 
miscándu-se fantomatic in lumina searbádá şi difuză a nopții. 
Cu chipurile lor galbene sau livide, slabe sau pale, albite în 
ninsoarea nefirească a lunii, lasă a înţelege cá nu aparțin 
acestei lumi. Altfel spus, nu aparțin unei singure lumi, ci stau 
într-o liberă îndepărtare de lucruri şi de timpul dat. Paloarea 
chipurilor rezultă din însăşi condiția transmigratiei, din liber- 
tatea neomenească a acesteia. Hotarul dintre viață şi moarte, 
dintre viata şi celelalte vieţi trecute ajunge relativ. Trecerea le 
apropie de întregul viu dramatic şi ritmic al lumii, ceea ce 
devine cu putință doar în timpul lunar. 

Întrucât creşte, descreşte şi dispare, luna este con- 
siderată a fi cel dintâi mort'*. Sub acelaşi semn astral, Isis 
revelează relativitatea oricărei făpturi: „În mine, în pieire şi 
renaştere este eternitatea... Voi... o umbră ce mi-a plăcut a 


18 Ştefan Afloroaei, Întâmplare şi destin, Institutul European, Iaşi, 1993, p. 
164. 

zugrăvi în aer... Voi vreţi să mă prindeti pe mine... Nebunii 
(Avatarii faraonului Tlà)?. 

Într-adevăr, un gen mai aparte de nebunie îi cuprinde 
pe cei aflaţi în timpul metempsihozei. Ei umblă adesea ca-n 
vis, cu semne ciudate în somnambulismul lor treaz. Aceste 
semne apar în visul bătrânului cerşetor (Avatarii faraonului 
Tlä), „ca o scrisoare de zodii”, aşadar astrală şi ocultă. Faptul 
se petrece analog celui din Scrisoarea I, când luna singură 
trezeşte o vecie întreagă de vieţi suferinde, totul în clipa trăită 
neomenesc de intens după stinsul lumânării: „Ea din noaptea 
amintirii o vecie-ntreagá scoate/ De dureri pe care însă le 
simțim ca-n vis pe toate” (Scrisoarea I). 

Sentimentul unei mirabile nebunii se identifică în faţa 
acelei scrisori de zodii, intelegandu-se atunci ceea ce e greu 
de văzut. Nu e vorba aici de nebunia stiutá a inteleptului, ci 
de o rătăcire în alte lumi, cu totul altundeva şi cândva. 
Această dublă alteritate, a celui ce rătăceşte clarvăzător şi a 
lumii întâlnite, întăreşte simtämântul mirabilei nebunii. 

Tocmai pentru aceste minţi, luna este o prezență care 
umple lumea şi o pustieşte totodată, o apariţie „palidă şi 
dureroasă”. Ceea ce dezleagă lumina lunară este un gen de 
„heterocronie fantastică, putinţa de a recunoaşte mai multe 
curbe temporale — diferite unele de altele. Cu aceasta, ea 
desface falsa coerență a unei de-mult-numite istorii generale, 
cu vidul ascuns în cronologia sa omogenă”. Iată de ce irealá 
apare acum tocmai continuitatea temporală, consecutie simplă 
de la cauză la efect şi de la trecut la viitor: „Nu e adevărat că 
există un trecut — consecutivitatea e în cugetarea noastră — 
cauzele fenomenelor, consecutive pentru noi, aceleaşi 
dintotdeauna, există şi lucrează simultan”, speculează Dionis. 

Cei care percep timpul sub semnul nocturn al lunii vor 
fi ei înşişi lunatici. O recunoaşte un avatar târziu al Farao- 
nului, marquisul Alvarez, după ce îşi dă seama că visul trăit 
este la fel de real ca oricare fata a existenţei: „Sunt lunatic 


7? Mihai Eminescu, Poezii. Proză literară, Ed. Cartea Românească, 
Bucureşti, 1978, vol. II, p. 452. 
? Stefan Afloroaei, op. cit., p. 165. 

doar... nu mai pricep nimic” (Avatarii faraonului Tla). Ceea 
ce pe moment i se părea de neînțeles provenea dintr-un fel de 
orgie a suprapunerii duratelor. Faptele petrecute cu o zi 
înainte s-au retras din durata reală în cea onirică, nemai- 
putându-şi obţine recunoaşterea din partea unui om aflat în 
toate minţile: 

„Eu n-am renunţat la mâna Donei Ana, nici i-am donat 
ceva. 

— Dar asară... adu-ti aminte, marquise... 

— Eei... dar eu nu sunt nebun, domnule conte ... vreţi 
să vá bateti joc de un om în toate mințile.” (Avatarii 
faraonului Tla) 

Vedem încă o dată că nebunia sa diferă de buna aşezare 
a minţii, în felul în care lumina nocturnă diferă de lumina zilei. 
Lunatic fiind, clarviziunea sa devine activă doar în timp lunar. 
Ziua, însă, totul apare ca o rătăcire. Lunatică şi vizionară, 
nebunia lui ajunge ridicolă, enervantă chiar pentru cei care-şi 
conservă percepţia divină a realului. Şi cum realul percepţiei 
lor e numai real, necontaminat de irealitate, viziunea altei lumi, 
a unui timp diferit le apare ca pură sminteală. 

Nebunia lunaticilor nu e deloc întâmplătoare, iar me- 
lancolia care-i cuprinde şi-i stăpâneşte îndelung, indică o 
diferență absolută a lor. Ea este semnul că trăiesc în cu totul 
alt timp şi istorie. Portretul lui Dionis poate fi considerat un 
prototip în acest sens: „Surâsul său era foarte inocent, dulce 
l-am putea numi, şi totuşi de o profundă melancolie. (...) 
Lucruri mistice, subtilitäti metafizice îi atrăgeau cugetarea 
ca un magnet — e minune oare cá pentru el visul era o viata 
şi viaţa un vis? Era minune că devenea superstitios?" 
(Sărmanul Dionis). Aşadar, alte vieţi, mult diferite, prind 
contur în câmpul privirii melancolice, fascinând cumplit cu 
aerul lor străin. 

Întreaga scriitură a lumii se datorează astrului nocturn. 
Simbol al nefiintei şi al trecerii prin moarte, el se substituie 
uşor puterii ce visează lumea. Scena — cel mai adesea un 
pustiu palid luminat — îi aparține, iar peste deserturi luna 
zugrăveşte chipuri şi schimbă decoruri. 

Retras din lumea sensibilă, Dionis „îşi deschise ochii 
ca să viseze în libertate. I se păru atunci cá e într-un pustiu 
uscat, lung, nisipos ca seceta, deasupra căruia licărea o lună 
fantastică şi palidă ca fata unei virgine murinde. E mia- 
ză-noapte. Aerul era blond şi văratec, iar razele lunii, 
pătrunzând în camera lui Dionis, izbeau fata sa palidă si 
împleteau sufletul plin de lacrimi cu o nespusă melancolie. 
Da — repetă el încet ideea lui fixă — sub fruntea noastră e 
lumea, acel pustiu întins — de ce numai spaţiul, de ce nu 
timpul, trecutul” (Sărmanul Dionis). 

Sub regim lunar, realul se transformă în aparenţă şi 
aparența in real. Lumea devine atunci aparenţa reală, fanto- 
matică în chiar evidenţa ei sensibilă, provizorie şi stranie. 
Făpturile apar ninse şi sure, gri, cenuşii, neclare şi fără o 
vârstă anume. Chipurile sunt de cele mai multe ori livide şi 
galbene, ca de ceară, fapt ce le trădează apartenenţa la o altă 
lume. Lumina lunii le dă o paloare ce, singură numai, apropie 
delirant viaţa de moarte. Zugrăvite cu umbre şi palori, figurile 
au apariţii ireale, umblă ca-n vis ori ca pe ape. Sá ne amintim 
aici de cartea veche pe care o citeşte Dionis, un mistic fără 
Dumnezeu, „ateistul superstitios", cum îi spune Eminescu. 
Lectura nu devine posibilă decât la „lumina cea palidă a 
lunei”, abia atunci dezvelindu-se ca un „manuscript de zodii”. 

Aşa cum am mai spus, cei care trăiesc lumea sub regim 
selenar, sunt ei înşişi lunatici. Trăiesc lumea ca vis, ca apa- 
renta reală, şi în demonia cu care visează realitatea vor simţi 
irealul de o mai densă prezență decât cea a lumii pe care o 
numim reală. Ei resimt dramatic realitatea aparentă a lumii, 
pot prelua rolul umbrei (Sărmanul Dionis) şi au privilegiul de 
a migra dintr-un timp în altul. Cuprinsul nopții, aşa cum îl 
descoperă lumina lunii, îi este lunaticului mediu predestinat. 
Palid şi ratat sub aspect vital, ratat pentru aspectele unei sin- 
gure vieţi, el priveşte moartea de dincolo de ea, estompându-i 
graniţele în şirul nesfârşit de morti. 

În intervalul pe care îl face cu putință lumina noptii, 
lucrurile dezvăluie o logică oarecum ciudată. Durata în care 


?! Mihai Eminescu, op. cit., vol. II, p. 290. 

te afli este ambiguă şi inegală cu sine. Doar timpul pe care-l 
numim real, cel solar sau diurn mai păstrează o anumită 
egalitate cu sine şi o logică necontradictorie. Nu la fel se 
întâmplă cu fata nocturnă a lunii. Mircea Eliade scria la un 
moment dat: „Soarele e un astru cu care omul nu-şi găseşte 
nici o corespondenţă: este etern acelaşi, egal cu sine, fără nici 
un fel de devenire. Luna, dimpotrivă, este un astru care 
creşte, descreşte şi dispare: un astru a cărui viaţă este supusă 
aceloraşi legi ale devenirii, ale naşterii şi morţii. Viaţa lunii 
este, aşadar, mult mai aproape de om decât gloria maiestoasă 
a soarelui”. Iar pentru cel străin sau exilat in această lume, 
luna vine să anunţe un interval oarecum atemporal. Este 
„imperiul unei raze”, clipa ce poate revela întregul timpului şi 
al vieților noastre diferite. 

Lucrarea de faţă s-a vrut o încercare de a surprinde — 
fără a epuiza însă nici pe departe subiectul — relaţia cu unele 
aspecte ale nocturnului, a celor doi mari poeti: Novalis şi 
Eminescu. Şi pentru Novalis, şi pentru Eminescu existența 
nocturnă consemnează începutul unei noi vieți, eliberată de 
condiţiile timpului şi ale spațiului. 

Important este că amândoi poeţii văd în noapte nu 
numai un climat sugestiv şi o atmosferă poetică, ci un adevă- 
rat principiu magic. Ea este aceea care, ascutind sensibili- 
tatea, comunică spiritului o privire mai intensă într-un schimb 
de relaţii şi raporturi, prin care şi simţurile se spiritualizează, 
până la a deveni purtătoarele unor mesaje de dincolo. Forţa de 
evocare şi sugestie ce emană din ea lasă să tâsneascä visul în 
lume, face accesibil misterul, deschizând larg porţile unui 
dincolo, interzis zilei, căruia îi conferă limite şi contururi pe 
care lumina nu le poate trece şi făcând posibilă până şi acea 
deviatie care se numeşte miracol. 


?? apud Stefan Afloroaei, op. cit., p. 200. 

Summary 


This comparatist work had in view a major theme of 
romanticism, that of night, seen from two different poetic 
points of view: Novalis’ and Eminescu's. In Novalis’ 
masterpiece Hymnen an die Nacht night is transformed into a 
mystical experience by the defeating of the death. Thus, night 
becomes one with the image of Virgin Mary, a symbol of joy 
into eternal life. For Eminescu, night is the crucial moment 
when major and hidden truths about life and creation are 
revealed by the old wise men under the magic power of 
moonlight. This selenar light seems to transfigure the reality, 
to give strange shapes to things and to bring out irrationality 
into human mind. 


— 


Devenirea unei poezii 
Adrian VOICA 


În numărul său din septembrie 1876, revista ,,Convor- 
biri literare” publica sub semnătura lui Eminescu un grupaj de 
poezii care — tematic şi prozodic — gravitau în direcții diame- 
tral opuse: pe de o parte Melancolie, scrisă în alexandrini 
româneşti, emblematică pentru pesimismul său funciar, şi pe 
de altă parte Crăiasa din poveşti, Lacul şi Dorinţa, cu alte 
succesiuni metrice şi alt ritm, considerate definitorii pentru 
concepţia sa în care erosul şi natura formează o unitate 
indestructibilă. 

Cele trei poezii care urmau Melancoliei (apreciată la 
superlativ de T. Maiorescu prin locul desemnat în celebra 
sa ediție din 1883) au o cu totul altă structură prozodicá si, 
deci, o altă tonalitate. Aici întâlnim ideea (tipic emines- 
ciană) că între sintagmele „buze dulci” şi „flori de tei” 
există o identitate deplină la nivelul sentimentelor 
generate, din moment ce şi expresia lor prozodică este 
aceeaşi: un amfimacru (-v-). Nici o fisură nu se poate 
produce în această celulă ritmică având două accente, după 
cum între cele două realități poetice nu se poate interpune 
nimic care să le deterioreze valoarea (sau, eventual, să le 
determine ordinea). 

Mai mult decât atât: deosebirile sunt de substanță. 
Pesimismul acceptat ca predispozitie genetică şi afişat 
aproape ostentativ în Melancolie prin finalul tulburător pe 
care îl contine (,,Parc-am murit de mult”) intră in contra- 
dictie (poetică, în primul rând) ou „optimismul” bine 
temperat (sau, mai degrabă, cu iluzia acestuia) din Crăiasa 
din poveşti, Lacul şi Dorința. Adiacentă apare ideea cá 
armonia este, în opere sa, un principiu fundamental în 
afara căruia nu poate fi înțeleasă relația om-naturá. Dar, 
despre circumstanţele şi conţinutul unei asemenea concep- 

tii ne-am exprimat deja într-o altă carte consacrată poetului 
nostru nepereche!. 

Totusi, intrebarea initialá rámáne, incá, fárá ráspuns, 
Aşadar: ce anume l-a determinat pe Eminescu să propună 
„Convorbirilor” un grupaj aparent nesudat tematic, în care 
prima poezie contrasta evident eu celelalte, atât în privința 
tonalitátii, cât şi a realizării prozodice? 

Răspunsul la această întrebare teoretică — dificilă numai 
pentru cei care şi-au pus-o — este determinat de adecvarea 
prozodică, idee a cărei revelație Eminescu o avusese încă din 
timpul studenţiei sale. Faptul este cu atât mai important, cu 
cât principalele versiuni ale poeziei Melancolie datează din 
această perioadă. 

Conform unei convingeri pe care n-a teoretizat-o 
niciodată, dar pe care a aplicat-o constant, Eminescu îşi putea 
alege, în funcţie de sentimentele dominante, o structură 
prozodică ideală, care să-i permită relevarea acestora într-un 
registru poetic optim, lipsit de stridente şi de incongruente de 
orice fel. Din moment ce autorul apelează în Melancolie la 
alexandrinul românesc, alegerea poate constitui un indiciu că 
acest tip de vers este mult mai indicat decât altele în 
exprimarea unui anumit sentiment. Ideea a fost intuită de 
Ibrăileanu”, căruia G. Călinescu îi ripostează în termeni ce tin 
aparent de o logică strictă, uşor ironică însă, chiar dacă se 
referea la alt tip de vers (respectiv endecasilabul iambic). 


! vezi Adrian Voica, Versificatie eminesciană, Editura Junimea, laşi 1997, 
p. 55-71. 

? În studiul Eminescu — Note asupra versului, G. Ibrăileanu susținea 
(printre atâtea ipoteze legate de măiestria eminesciană) şi pe cea referi- 
toare la adecvarea prozodică. Deşi unele exagerări sunt uşor de constatat, 
teoria îşi dovedeşte aplicabilitatea şi în cazul grupajului apărut în 1876 în 
paginile revistei „Convorbiri literare”. ,, Adecvarea ritmului la idee — 
afirma criticul ,, Vieții româneşti ” — dovedeşte perfecta corespondență între 
formă şi fond în poezia lui Eminescu, face mărturie de talentul lui, de 
seriozitatea şi sinceritatea poeziei lui — a inspirației şi creaţiei”. (Cf. G. 
Ibrăileanu, Scriitori romani şi străini I, Ediţie îngrijită de lon Creţu, 
Prefatá de Al. Piru, E.P.L., 1968, p. 157). 

? Dar şi iambii din Împărat şi proletar şi cei din multe sonete sunt muşcători 
(s.n.), şi nu-i de mirare, fiindcă iambul e în poezia franceză metrul satiric. 

Dar este evident faptul — mai ales în cazul poeziei 
eminesciene — că ritmul şi structura metrică influenţează 
decisiv tonalitatea discursului poetic. E drept, alexandrinul 
românesc nu este o invenţie prozodică eminesciană. Despre 
acest tip de vers teoretizase I. Heliade Rădulescu încă din 
1868 în Curs întreg de poezie generală, indicând totodată şi 
virtuțile sale în încercarea de a mlădia limba după canoanele 
versificatiei. El îi prevedea un viitor mult mai îndelungat 
decât endecasilabului de tip italian. Însă vremea n-avea nici 
să-i confirme, nici să-i infirme ipoteza. 

Cum era şi firesc din partea unui poet ca Eminescu, 
atenția acestuia s-a îndreptat, în primul rând, spre simetriile 
ritmice posibile în cele două emistihuri, alexandrinul româ- 
nesc fiind un tip de vers eminamente muzical. 

Prin lungimea sa (14/13 silabe în ritm iambic), ca şi 
prin cezura mediană (//) pe care o conține, el se pretează de 
minune utilizării în genul dramatic — mai ales în drame şi în 
tragedii. Aşa se explică şi faptul că izvorul poeziei Melancolie 
provine din piesa Mira în care se află „primul concept”. 
După autonomizarea fragmentului care a suferit prefaceri suc- 
cesive a rezultat următorul text publicat în fruntea grupajului 
(septembrie 1876) din „Convorbiri”: 


I. „Părea că printre nouri s-a fost deschis o poartă 


V- — vvv-v // V- V- v-v 7A+7B/a 
IL. Prin care trece albä regina noptii moartä. 

VVV-V -v // v-v -v ~y 7A+7B/a 
III. O dormi, o dormi în pace printre făclii o mie 

v-/ V- v-v/] vvv- v-v 7A+7B/b 
IV. Şi în mormânt albastru şi-n pânze argintie, 

vvv- v-v /  v-v VV-V 7A+7B/b 

V. In mausoleu-ti mandru, al cerurilor arc, 

VVV-V -v // V-VVV- 7A+7B/c 


Deosebirea de calitate dintre un vers si altul vine din mişcarea sufletească, 
greu de analizat”. (Cf. G. Călinescu, opera lui Mihai Eminescu II, Editura 
Minerva, Bucureşti, 1970, p. 523). 

* Perpessicius, în vol. M. Eminescu, Opere. I, Poezii tipărite în timpul 
vieții. Ediţie criticd..., E.P.L.A „Regele Carol II", Bucuresti, 1939, p. 369. 

VI. Tu adorat si dulce al noptilor monarc! 


- Vy- v-v // v-vv v- 7A+7B/c 
VII. Bogată în întinderi stă lumea-n promoroaca, 
v-v vvev/]h - -v VV-V 7A+7B/d 
VIII. Ce sate şi câmpie c-un luciu văl îmbracă; 
vv Vv-v// V-V- v-v 7A+7B/d 
IX. Väzduhul scânteiază şi ca unse cu var 
V-V vv-v//vv-v V- 7A+7B/e 
X. Lucesc zidiri, ruine pe câmpul solitar. 
V- v-|  v-y/l v-v vv- 7A+7B/e 
XI. Si tintirimul singur cu strâmbe cruci veghiază, 
VVV-V VII v-v- v-v 7A+7B/f 
XII. O cucuvaie sură pe una se aşează, 
VVVV -v// v-v VV-N 7A+7B/f 


XII. Clopotnita trosneste, în stâlpi izbeşte toaca, 
V-VV v-v/l v- V-V -V 7A+7B/g 
XIV. Si sträveziul demon prin aer când sä treacä, 


VVV-V -v / vy VV-V 7A+7B/g 
XV. Atinge-ncet arama cu zimti-aripei sale 
V-V- v-v /&| v-v-v -V 7A+7B/h 
XVI. De-auzi din ea un vuiet, un aiurit de jale. 
V- v- v-v// vvv-  V-V 7A+7B/h 
XVII. [Emistihul A] Biserica-n ruină 
/| v-vv v-v TA+7B/i 
XVIII. Stă cuvioasă, tristă, pustie şi bătrână 
- we-v/ -v/l v-v vv-v TA+7B/i 
XIX. Si prin ferestre sparte, prin uşi tiuie vântul - 
VVV-V -v// v- -VV -V 7A+7B/j 
XX. Se pare că vrajeste şi că-i auzi cuvântul - 
v-v vv // vvv- v-v 7A+7B/j 
XXI. Nauntrul ei pe stâlpii-i, pareti, iconostas, 
V-V v-v // v-/ | vvv- 7A+6B/k 
XXII. Abia conture triste şi umbre au rămas; 
v- v-v -v/ vyv WV 7A+6B/k 
XXIII. Drept preot toarce-un greer cu gând fin şi obscur, 
- -V -V -v// v- -  vv-74A+6B/1 


XXIV. Drept dascăl toacă cariul sub învechitul mur. 
- -v -Vv -V //_ vwv-v - 7A+6B/1 

XXV. Credinţa zugrăveşte icoanele-n biserici - 


v-v vvv /| v-vv V-V 7A+7B/m 
XXVI. Şi-n sufletu-mi pusese povestile-i feerici, 
V-VV v-v // V-NV v-v 7A+7B/m 
XXVII. Dar de-ale vieţii valuri, de al furtunii pas 
VVV-V -v // vvv - 7A+6B/n 
XXVIII. Abia conture triste şi umbre-au mai rămas. 
v- v-v ev // v-wv v- 7A+6B/n 
XXIX. În van mai caut lumea-mi în obositul creer 
v- v-v -v// VVV-V -V 7A+7B/o 
XXX. Cäci rägusit, tomnatec, vräjeste trist un greer 
vvv- / v-v /| v-v- v-v 7A+7B/o 
XXXI. Pe inima-mi pustie zadarnic mána-mi tiu 
V-VV v-v // v-v -v- 7A+6B/p 
XXXII. Ea bate ca şi cariul încet într-un sicriu. 
V-V vv-v // v- vvv- 7A+6B/p 
XXXIII. Şi când gândesc la viata-mi, îmi pare că ea cură 
vvv- v-v // V-V v- -v 7A+7B/r 
XXXIV. Încet repovestită de o străină gură, 
V- vvv-v// VVWV-V -V 7A+7B/r 
XXXV. Ca şi când n-ar fi viata-mi, ca şi când n-ar fi fost. 
vv- -v -v// vv- -v- 7A+6B/s 
XXXVI. Cine-i acel ce-mi spune povestea pe de rost 
-vv- v-v // v-v vv- 7A+6B/s 
XXXVII. De-mi tin la el urechea - şi râd de câte-ascult 
v- v- vv / v- vvv- 7A+6B/s 
XXXVIII. Ca de dureri stráine?... Parc-am murit de mult” 
vvv- v-v // vvv- v- 7A+6B/s 


G. Călinescu pune această poezie sub semnul somnului 
— unul din atributele majore ale firii poetului, care a trecut în 
multe din creaţiile sale, înțelese ca popas spre Nirvana, som- 
nul se asociază ,,predispozitiei spre moarte” care facilitează 


„introspecţia cu fundal metafizic”. 


? M. Eminescu, Opere, L p. 69-71. 
° Cf. G. Călinescu, op. cit., IL p. 319. 
7 Loc cit. 

Conversiunea lirică a oniricului? este posibilă aici prin 
etapele stabilite de Eminescu in legáturá cu trecerea trupului 
(dar şi a sufletului) de la starea de trezie (deci de viață) la cea 
de somn (anticipând moartea). Momentul „când sufletul, ne- 
putându-se smulge din contingente?, aşteaptă moartea este 
evocat prin „reprezentări terestre”!0. Cucuvaia, demonul, 
cimitirul, slujba religioasă se numără printre ele. Apoi, divi- 
nul critic descoperă altele, care ar sugera momentul trecerii 
„în afara timpului istoric” prin „vaiere”, „trosnituri” şi ,,tiui- 
turi”, în care „Numai cariul indică eterna roadere a lucru- 
rilor"! şi, deci, întoarcerea la o realitate axiologic condamnată 
la perisabilitate. 

În aceste condiţii, însă, a doua parte a poemului, consa- 
crată introspectiei, capătă în viziunea lui G. Călinescu carac- 
terul ieșirii „din contingent”, astfel încât „spiritului nu i-a mai 
rămas decât o vagă idee de identitate””. 

Şi totuşi, aluziile la realitatea imediată rămân cons- 
tante, iar cuvinte ca „greer” şi „cariu” sunt menite să-i recla- 
me prezența şi, concomitent, permanenta. Dar G. Călinescu le 
interpretează în felul său, nuantând ideea într-un final de 
capitol: „Totul se bizuie aşadar pe crearea unui nou sentiment 
de durată sterilă, ce nu provine din mişcarea vieții ci din 
ipoteza unui nimic reprezentabil”!5. 

Cunoscut fiind punctul de plecare (ms. 2254, 65v. - 
69), logic ar fi ca devenirea poeziei Melancolie să cunoască 


5 Ea nu se produce, însă, si în versurile XXIX-XXXIII din Rime alegorice, 
poem datând din „cca. 1875-1876", după aprecierile lui Perpessicius. (Cf. 
M. Eminescu, Opere, V, Poezii postume, Bucureşti, Editura Academiei 
R.P.R., 1958, p. 186). Conţinutul acestora: „Dar să mă misc nu am nici 
cum putere/ Căci fapän mort eram şi fără vrere./ Pleoapele-mi pe ochi 
erau lăsate/ Deşi prin ele eu aveam vedere” lasă impresia că viaţa şi 
moartea pot coexista într-o realitate nu neapărat poetică. (Apud M. 
Eminescu, Opere, IV, Poezii postume, Editura Academiei R.P.R., 
Bucureşti, 1952, p. 213). 

? G, Călinescu, op. cit., p. 320. 

10 Loc cit. 

1 Loc cit. 

” Loc cit. 

1 Ibidem, p. 321 

traiectoria calitativă a etapelor conţinute de ms. 2259, 244, 
ms. 2290, 81-82, ms. 2276, bis, 21, 21v., 22 şi ms. 2260, 135. 
Dar textul publicat în „Convorbiri” — ca ultimă şi autonomă 
variantă — atestă cât de tributar este acesta fragmentului 
desprins din Mira dar şi cât de mult se îndepărtează de el. 
Căci fragmentul cuprins în Mira între versurile XCVII şi CX, 
pe lângă tiparul prozodic bine individualizat conține şi majo- 
ritatea motivelor din textul apărut în revista ieseanä. Pe lângă 
„biserica-n ruină” şi „cimitirul” care „doarme”, întâlnim aici 
„crucile”, ,,clopotnita” si „toaca” alături de nelipsitul „demon” 
romantic şi de „vergina” moartă, întinsă pa masa din altar. 

Prelucrate într-o mai mică sau mai mare măsură în 
versiunile de sine stătătoare deja menţionate, versurile 
XCVII-CX din Mira aduc în prim-plan elemente de arheo- 
logie poetică, fie că se referă le conţinutul sau la prozodia 
acestora: 


„Când cimitirul doarme şi crucile veghiază 


VVV-V -v/[ v-vv v-v 14/a 
Când cobii printre ele tipând poetizeazä 
V-V vv-v/l v- VVV-V 14/a 
Si-n clopotnita veche de stâlpi toaca izbeste 
V-VVV -v // v- -V v-v 14/b 
Când sufletu-unui demon cu vântul lui trezeşte 
V-VVV - // v-v- v-v 14/b 
Arama amortitá... Biserica-n ruină 
v-v vv-v/] v-vv v-v 14/c 
Stă ca o cuvioasă pustie şi bătrână 
- vvvv-v // V-V o VV-V 14/c 
Si prin ferestre sparte, ca printre ochi de nori 
VVV-v -V // vvv- v- ]13/d 
Trece-o suflare sfântă cu aripe recori. 
-V v-v  -V/T v-N v- 13/d 
Când intri în năuntru şi în iconostas 
V-V vv-v//vvvvv- 13/e 


Vezi că abia conture şi umbre a rămas. 
- vv- v-v// | v-v vv- 13/e 

De ploae şi de vânturi s-au şters feţele sfinte 


v-v vvv / v -vv -v If 
Cari de sfinți şi îngeri din ceriu ni-aduc a minte. 
VVV- v-v/] v- v- v-N 14/f 
Si când deschizi altarul şi pe masa-n ruină 
vvv- v-v //_ vv-v V-V 14/g 
Vezi palidă şi moartă întinsă o vergină...”!* 
- -w vv // v-v  wv-N 14/g 


Printr-o simplá comparatie pot fi identificate elemente 
ale continutului care au trecut din fragmentul dramatic tran- 
scris mai sus in textul poemului Melancolie. Dar si suficiente 
elemente ale formei au un statut similar. Rima „iconostas / 
a/(au) rămas” îşi păstrează alcătuirea şi locul, întocmai ca 
expresiva contra-asonantá „ruină / bătrână”. 

Schemele ritmice, la rândul lor, îşi menţin caracterul 
funcţional, tinzând şi ele spre expresivitate. Câte o schimbare 
de accent poate fi observată la începutul versurilor, cuvintele 
care admit perturbarea fiind forme verbale monosilabice: 
„Stă” şi „Vezi”. Faptul că provin din aceeaşi clasă morfolo- 
gică şi că sunt poziţionate la începutul versurilor îşi află o 
explicaţie plauzibilă în caracterul dramatic al fragmentului 
respectiv. În textul publicat în „Convorbiri” numai versul 
XVIII mai aminteşte de această calitate inițială, deoarece 
remodelarea lui a fost doar parțială. Oricum, atât în acest vers 
cât şi în cel care îl precedă, structura ritmică a emistihului B a 
rămas identică cu cea atestată de primul manuscris. 

Versul XVII din Melancolie însumează numai 7 silabe, 
echivalând cu unul dintre emistihurile alexandrinului româ- 
nesc (7A+7B). Până şi transcrierea lui în poezia publicată în 
1876 sugerează operaţia efectuată de autor. Întrucât în Mira 
el ocupa emistihul B al versului: 

„Arama amortitá... Biserica-n ruină” 

(A) v-v vv-v //(B)v-vv v-v (7 +7) 


14 M. Eminescu, Opere, I, p. 372. 

acesta îşi păstrează (grafic) locul avut inițial. Mai mult: 
comparând următoarele versuri din Mira: 
„Biserica-n ruină 
V-VV V-V 
Stă ca o cuvioasá pustie şi bătrână”? 
- VVVV-V // v-v VV-V 
cu cele apărute în revista , Junimii”: 
XVII ,,[Emistihul A] Biserica-n ruină 
V-VV v-v 
XVIII. Stă cuvioasă, tristă, pustie şi bătrână” 
- VV-V/ -v// v-v NV 
observăm cu uşurinţă în ce direcţie acționează spiritul creator 
eminescian. Compararea bisericii cu „o cuvioasă”, antrenând 
două substantive, este abandonată, dar semnificația figurii de 
stil se păstrează. Cea utilizată cândva de Eminescu era biva- 
lentă, sugerând şi personificarea. În varianta din „Convorbiri” 
autorul schimbă clasa morfologică a substantivului „cuvioa- 
să” edificând un vers în care apar numai epitete ale verbului: 

„Stă cuvioasă, tristă, pustie şi bătrână”. 

Caracterul de personificare nu numai că se menţine, dar 
se şi accentuează pentru că toate elementele versului concură 
la aceasta. E drept, figura de stil devine acum monovalentă, 
dar forţa ei sugestivă este indiscutabil mai mare. 


kkk 


Față de textul apărut în „Convorbiri literare”, versiunea 
2259, 244, aferentă unei ciorne din 1871-1872 (după apre- 
cierile lui Perpessicius)" se apropie cel mai mult de acesta, 
nu numai prin structura versurilor, ci şi prin conținutul lor. 

Totuşi, în cadrul aceleiaşi structuri prozodice se pro- 
duc unele modificări lesne de remarcat le nivelul stilului, care 
mărturisesc preocuparea lui Eminescu pentru obținerea unui 
efect poetic superior de la variantă la variantă. Astfel, în 
primele versuri ale celei purtând simbolul 2259, 244: 


' Ibidem, p. 380. 
16 Ibidem, p. 376. 

„„Se-nchiagă printre nouri o uriaşă poartă 

Prin care trece albă regina nopţii moartă” 
şi cele ale formei publicate: 

„Părea că printre nouri s-a fost deschis o poartă 

Prin care trece albă regina nopții moartă” 
verbele subliniate, ocupând o poziție similară, schimbă certi- 
tudinea în prezumție, în spiritul autenticului romantism. La 
rândul ei, forma arhaică: „s-a fost deschis” va influenţa în 
mod decisiv fonalitatea de ansamblu, ca şi tabloul rezultat, 
astfel încât impresia de arhais să persiste. Stilizarea următoa- 
relor versuri: 

„Și cimitirul doarme şi crucile veghează 

O cucuvae sură tipând poetizează” 
tot în această direcţie este îndreptată. A rezultat distihul: 

„Și fintirimul singur cu strâmte cruci veghează, 

VYV-V v-v // v-v- V-V 

O cucuvaie sură pe una se aşează” 

VVV-V -V// v-v vv-N 

în care schema ritmică a emistihului A nu a suferit modifi- 
cari. Din considerente stilistice, desigur, dar ținând cont si de 
paralelismul ritmic, „cimitir” a fost înlocuit cu ,tintirim". A 
poetiza ,,tipand” pare un non-sens. De aceea Eminescu pre- 
feră prezentul unui verb lipsit de altă valoare decât cea infor- 
mationalä: „se aşează”. 

Cu toate acestea, transformările realizate de poet indică 
mâna sigură a artistului preocupat de convertirea cuvântului 
în imagine artistică. 

Să notăm şi exemplul următor, sinonim versului IV din 
Tristeta:'* 

„Şi in mormânt de stele şi-n pânze argintie” 

vvv- v-v // v-v VV-V 
remaniat astfel în versiunea din ,,Convorbir1’: 

„Și în mormânt albastru şi-n pânze argintie”. 

Dacă ţinem cont de structura alexandrinului românesc 
ajungem la concluzia că poziţionarea celor două cuvinte care 


17 Loc cit. 
18 Ms. 2259, 244. (Cf. M. Eminescu, Opere, I, p. 376) 

indică, fiecare, câte o culoare nu este deloc întâmplătoare. Ele 
se află la sfârşitul emistihurilor A, şi B, ferm delimitate de 
cezura mediană. Prin intermediul acesteia se realizează o mai 
bună individualizare a lor, dar şi o mai strictă delimitare a 
celor două realități: din negru (deci obişnuit), mormântul 
devine albastru, iar pânza din alba devine argintie. Criteriile 
subiectivitätii poetice acţionează nestingherite. În context 
totul suferă o transformare adiacentă nu realității imediate, ci 
uneia ipotetice, de natură romantică. Se dovedeşte astfel, încă 
o dată, că remanierile de natură stilistică tind să păstreze 
(măcar în parte) realizarea prozodică anterioară. Niciodată, 
aşadar, atunci când poetul este convins că ea corespunde 
aspirațiilor sale estetice el n-o modifică decât parțial sau — 
cazurile sunt numeroase — o păstrează întocmai. 

Pe de altă parte, s-ar putea afirma că versul IV nu 
îndeplineşte nicidecum condiţiile versului ideal, din moment 
ce în sintagma „pânze argintie” substantivul se află la plural, 
iar adjectivul (având funcția de atribut) este la singular. Dar 
„anomalia” respectivă, tipic eminesciană, are rațiuni prozodi- 
ce! „Pânza argintie” presupune, în schema distihului respectiv 
(-v vv-v) 6 silabe şi nu 5 (-v vv-)! Iar în condiţiile respectării 
normelor gramaticale, rima s-ar fi transformat dintr-una 
efectivă în una ipotetică. Desigur, aceasta nu înseamnă că 
Eminescu abuzează de asemenea licenţe. Ceea ce trebuie 
neapărat să menţionăm se referă la marea lui capacitate de a 
pătrunde roate subtilitätile limbii şi de a modela cuvântul 
după necesități prozodice. 

În privinţa conținutului, mai ales, nu s-ar putea spune 
că versurile VII-X aduc ceva nou. Imaginea convenţională de 
tip Alecsandri, existentă în textul final (,...stá lumea-n 
promoroacă/ Ce sate şi câmpie c-un luciu văl îmbracă”) nu 
poate fi remarcată în ms. 2259, 244. Dimpotrivă, aici este 
descris interiorul „bisericii în ruină”, în care sacralizarea 
iubirii, pe linia prefigurată in Mira’, ia de această dată chipul 
verginei moarte, ocrotită de altar: 


9 „Când ingenunchi în rugă la sântele altare/ Atuncea eu la dânsa că mă 
inchin imi pare". (cf. M. Eminescu, op. cit., p. 376). 

„Când intri înăuntru vezi că-n iconostas 

Abia conture negre şi umbre a rămas 

De ploae şi de vânturi s-a şters feţele sfinte 

Ce de părinţi şi pustnici din ceriu ne-aduc a minte 

Si când deschizi altarul, pe masa în ruină 

Vezi palidă şi moartă întinsă o vergină””. 

În partea a doua a poeziei Tristefä sunt decodate sim- 
bolurile utilizate de autor. Astfel, „bisericuţa sfântă” aflată în 
ruină este, de fapt, sufletul său, iar „icoanele şterse” sunt 
„visurile mándre" de odinioară. Dacă reținem cá în perioada 
când a fost scrisă poezia Tristeta Eminescu avea numai 22 de 
ani, vom admite că pesimismul său era structural şi nicide- 
cum rodul lecturilor" sau al meditatiilor axate pe realitatea 
imediată. Culorile, presupus sumbre, ca şi imaginea iubitei 
moarte din finalul poeziei (anticipând un tablou bacovian 
predilect) unesc la Eminescu sacrul şi profanul într-o unitate 
cu numeroase valente tragice: 

„Şi-n sufletu-mi ce fuse bisericuţa sfântă 

Drept preot e un greer, ce gânduri triste cântă 

În el icoane şterse cu fețele pătate 

Sunt visurile mândre ce le-am avut odată, 

Visuri cari de înger din cer mi-erau venite. 

Azi încă-n al meu suflet stau stinse şi urâte. 

Cuprind încă ca? mumii iconostasul lor. 

Vergina ce stă moartă pe masa din altar 

E-amoru-mi — pe vecie el a murit de-amar””. 


? Idem, p. 377. 

?! Din perioada imediat următoare (cca. 1873) datează poezia Din Berlin 
la Postdam în care se face elogiul unei idile din vremea studenţiei. Lângă 
„blonda Milly" cartea lui Schopenhauer este un simplu element de decor: 
„Şi mă urc în tren cu grabá/ Cu o foame de balaur,/ Între dinţi o pipá 
lungá/ Subsuori pe Schopenhauer ". (cf. M. Eminescu, Opere, IV, p. 489). 

2 Prezenţa cacofoniei, ca si alte imperfectiuni stilistice contrastează cu 
profunzimea şi frumuseţea gândului poetic. Să nu uităm, totuşi, că aceasta 
este o simplă variantă. E adevărat: până să iasă biruitor în luptă cu ex- 
presia, Eminescu admitea şi unele regresiuni formale (stilistice, adesea, şi 
foarte rar prozodice). 

3 Cf. M. Eminescu, Opere I, p. 379. 

Problema adecvării prozodice, apărută în epoca studii- 
lor vieneze/berlineze şi atât de bine reliefată de postume, îl 
duce pe Eminescu spre alt tip de vers, în căutarea obstinată a 
tonalitatii ideale. Perpessicius surprinde efortul creator in- 
dreptat în acest sens, în prezentarea pe care o face versiunii 
din ms. 2290, 81-82. lată ce afirmă ilustrul editor: „Versiunea 
din 81-82 e scrisă în iambi octosilabi şi ilustrează unul dintre 
procedeele obicinuite la Eminescu, anume al variatiunii 
metrice, pe o temă dată. Varianta aceasta este de fapt Tristefa, 
transpusă într-un ritm alert”. 

Caracterul de experiment prozodic al acestei variante 
nu poate fi negat, dar nici rezultatul său, extrem de modest. El 
a fost intuit ca atare de autorul însuşi, din moment ce în 
versiunea următoare (2276 bis) acesta revine la alexandrinul 
românesc. Totuşi, modelând conţinutul după alt tipar prozo- 
dic, Eminescu socoteşte nimerit să lărgească aria simbolurilor 
sale. Cele noi corespund, însă, unor „măşti” care-i produc 
nelinişti existenţiale şi care, tocmai din această cauză, alimen- 
tează pesimismul său funciar. 

Dar subconştientul creator îl contrazice uneori, cum se 
întâmplă în versul consacrat descrierii „crucilor albe” dintr-un 
cimitir ipotetic, dominat de fagi. Atragem atenţia că o ase- 
menea situaţie prozodicá este rarisimă şi că, in mod obişnuit, 
schema ritmică sugerează cu fidelitate conţinutul versurilor. 
De data aceasta, dipodia iambică legată (v-v-) se află, în 
versul respectiv, alături de una independentă (v-v-) — foarte 
asemănătoare, deci — ca şi cum albul crucilor ar fi tot atât de 
persistent şi de evocator ca verdele frunzelor de fag. Dar iată 
versul: 

„Prin albe cruci, prin frunzi de fag” 

v-v- / V- V- 

Asadar crucile nu mai sunt negre, ci albe, desi totul 
înclină spre ruină şi pierdere. Pesimismul eminescian rămâne 
totuşi şi aici esenţial în nota lui cunoscută: 

„Căci multe fete-am întâlnit 
Dar fură măşti... a fost murit 


4 Ibidem, p. 377. 

Eu le-am pus cruci... ŞI şir cu şir 
Viaţa mea e cimitir 

Şi parc-a fost sufletu-mi chiar 
Bisericuța cu altar 

A lui visări din cer venite 

Azi sunt icoane sterse-urâte” etc. 

Versiunea următoare (2276 bis, 21, 21v., 22) — ultima, 
de fapt — nu mai conţine „metrul octosilabic” despre care vor- 
bea Perpessicius. Întoarcerea grăbită la alexandrinul româ- 
nesc este o dovadă că experimentul prozodic l-a nemulțumit 
profund pe autor şi că adecvarea „ritmului la idee” (dar nu 
numai) era una din căutările eminesciene permanente. Prin 
urmare, în mod firesc poetul a simţit nevoia să experimen- 
teze, efectuând cu interes ocolul prozodic atestat de varianta 
2290, 81-82. (Cu acest prilej, cititorul poate constata şi unele 
neîmpliniri stilistice majore.) Revenirea în final la tipul de 
vers utilizat în Mira corespunde ideii că sentimentul elegiac 
poate fi exprimat mai fidel prin intermediul alexandrinului 
românesc. O, mamă şi Rugăciunea unui dac stau mărturie în 
acest sens. 

Adecvarea prozodică — una din convingerile teoretice 
dobândite de Eminescu în ultima etapă a studenției sale — 
transpare mai ales în varianta aflată în ms. 2276 bis — „întâia 
versiune integrală, apropiată mult de textul definitiv, ca plan 
şi detalii, şi totuşi cu numeroase note distincte”. 

Într-adevăr, „notele distincte” nu lipsesc. Evident, nici 
cele stilistice”, dar nici cele prozodice. Acestea din urmă se 
referă (din nou) la simetriile cu rol muzical pe care le favo- 
rizează respectivul tip de vers. Chiar dacă versurile variantei 


> Ibidem, p. 378. 

?5 Ibidem, p. 379. 

?' Imaginea altarului şi a verginei moarte se integrează aici unui tablou ce 
nu depăşeşte valenţele prozei versificate. lar „armonia imitativă ” din final, 
a cărei contribuţie se reduce doar la crearea unei rime, demonstrează cât 
de greu a fost drumul poetului spre perfecţiune: „Altarul de-l deschizi, pe 
masă/ E-acoperit c-o pânză deasă/ O formă ce abia transpare/ Prin lunge 
crete mortuare./ Drept preot cânt-un greer mic/ Si cari-n lemn [bat] pic! 
pic! pic!” (Ibidem, p. 378) 

menționate n-au fost reluate întocmai în versiunea publicată, 
ele se cuvin citate tocmai din acest motiv. Prin intermediul 
lor, Eminescu obține acea muzicalitate specifică atâtor alte 
poezii ale sale, pătrunse de indicibilul sentiment al melanco- 
liei: 

XLV. În van mai caut lumea-mi in obositul creer 


V- v-v -v // VVWV-V -V 14/a 
XLVI. E ragusit tomnatec, vräjeste trist un greer 
. vv-  v-v// V-V- v-v 14/a 
XLVII. /n van apäs eu mána-mi pe inima-n amar 
Ve vv o // V-VV v- 13/b 
XLVIII. Încet si trist ea bate ca în sicriu un cariu”%. 
v- v- v-v // vvv- v- 


Expunerea simetrică a ideilor, generând muzicalitate în 
schema ritmică tocmai prin această dispunere este specifică 
emistihurilor A din versurile XLV şi XLVII. De menționat 
este şi faptul că de două ori în patru versuri apropiate apare 
sintagma „în van”, alături de cuvântul „trist”. Oboseala exis- 
tentialá, greu de explicat la un tânăr de 22-23 de ani câţi avea 
Eminescu atunci, atinge paroxismul in finalul variantei 2276 
bis, parcá mai expresiv decát cel din textul publicat: 

LIL. „Ca şi când n-ar fi viata-mi, ca şi când n-aş fi fost 


VVV-V -v // VVV-V - 13/a 
LIV. Ascult al povestirei trist, monotonul rost 
V- vvv-v / - Vvv-v - 13/a 
LV. Pare c-aud nainte şi plâng de ce ascult 
-vv- V-V// v- v- v- 13/b 
LVI. Ca de dureri streine... Parc-am murit de mult”. 
vvv- v-v //  vvv- v- 13/b 


Versurile citate, având toate rimă masculină, sunt con- 
forme cu varianta catalectică a alexandrinului românesc. 
Acelaşi tipar prozodic poate fi întâlnit şi în elegia O, mamă. 
Dar în acest caz, elegia menționată capătă calitatea de 
poezie-martor. Accentul forte căzând totdeauna pe ultima 
silabă din vers, muzicalitatea este reţinută, ca şi cum pierderii 
nu i-ar trebui decât un suspin — şi acela nu neapărat auzit, ci 


?5 Cf. M. Eminescu, Opere, I, p. 380. 
Loc cit. 

mai mult simțit. Sinceritatea poeziei eminesciene se exprimă 
şi astfel. 

Totuşi, ceea ce impresionează în mod deosebit în 
această versiune este emistihul B al ultimului vers, corespun- 
zând construcţiei „Parc-am murit de mult”. În această formă, 
ea nu este de găsit în versiunile anterioare. Detaşarea poetului 
de propria-i existență — acumulări temporale succesive 
depozitate nu atât în trup, cât în conştiinţa sa — îl apropie pe 
autorul Melancoliei de Baudelaire, considerat părintele poe- 
ziei moderne, care, într-un text intitulat Spleen, făcea urmă- 
toarea mărturisire: 

„Jai plus de souvenirs que si j'avais mille ans"?'. 

Cel mai frumos vers din aceastá variantá — gi care a 
trecut intocmai in textul publicat — nu este cel anterior citat ci 
un altul, pe care însuşi Baudelaire ar fi fost fericit să-l scrie: 

„Credinţa zugrăveşte icoanele-n biserici”. 

v-v vv-v//| — v-vv v-v 

Versul posedă caracteristicile unei cugetări, iar realiza- 
rea prozodică aminteşte de procedeul „în oglindă”, prin inter- 
mediul căruia prima silabă are aceeaşi valoare cu ultima din 
vers, a doua este egală prozodic cu penultima etc. ,,Credinta” 
si „biserici” evidențiază aceeaşi structură ritmică: un amfi- 
brah (v-v), ceea ce le conferă sinonimie prozodică, dar şi un 
tâlc mai înalt: prin iubire, omul se apropie de sacru, adică de 
Absolut. 


La sfârşitul acestor rânduri sperăm să putem răspunde 
şi la chestiunea legată de publicarea, în acelaşi grupaj, a unor 
poezii cu caracteristici prozodice distincte, cum sunt: 
Melancolie, Crăiasa din poveşti, Lacul şi Dorinţa. Ordinea 
inserării poeziilor de mai sus în revista „Convorbiri literare” 


3 O „înstrăinare” avant la lettre in care existentialistii francezi s-ar recu- 
noaşte cu uşurinţă. 

3 Baudelaire, Œuvres complètes, Editura Gallimard, Paris, 1971, p. 69. 
Prozodic, versul citat este un alexandrin francez (6A+6B). Ca si cel 
românesc, el beneficiază de cezura mediană. 

(an X, nr. 6 din 1 septembrie 1876) este cea menţionată. 
Eminescu sugera astfel că acestea sunt cele două fete ale 
creaţiei sale. 

Remarcând faptul că atât Crăiasa din poveşti, cât şi 
Lacul şi Dorinţa se deosebesc (prin tonalitate şi rezolvarea 
prozodică) de Melancolie, unul din izvoarele timpurii ale 
pesimismului său, exegetul este obligat să admită că adec- 
varea prozodică a constituit o preocupare majoră în scrisul 
eminescian, întrerupt, din păcate, prea de timpuriu. 

Exuberanta erotică, adesea temperată din Crăiasa din 
poveşti, Lacul şi Dorinţa, ca şi pesimismul din Melancolie — 
constante ale creaţiei sale — au la bază ideea că armonia 
existențială şi poetică nu se poate realiza decât prin iubire. 
Depăşind romantismul, dar aducându-l în atenţia noastră 
tocmai prin această concluzie (care s-ar fi putut foarte bine 
identifica în impulsul creator initial), Eminescu păstrează 
convingerea că iubirea simbolizează steaua care ne veghează 
deopotrivă viaţa şi moartea. 


Summary 


In this article the author tries to answer, by prosodic 
evaluations, to the question: why did Eminescu include into 
one collection, published in September 1876, beside poems 
such as Crăiasa din poveşti, Lacul, Dorinţa, written in a short 
metre and a trochaic rhythm, the poem Melancolie, having a 
tonality, metre and rhythm different from those of the poems 
mentioned above. 

The prosodic adequacy — specific to Eminescu’s 
whole lyric creation — explains, to a large extent, the use of 
the Romanian alexandrine, as an ideal pattern for this poem. 


Punctuatie şi vecinätäti ritmice în poezia lui 
Eminescu 


N. GEORGESCU 


Câteva exemple de punctuație diferită a uneia şi acele- 
iaşi poezii la diferiți editori ai lui Eminescu ne vor întări 
convingerea că este necesară abordarea sistematică a 
subiectului. Ne referim, desigur, la antume. S-ar putea zice că 
limba română este indiferentă, oarecum, la punctuație, 
judecând după lipsa verbului care desemnează acţiunea ca 
atare (dicționarele de neologisme nu acceptă nici „a ponctua”, 
după fr. ponctuer; un eventual „a punctua” s-ar trage, azi, de 
la „punctual”, cu sensul exact, punct cu punct, fără nici o 
implicare a semnelor de punctuație). Nu este, însă, datoria 
limbii comune de a împământeni şi face funcționali termenii 
de specialitate, ci a specialiştilor. Dintre aceştia, editorii în 
mod deosebit ar trebui să discute chestiuni de acest fel. 
Editorii noştri au, însă, mai multă grijă de cititori decât de 
autorii pe care-i editează. Nu există, cred, notă editorială care 
să nu atentioneze, în vreun fel, că punctuatia textului „se 
modernizează” ori „se actualizează”. lată, de pildă, cum zice 
Iorgu Iordan la textele lui Creangă: „O grijă deosebită am 
acordat punctuafiei, pentru a uşura înţelegerea exactă a 
acestei opere atât de bogată în nuanţe stilistice”. Vrea sa 
împace, aşadar, exactitatea cu... bogăţia de nuanțe stilistice! 
lată-l, însă, pe dl. Florea Fugariu, cel mai iubit dintre 
discipolii lui lorgu Jordan probabil, oricum, marele editor al 
lui Ion Budai-Deleanu: ,,Punctuafia: Am adaptat-o normelor 
în vigoare azi, fără însă a o transpune sistematic întrucât, 
deşi este savantă, poetul o foloseşte neconsecvent, cum de 
altfel rezultă din compararea unor versuri sau chiar 
fragmente identice în A şi B, dar punctuate diferit.” (termenul 
din urmă presupune vb. a punctua, prezent, însă, numai la dl. 
Fugariu: dicționarele nu-l primesc; cât despre „cum de altfel 

rezultă”, comparatia s-a făcut, probabil, dar nu este consem- 
nată; tot numai în mintea d-lui Fugariu). Autorul acestor 
rânduri a învăţat enorm de multe lucruri de la numele ilustris- 
sime de mai sus, şi a crezut mult timp că aşa trebuie, că limba 
evoluează şi trebuie eliminat -u final, apostroful, formele 
dialectale etc., iar punctuatia trebuie, şi ea, actualizată. Este 
destul, însă, să compari între ele câteva texte cu punctuatia 
„actualizată” cu aceleaşi texte în punctuatia lui Eminescu, 
şi-ţi cam piere cheful de progres în limbă. Ce te faci, însă, 
când mai găseşti şi enunturi ca acesta, al lui Ion Heliade 
Rădulescu, din Gramatica românească de la 1830: „Da, 
fieşte ce limbă îşi are ortografia sa şi aceea a stätut mai 
norocită care s-a supus la mai puţine reguli. Punctuatia 
numai a Stătut şi este tot aceea la toate limbile, pentru că 
oamenii tot într-un fel se gândesc şi mişcările şi opririle lor 
în vorbire sunt tot acelea. Cel mai delicat şi cu gândire lucru 
în ortografie si care face cinste duhului omenesc este 
punctuafia; ea desparte şi face chiare judecätile noastre, 
arată şirul şi relaţia lor şi ne face să înţelegem şi să ne facem 
intelesi în scrierile noastre; şi ea singură împlineşte sfârşitul 
pentru care s-au aflat regulele ortografiei, mai vârtos în 
limbile cele vii. Toate celelalte nu sunt decât o pedanterie şi o 
lipsă în gândul şi duhul omenesc, adică un semn de necunoş- 
tinta a folosului şi sfârşitului ortografii.” 

Desigur, discuţiile teoretice sunt rodnice şi pot continua 
fie cu citate din alți filologi sau scriitori, fie pur şi simplu cu 
material de limbă actual. Pe noi ne interesează, însă, în cel mai 
înalt grad discuţiile practice. lată, de pildă, primele două 
versuri din Rugăciunea unui dac, după ediţiile actuale: Pe când 
nu era moarte, nimic nemuritor,/ Nici simburul luminii de viata 
dătător...” Aici Convorbirile literare şi toate cele 11 ediții ale 
lui Maiorescu au textul fără virgula după primul vers. Această 
virgulă a fost „găsită” de I. Scurtu într-unul dintre manuscrisele 
eminesciene şi, plantată de el în textul tipărit, a îngheţat astfel 
la toti editorii de după el (inclusiv G. Bogdan-Duicá, de obicei 
atent cu revista). Să judecăm, însă, logic textul. Virgula pune 
nimic nemuritor în enumerare: nu era moarte, nu era nimic 
nemuritor, nu era nici simburul luminii. Lipsa virgulei, însă, 

eliminá pauza şi lasă un accent pe Nici din versul următor 
suficient pentru a se înţelege repetarea verbului pe lângă de 
viata datator, deci: nici simburul lumini nu era de viata 
dătător. Aşadar, sâmburul/simburul luminii era, ca sămânță, ca 
arheu (vezi Călin: Arde-n candel o lumină cát un simbure de 
mac, vezi Împărat si proletar: Nici o scántee 'ntr-insul nu-i 
candidă si plină etc.), nu dădea, însă, viaţă. Într-adevăr, lumina 
există din începutul începutului, Eminescu nu-şi imaginează 
nicăieri în poezia sa vreun moment de dinaintea existenței 
luminii pentru simplul motiv că ceea ce numim îndeobşte 
cosmogonia sa începe cu lumina. Nicăieri, însă, metafora 
sâmburului luminii nu apare mai clar ca în Rugăciunea unui 
dac (în Strigoii: lar duh da-i tu Zamolxe, sămânță de lumină,/ 
Din duhul gurei tale...”) — iar virgula editorială o desființează. 

Tot despre lumină în Satira IV. Textul actual este 
stabilit, de data aceasta, de către Titu Maiorescu şi „curge” 
astfel din 1883 până astăzi: „Luna... luna iese-ntreagd, se 
inalt-asa bălaie/ Si din țărm în țărm durează o cărare de 
văpaie,/ Ce pe-o repede-nmiire de mici unde o aşterne/ Ea, 
copila cea de aur, visul negurii eterne;/ Si cu cát lumina-i 
dulce tot mai mult se lămureşte,/ Cu-atát valurile apei, 
cu-atát ţărmul parcă creşte,/ Codrul pare tot mai mare, parcă 
vine mai aproape/ Dimpreună cu al lunei disc, stăpânitor de 
ape." Aici este corupt exact mijlocul pasajului, de o simplá 
virgulá care, de data aceasta, se 1a din textul Convorbirilor 
literare (si al manuscrisului, doar G. Bogdan-Duicá o 
primeşte). Într-adevăr, textul genuin este: „Şi cu cát lumina-i 
dulce, tot mai mult se lămureşte”; (iar în versul anterior, 
virgula la final în loc de punct şi virgulă). Abia din compa- 
ratie înţelegi cá punctuatia actuală este absurdă: lumina dulce 
a lunii se lămureşte. Virgula, însă, lasă propoziţia lumina-i 
dulce, cu i având valoarea este. Aşadar, cu cât lumina (din 
bazinul cosmic) se indulceste, cu atât se lámureste luna. Deci 
„fazele” lunii sunt acestea: iese întreagă, se înalţă bălaie 
(amestecată, tulbure), se /ämureste, devine disc — pe măsură 
ce ziua se egalizează cu noaptea, pe măsură ce lumina se 
îndulceşte, se stinge. 

Virgulele textului iniţial sunt, aşadar, refuzate uneori — 
iar alteori se introduc alte virgule decât cele existente acolo. 
„Tradiţia” este stabilită fie de Titu Maiorescu, fie de I. Scurtu 
— dar şi de Gh. Adamescu, chiar şi de Ibrăileanu ori C. Botez 
— ca să nu mai vorbesc de editorii contemporani cu noi, care 
pun virgule ori scot virgule după cum înțeleg textul — fără a 
discuta, însă, situația anterioară a punctuatiei. Această lipsă 
de discuţie este, în fond, ceea ce deruteazá; antumele lui 
Eminescu nu au beneficiat, până la noi, de o ediţie critică, 
adică de un text cu aparat unde să se noteze înțelegerea edito- 
rilor anteriori, concordantele şi deosebirile dintre ei, tendin- 
tele fiecăruia în parte. Analizând, de pildă, punctuatia maio- 
resciană, ne putem da relativ uşor seama de tendinţa generală 
a criticului; el face psihologie, pozitivism in general, scoțând 
pentru aceasta fiorul mistic din poezia eminesciană. 

Situatiile sunt... nesfârşite, ca să zicem aşa (repetäm: 
fiecare in parte are dreptul la tratamentul ei — pe care noi i-l 
rezervăm după priceperea şi munca de care am fost în stare; 
unde nu înțelegem, spunem că nu înțelegem — dar arătăm 
limpede realitatea textului; sunt numai câteva astfel de pasaje 
extrem de dificile). Nu ne putem abtine să nu restituim, aici, 
cel putin poemul 7e duci..., una dintre poeziile „psihologice” 
ale lui Eminescu miscatä cu totul din rosturile ei initiale. 
Redăm textul din Convorbiri, februarie, 1884 (apărut după ce 
iesise ediţia princeps): Te duci si ani de suferinta/ N-or să te 
vază ochi-mi trişti./ Inamorafi de-a ta fiinta/ De cum zâmbeşti, 
de cum te misti,/ Si nu e blând ca o poveste/ Amorul meu cel 
dureros/ Un demon sufletul tău este/ Cu chip de marmură 
frumos. Aici Titu Maiorescu pune virgulă după Te duci 
(primită de Ibrăileanu, refuzată de C. Botez şi Perpessicius: 
virgula creează tensiune, adversitatea „tu-eu”), virgulă după 
versul doi (în locul punctului din revistă), virgulă după versul 
trei (schimbând, aici, total sensul), punct după versul patru. 
Cu aceste virgule... enumerarea-i gata : ochii sunt inamorati 
de, de şi de. Fără virgulă, însă, de cum înseamnă imediat ce, 
vezi sensul în alte poezii eminesciene: Să mi se pară cum că 
creşti/ De cum răsare luna. Aşadar, ochii sunt inamorati de 
fiinţă — imediat ce aceasta zambeste si se mişcă. Este mitul lui 

Pigmalion care şi-a sculptat statuia şi s-a îndrăgostit de ea. 
Eminescu dezbate tema în Dalila — şi aici. El constată că 
Orfeu sau Pigmalion pot da viata pietrei — dar nu-i pot contro- 
la destinul: de cum zâmbeşte şi se mişcă — ea „se duce”. În 
manuscrise strofa a doua e mult lucrată, în loc de: Și nu e 
blând ca o poveste poetul având: O nu-i iubirea lui Philemon/ 
Idilul pacinic şi duios (altă variantă: Nu e amorul lui 
Philémon/ Idil al liniştei — duios etc.) ,,Idilul” lui Philemon si 
Baucis este evocat în Miron şi frumoasa fără corp („Un 
singur rău s-avefi: d-a nu muri de-odata’’); aici mitul este cel 
al lui Pigmalion. O simplă virgulă pusă... unde trebuie face 
psihologie dintr-o tragică dezbatere pe tema sorti. Tot in 
acest poem avem, în Convorbiri: De-al genei tale gingas 
tremur/ Atârna viata mea de veci. Imperfectul strică, aparent, 
ritmul (în corespondenţa noastră cu dl. prof. Adrian Voica din 
laşi, dar si cu dl. prof. G. I. Toháneanu de la Timişoara dânşii 
ne atrag atenţia asupra acestui „inconvenient”), trebuie citit 
împreună: atárna-viafa, cu accent pe prima silabă din viața. 
Este, însă, clar vorba de imperfect, şi arată, aici, premonitia. 
Titu Maiorescu schimbă, şi iată cum: Atárnd viata mea pe 
veci. Are în vedere, aşadar, viitorul, pe veci de acum înainte — 
acolo unde poetul căuta destinul ancestral. Editorii il 
„îndreaptă” pe Maiorescu: Atárnd viata mea de veci.! Poetul 
însuşi are, mai jos: Și te uream cu 'nverşunare,/ Te blăste- 
mam, căci te iubesc (îndreptat în linie: te uram; ne interesează 
imperfectul, care sustine atârna de mai sus). 

Aceste deosebiri de virgulă nu sar în ochi, din păcate, la 
prima lectură, nici la a doua ori a treia. Poezia eminesciană ni 
s-a imprimat atât de sigur în memorie încât nu ţinem cont de 
nuanţe. Abia comparând textele (ediţiile) între ele ne dám 
seama de aceste nuanţe. Nici dacă am restitui, pur şi simplu, 
textul pe care-l considerăm cel mai apropiat de voinţa lui 
Eminescu n-am reuşi să trezim interesul pentru aceste, hai să 
păstrăm termenul: ,nuante”. Un secol şi mai bine de mişcare 
continuă a textului eminescian îşi cere, în momentul de fata, 
dreptul la lecturi paralele, sincrone, comparate. 

Ca să vedem cât de repede ne scapă adevărurile 
simple, vom încheia cu finalul Satirei II. Textul nostru, de 

azi: De-oi urma sd scriu în versuri, teamă mi-e ca nu 
cumva/ Oamenii din ziua de-astăzi să mă-nceap-a lăuda./ 
Dacă port cu uşurinţă şi cu zâmbet a lor ură,/ Laudele lor 
desigur m-ar mâhni peste măsură. Ştim din amintirile lui 
Caragiale că Junimea n-a acceptat, la citirea poemului, 
Famenii din ziua de-astăzi şi m-ar scârbi peste măsură: „El 
— se ştie bine aceasta — a făcut concesiunile delicatetii 
acelora şi a îngăduit să se toarne în veninul lui nativ şi 
sincer puţină apă de trandafir... să-i schimbe Famenii în 
Oamenii si scârbi în mâhni, dar nu din toată inima a făcut 
această concesiune, deşi, în discuţia fără şir nici căpătâi ce 
se iscase, ca de obicei, după citirea poemei, stăruise şi 
«votase» pentru modificarea anodină şi o damă, la care el 
linea foarte mult în acel timp.” Toți editorii dau nota 
respectivă (aceia care mai au interes pentru istoria poeziilor 
lui Eminescu, desigur) — dar nici unul nu are curiozitatea, 
măcar, să vadă cum este textul în Convorbiri literare. Ei 
bine, acolo este: De-oiu urma să scriu în versuri, teamă 'mi 
e ca nu cum-va (...) Laudele lor de sigur... Ce... mari 
modificări sunt aici? Poetul schimbă ligaturile: teamă mi-e, 
cum era initial (cum este şi în manuscris), cu Famenii, 
devine în revistă teamd-mi e, iar adverbul se desparte: 
cum-va pentru cumva (din acelaşi text iniţial atestat de 
manuscris). El organizează, însă, astfel o retorică răspicată, 
un accent amenintätor pe nu-cum-va (ca şi când ar zice nu 
care cumva!) susținut şi de desfiinţarea accentului anterior 
(teamă mi-e cerea accent pe e, teamd-mi e elimina acest 
accent). Mai jos, de sigur, tot dezlegat (în manuscris este tot 
legat!) cere iarăşi rostire apăsată. lată că nu e deloc „apă de 
trandafiri” aici — cum vrea I. L. Caragiale (care citează 
Famenii şi m-ar scârbi, dar în ligaturile lui Maiorescu, nu 
ale revistei supravegheate de poet la tipărire); dimpotrivă, 
termenii duri sunt scoşi (,,fameni” va reveni în Satira III ) — 
dar discursul devine amenintätor, de-a dreptul violent. Cezar 
Petrescu, măcar el, ar fi putut face o confruntare (în alte 
cazuri, o face) şi în loc să descrie scena ca pe un elogiu al 
neputinței la marele geniu neînțeles să înțeleagă revolta sa 
adevărată, evidentă. 

Repetăm, aceste lucruri reies, după opinia noastră, 
numai din comparații, numai în lecturi paralele. lar aceste 
comparații succesive scot în evidență — pe lângă lipsa de 
poeticitate la editorii români ai lui Eminescu — poetul — si un 
alt poet, care abia de acum înainte poate fi cunoscut prin 
descoperiri (decopertări) succesive. 


P.S.: Generatiile mai vechi de comentatori ai lui 
Eminescu se pare că erau avizaţi, cel putin în parte, asupra 
acestor diferenţe de virgule. Nu fără mirare am citit un studiu 
de prin anii '50, de Paul Georgescu, publicat în Gazeta 
literară, unde se cita drumul lui Hyperion fără virgulele din 
ediții, ca în Almanahul România Junä şi Convorbiri literare: 
Un cer de stele de desupt/ Deasupra-i cer de stele —/ Părea 
un fulger ne "ntrerupt/ Rătăcitor prin ele. Ediţiile au, de la 
Titu Maiorescu, virgulă după primul şi al doilea vers. Aşadar, 
cum zboară Hyperion? În ediţii cerurile se aştern unul peste 
altul, el părând că le străpunge undeva în sus. În sursele 
prime, însă, lipsa virgulei dă valoarea lui i = este, adică un cer 
de stele de dedesubt este, devine cer de stele deasupra — deci 
cerurile se succed cu viteză în sus iar Hyperion zboară unde- 
va în jos. „El nu tinde, cum acreditează mitul maiorescian, 
către centrul cerurilor, către un scaun al unui Dumnezeu-Tatăl 
din mijlocul lumii — ci se retrage spre marginea universului, 
la hotar; el nu discută cu Dumnezeu-Tatăl — ci cu ,,Parintele” 
său, cu „Demiurg”, care este un Weltgeist, un administrator al 
creaţiei. Hyperion verifică, în absolut, invocatia Cătălinei, 
acel Lucifer blând. Prin aceasta suntem foarte aproape de 
interpretarea lui Tudor Vianu privind natura demonică a lui 
Hyperion... Depinde cum punem virgula. lar dacă chestiunile 
de ortografie eminesciană au ajuns, cumva, de domeniul 
secretelor „de castă”, unii cunoscându-le iar alţii (încă) nu, 
atunci înseamnă că întreaga literatură română ar putea să aibă 
aceeaşi existență dublă. Si de aceea găsim că este foarte 
necesară ediția critică anunţată: nu ne ajunge că avem o 
economie subterană — vrem şi o literatură idem?! 

Summary 


Repeated changes and personal interpretations of diffe- 
rent publishers regarding the punctuation and the orthography 
in Eminescu's manuscripts go straight to corrupt the original 
meaning of the poetical sentence. For example, there are 
major differences between the variants of those poems 
published in Maiorescu's issues and those printed in 
„Convorbiri Literare”. These aspects can be noticed only by 
an attentive comparative reading. 

Aspecte nebănuite ale structurii unei poezii 
de tinereţe: Prin nopți tăcute 


Adrian CRUPA 


Prin nopţi tacute 


„Prin nopţi tacute, 
Prin lunce mute, 
Prin vintul iute 
Aud un glas; 

Din nor ce trece, 
Din luna rece, 

Din visuri sece, 


Văd un obraz. / Mă scutur treaz. 


Lumea senină, 

Luna cea plină 

Si marea lină 
Icoană-i sînt; 
Ochiu-mi o cată 

În lumea lată, 

Cu mintea beată / bată 
E pling si cînt.”! 


V- V-V 
V-V -V 
V-V -V 
V-V- 

V- V-V 
V-V -V 
V-V -V 


. -VV-/V-V- 


-V V-V 
-V V-V 
V-V -V 
V-V- 


. -V V-V 
. V-V -V 


V-V -V 


. V-V- 


Pe nedrept uneori, poate, poeziile de tinerețe ale lui 
Eminescu sunt tratate cu uşurătate, apelându-se, nu o dată, la 
pretextul simplităţii lor stilistice, ori la imaginea (devenită 
ulterior loc comun) a structurii lor rudimentare. Or, tocmai 
despre structura unei poezii ca acelea dorim să discutăm în 


lucrarea de față. 


! Textul de față este preluat după M. Eminescu, Poezii, Ediția critică a lui 
D. Murăraşu (vol. I, Editura Minerva, Bucureşti, 1982, p. 52), comparat 
fiind cu cel prezent în M. Eminescu, Opere, Ediția Perpessicius (vol. I, 
Editura Vestala & Alutus-D, Bucureşti, 1994, p. 467). 

Prin nopți tăcute ni s-a părut a fi un exemplu elocvent 
în acest sens. 


Poezia apare în manuscrisul eminescian 2259, f. 17v 
(după Murärasu), 17v-18 (după Perpessicius), datată fiind de 
însuşi autorul , Jul. 869”. Publicată va fi însă mult mai târziu, 
în presă mai întâi — în „Revista idealistă”, 10 octombrie 1906? 
— jar in volum de-abia in 1914, in ediția ieseanä a lui A. C. 
Cuza: „Mihail Eminescu, Opere complecte (Poezii. Nuvele. 
Roman. Teatru. Cugetări. Scrieri: literare, economice, 
politice şi filosofice; Scrisori. Critica Ratiunei Pure de Kant.) 
Cu o prefaţă şi un studiu introductiv de A. C. Cuza, laşi, 
Editat de Librăria Românească, Ion V. Ionescu si N. 
Georgescu şi Institutul de Arte Grafice N. V. Stefänoiu & 
Co., Strada Stefan cel Mare, no. 38, 191474. 

Pentru intelegerea locului poeziei in contextul mai larg 
al operei, se impune să aruncăm mai întâi o privire asupra 
aspectelor biografice legate de momentul creării acestui text. 
În iulie 1869, la nouăsprezece ani, Eminescu încă nu cu- 
noscuse Viena (unde va pleca, trimis de tatăl său, de-abia în 
toamna acelui an). Viaţa lui de atunci se împărțea între atrac- 
tia pentru teatru — era sufleor la Teatrul National, iar la înce- 
putul verii lui 1869 fusese în turneu cu trupa lui Pascaly prin 
Moldova şi Bucovina” — şi diversele activităţi literare, printre 
care reconsiderarea scrierilor sale de până atunci: „începe 
să-şi transcrie poeziile într 'un al doilea caet, anume facut”, 
caiet care, peste timp, va purta numele de submanuscrisul 
Marta. Observăm, deci, grija pe care tânărul Eminescu o 
manifesta față de poeziile deja scrise. Între ele se afla si Prin 
nopți tacute. 


? M. Eminescu, Opere, ed. si vol. cit., p. 506; 

3 cf. M. Eminescu, Poezii, ed. şi vol. cit., p. 300; 

* M. Eminescu, Opere, ed. si vol. cit., p. 506. 

? cf. Perpessicius, Cronologia lui Eminescu, p. XL ín M. Eminescu, Opere, 
ed. şi vol. cit. 

^ idem. 


160 STUDII EMINESCOLOGICE 


La o privire superficialá, modelul acesta de dispunere a 
versurilor mai este folosit de Eminescu şi in alte creaţii, de 
mai mică importanță, ce-i drept: Doi astri (1872), la scară 
mai redusă, Stelele-n cer (1880-1881) din punctul de vedere 
al structurii interne a strofei ori, poate cea mai cunoscută 
dintre ele, Rugăciune (1880), ca ansamblu. De fapt, pendu- 
larea între registrul măreț al creaţiilor ample de tip romantic 
(cum sunt poemele, scrisorile sau fragmentele lirice dramati- 
zate) şi cel al versurilor mărunte, clasificabile undeva între 
joc şi bijuterie, reprezintă o caracteristică a poetului. lar 
faptul că, niciodată pe parcursul întregii opere, Eminescu nu 
renunță la poeziile-filigran, demonstrează însemnătatea pe 
care artistul le-o acorda. 

Din punctul de vedere al structurii, tipul de poezie 
asupra căruia ne-am oprit are însemnătate în măsura în care 
distingem între muzicalitatea pură a cuvântului (formei/ 
corpului său) şi aceea care ţine de armonia/jocul sensurilor 
aglomerate într-un spaţiu relativ restrâns. Într-o anumită mă- 
sură Prin nopți tăcute reiterează experienţa din Replici (scrisă 
în acelaşi an), despre care Adrian Voica afirma în volumul 
Poezii cu formă fixă: aplicaţii eminesciene că sunt centrate pe 
„dialog — ca element dramatic fundamental”. „Dialogul” din 
poezia la care facem referire este însă de o altă factură: nu 
atât dramatică, cât descriptivă, pentru că aici nu vorbesc două 
personaje, ci elemente de construcţie a peisajului/atmosferei 
(„nopti”, „lunce”, ,,vintul”, „nor”, „luna”, visuri”, „lumea”, 
„marea”, „mintea? — pe de o parte, şi ,glas", „obraz”, 
„icoana”, „plinsul şi cîntul” — de cealaltă parte. Mai mult, 
putem identifica dialogul ca matrice fundamentală în poezie 
în experienţa întâlnirii omului cu „chipul” său: icoanei vii cu 
icoana prototip (fie ea religioasă ori iubita idealizată). 

În virtutea acestui postulat vom înţelege locul pe care 
rima îl ocupă în economia poeziei Prin nopți tăcute, căci — 
după cum o spunea şi G. Călinescu: ,,... rima nu e altceva 
decât un accent al ideii, [aceasta] reiese din încercarea 


7 Adrian Voica, Poezii cu formă fixă: aplicaţii eminesciene, Editura 
Universitas XXI, laşi, 2001, p. 33 ş.u. 

atâtor poeti de a o desființa în linie generală, pentru ca 
urechea să fie odihnită, atunci când, dintr-o dată, spre 
iluminarea metaforei, rima iese neașteptată în cale”. 

În textul nostru nu rima este cea care „iese neaşteptată” 
în cale, ci o a doua poezie — esenţă a celei aparente, despre 
care vom mai vorbi. Distingem astfel două categorii de rime: 
cele ale poeziei aparente (tăcute - mute - iute, trece - rece - 
sece, senină - plină - lină, cată - lată - beată/bată) şi altele, 
aparținând poeziei de substrat (glas - obraz, sînt - cînt). 
Diferentierea dintre ele merge încă mai departe, primele rime 
fiind feminine/paroxitone, în accepțiunea dată tocmai de 
Heliade Rădulescu (care vorbea de „necesitatea identității 
ultimelor vocale, precum si a consoanelor dintre ele”), în 
vreme ce ultimele sunt masculine/oxitone şi, deşi prezintă 
asonante de tipul gläs/obräz, ,,... nu sunt alese exclusiv pentru 
muzicalitatea lor, ci se are în vedere şi încărcătura lor 
expresivă pe care primii noştri poeți o ignorau”". 

Vorbeam mai sus de o „a doua poezie” prezentă în textul 
de față. Iată cum ar arăta ea: 

„Aud un glas. 

Văd un obraz. / Mă scutur treaz. 
Icoand-i sînt; 

Eu pling si cint” 


Evoluţia înseşi a formei poeziei, vine să aducă un argu- 
ment în sensul afirmațiilor noastre. Dacă în prima variantă 
poetul preferă versul „Văd un obraz”, o face intenționat — desi 
prin structura lui el determină o perturbare ritmică (în loc de 
dipodia iambică, apărând un coriamb) — pentru că, susține 
Perpessicius, versul „explică logic strofa a doua”. În varianta 
ulterioară poetul va alege un vers mai puţin expresiv din 


8 G Călinescu, Opera lui Mihai Eminescu, vol. II, Editura Minerva, 
Bucureşti, 1976, p. 533. 

? I. Heliade Rădulescu, Curs intregu de poesie generale, ZI, 1868, apud 
Adrian Voica, Repere în interpretarea prozodicá, Editura Universităţii ,, Al. 
loan Cuza”, laşi, 1998, p. 139. 

10 ibidem, p. 138-139. 

I! vezi M. Eminescu, Opere, ed. şi vol. cit., p. 506. 

perspectivă semantică, „Mă scutur treaz”, dar care respectă 
logica prozodică (structura este de dipodie iambică). Ce 
demonstrează acest lucru? Tocmai faptul că Eminescu avea în 
vedere crearea unei identități structurale a „celei de-a doua 
poezii”, net diferențiată de poezia numită de noi „aparentă”. 

Privind astfel textul, realizăm că celelalte versuri nu în- 
deplinesc, în cea mai mare parte, decât un rol descriptiv, dând 
indicii de decor poeziei de substrat. Rima se dovedeşte şi de 
această dată revelatoare prin faptul că, în sine, cuvintele-rimă 
feminine (făcute — mute — iute, s.a.m.d.), pe lângă caracterul 
lor clar-descriptiv (având valoare morfologică de adjective, 
de cele mai multe ori acordate cu substantivele determinate), 
sugerează şi ideea de mişcare (sunt adjective provenite din 
participiul verbelor), mişcarea fiind trăsătura definitorie a 
celei „de-a doua poezii” („aud”, „văd”, sînt”, ,,pling”, „cînt”). 
De aici, firescul formei versurilor: scurte, centrate pe verbe, 
ceea ce duce la un pronunțat caracter narativ-dinamic al 
poeziei de substrat, care imprimă nerv şi versurilor emina- 
mente descriptive ale poeziei de suprafaţă. 

În Prin nopţi tăcute se perpetuează un model întâlnit in 
poezii de tipul Glossei: definirea unui lucru din pluripers- 
pectivă şi alăturarea, oarecum antitetică, a clasicului cuplu 
NUME — VERB (Chiar dacă, în acest caz, unul derivat — 
adjectivul provenit din participiu): 


Strofa I: nume verb Strofa a Il-a: nume verb 
nopți tăcute lumea trece 
lunce mute luna rece 
vinturi iute marea  sece 
nor trece ochiul cata 
lună rece lumea lată 
visuri sece mintea beată 


Prin nopți tacute se vádeste a fi, deci, în ciuda aparen- 
tei sale simplitäti, un text complex atât ca structură (putem 
identifica două poezii distincte ca rimă şi ritm ce se împletesc 
în acest text), cât şi ca mesaj (decor — în versurile poeziei „de 
suprafaţă” şi idee — în versurile poeziei „de substrat”). Pentru 
că, deşi scris în prima perioadă a creației, în plină tinerețe, 

impresia generală pe care ne-o lasă textul este aceea a unei 
premature tristeti („Eu plâng si cânt”). Într-un anume sens, 
tristeţea poeziei se naşte din dez-amăgire („Mă scutur treaz”), 
din recunoaşterea adevăratei fete a vieţii („Văd un obraz”), 
întocmai cum poezia de substrat relevă — am văzut — sensul 
real al versurilor poeziei de suprafață. 

Aparenta linişte a nopții îngăduie poetului să „audă” 
glasul ascuns al vieţii; aparenţa rece şi impersonalá a naturii 
vădeşte chipul ei neştiut; lumea întreagă arată în lucrurile ei 
mărunte esentele vieţii... Aceste esențe vor fi căutate cu 
obstinatie de Eminescu în tot restul propriei sale vieți şi, 
poate că, în amurgul existenţei, tocmai aflarea şi mărturisirea 
lor ni se va fi părut nouă, celor rămaşi în lumea de suprafață, 
nebunie curată: 

„Căci cuvântul crucii pentru cei ce pier este nebunie, iar 
pentru noi, cei ce ne mântuim, este puterea lui Dumnezeu...” 
I Corinteni 1.18 


Summary 


Prin nopti täcute proves to be, despite its apparent 
simplicity, a complex text from the point of view of the 
structure (we can identify two different poems from the 
rhythm point of view), and also of the message it conveys 
(scenary — in the surface layer verses and idea — in the deep 
layer verses). The general impression of the poem, even if it 
is written in the first period of creation, in the early youth, is 
that of a premature sadness (,, Eu plâng si cânt”) is born out 
of disappointment (,, Ma scutur treaz ”), out of the acknowled- 
gement of the real face of life (,, Vad un obraz”) just like the 
deep layer poetry reveals — and we noticed this — the real meaning 
of the surface layer verses. 

The apparent silence of the night allows the poet to 
"hear" the hidden voice of life; the cold and impersonal 
appearance of nature reveals its unknown face; the whole 

world betrays through its trivial elements the essence of life... 
These essences will be obstinately searched by Eminescu 
during all his life and maybe, in our existence's dusk it is their 
finding them out of confessing that seem to us, those remained 
in the superficial world, pure madness: 

For the message of the cross is foolishness to those 
who are perishing, but to us who are being saved it is the 
power of God..." 

I Corinthians 1.18 


Exegetul şi metoda 
Adrian VOICA 


Puţini eminescologi contemporani se manifestă cu atâta 
vigoare ca N. Georgescu în interpretarea vieţii şi operei po- 
etului nostru nepereche. El a imaginat un plan grandios, în 
zece volume de studiu total (implicând deopotrivă biografie 
şi exegeză literară), pe care multi l-au socotit irealizabil dato- 
rită complexității sale. Şi totuşi, pe măsură ce anii se scurg de 
la anunţarea acestui plan ambițios, proiectul prinde viata — si 
nu peste mult timp vom avea, cu voia Domnului, unul din cele 
mai complete şi cele mai originale popasuri critice asupra 
vieţii şi operei lui Eminescu. 

Anuntate pe coperta fiecărui volum deja publicat, reu- 
nite sub titlul A doua viață a lui Eminescu, aceste cărţi impre- 
sionează (la o sumară lectură) prin titlul ales. Ca atare le 
reproducem pe toate, cu intenția de a sublinia amploarea cer- 
cetării, dar şi rezultatele deja obţinute: 

Vol.I: O adunare liniştită. Anul 1881 in viata lui Eminescu 

Vol. II: Cercul strâmt. Arta de a trăi pe vremea lui 
Eminescu 

Vol. Ill: Eminescu târziu. Ultima zi la ,, Timpul”. Anul 1883 
în viata lui Eminescu 

Vol. IV: Eminescu şi editorii săi (2 vol.) 

Vol. V: Mihai Eminescu, Poesii (Ediţie critică sinoptică 
adnotată şi comentată. Cu un scenariu probabil al 
ediției princeps) 

Vol. VI: Privitor ca la teatru. Eminescu la Mânăstirea Neamţ 

Vol. VII: A doua viata a lui Eminescu (Cu un album incomod 
privind ziaristica eminesciană în caricaturi de epocă 
pentru prima dată arătate şi descifrate. Cu documen- 
te noi şi articole ziaristice de Eminescu necuprinse 
în alte ediţii) 

Vol. VIII: Eminescu după Eminescu. De la Nicu Filipescu la 
Panait Istrati 

Vol. IX: De la un centenar la altul (1950-2000) 
Vol. X: Eminescu azi. Tendinţe seculare 

Referindu-se la acest din urmă volum, autorul menti- 
onează că se află „în lucru permanent” — ceea ce înseamnă 
conştientizarea efortului repartizat pe tot parcursul vieții, 
adică recunoaşterea cantonării într-o muncă fără sfârşit, dar 
cu atât mai frumoasă în intențiile şi realizarea ei. 


we ke owe 


Volumul M. Eminescu, Poesii, I, Satire, (ediţie critică 
sinoptică de N. Georgescu, Editura Floare albastră, Bucureşti, 
2002) vine după Luceafărul (ibidem, 1999) şi după Eminescu 
şi editorii săi — carte cu preocupări exhaustive în domeniul 
cercetat —, apărută în anul 2000 la aceeaşi editură personală la 
care văzuseră lumina tiparului şi celelalte lucrări menţionate. 
Ele se constituie aşadar într-o triadă, fără să urmeze aparent 
vreun plan prestabilit. Abia în final, când N. Georgescu îşi va 
definitiva exegeza asupra ediţiei maioresciene din 1883, vom 
putea cumpăni asupra efortului hermeneutic şi mai ales 
asupra eficienţei şi originalității sale. 


kk * 


În volumul pe care-l recenzăm, textele de bază sunt, în 
ordine, cele din CL! („Convorbiri literare”), T (,,Timpul”) si 
ultimul manuscris. Este pus alături, fireşte, şi textul cunoscut 
din ediţia princeps, căruia 1 se impută însă o punctuație în 
general defavorabilă lui Eminescu în urma intervențiilor 
maioresciene. Cu excepția lui I. E. Toroutiu, nimeni nu a mai 
procedat asemeni lui N. Georgescu — sau, mai precis spus, 


! Vom recurge la următoarele sigle: CL = Convorbiri literare; T = Timpul; 
PI, P2... P11 = ediţiile Maiorescu; GBD = ediția George Bogdan-Duicá; 
GI = ediţia G. Ibrăileanu; 01, 02, 03 = ediţia Perpessicius; OA = ediția 
Perpessicius, publicată la Minerva, în 1964; v. = vers; vol. = volum; S. = 
Satiră; ms. = Manuscris. 

nimeni nu s-a încumetat să abordeze un material atât de vast: 
principalele ediții eminesciene receptate cronologic şi duse 
până la zi. I. E. Toroutiu rămâne un mare model. 

Discutia în jurul punctuatiei unei poezii (uneori cu 
schimbări sau reveniri semnificative în cadrul edițiilor anali- 
zate) nu are doar caracter constatativ. Plecându-se de la sim- 
pla constatare se trece pe un alt plan, al cercetării inspirate şi 
complexe, care se soldează, de cele mai multe ori, cu puncte 
de vedere noi, care imbogátesc exegeza eminesciană. Sunt 
extrem de rare cazurile când cercetarea pur tehnică (în cazul 
de fata a punctuatiei diferitelor ediţii) nu se asociază cu fan- 
tezia bogată a cercetătorului. În mod fericit, N. Georgescu de- 
tine atât secretul muncii tenace, asemeni lui Perpessicius, cât 
şi fantezia debordantă, dublată de o incontestabilă inteligență 
care-l apropie de G. Călinescu. 

Citind următoarea afirmaţie: „Prin schimbarea punctu- 
atiei, însă, Titu Maiorescu índulceste (s.n.) tocmai aspectul de 
satiră, mai ales pentru aceasta dintâi” (p. 2) te aştepţi la o 
discuţie teoretică pe marginea celor doi termeni: scrisoare şi 
satiră, între care (o vreme) a oscilat Eminescu. Dar ea aproa- 
pe că nu există. Rezolvarea acestei probleme spinoase nu se 
produce decât partial, fiind atinsă tangential într-o notă la 
pagina 134. În cadrul ei, autorul încearcă să motiveze alege- 
rea făcută, schitánd un început de polemică pe această temă 
cu un alt cercetător al problemei”. Amendându-l adesea pe 
primul editor al lui Eminescu, N. Georgescu păstrează denu- 
mirea de Satire, deşi poetul îşi publicase textele respective, în 
CL, sub titlul de Scrisori. 

Dacă in Eminescu şi editorii săi (vol. I-II, Editura 
Floare albastră, Bucureşti, 2000) N. Georgescu nu îi acordase 
lui Maiorescu decât un rol secundar în gruparea poeziilor din 
ediția princeps, în volumul din 2002, consacrat Satirelor, 
mentorul Junimii capătă statutul unui personaj important. 
Modificând adesea punctuatia din ultimul manuscris — cores- 
punzând textului apărut în CL —, T. Maiorescu se erijeazá in 


? Vezi Adrian Voica, Între satiră, epistolă şi scrisoare literară, în „Studii 
eminescologice”, Editura Clusium, Cluj-Napoca, 1999, p. 85-112. 

interpret al poeziei eminesciene. „Noi credem — sustine N. 
Georgescu la p. XVII din Cuvânt înainte — că „un editor care 
nu se supune autorului editat este un interpret”. Dar tocmai 
prin modificările aduse punctuatiei (citim pe aceeaşi pagină) 
„fiorul mistic” din Satira I, de pildă, „acel sentiment religios 
atât de adânc ce întreţine textul acolo (adică în CL), devine 
ton autoironic, parodic, în ediţii” — începând, fireşte, cu cea 
din 1883. Însă demonstrația nu convinge, deşi exegetul ne 
avertizase că „Satirele eminesciene sunt, în viziunea poetului, 
trepte către sacru, către reinstaurarea divinului în lume” (p. 
XVII). Dacă lucrurile ar sta în acest fel, cu atât mai mult 
genericul de Satire s-ar dovedi nepotrivit, iar acceptarea 
denumirii de Scrisori, aleasă de Eminescu însuşi, s-ar impune 
ca alegere inspirată şi logică. G. Călinescu observa în Opera 
lui Mihai Eminescu tocmai acest aspect, considerând că 
„Scrisoarea I e foarte putin satiră”. „Facerea” lumii în viziu- 
ne indiană (respectiv poemul Rigveda) capătă dimensiuni 
mitologice, din moment ce geneza eminesciană — departe de a 
i se conforma cu fidelitate — propune „în loc de obişnuitele 
divinități [...] unităţi ermetice (prin îndoita lor funcţiune): 
Fiinţa, Nefiinta, Nepătrunsul, Muma, Tatăl”. Astfel încât o 
frază ca următoarea, aparținând lui N. Georgescu, este perfect 
motivată: „Savantul din Satira I nu ajunge la zeu, ci la 
punctul de mişcare (eventual la starea de dinaintea lumii şi a 
coloniilor de sori pierdute etc.” (p. 10). O simplă virgulă sau 
un apostrof (în cele trei variante ale sale) propun sugestii 
poetice bine definite, pe care editorii (începând cu Maiorescu) 
nu le-au înțeles întotdeauna. Un exemplu din multe altele îl 
constituie comentariul la v. 51 transcris astfel, după CL: „Dar 
deodat’ un punct se mişcă... cel dintâi şi singur, Eată-l”. 
Singurul editor care păstrează apostroful strâns din CL este 
GBD. Exegetul din 2002 vine cu observaţii de finețe: 
„Manuscrisul 2282 are: Dar de-o dată- "un punct se mişcă, 
preluat astfel de Perpessicius (03, 210) cu indecizia: datä-un/ 


3G. Călinescu, Opera lui M. Eminescu, vol. IL, Editura Minerva, Bucureşti, 
1970, p. 365. 
* Ibidem, p. 367. 

dat'un, rezolvată prin apocopă şi apostrof pentru forma 
conjunctă în CL. Dovadă că Eminescu studiază în manuscris 
formele conjuncte. Forma largă a apostrofului din ediții 
accentuează deodat, momentul, clipa” (p. 14). 

„Aspiraţia spre sacru” este văzută în limitele unei 
viziuni poetice cu numeroase conotaţii mitice. Apropierea de 
religia creştină (sau numai de orizontul în care acţionează 
aceasta) este exprimată printr-o imagine care îmbină sacrul şi 
profanul în doze apropiate. „În economia Satirelor — notează 
N. Georgescu —, Mircea este al treilea mag: după cel din 
Satira I care a inventat haosul şi soarta oarbă, după cel din 
Satira II, care refuză să schimbe la nesfârşit potrivirile, 
Mircea găseşte schimbările limitate: răul în bine, calea 
întoarsă” (p. 62). 

Într-un edificator capitol final intitulat Scenariul pro- 
babil al ediției princeps, N. Georgescu îşi nuanteazá afir- 
matiile, în sensul că „viziunea cristică” aplicată poeziei 
eminesciene este, de fapt, desprinderea acestei imagini din 
ideea că potentiala salvare se datorează iubirii (creştine). 
Referindu-se la aceeaşi (notată de el) Satira III, N. Georgescu 
subliniază: „Luat în sine, detaşat de antologia din 1883, 
desigur că poemul propune o viziune cristică (ramura de 
spini etc.), desigur că Mircea este un „atlet al lui Hristos” etc. 
Citit în cheia degradării lumilor, însă, el rămâne un mag curat 
la suflet ce insufleteste prin iubire natura şi primeşte, din 
partea ei, iubirea” (p. 139). 

Că Maiorescu a forțat putin nota, remodelând unii ter- 
meni în spirit pozitivist ne-o demonstrează şi afirmaţia de la 
p. 18, aferentă interpretării următorului vers din Satira I: „lar 
catapeteasma lumii în adânc s'au inegrit". În ediţia princeps, 
Maiorescu transcrie „catapiteasma” pentru că „i se pare 
ciudat termenul creştin şi doreşte să-i dea aură ştiinţifică”. 

Dar ceea ce reținem în mod deosebit din cercetarea lui 
N. Georgescu este concluzia acestuia legată de posibilitatea ca 
aceeaşi poezie să poată fi citită în mai multe chei. În cazul lui 
Eminescu, mai ales, lectura virtuală de acest tip permite şi 
interpretarea propusă de exegetul menţionat. Deşi nu este nici 
pe departe singura. 

Ca si I. E. Toroutiu — model incontestabil, readus in 
actualitate printr-o antologie remarcabilă” —, N. Georgescu 
compară edițiile semnificative sub aspectul interpretării 
filologice, ajungând adesea la constatări surprinzătoare. 
Perspectivele diferiților editori asupra aceleiaşi realităţi 
poetice imprimă comparatiei un sens principal: aflarea 
adevărului ultim cu privire la exactitatea textului eminescian. 
Un exemplu în această privinţă îl constituie interpretarea 
cuvântului „maestro” din versul final al Satirei IV. Deşi CL şi 
edițiile maioresciene au maestru (deci nearticulat, pentru 
termenul italian menit să indice șef de orchestră), cu vremea, 
edițiile GBD, GI şi mai ales Perpessicius au impus articularea 
cuvântului: maestrul. N. Georgescu păstrează forma din ms. 
2282, transcriind versul: „Ah! organele ’s sfármate si maestro 
e nebun!”, căruia îi dă următoarea interpretare inteligentă: 
„Maestrul trimite, desigur, la măiestria artistică (poetică), la 
autor deci (Eminescu) — iar organele trimit la trupul omenesc 
(boală de nervi). Acest final a fost interpretat de biografi ca o 
mărturisire a nebuniei de către Eminescu însuşi. Maestru din 
CL ar fi suficient să îndrepte lucrurile. Preluăm, totuşi, 
maestro din mss. pentru a evidentia clar intenția autorului de 
a se păstra în limitele metaforei muzicale” (p. 104). 

Referindu-se la versurile 123 şi 124 ale aceleiaşi 
poezii, despărțite de virgulă în diverse ediţii (dar nu şi în cele 
maioresciene), exegetul propune o interpretare de mare fineţe. 
În contextul poetic: 

„Sauzi zornetul de pinteni si fosnirile de rochii [,] 

Pe când ei sucesc musteata, earä ele fac cu ochii?” 
el observă că respectiva virgulă după vers „creează sensul 
s-auzi în timp ce. Fără virgulă, pintenii zornăie în timp ce ei 
îşi sucesc mustata. Este sincronism văz-auz” (p. 98). 


? [. E. Toroufiu, exegeza eminesciană / Poeziile antume din punct de vedere 
filologic, antologie, notă editorială şi bibliografie de Doina Rizea, prefaţă 
de Nicolae Georgescu, Editura Floare albastră, Bucureşti, 2002. 

Dar sunt şi cazuri în care N. Georgescu trebuie să 
aleagă între două forme ale aceluiaşi cuvânt, precum şi a 
tipurilor diferite de apostrof. Versul 157 din Satira III 
cunoaşte următoarele transcrieri în „Convorbiri literare” (a) şi 
„Timpul” (b): 

a) „Mircea însuş mână "n luptă vijelia "ngrozitoare”; 
b) „Mircea însuşi mana’n luptă vijelia' ngrozitoare”. 

Aşadar „însuş” din CL devine „însuşi” în T, iar formele 
disjuncte ale apostrofului din textul apărut în revista Junimii 
devin conjuncte în ziarul conservatorilor condus de 
Eminescu. Exegetul comentează astfel aceste modificări apa- 
rent nesemnificative: „Schimbările sunt sistemice: CL Mircea 
însuş mână "n luptă faţă de T Mircea însuşi mână 'n luptă se 
recită şi accentuează diferit, -i final din însuşi pregătind 
forma conjunctă (pe când însuş mână păstrează structura 
trohaică pură a discursului). Exemplu de folosire a apostro- 
fului: CL vor accentul secundar (etic) pe verb (mână) — T 
vrea acelaşi accent pe substantiv (luptă). Pástrám T (si pentru 
că ne prilejuieşte forma de dicţionar însuşi)” (p. 68). 

Cel puţin două idei se cer reţinute din acest citat. Prima 
se referă la capacitatea prozodiei de a marca ideea (,fnsug 
mână păstrează structura trohaică pură a discursului”), iar 
cealaltă are în vedere preferința pentru formele indicate de 
dicționar, — adică pentru cele actuale. 

Totuşi, schema ritmică a versului în cele două variante 
ale sale rămâne identică: -v -v -v -v // vv-vvv-v, ceea ce 
înseamnă cá „însuş” sau „însuşi” au, prozodic, aceeaşi 
valoare (un troheu bine individualizat, ca şi celelalte celule 
ritmice din primul emistih). În ceea ce priveşte preferința 
pentru forma actuală — şi deci literară a cuvântului —, ea 
cunoaşte, în aprecierile exegetului, nuantäri ce se cuvin 
relevate. Astfel, in v. 14 din Satira III” transcris: „Ear pe 
ceriuri se înalță curcubeele de noapte”, primul cuvânt are 
aceeaşi formă în CL şi T. În schimb, în v. 23 din Satira II el 
apare în transcrierea: „lar cărările vieţii, fiind grele şi 


^ Deşi, în principiu, nu-l acceptăm, titlul aparţine lui N. Georgescu, după... 
Maiorescu! Vom utiliza, aşadar, genericul propus de hermeneut. 

înguste”, desi CL şi ediţiile maioresciene adoptă forma 
arhaică. Concluzia exegetului este eminamente subiectivă: 
„Ear — subliniază acesta — s-ar potrivi aici pentru rostirea 
afectată, ironică, dar nu-l primim” (p. 34). 

Când acelaşi cuvânt are două forme, N. Georgescu nu 
ezită s-o utilizeze pe cea considerată mai potrivită, uneori 
Chiar contrazicând manuscrisul eminescian (în speţă cel 
numerotat 2282). Astfel, versul 51 din Satira I, preluat 
întocmai din CL, are următorul conţinut: „Dar deodat'un 
punct se mişcă... cel întâi şi singur; Eată-l”. Explicaţia 
exegetului denotă fără îndoială rafinament interpretativ, şi 
numai faptul că textul este transcris ad litteram din CL îl 
absolvă de lămuriri suplimentare: „Păstrăm Eata-/ din CL — 
notează N. Georgescu la p. 14 — deoarece „este exploziv 
recitându-se împreună cu versul următor: eară el. Observă 
majuscula după punct şi virgulă (a organizat versul altfel 
decât în manuscris)”. Este evidentă aşadar certitudinea 
eminescologului că poetul însuşi a îndreptat textul publicat în 
CL şi că el nu face altceva decât să îl urmeze stricto sensu. În 
schimb, în versul 69 din Satira III; „lată vine-un sol de pace 
c-o náframá "n vârf de băț”, N. Georgescu nu comentează in 
nici un fel preferința pentru forma pe care-o îmbracă primul 
cuvânt din versul citat. 

Tendinţa de modernizare nu este explicită — pe linia lui 
Perpessicius, de pildă —, dar nici de acceptare a unor forme 
arhaizante. Uneori, N. Georgescu nu păstrează — ca în cazul 
cuvântului ,,Balbaiti” din versul 248 al poeziei Satira III — 
forma existentă atât în CL cât şi în T şi în toate ediţiile 
maioresciene. Fără vreo explicaţie, autorul decide (la p. 78): 
„Modernizăm”, transcriind cuvântul: „Bâlbâiţi”. În schimb, — 
şi asupra acestui aspect vom insista la momentul potrivit —, 
rimele versurilor 108 şi 109 ale aceleiaşi poezii sunt păstrate 
în forma impusă de CL: „ovăs” şi „toeag” din raţiuni prozo- 
dice (ar fi rime corecte cu „păs”, respectiv „moşneag”) desi, 
după cum bine se ştie, Eminescu nu ocolea asonantele şi 
contra-asonantele cărora le imprima, de obicei, o reală 
valoare expresivă. 

Amănuntele oferite de punctuatia Scrisorilor / Satirelor 
eminesciene capătă în fantezia critică a lui N. Georgescu 
conotaţii de o mare profunzime, cu adevărate şi de necon- 
testat inflexiuni lirice. O simplă virgulă, un semn de întrebare 
sau o cratimă — pe care cei mai multi le trecem cu vederea — 
declanşează actul critic şi creator totodată, spre încântarea 
cititorului avizat. 

Consideratiile privind cratima ce uneşte în partea finală 
a Satirei III numele lui Vlad Tepes de demnitatea acestuia 
impresionează prin forţa argumentärii. Redăm un fragment 
dintr-un amplu citat aflat la p. 80. ,, Tepes-Doamne” din CL se 
păstrează astfel până la O1 care are Ţepeş Doamne. În 
evocarea lui Vlad Tepes, care a domnit la o generaţie după 
Mircea cel Mare, readuce timpul istoric în curgerea firească şi 
dă o speranță istoriei ca atare: tot ce s-a petrecut „de-atunci 
încolo”, ce se petrece şi azi, în prezent, poate să încapă în acel 
spaţiu dintre Mircea şi Tepes. Pe de altă parte, Vlad Tepes 
este o localizare a Geniului pedepsitor invocat aici, ca şi cum 
ar fi „sfârşitul lumii” (al unei vecinicii, vezi Satira I; o vecie 
întreagă) şi este necesară sacralizarea ei prin pedeapsă, vezi 
şi Rugăciunea unui dac. Începerea ciclului viatä-moarte cu 
moartea, a ciclului zi-noapte cu noaptea etc. Acest Geniu 
invocat în Satira III va fi Maestro (zeul bolnav) în Satira IV 
şi Hyperion în Luceafărul. Poemele cosmogonice au o înlăn- 
tuire strictă în volum”. 

Spre această ultimă idee converg şi afirmaţiile din par- 
tea finală a cărţii, N. Georgescu îi atribuie lui Eminescu 
intenţia „sesizată de Maiorescu, de a contura un final pentadic 
al volumului.” În acest sens, el îşi redefineşte titlul Scriso- 
rilor, în Satire, şi le numerotează” (p. 147). 

Operația cu „numărătoarea” o efectuase Eminescu şi în 
cazul Scrisorilor. Dar lui N. Georgescu îi era necesar un ar- 
gument în plus pentru a demonstra că aportul lui Maiorescu a 
fost minim în apariția volumului din 1883. 


7 Este vorba de ediţia princeps. 

Toate interpretările propuse de N. Georgescu vădesc un 
popas reflexiv îndelungat nu numai asupra edițiilor ci a 
textului însuşi, care se referă deopotrivă la stil, la arta 
compoziției şi la mişcările interioare din cadrul versului, 
determinând eufonia. Desigur, aceste numeroase încercări de 
a pătrunde dincolo de litera textului spre semnificațiile sale 
totdeauna profunde sunt demne de admirat. Dar nu întot- 
deauna concluziile exegetului sunt acceptabile în ansamblul 
lor. Totuşi, faptul că el incită la o nouă lectură, mult mai 
atentă şi mai nuanţată a ,Satirelor" eminesciene, trebuie 
neapărat subliniat. 

Poziţia lui N. Georgescu fata de atitudinea lui Mircea 
vis-à-vis de Baiazid — personajele lirice ale Satirei III — este 
una de intelegere a contextului istoric aflat sub zodia fatalis- 
mului si a religiei creştine. (Fatalismul nu este neapărat un 
atribut al creştinismului, dar, in unele cazuri, îl poate justi- 
fica). „Mircea — afirmă exegetul la p. 58 — foloseşte tehnica 
dublei adresări în discurs: către interlocutor, Împărate, şi 
către divinitate: Doamne. [...] Depăşind limita destinului, a 
scrisei, semnele sale se întorc împotriva sa. Mircea provoacă 
această discuție pentru a afla de la divinitate propriul destin, 
dar şi pentru a-i conştientiza sultanului limita profetiei lui 
Osman”. 

Dintre versurile în discuţie, cel mai important este cel 
numerotat 79: 

„Despre partea închinării, însă, Doamne, să ne erti”. 

Conform interpretării lui N. Georgescu, „Doamne, să 
ne erti" ar fi o intercalată, în care este vizibilă tocmai adre- 
sarea către divinitate. În realitate, construcţia respectivă nu 
este o intercalată — situată, deci, pe un alt plan al vorbirii —, ci 
face parte din dialogul cu sultanul. „Mila Măriei Tale" 
pledează în acelaşi sens. Eventual — deşi nu subscriem acestei 
interpretări — s-ar putea spune că Mircea îl ironizează pe 
Baiazid, care crede că are puteri discretionare, asemeni lui 
Dumnezeu (vezi v. 81-82). Dacă după construcția: „Doamne, 

să ne erti" Eminescu ar fi pus virgulă, nu punct — cum 
transcrie N. Georgescu ultima parte a versului 79 —, atunci 
interpretarea sa ar fi fost posibilă. Dar nu si în contextul dat, 
în care ultima parte a versului contine un sinonim al adresării 
lui Mircea. Pentru că, pentru el cel puţin, Doamne, Măria-Ta 
şi Împărate au aceeaşi valoare. 


kk * 


Se pot face multe şi diverse consideraţii pe marginea 
particularitätilor stilistice ale Scrisorilor-satire. Greşeli în 
transcrierea unor cuvinte — adică abateri de la normele aca- 
demice —, dezacorduri etc. nu sunt ocolite de exeget, ci, 
dimpotrivă, nominalizate şi de fiecare dată comentate. Astfel, 
în versurile 143 şi 144 din Satira I; „Toate micele mizerii 
unui suflet chinuit/ Mult mai mult îi va atrage decât tot ce ai 
gândit” el afirmă (la p. 26) că „Ediţiile îndreaptă tacit 
acordul: «ii vor atrage»". Si continua: „Păstrăm textul din CL 
(şi din manuscris). Nu vorbeşte Eminescu însuşi, ci un orator, 
sau Eminescu oratorul etc. Dezacordurile, termenii preten- 
tiosi, apropierea termenilor din sfere diferite ale limbajului, 
nuanța familiară a discursului — toate sunt bine evidenţiate în 
CL şi trebuiesc păstrate”. Totuşi, explicaţia nu ni se pare cea 
mai potrivită. Dacă în v. 143 genitivul „ale unui suflet” 
devine dativ în sintagma „unui suflet”, atunci, prin simpatie, 
şi pluralul („îi vor atrage”) poate fi înlocuit cu singularul („îi 
va atrage”). 

Trecând peste constatarea că textul din CL este 
considerat uneori mai fidel decât cel din manuscrise, N. 
Georgescu menţionează un aspect nou, neglijat până la el: nu 
numai că Eminescu revine în manuscrise asupra tipurilor de 
apostrof, dar chiar între CL şi T pot fi depistate unele 
diferențieri calitative. Cu alte cuvinte, poemele erau într-o 
continuă schimbare, chiar dacă exclusiv la acest nivel. Un 
exemplu tipic ni-l furnizează situaţia apostrofului în versul 
130 din Satira IIT; „Şi deaceea tot ce mişcă "n tara asta, râul, 
ramul” comentat astfel: „Forma conjunctă; tot ce mişcă ’n 
fara asta din CL, lasă accentul liber în vers să se reverse pe 

tara asta. Forma largă din ediții pune accente egale pe tot ce 
mişcă şi pe fara asta” (p. 64). Se creează astfel impresia falsă 
că la Eminescu accentul e în funcție de apostrof şi de calitatea 
acestuia. 


Unele forme arhaizante, de circulaţie notorie în epoca 
lui Eminescu: se întâlnesc frecvent cu varianta lor modernă in 
textele restabilite de N. Georgescu, după criterii care acordă 
fanteziei critice un rol important. Cert este că autorul s-a oprit 
îndelung asupra fiecărui vers eminescian, asupra fiecărui semn 
ortografic cumpănind în ce direcţie se îndreaptă eforturile au- 
torului şi care este rezonanţa lor la editorii operei nepereche. 

Faţă de numeroasele reuşite ale exegetului, „scăpările” 
sale în această direcţie nu trebuie ignorate, deoarece se referă 
la Eminescu. 

Astfel, comentând forma primului cuvânt din versul 73 
al Satirei IT, N. Georgescu afirmă: „Ear din CL PI-11 este 
eufonic, citindu-se în prelungirea lui oneste din versul ante- 
rior. Totuşi nu-l păstrăm pentru că nu l-am păstrat nicăieri” 
(s.n.). Într-adevăr, versul în discuţie este astfel transcris: „lar 
în lumea cea comună a visa e un pericul” (p. 43). 

Comună CL şi edițiilor maioresciene, forma ,,Ear" nu 
fusese acceptată într-adevăr, nici în versul 23 din aceeaşi 
Satiră, deşi interpretul insistase asupra unui aspect prea puţin 
bănuit: „Ear (s-ar potrivi aici pentru rostirea afectată, ironică, 
dar nu-l primim)”, p. 34. Este vorba despre versul: „lar 
cărările vieţii, fiind grele şi înguste”. 

În schimb, când cuvântul respectiv îşi menţine şi în T 
forma din CL, atunci opinia exegetului se schimbă. „Păstrăm 
Ear din CL T” — notează senin acesta (la p. 50), fără să-şi 
motiveze alegerea, dar retinand în versul 14 din Satira IHI 
grafia de epoca si în cazul altor cuvinte; „Ear pe ceriuri se 
înalță curcubeele de noapte...” 


$ Peire / pieire; pintre / printre; cătră / către; ceriuri / ceruri etc. 

Ceea ce ni se pare extrem de important este faptul că 
N. Georgescu se dovedeşte a fi bine familiarizat cu procesul 
de creaţie eminescian. Astfel, transcriind versul 42 din Satira 
III; „Strigăte de-Allah! Allahu! se aud pe sus prin nori” 
exegetul menţionează că în ms. 2288 primul emistih al 
versului în discuţie avea conţinutul: „Şi strigând Allah! 
Allahu...” Accentuarea lui „u” era necesară, pentru că în acest 
caz „u” final se citea. Devenind trisilabic, numele divinității 
musulmane încheie primul emistih, care are 8 silabe, după 
care urmează cezura fixă. „Interesează accentul pe -u final — 
precizează N. Georgescu la p. 52 — dar „Locul nu este lucrat 
(definitivat) de autor nici în CL, nici în T — pe care îl urmăm, 
totuşi, adăugând doar cratima care pentru T este facultativă”. 
De asemenea, în versul 225 din aceeaşi poezie: „La Paris, în 
lupanare de cinismu şi de lene", u final se citește, iar cuvântul 
.cinismu" devine trisilabic, tot din raţiuni prozodice. Dar 
comentariul referitor la acest vers este cât se poate de lapidar: 
„Preluăm cinismu din T (cinism e defectiv de plural)”, p. 78. 
În schimb, în versul 260 tot din poezia menţionată: „Cu 
monoclu "n ochiu, drept armă betisor de promenadă” atenția 
exegetului se îndreaptă în altă direcție. „Păstrăm ochiu, 
pentru a nu se confunda cu pluralul” — afirmă acesta la p. 80 — 
motivând că „azi nu se mai poartă monoclu şi nu se mai ştie 
ce este”. E adevărat, însă explicația trebuia să vizeze neapărat 
şi regimul lui „u” final. Pentru că aici — şi tot din raţiuni 
prozodice — u final nu se mai citeşte, „ochiu” fiind cuvânt 
monosilabic. Distincția propusă de N. Georgescu nu e 
posibilă aşadar decât prin scris, nu şi prin citit / declamat (cu 
voce tare). 


Un aspect interesant al cercetării de fata îl constituie 
opoziţia eufonie-cacofonie rezolvată de Eminescu într-un 
mod cu totul particular. Exegetul constată, de exemplu, că 

apostroful stráns poate ajuta la realizarea eufoniei, asa cum se 
întâmplă în versul 28 din Satira I: „«Socotind cát aur marea 
poartă "n negrele-i corăbii». Numai ediția GBD păstrează 
apostroful strâns din CL (apostrof larg şi în manuscris, 
dovadă cá ultima tusä eufonică (s.n.) se organizează abia în 
pagina tipărită)”, p. 8. 

Pe de altă parte, deşi în versul 13 din Satira II apare — 
corespunzând ultimei voințe auctoriale — forma fermecare, N. 
Georgescu preferă contextul mândra farmecare pentru 
„soluţia eufonicá" (p. 48) propusă de CL. Aşadar, cu toate cá 
Eminescu era redactor la Timpul când textul fusese reluat 
aici, iar acesta apăruse — negresit — sub îngrijirea sa, exegetul 
refuză soluția tipografică adoptată de poetul însuşi, optând 
pentru versiunea din CL. 

Ceea ce i s-ar putea imputa lui N. Georgescu este 
balansul nu întotdeauna motivat între actualizare şi păstrarea 
formei vechi a cuvântului, „pentru eufonie”. În alegerea sa, 
forma nouă poate fi cacofonică, pe când cealaltă are virtuţi 
eufonice. Astfel, comentând un termen din versul 150 al 
celebrei Satira III: „Căci cuprinsă-i de peire şi în față şi în 
coaste”, autorul studiului notează la p. 66: „Pentru peire, 
unde vrea accentul lung, odihnitor, pe -i, numai 01-0A au 
pieire (cacofonic în context)”. În schimb, despre adevăratele 
cacofonii, prezente în număr apreciabil în Satire’, rar de tot 
dacă se spune un cuvânt. Poate fi considerată excepție 
afirmaţia pe care hermeneutul o face cu privire la cacofonia 
din versul 15 al Dalilei: „E frumoasă, se "ntelege... Ca copiii 
are haz”. Numai că, de această dată, concluzia sa este departe 
de a fi credibilă. Iată argumentul sáu forte; „Ca copiii între 
trei serii de puncte nu mai este cacofonic, se recită silabic 
subintelegand femeie-copil” (p. 110). 


? Redám cáteva: (v. 56, SID): „De simțeam, ca Galilei, cá comedia se 
mişcă”; (v. 31, SID): „Astfel Asia, Europa, Africa cu-a ei pustiuri"; (v. 10, 
S.IV): „Răsăritul ei păzindu-l ca pe-o tainică comoară”; (v. 15, S.V); „E 
frumoasă se-n-telege... Ca copiii... are haz"; (v. 28, idem); ,, Dáruind c’o 
sárutare acea tainică căldură ”. 

În întâmpinarea problemelor prozodice ale Satirelor, 
N. Georgescu vine cu solidele cunoştinţe etalate de absolven- 
tul strălucit al secției de „limbi clasice”, dar şi cu încrederea 
că poate surprinde subtilitätile de această natură ale celui care 
a scris Odă (în metru antic). Tocmai de aceea el vorbeşte 
despre „more” şi „colon” — întocmai ca în versificatia 
greco-latină, ca şi despre „accentul prelungit”, corespunzând 
silabei lungi, specifice aceleiaşi versificatii. 

Desigur, Eminescu a ţinut cont de prozodia greco-la- 
tină (ca unul care tradusese din Horaţiu), dar el a fost în pri- 
mul rând receptiv la realitățile limbii în care scria, — o reali- 
tate ce se cerea modificată în numele unui ideal estetic în care 
credea cu fermitate. E adevărat, în versul 66 din Dalila el face 
dovada unui curaj poetic încă neremarcat; „EI ar frânge "n 
vers adonic limba lui ca şi Horaţiu” — dar, dacă sub aspectul 
valorii şi al creativităţii acesta s-ar putea compara cu poetul 
latin —, „limba lui” — a poetului român aşadar — nu era nicide- 
cum desăvârşită. 

Exegetul eminescian la care ne referim nu surprinde, 
însă, din păcate, decât partial specificul versificatiei emines- 
ciene. De cele mai multe ori el extrapolează realităţile prozo- 
diei greco-latine spre cea românească, stabilind în final un 
paralelism iluzoriu, Aşa, de pildă, interpretând apostroful din 
versul 139 al Satirei IV: „Dar organele 's sfármate, si "n stri- 
gări iregulare", N. Georgescu remarcă: „În CL este acel apo- 
strof egal distanțat, foarte rar la Eminescu. Manuscrisul are 
organele-s fărâmate, evitând apropierea -s -s. Această apro- 
piere, -s sfărmate, din CL, impune citirea (recitarea) indi- 
viduală, egal distantatä a fiecărui cuvânt” (p. 102). Exact ca 
în versificatia antică, în care silabele lungi erau evidențiate 
prin recitare! Pe aceeaşi linie s-ar înscrie si ,,indicatia de lec- 
tură bisilabică” sugerată chipurile de Eminescu în versul 89 al 
Satirei IV, transcris: ,,A-si! abia ţi-ai întins mâna, sare ivärul 
la uşă” şi comentat într-o manieră absolut personală. Căci 
deşi ms. 2282 are ,,Asi!” (ca şi CL, de altfel), N. Georgescu 

afirmă cá „trebuie păstrat A-si!, ca indicatie de lectură bisila- 
bică (cum ar fi Aaşi!)”, p. 94. Dar ,indicatia de lectură 
bisilabică” agreată de exeget contravine unei norme prozo- 
dice pe care Eminescu n-a contrazis-o şi care se referă la 
egalitatea emistihurilor în unele tipuri de vers. Faptul că în 
ms. 2282 cuvântul menţionat are forma „Aşi!” ne permite 
constatarea că emistihurile versului respectiv sunt egale ca 
lungime (8A + 8B). Dacă lectura cuvântului incriminat ar fi 
fost bisilabică, atunci şi construcţia prozodică a versului su- 
pus discuţiei ar fi presupus algoritmul 9A + 8B. 

N. Georgescu stabileşte, de asemenea, o relație intimă 
între apostrof şi accent. Preluând forma largă a apostrofului 
din T şi ediţii, exegetul argumentează: „Autorul schimbă, 
după cum vrea, accentul. Aici observă că a scris cu majus- 
culă; valea Ta, şi poate accentua mândru fără să deranjeze 
divinitatea (zeii sunt geloşi şi vor adresare şi cerere foarte 
exactă)”, p. 70. Explicaţia nu este deloc convingătoare, căci 
schema ritmică a versului „Ce-i mai mândru "n valea Ta” (-v 
-v -V-) probează accentuarea cuvântului „mândru”, indiferent 
dacă Eminescu ar fi scris „Ta” cu majusculă sau cu literă 
mică. 

Exagerări pot fi surprinse mai ales în această secțiune a 
discursului său critic. Fiindcă N. Georgescu conchide că, în 
lirica eminesciană, accentul este determinat de calitatea apos- 
trofului, iar schimbările stilistice tot lui i se datorează. Ba, 
mai mult, punctuatia autorului (sau a altora) determină reali- 
täti prozodice a căror interpretare nu se reduce nicidecum la 
una singură. Exegetul nu se sfieşte să menționeze, la p. 54, 
,neatentia lui Eminescu față de punctuație în textele pe care 
le tipăreşte”. Şi continuă: „Oricum, este altceva decât ideea 
acreditată că tipografii ori redactorii pun o punctuație proprie 
în textele tipărite (idee care permite fiecărui editor să inter- 
vină în domeniu). Această relativă neatentie a poetului (mai 
ales fata de finalurile de vers) tine, într-o oarecare măsură, de 
ambiguitatea pe care o cultivă”. 

Tot în sensul rostirii silabice, scandate ca în versificatia 
antică, este direcționat şi comentariul de la p. 38 consacrat 
versului 36 din Satira II. Transcriindu-l: „La cel cor ce "n 

operetă e condus de Menelaos?”, N. Georgescu observă că 
apostroful care apare aici e strâns (în ms. 2282), dar el îl 
preferă larg, ca în CL şi ediţii, întrucât Eminescu intentionase 
„reluarea recitării din primul colon al versului anterior (s.n.), 
silabic sacadat [...|" Altfel spus, calitatea unui accent dintr-un 
vers oarecare poate influenţa „rostirea” versului anterior! 
Raza de acțiune a unui accent poate fi prin urmare mai 
mare sau mai mică în funcţie de criterii pe care exegetul nu le 
menţionează distinct şi nici nu face o ierarhizare a lor. În 
versul 124, de exemplu, din Satira III, unde există două apos- 
trofuri, se impune o anumită lectură: „Versul se citeşte larg, 
în 4 more, în CL) — şi strâns, cu o singură pauză la mijloc, în 
T" (p. 62-64). Acesta are următorul conţinut: „Oştile / leite "n 
zale / de ’mpärati / si de viteji?” şi algoritmul 3+5+3+4. Dar 
după un algoritm asemănător sunt construite alte versuri, 
variind doar ultima cifră, în funcție de măsura versului si 
calitatea rimei, fără vreo influență evidentă din partea 
eventualului apostrof conţinut. Astfel, versul 119 din aceeaşi 
poezie: „Împărați / pe care lumea / nu putea / să-i mai încapă” 
are o construcţie prozodică asemănătoare (3+5+3+5) — deşi 
aici apostroful nu-şi află locul! Sau în versul 121, în care 
apostroful are „formă largă în CL şi ediţii”, dar formă strânsă 
în T: „Şi nu voiu / ca să mă laud, / nici că voiu / sa te 
"nspáimánt", iar emistihurile (A si B), identic construite din 
punct de vedere gramatical, evidenţiază „more” (sintagme, de 
fapt) având algoritmul 3+5 // 3+4. Explicaţia schimbării 
locului pe care-l ocupă în final apostroful (adică în T şi în 
propria ediție) este dată de faptul că Eminescu „nu vrea 
accentul pe fe care ar fi simetric cu cel ca să mă laud” (p. 62). 
Dar schema ritmică a versului (fragmentată şi ea după 
sugestiile exegetului) ar fi: v-v vvv-v // -v- vvv- (si ea 
rămâne egală cu sine însăşi, indiferent dacă, după normele 
ortografice în vigoare, în locul apostrofului apare cratima!). 
În concepţia lui N. Georgescu, apostroful impune 
accentuarea versului care îl conţine, dar influenţa lui se poate 
resimti şi în versul proxim. E drept, multe interpretări seduc 
prin originalitate, dar concluziile autorului (mai ales de natură 
prozodică) nu sunt decât parţial acceptabile. Pentru a da încă 

un exemplu care sá confirme spusele de mai sus, ne vom li- 
mita la versul 66 din Satira III, in care apare un apostrof larg: 
„Vin de ’ntunecä pământul la Rovine in câmpii”. Comentariul 
autorului (la p. 54) este următorul: „Apostroful larg de aici 
cere accent în vers pe Vin şi sensul consecutiv (altfel, comple- 
tiva ar fi finală)”. Dar Vin este anterior apostrofului! Aşadar, 
apostroful nu influenţează doar cuvintele pe care le apropie, 
ci şi pe cele care nu se află în proxima vecinătate! Însă în 
schema ritmică a sintagmei „Vin de ’ntunecä” (-  v-vv) 
Eminescu subliniase primul cuvânt din vers printr-o silabă 
independentă accentuată (-), ca efect al utilizării ritmului tro- 
haic. Eventual s-ar putea afirma că „Vin” permite intonarea 
într-un registru mai scăzut decât cuvântul care îl urmează şi 
căruia, de fapt, îi aparține apostroful. Accentuarea sa descen- 
dentä (,'ntunecá"), cu prepozitia „de” înainte, determina 
schema v-vv, expresivă prin armonia imitativă conținută, 
deoarece lasă impresia, la rostire, de tunet dezläntuit. Chiar 
dacă modificăm sintagma, „Vin” va fi tot accentuat — indife- 
rent dacă apostroful este sau nu prezent. Astfel, în exemplele 
create ad-hoc: „Vin de curăță” [pământul] sau: „Vin [cu 
ostile] grămadă”, schema ritmică rămâne aceeaşi: - v-vv, 
ceea ce înseamnă că nu totdeauna demonstraţia lui N. 
Georgescu este concludentă. 


w Ke * 


Eminescu accentuează totdeauna negația. O făcuseră şi 
alti poeti români, înaintea lui, dintr-un instinct prozodic 
remarcabil, dar nu o teoretizaserá. În ms. 2307 Eminescu face 
următoarea observație: „«Nuy ca negatie e tot de una intonat. 
Pierzánd pe u înaintea unei vocale, el mută accentul cuvân- 
tului: n-dud (rim. laud), n-ăvem (navem)"". Dar tipărirea 
târzie a Dicţionarului de rime (ce a văzut lumina tiparului 
abia în 1976) a determinat o interpretare adecvată mult peste 
această dată. 


10 Cf M. Eminescu, Dicţionar de rime, Ediție îngrijită de Marin Bucur si 
Victoria Ana Tăuşan, Editura Albatros, Bucuresti, 1976, p. 702. 

Totuşi, realitatea prozodică menționată se impune atât 
creatorilor de poezie cât şi exegetilor. lar faptul că N. 
Georgescu n-o cunoaşte nu este nicidecum o scuză, iar afir- 
matiile pe care le face uneori se dovedesc simple gratuitati. In 
locul unui calificativ oarecare, preferăm să înregistrăm o 
parte a comentariului său de la p. 36, consacrat versului 27 
din Satira II. lată conţinutul acestuia: „De ce nu voiu pentru 
nume, pentru glorie să scriu;", precum şi partea sa care ne 
interesează, „Am moderniza nu voi, dar schimbă accentul pe 
negatie. Ca regulă generală păstrăm -u final acolo unde 
considerăm că trebuie citit, chiar şi pe jumătate, pentru 
eufonie (când este urmat de vocală, vezi v. 33) ori acolo 
unde, ca aici, determină accentul etic în vers. Atragem atenţia 
că, dacă accentuăm nu, va trebui să accentuăm si de, rezul- 
tând structura ritmică De ce nu voi, cu totul nefirească în 
româneşte. Aici monosilabicele creează spondei (cantități 
egale)”. Preferăm să nu comentăm acest pasaj al exegezei în 
care nu se menționează nimic despre perturbările ritmice 
expresive, specific eminesciene. În schimb, în legătură cu 
„cantitățile egale”, proprii versificatiei greco-latine, translatia 
spre prozodia românească este evidentă. Dar fără consecințele 
scontate. 


Despre rima eminesciană s-au scris pagini remarcabile, 
începând cu G. Ibrăileanu — deopotrivă hermeneut şi editor 
model. 

Venind după atâţia iluştri înaintaşi — pe care-i emendase 
nu o dată în Eminescu si editorii săi —, N. Georgescu îşi 
propune ca ţintă ultimă aducerea textului eminescian cât mai 
aproape de forma conceputa de autorul însuşi. Dezideratul 
acesta nu se poate înfăptui cu uşurinţă, chiar daca revista 
Junimii şi ziarul conservatorilor, prin publicarea unor Scrisori 
(Satire!) devin repere fundamentale. Dar şi tipografii publica- 
tiilor respective puteau săvârşi erori, preluate sau tacit indrep- 
tate de Maiorescu. Astfel încât, în decursul vremii, cu contri- 

butia altor şi altor editori zeloşi, s-a ajuns la un text cu modi- 
ficări vizibile, mai ales sub aspectul punctuatiei. 

Pe de altă parte, transcrierea unor cuvinte cu grafia 
arhaizantă a epocii lui Eminescu sau „modernizarea” acesto- 
ra, ca şi înlocuirea unor regionalisme (moldovenisme) cu 
formele lor literare au determinat, mai ales în rimă, schimbări 
importante. 

Toate acestea — se înțelege — sunt şi preocupări ale 
exegetului despre care vorbim. El păstrează, de pildă, ca în 
CL „Eată-l / Tatăl”, deşi în ms. 2282 Eminescu transcrisese 
„lată-l” (S.L, v. 51-52); ,erti / certi" (S.III, v. 79-80), cu 
următorul comentariu: „Păstrăm să ne erti din CL, T (încă PI: 
ierti), nu atât pentru eufonie, cât pentru accentul retoric spe- 
cial pe care-l presupune: ton ridicat pe finală. Nu cere iertare, 
expresia este convenţională (cum ar fi azi: «scuze, dar...»)”, 
p. 56; „păs / ovăs” şi „toeag / moşneag”, rime apropiate, 
individualizând în Satira III versurile 107-108 şi 109-110. 
Aprecierile — deja menționate în recenzia de fata — impre- 
sionează prin lapidaritate: „Păstrăm ovăs, toeag din CL 
pentru rimă” — afirmă N. Georgescu la p. 60. În felul lor 
(adică prin această construcţie), rimele citate sunt corecte, 
fără să aibă o clauzulă bogată. După cum se ştie, Eminescu a 
fost un neintrecut creator de rime rare şi compuse. Și totuşi, 
originalitatea sa constă şi în cultivarea rimelor incorecte (aso- 
nanta şi contra-asonanta), cărora le conferă o reală expresi- 
vitate. Rimând în versuri alăturate din Satira III ,,adumbriseti 
/ letopiset" si „nerozii / prozei”, Eminescu „vrea să evite rima 
perfectă” (p. 72). Textele din CL, T şi primele ediții maio- 
resciene au în rimă când termeni modernizati, când forma lor 
primă, uşor arhaică. Ni se sugerează că, în privința concepției 
despre rimă cel putin, între revista Junimii şi cotidianul 
Timpul ar exista unele diferenţe calitative, bine marcate. 

Păstrând în versurile 3-4 ale Satirei IV rima „brazi / 
talaz”, N. Georgescu menţionează că „braz” este „rimă per- 
fectă la talaz” (p. 84), — aşa cum apare în ediţiile maioresci- 
ene, începând cu a şasea. Dar cercetătorul nu acceptă această 
soluţie — ceea ce ar fi un semn că el este partizanul asonantei 
eminesciene. 


HERMENEUTICĂ 185 


Totuşi, contradicţiile gândirii sale critice pot fi eviden- 
tiate şi cu acest prilej. Analizând rimele versurilor 13-14 şi 
15-16 din Satira IV, N. Georgescu transcrie ,,...taie / văpaie” 
respectiv „cutrier / grier”. În nota de la p. 86 autorul mentio- 
nează că „Faţă de CL: tae / väpae, cutrier / grier, manuscrisul 
are forme aliterate: faie / vapae, cutrier / greer (pe care nici o 
ediție după manuscrise nu le preia. Dovadă că, atunci când 
tipăreşte, poetul revine. Evitarea rimei perfecte îl preocupă 
permanent (s.n.); când creează forme poetice care ies din 
exprimarea comună (cutrier / grier) — rima perfectă nu-l mai 
deranjează” (s.n.), dar în manuscrise o evită totuşi (cutrier / 
greer). Oricum s-ar uniformiza, nu se poate atinge voința 
ultimă a autorului, drept pentru care optăm, de regulă, pentru 
formele din CL, posterioare celor din manuscrise”. Aşa se 
face că „taie” (ca în ms.) rimează cu „văpaie” (neatestat nici 
în ms., nici în CL), iar „grier” (ca în CL) rimează cu „cutrier” 
(ca în ms.). Altfel spus, N. Georgescu alege acele forme a 
căror îmbinare ar fi tipic eminesciană, chiar dacă textul 
publicat / reconstituit îl dezminte! Această situaţie nu este 
dată neapărat de intervențiile maioresciene. Numeroase alte 
corijări au fost efectuate cu scopul vădit — pe care vrem să-l 
credem onest — de a se ajunge la acea „ultimă variantă” ideală 
pe care, din păcate, doar o intuim. 


* Ke * 


Publicată mai întâi in ediţia din decembrie 1883 si 
reluată câteva luni mai târziu în grupajul din CL, poezia 
Criticilor mei este considerată de N. Georgescu o încheiere 
fericită a ciclului Satirelor. Calitatea sa esențială constă în 
caracterul de „sinteză a poeziei eminesciene” (p. 155). 
Contrar viziunii maioresciene care fixase în finalul ediției 
princeps poezia Luceafărul, exegetul despre care vorbim vede 
altă alcătuire a „florilegiului” poetic propus de Eminescu. El 
consideră, de pildă, că poezia Criticilor mei s-ar potrivi mai 
bine în acest loc deoarece reuneşte câteva teme definitorii ale 
scrisului eminescian; responsabilitatea artistului, actul şi 
drama creației, volumul înţeles ca buchet poetic etc. Aşadar, 

sub acest aspect al sintezei artistice mai cu seamá, Criticilor 
mei este o poezie care încheie strălucit dar şi firesc totodată 
seria pentadică a Satirelor. 

Ultima secţiune a cărții se intitulează Scenariul proba- 
bil al ediţiei princeps în care sunt repuse în circulaţie idei din 
scrierea sa de referință Eminescu şi editorii săi. 

Totuşi, atitudinea față de Maiorescu se modifică sen- 
sibil. De data aceasta N. Georgescu îi recunoaşte mentorului 
Junimii nişte merite pe care i le refuzase cu hotărâre în scrie- 
rea sa mai veche. Totul este relativ — pare să gândească, 
exegetul, afirmând că „buchetul” din 1883 putea avea şi altă 
alcătuire, în funcţie de apropierea culorilor şi miresmelor 
poetice. 


Komentari 


Eminescu în evoluţia liricii noastre 
Al. DIMA 


Într-unul din numeroasele si atât de substantialele studii 
pe care Ibrăileanu le-a dedicat lui Eminescu apare o semnifi- 
cativă reliefare a noutätii şi originalității poetului în cadrul lite- 
raturii naţionale. Criticul e de părere că Eminescu irumpe 
deodată, brusc, fără a fi fost prevestit de vreo cută a pământu- 
lui, ca un munte, de pe câmpia netedă a istoriei noastre literare. 

Privită superficial, afirmația nu pare deloc convingă- 
toare. Nimeni nu poate crede că poetul a apărut prin generație 
spontanee, prin ignorarea totală şi absolută a trecutului nostru 
literar. Nimeni dintre marii scriitori ai lumii, nici Shake- 
speare, nici Goethe nu s-au ivit fără precursori şi cele mai de 
seamă opere ale lor se leagă de altele anterioare, de mult 
identificate. Mai e necesar să pomenim, de pildă, lanţul scrie- 
rilor ce preced Faustul goethian? Eminescu însuşi, reprezen- 
tant eminent al spiritului istoric, şi-a cinstit până la cult 
înaintaşii şi cel puţin Epigonii rămân pentru toate vremurile 
mărturia cea mai de preţ. Poema nu reprezintă doar expresia 
unei exaltări romantice hiperbolizate de impulsul antitezei 
față de scrisul „epigonilor”, ci dezvăluie uneori adevărate 
caracterizări tipice sugestiv concretizate („Mumulean, glas de 
durere”, „liră de argint, Sihleanu”, „Donici, cuib de intelep- 
ciune”, „Pann, cel istet ca un proverb”). 

Determinantele anterioare ale poeziei eminesciene, 
patruzecioptiştii, îndeosebi Alecsandri şi Bolintineanu, sunt — 
de asemeni — de multă vreme cunoscute şi privesc nu numai 
perioada adolescenţei poetului. Valul revoluţionar de la '48 a 
trecut peste o bună parte a operei lui Eminescu, pătrunzând 
uneori până şi în cutele expresiilor acestuia. 

Cum se explică atunci imaginea lui Ibrăileanu prezen- 
tând pe Eminescu drept un pisc solitar deasupra unei câmpii 
netede? 

Nu poate fi vorba, fireşte, de vreo optică greşită a criti- 
cului, de simţ anistoric la un istoric literar de calitatea lui 
Ibrăileanu. Explicaţia trebuie căutată într-o altă direcție, şi 
anume în tendința hiperbolizării printr-o comparaţie izbitoare 
a marii noutăți pe care Eminescu o dăruia literaturii noastre 
din a doua jumătate a veacului trecut. 

Comemorarea pe care — cu o adevărată mişcare de 
mase — o sărbătorim astăzi, trebuie să ridice şi această pro- 
blemă de bază: ce a adus nou Eminescu în peisajul poeziei 
noastre de după 1870? Cum ar fi arătat poezia românească 
fără Eminescu, ce s-ar fi întâmplat dacă printr-un imaginar 
cataclism spiritual poetul ar fi dispărut în neant? Desigur, nu 
ne e îngăduit să exagerăm. Prezumtiva dispariţie a lui 
Eminescu n-ar transforma poezia noastră într-o privelişte 
selenară în care s-ar distinge doar cratere stinse de vulcan. 
Nimeni n-ar putea contesta lirica anterioară melancolicului, 
dar totuşi energicului Cârlova, vehementa patriotică şi medi- 
tatia socială a lui Bolliac şi Alexandrescu, tematica naţională 
şi armonia versurilor avântate ale lui Bolintineanu, profetis- 
mul patriotic al lui Mureşanu sau „minunea luminoasă”, cum 
o numea Eminescu însuşi, a operei lui Alecsandri. 

Toţi aceşti înaintaşi îşi au meritele lor, dar dacă 
Eminescu n-ar fi apărut, tumultuos şi impunător, după ei, cu 
întreg tezaurul de valori ideologice şi artistice al operei sale, 
istoria noastră literară — fără să fi rămas doar un câmp pustiu 
— ar fi fost brăzdată numai de câteva coline din fundalul 
cărora ar fi lipsit piscul dominant. 

În ce constă măreţia şi care sunt dimensiunile acestuia 
față de poezia anterioară — iată întrebarea la care ne propu- 
nem a răspunde aci, în mod succint şi sintetic. 

Faţă de literatura care l-a precedat, Eminescu se im- 
pune — de la prima vedere — prin vastitatea orizontului sáu 
tematic ce aminteşte, cu certitudine, pe marii romantici ai 
lumii a căror serie el o încheia de fapt împreună cu puţini alti 
poeti ai literaturii universale. Această vastitate se întinde in 
toate direcțiile, în spaţiu şi timp. 

Criticii au prețuit, mai de mult, în Eminescu pe un 
însemnat poet al spaţiilor infinite, aşa cum fusese altădată un 

Milton sau Byron. Am arătat într-un studiu prezentat de 
curând că aspectul cosmic nu alcătuieşte numai o fata secun- 
dară şi întâmplătoare a operei eminesciene, ci un motiv gene- 
ral şi fundamental al ei, aproape o axă permanentă de 
susținere. Elementul cosmic la Eminescu nu ne apare numai 
în Scrisoarea I, în Luceafărul sau în La steaua, ci îşi impune 
prezenţa în colţurile cele mai depărtate şi mai neaşteptate ale 
operei poetului. Cel mai intim sentiment, ca de pildă cel 
erotic, se înalță cu repeziciune în sferele astrale: 


Luna pe cer trece aşa sfântă şi clară, 

Ochii tăi mari cată-n frunza cea rară, 
Stelele nasc umezi pe bolta senină, 

Pieptul de dor, fruntea de gânduri ţi-e plină. 


Cele câteva palide momente ale momentului cosmic la 
Eliade sau Bolintineanu nu rămân în deasă umbră, în urma lui 
Eminescu. Descrierea genezei şi evoluţiei spre extinctiune a 
lumii astrale, imensul tablou astronomic şi geologic ce se 
desfăşoară cutremurător în fața imaginației noastre, nu-şi gă- 
seşte analogii în poezia națională ce l-a precedat. Comparatia 
trebuie să-şi caute termeni universali ca acei mai sus citați. 

Noutatea lui Eminescu nu apare însă numai prin evoca- 
rea artistică a vastitátii spațiului şi infinitului, ci şi prin larga 
imbratisare a timpului, şi anume nu numai — cum se crede, 
îndeobşte — prin lunecarea spre trecutul medieval sau spre 
timpii preistoriei. Există în opera eminesciană şi o certă 
perspectivă spre viitor chiar dacă se tinde — în mod eronat — 
să-şi propună modele din trecut. În definitiv, nu e limpede că 
abandonând scârbit prezentul oprimant, poetul evocă epoci pe 
care el le-ar fi dorit în viitor? Paseismul lui romantic ascunde o 
aprinsă dorință de mai bine pentru ziua de mâine, chiar dacă 
obiectivele acesteia nu erau cele mai potrivite. În trecutul 
idealizat, Eminescu întrezăreşte un viitor al justiției, şi purității 
sentimentelor, al cinstirii scrisului şi misiunii sale, ale 
patriotismului dezinteresat şi al gloriei poporului. Cele două 
aripi ale timpului se suprapuneau în mod ideal şi Eminescu nu 
naufragia în adâncurile unui trecut ce nu se mai putea întoarce. 

Sentimentul vastitátii spatiale şi temporale a depăşit — cu 
Eminescu — tot ce produsese timid lirica anterioară în această 
direcție. Identificäm aci devoranta sete de spaţiu şi timp pe care 
— cu sprijinul magiei şi metafizicii poetul le-ar fi dorit unificate 
— şi care a caracterizat întotdeauna pe marii romantici. 

O astfel de uriaşă extindere a tematicii a trebuit să fie 
sprijinită şi de concepții filosofice de acelaşi tip. Eminescu a 
fost totdeauna un filosof liric, un filosof cu pregătire erudită în 
direcția kantianá şi postkantiană. Tendinţa de a-l transforma 
într-un om de ştiinţă cu veleitäti de specialist in mai multe 
domenii (astronomie, biologie, filologie) trebuie abandonată şi 
înlocuită cu prețuirea pentru filosoful care incheaga, în unități, 
datele generale ale ştiinţelor particulare ce-i erau cunoscute în 
circulația curentă. 

Deşi poezia meditativă n-a lipsit liricii noastre dinaintea 
lui Eminescu — mărturii cel puţin, Cârlova şi Gr. Alexandrescu 
— poetul e recunoscut totuşi de toată lumea ca primul poet 
filosof al literaturii româneşti, chiar dacă ideile lui nu mai pot fi 
acceptate. 

Vastitatea tematicii s-a îmbinat cu cea a orizontului său 
filosofic şi l-au înălţat covârşitor faţă de înaintaşi, situându-l 
deodată pe platoul literaturii universale. 

Fireşte, noutatea poetului se impune şi în alte domenii 
ale tematicii sale. 

lată, de pildă, felul particular al sentimentului naturii la 
Eminescu. Izvoarele acestuia, demult cunoscute, se împart între 
contribuţiile romanticilor si cele ale poezii populare, dar ceea 
ce izbeşte — ca valoare proprie şi distinctă — e îmbinarea acestor 
surse cu dominarea nu a sunetului romantic de corn, ci cu 
aceea a fluierului folcloric, înscriind noi merite ale poeziei lui 
Eminescu. 

O latură valoroasă a operei eminesciene ne-a fost dăruită 
de energicul său patriotism ce izbucnea din izvoarele revoluţiei 
de la '48. Întrebarea care trebuie si aici pusă se referă la 
noutatea dăruită de poet şi în acest domeniu. Desigur, 
patriotismul generaţiei de la '48 a fost entuziast, viguros, de 
neclintit. El a fmbrätisat deopotrivă latura socială ca şi pe cea 
națională. Eminescu i s-a alăturat cu desăvârşire, dar nimănui 

nu-i va scăpa noutatea: tonul solemn, profund, convingerea 
dârză, cuvântul propriu şi energic, respingerea oricărei dema- 
gogii, puritatea dezinteresată a sentimentului — trăsături ce apar 
constant în creaţiile sale cu adevărat patriotice, nu în acelea 
întinate de umbrele naționalismului epocii. 

Dintre elementele proprii lirice patriotice ale lui 
Eminescu nu trebuie uitată componenţa ei moldovenească ce-şi 
tremură coarda deopotrivă pe căile lexicului cu dese fonetisme 
ale ținuturilor sale natale cát şi pe cele ale folclorului şi istoriei 
locale. E aici un moldovenism moderat, care se învecinează cu 
cel al lui Sadoveanu, liric în proză şi aceasta, legați amândoi, 
prin acelaşi patriotism care izvorând din ţinuturile lor de 
baştină nu devine — nici o clipă — regionalism, ci se înalță la 
nivelul întregului popor. 

Impunătoare în cadrul noutätii eminesciene în raport cu 
evoluţia liricii anterioare, se dovedeşte a fi manifestarea spiri- 
tului satiric al poetului. Precedat de Eliade, dar mai ales de Gr. 
Alexandrescu, Eminescu a întins coarda satirică până la pam- 
fletul artistic, anunțând — într-un fel — paginile virulente de mai 
târziu ale lui T. Arghezi. Şi pe acest tărâm, poetul a depăşit 
calitativ poezia anterioară şi a impus un gen atât de necesar 
combaterii orânduirii timpului său. 

Voim, în sfârşit, să ne oprim, cel puţin cu titlu enun- 
ciativ, asupra hotărâtoarei noutăți a artei eminesciene. Pe acest 
tărâm, de la G. Ibrăileanu la Perpessicius, Tudor Vianu şi G. 
Călinescu, istoria şi critica noastră literară a adus contribuții 
din cele mai înalte, fără să fi epuizat, desigur, problemele. Vom 
sublinia aici doar câteva din izbitoarele inovaţii ale lui 
Eminescu în domeniul formei: măiestria, fără egal, a mânuirii 
nuantate pe numeroase fete şi valori a lexicului popular, 
multiplicarea sensurilor prin contextul propoziției şi frazei, 
unele creaţii lingvistice, rimele rare şi unice, utilizarea 
adecvată, proprie şi strălucită a figurilor de stil, cu un cuvânt 
acea armonie eminesciană despre care s-a vorbit pe larg, dar 
care nu se reduce doar la o simfonie verbală, ci cuprinde 
totdeodată o expresivă unitate de idei şi sentimente. 

Am infatisat aici numai câteva din hotărâtoarele noutăți 
ale poeziei lui Eminescu în raport cu epoca lui — trăsături care 

l-au îndreptățit pe Ibrăileanu să făurească imaginea citată la 
începutul acestor consideraţii. 


Summary 


A contribution of the late prominent comparatist Al. 
DIMA, this study focused on the relations between Eminescu's 
poetry and his predecessors’ and, on the other hand on the 
relations between Eminescu's poetry and the European 
Romanticists” poetry. What is novelty in Eminescu's poetics 
within the evolution of the Romanian poetry is the feeling of 
the spatial and temporal vastity. 


Amita Bhose şi Eminescu 
Dana Iuliana BAZDAGA 


Cu o intuiţie de vocaţie universală, Amita Bhose şi-a 
început aventura eminescologică traducând din opera poetului 
român în limba bengali — limba sa natală. A re-simtit creația 
eminesciană în integralitatea ei într-o comparaţie neîncetată 
cu literatura indiană veche (Veda, Upanişad-ele), cu mari 
poeti indieni (Kalidasa, Rabindrânath Tagore) si cu intelep- 
ciunea tradițională. 

Pentru Amita Bhose, Eminescu este „un kävi indian, un 
gânditor care priveşte viaţa prin prisma filosofiei”. Considera 
influenţa indiană eminesciană nu ca pe una venită din afară, ci 
ca pe o asimilare organică a creației sale. 

În Influenţa indiană asupra gândirii lui Eminescu 
(rezumatul tezei de doctorat), apărută la Universitatea din 
Bucureşti, în 1975, autoarea indiană vorbeşte despre primele 
contacte pe care poetul român le-a avut cu cultura indiană. 
Pentru cunoaşterea limbii sanskrite a tradus, partial, Grama- 
tica abreviată a limbii sanskrite, a lui Franz Bopp, pagini din 
Glosarul comparativ. Buddhismul îi era cunoscut din mai 
multe lucrări, dintre care Introduction à l'histoire du 
Bouddhisme indien, de Eugene Burnouf, apărută în 1876 şi 
citită de Mihai Eminescu în anii 1879-1882. Teoria celor 
douăsprezece cauze, prima predică a lui Buddha la Samath, în 
India, ultimele cuvinte ale lui Buddha, ce înseamnă nirvana, 
psihocosmograma Mandala, nihilismul lui Nagarjuna — 
„moartea succede la viata, viata succede la moarte”, „logica 
iubirii” (pe care vom fi inteles-o si mai profund în zilele 
noastre, în opinia actualului Dalai Lama — Terzin Gyatso) 
erau lucruri „create pentru sine”. Imnuri din Rg-Vedă (X, 
121, X 129) sunt trans-figurate în Scrisoarea 1, în Rugăciu- 
nea unui Dac (nirvana). În Cosmogonie der Inder se vorbeşte 
despre sat (ființă) şi asat (neființă), despre creare şi creație 

(visargana, visrishti, ca ,eliberare”, „emanaţie”), despre srig 
(„a elibera”), kama (,iubire"), manas (,vointá"), prayati 
(energie), purusa („Omul universal”), hiranjagarbha 
(germenele de aur). 

Toate acestea explică si „eminescianitatea” noastră, ca 
un germene de aur în care se cuprinde acea rotație abisală a 
conştiinţei pure de „a fi aceasta” („Acela Tu eşti” — Tat tvam 
asi — cum apare în scrierile upanişadice). Eminescianitatea ne 
apare în prezentarea Amitei Bhose ca un ascetism al ființei 
noastre. Lumea pe care buddhismul, în Burnouf, pentru 
Eminescu, încearcă s-o explice prin teoria celor douăsprezece 
cauze, apare mai încifrată în proiectele de descifrare umană 
(,...mai mult o încifrează cei ce vor a descifra” — se spune în 
Epigonii). Proiectul de descifrare regresivă din Epigonii este 
o formă de descoperire a originii lumii, a adevăratei lumi, a 
celei care eludează mâyă. Aşa explică Amita Bhose modul în 
care viziunea ontologică a lumii devine la Eminescu o voință 
de neant (sub forme diferite: în Rugăciunea unui Dac, 
Luceafărul, Mai am un singur dor, Scrisoarea I). Acest lila al 
mayei este, în fapt, cel pe care îl sfidează Eminescu, conform 
cuvintelor lui Buddha însuşi: ,,Aceea este trecătoare, aceea 
mizeră, aceea e vidă (cunya), aceea fără substanță (anar- 
maka)”. Această inexistentä absolută, acest mod de a nu 
gândi existența Sinelui din punct de vedere temporal îl 
regăsim în Odă în metru antic. 


„Piară-mi ochii tulburători din cale, 
Vino iar în sân, nepăsare sfântă; 

Ca să pot muri liniştit, pe mine 
Mie, redă-mă!” 


Amita Bhose observa influenţa, la nivel umanist, a 
buddhismului asupra unui alt mare poet — Tagore — şi vedea 
această „nepăsare sfântă”, la ambii creatori, ca pe o posibilă 
ieşire din conceptul iluzoriu al Fiintei desemnând „ceea ce se 
află aici”. 

Despre măya acestei realităţi imediate şi pe care 
Eminescu o simte invadându-i spiritul, Amita Bhose vorbeşte 

şi într-un articol, À Possible Source of Inspiration for Venus 
and Madonna. La înrudirea acestei poezii cu La confession 
d'un enfant du siecle s-a gândit Tudor Vianu, care a găsit şi 
asemănarea ei cu romanul Clarisse Marlow a lui Richardson. 
Amita Bhose consideră că, la fel ca în romantismul german 
(Goethe, Herder), ce a avut ca sursă de inspirație lumea 
miturilor şi a originilor în viziunea romantică germană — 
India, la fel Eminescu ar fi situat în India spaţiul mitic al 
acestei poezii („lume ce gândea în basme şi vorbea în 
poezii”). Ar putea fi astfel lumea eposurilor indiene, cea a 
sihăstriilor în mijlocul naturii, unde a crescut Sakuntală, 
eroina lui Kālidāsa, spune Amita Bhose. Însuşi Kalidasa era 
un sclav al acestor mituri străvechi (etimonul dasa e „sclav”, 
Kalidasa fiind „sclavul zeiţei Kali", cu alte cuvinte un veşnic 
stăpânit de Divin). 

Similitudinile despre care Amita Bhose ne vorbeşte în 
acest articol, cele dintre Sakuntala şi Venere şi Madonă, 
prima fiind sursa de inspiraţie a lui Eminescu pentru poemul 
său, sunt accentuate de evoluţia pe care autoarea indiană o 
observă de la Amorul unei marmure şi până la poezia în dis- 
cutie. Amita Bhose susţine că astfel se poate explica modul în 
care frământarea patimilor din Amorul unei marmure s-a 
transformat în calmul iertător din finalul poeziei Venere si 
Madonă. Este vorba aici de un calm specific indian, de 
resemnare şi acceptare a tot ca fiind ceea ce este. 

În studiul pe marginea poemului eminescian amintit, 
Amita Bhose porneşte o analiză prodigioasă, disecând textul 
liric, intuindu-i origini, asemănându-i intenţii (eroina poeziei 
e o bacantä si cea a romanului Geniu pustiu e o „actriță de 
mâna a doua, de la un teatru de mâna a doua”). 

Tema romanului Geniu pustiu şi a poeziei Venere şi 
Madonă îşi are, potrivit credinței Amitei Bhose, paralele în 
Sakuntală. Fermecat de frumuseţea fizică şi puritatea sufle- 
teasca a Sakuntalei, Dusyanta se îndrăgosteşte de ea şi o ia de 
soție. După ce se întoarce la palatul său regal, o uită ca 
urmare a blestemului unui ascet. Când Sakuntală vine la el, 
Dusyanta n-o mai recunoaşte; în schimb, acuzând-o de a-l fi 
înşelat, o obligă să plece. O altă întâmplare magică — regăsi- 

rea unui inel pe care-l dăduse Sakuntalei — îi aduce aminte de 
ea şi regretă toate cele întâmplate. Mai târziu, într-un loc 
aşezat între cer şi pământ, Dusyanta o regăseşte pe Sakuntală 
si-i cere iertare, cele două suflete unindu-se din nou. Aşadar, 
atitudinea schimbătoare a eroului fata de eroină corespunde, 
în linii mari, cu cea a eroilor eminescieni. 

Amita Bhose găseşte finalului neaşteptat şi brusc al 
poeziei o explicație de sorginte indiană. Este o dialectică a 
finalului acestui poem cu aspect dramatic, însă cu o cădere 
subită a acţiunii, pe care autoarea o găseşte tangentialä lite- 
raturii indiene. De pildă, în dramaturgia indiană clasică nu se 
întâmplă ca o piesă să se termine in tragedia neintelesului, a 
neintelegerii. Această restricție a „happy-end”-ului porneşte 
din concepţia indiană optimistă, conform căreia sufletele 
nevinovate nu pot suferi o pedeapsă pentru totdeauna. Împli- 
nirea dorințelor protagoniştilor (phalagama) este o condiţie 
esențială a pieselor indiene clasice. Acesta este rostul ulti- 
mului act al Sakuntalei, unde eroii se întâlnesc pentru a nu se 
mai despărți niciodată. Aşadar, după cerințele dramaturgiei 
indiene, acest final era esențial. Cunoscând filosofia vieţii 
indiene mai profund, Eminescu a adăugat acest epilog, 
justificandu-i — potrivit Amitei Bhose — prin acest final, senti- 
mentele celor două personaje. Fără epilogul scris astfel, 
învinuirea inițială nu ar mai fi avut nici un rost. 

Rabindrânath Tagore a numit poemul lui Kalidasa, 
Sakuntală, Paradisul pierdut şi Paradisul regăsit puse la un 
loc. Acest paradis nu e cel al mitologiei, ci acela al dragostei. 
În concepția indiană eminesciană revelată de Amita Bhose, 
Venere şi Madonă poartă, în esenţă, acelaşi mesaj: mizeria 
vieţii exterioare poate umbri doar pentru o clipă iubirea. După 
ce a căzut vălul maya, visurile seci îşi pierd farmecul iluzoriu 
şi iubirea rămâne nestinsă. Proiectarea aceleiaşi idei există şi 
în Venere şi Madonă, şi în Sakuntala: 


„Plângi, copilă? — C-o privire umedă şi rugătoare 

Poti din nou zdrobi şi fránge apostat-inima mea? 

La picioarele-ti cad şi-ţi caut în ochi negri-adanci ca marea 
Si sărut a tale mâne, şi-i întreb de poti ierta. 

Sterge-ti ochii, nu mai plânge!... A fost crudă-învinuirea, 
A fost crudă şi nedreaptă, fără razem, fără fond, 

Suflete! de-ai fi chiar demon, tu eşti sfântă prin iubire, 
Şi ador pe acest demon cu ochi mari, cu părul blond.” 


şi câteva fragmente similare semantic din Kalidasa, în tradu- 
cerea lui Jones: 


„Dushmanta: .. Then once more she fixed on me, who had 
betrayed her, that celestial face, then bedewed 

with gushing tears; and the bare idea of her 

pain burns me like an envenomed javeline... 

Was it sleep that impaired my memory? 

Was it delusion? Was it an error of my judgement? (...) 

Oh! my best beloved, I have treated thee cruelly, but my 
cruelty is succeeded by the warmest affection, and I implore 
your remembrance and forgiveness." 


Criticul literar indian Prabodhacandra Sen, intr-un 
articol — Kalidasa în ochii lui Rabindra —, extinde o corelație 
intre Kalidasa si Tagore, consideránd cá, datoritá rezultatului 
„îndepărtării lor de viata ideală din trecut, amândoi poeții au 
suferit toată durerea exilului. Aparent, ei erau exilați in con- 
temporaneitate dintr-o epocă ideală din trecut, dar realmente 
exilarea lor a fost din vastitatea şi integritatea eternului şi 
universului în limitele restrânse ale epocii şi ale țării.” Amita 
Bhose merge încă şi mai departe, alăturându-l aici şi pe 
Eminescu, care a trăit într-o epocă anume, însă şi în eter- 
nitate. 

Acest studiu al Amitei Bhose lasă în final o întrebare 
deschisă, cere retoric o explicație la faptul că Eminescu s-a 
gândit spre sfârşitul vieţii sale la crearea unei drame, avându-l 
ca protagonist pe Kalidasa. 

De altfel, referitor la dramaturgia clasică indiană de 
care pomeneam mai sus, Amita Bhose are informaţii venite 
de la originile cele mai pure ale acesteia, din chiar 
Nătyasăstra, vechi tratat indian de artă dramatică, plasat in 
timp în intervalul 200 î.Hr.—200 d.Hr. Avem o prețioasă tra- 

ducere din limba sanskritá a Natyasastrei, realizatá de autoare 
şi apărută la Editura Ştiinţifică din Bucureşti, colecția 
„Bibliotheca Orientalis”, în 1997. Această lucrare a apărut 
postum, autoarea indiană încetând din viata subit la 24 
octombrie 1992, iar demersul acestei monumentale traduceri 
a fost încheiat de discipolul său, Constantin Fägetan. 

Scrisoarea I a lui Eminescu a fost studiată de Amita 
Bhose în diferite articole (Cosmogonia indiană şi Scrisoarea 
I în Caietele Mihai Eminescu, O ipoteză. Cine-i bătrânul 
dascăl din Scrisoarea I în România literară, Viziunea 
cosmogoniei eminesciene în Luceafărul), cât şi în Eminescu 
şi India. Este considerat de autoare unul dintre poemele în 
care Eminescu este adânc preocupat de cosmogonia indiană şi 
în care adaptează o parte a imnului vedic al creatiunii. 
Primele strofe ale Imnului creatiunii, care descriu starea 
Demiurgului dinaintea creaţiei, sunt adoptate în primele 
versuri ale Scrisorii I. „La-nceput, pe când ființă nu era, nici 
neființă” implică, la nivelul vedic analizat de Amita Bhose, 
opoziţia dintre eu şi non-eu, o antiteză care se dezvoltă din 
Absolut prin tapas. Tapas reprezintă o goană, o proiectare a 
ființei în existență, un impuls; prin tapas se dezvăluie fiinţa si 
nefiinta, eul si non-eul. Dorinţa (kama) constituie taina 
existenţei lumii, semnul cunoaşterii de sine (vidya). În cos- 
mogonia eminesciană, atracția forţei creatoare, precum 
observă autoarea, are o imensă putere. Prin ea, întunericul 
etern, aşa cum e descris in ReVeda şi în Chandogyă Upanisad 
se desface şi răsare lumea. Aceasta este legătura dintre ființă 
şi neființă şi e totuna cu dorința sau kama, exprimată de 
Eminescu prin „dor nemărginit”. Poetul a preluat ideea 
măreției Sinelui Individual din Upanisade şi, în armonie cu 
gândirea upanişadică, a folosit-o pentru a exprima infinitatea 
Sinelui Universal. Amita Bhose găseşte posibil, de asemeni, 
faptul că poetul ar fi empatizat cu ideea descompunerii lumii 
din Legile lui Manu şi consideră că pregătirea sa filosofică l-a 
sprijinit să descifreze sensul profund al termenilor indieni pe 
care i-a redat în adânci valenţe semantice în limba română şi 
în creaţia sa. 

Eminescu şi India este opera fundamentală a Amitei 
Bhose în ceea ce priveşte creaţia eminesciană în ansamblul ei. 
În esenţa structurii sale va fi reluată în 2001 în Eminescu, însă 
amănuntele şi parfumul autentic, patima descoperirii indianis- 
mului eminescian le resimtim mai profund în lucrarea apărută 
în 1978 la editura ieşeană. 

Structurată în şapte capitole, Eminescu şi India este o 
analiză a influenței Indiei desfăşurată în mod concentric, în- 
cepând de la implicațiile pe care cultura tradiţională indiană 
le-a avut asupra romantismului european, apoi asupra culturii 
româneşti şi asupra operei eminesciene. Pe tot parcursul 
scrierii găsim asemănări între Eminescu şi doi mari poeţi 
indieni din vechime şi din contemporaneitate (Kalidasa şi 
Rabindranath Tagore). În similitudinile pe care Amita Bhose 
le observă între creaţia lui Tagore şi cea a lui Eminescu, se 
porneşte de la primele poeme ale acestora. În poezia La 
mormântul lui Aron Pumnul, autoarea vede durerea emines- 
ciană ca pe o integrare a tânguirii întregii Bucovine. În 
poeziile lui Tagore, durerea provocată de acest tip de dispa- 
ritie are note mai intime, mai melancolice. Însă la ambii poeti 
se regăseşte ideea că sufletul îşi poate găsi fericirea doar 
eliberat de viaţa pământeană. Conform tradiției, Eminescu îşi 
închipuie că în cer îngerii în cor aşteaptă sufletul celui mort, 
alinându-l în muzica sferelor. Conform concepţiei indiene, 
Tagore îi spune celei moarte: 

„Dacă ai să pleci neapărat, pleacă! Dar lasä-ti durerile cu noi! 
Sterge-ti lacrimile! Iti doresc să găseşti acolo liniştea pe care 
n-ai găsit-o aici!” 

Amita Bhose corelează aceste similarități în conceptul 
„Marii treceri” cu Bhagavad-gită (veritabil „cântec al lui 
Dumnezeu”, precum spune şi titlul sanskrit): 


„Precum un om, lepădând veşmintele învechite, ia altele noi, 
aşa şi cel întrupat, lepădând trupurile învechite, se uneşte cu 
altele noi.” (Bhagavad-gită 11.22. Trad. Sergiu Al-George) 


Paralele între Gită, sfântă pentru indieni, şi poeziile lui 
Mihai Eminescu găseşte autoarea bengaleză şi nu le reven- 

dicá pe toate ca fiind rod al informatiei si interesului poetului 
fatá de cultura indianá, ci ca pe o apropiere spiritualá a 
acestuia cu gândirea indiană. Astfel, ideea trecerii sufletului 
de la viață la nemurire, asemănătoare celei din Gita apare in 
La mormântul lui Aron Pumnul. 


„Geniul mare... se duse-acum pe-a nemuririi cale şi-n urmă-i 
ne-a lăsat!” 


Amita Bhose observă cum, la un nivel mai profund, 
conceperea morții, ca un prag spre nemurire, îi apropie şi îi 
sprijină pe cei doi poeţi să iasă din sfera durerii şi să caute 
fericirea în viata. 

Rolul naturii este la fel de important în creația ambilor 
poeti. Interesantă este similaritatea pe care autoarea indiană o 
remarcă relativ la motivul lunii la Eminescu, Tagore şi 
Kalidasa. Astfel, îl invocă pe Coşbuc, care, în a sa Antologie 
sanskrita spune că „La Calidasa, în Povestea anotimpurilor, 
luna e pomenită de 289 de ori!”, iar „la Eminescu se găsesc 
multe locuri care iti amintesc de Calidasa”, Amita Bhose 
sesizând, de asemeni, rezonanţe între imaginile lunii în lirica 
sanskrită şi poezia eminesciană. 

Cu minutiozitate cercetează autoarea momentele ce au 
făcut să parvină poetului român importante scrieri indiene, 
trecând în revistă aproape toate traducerile din Vede, 
Upanisade, din eposuri, din operele lui Kalidasa, din Pwane 
şi opere filosofice şi religioase, traduceri în limbi europene 
(chiar şi în latină sau greacă), care existau deja în circulaţie în 
epoca lui Eminescu. 

În Eminescu si India ne sunt relevate influenţele bud- 
dhismului asupra operei poetului, dar şi cele ale imnurilor 
vedice sau ale revelatoarelor scrieri upanişadice. Astfel, în 
Rugăciunea unui Dac, Amita Bhose consideră că asistă la 
desfăşurarea conceptului cosmogonic al RgVeda, a filosofiei 
upanişadice privitoare la legătura dintre Sinele Individual şi 
cel Universal (Atman-Brahman): „să simt cá de suflarea-ti 
suflarea mea se curmá", alături de care apare si doctrina 
buddhista a iesirii din samsăra, ciclul cosmic de vieţi, de 

reîncarnări („în stingerea eternă dispar fără de urmă”), poezia 
eminesciană arătând eruditia poetului român în filosofia 
indiană şi marcând o nobilă încercare de a sintetiza ideile 
regăsite în aceasta. 

Constantin Noica afirma că „sărbătoarea eminesciană 
n-a cuprins toată obştea culturală românească, pentru că sunt 
încă foarte puţini cei ce ştiu de ea”. Emil Cioran se întreba, 
subliniind în stilul său unic universalitatea poetului: „Ce a 
căutat pe aici acel pe care şi un Buddha ar putea fi gelos?” 
Amita Bhose a trăit mirarea redescoperirii unui Tagore în 
Eminescu şi beatitudinea (în sensul sanskrit de anânda) 
faptului că, în pofida ideii că sufletul indian nu poate fi 
transplantat într-o altă cultură, Eminescu a făcut mai mult 
decât atât, l-a integrat spiritualității româneşti. Autoarea din 
ținuturile indiene ale Bengalului lui Tagore l-a considerat pe 
„poetul ţării Mioriței drept singurul poet european care a 
făcut India nemuritoare în ţara sa”. 


Amita Bhose and Eminescu 


Amita Bhose, an Indian and, more exactly, a Bengali 
writer, came close to Eminescu's work by learning Romanian 
language. 

Even at first, she felt his writings definitely influenced 
by the same kind of topics and universal thoughts and 
feelings that one may find in ancient Indian culture, literature 
and philosophy. 

In Influenţa indiană asupra gândirii lui Eminescu, 
released in 1975, the author reveals us the first moments 
when the Romanian writer „met” the Indian culture. 

An entire study is created on A possible Source of 
Inspiration for Venus and Madonna, in 1975 and it is a 
detailed analysis of this poem and a seeking for the real 
origins, such as Kalidasa's Sakuntala. 

Eminescu şi India is Amita Bhose's most important 
work concerning Eminescu's poetry and not only. Here the 

author sees his poems or even novels, short stories as a 
gradual „addiction? to Indian culture. This means a 
similitude, a coincidence at first between two different kinds 
of spirituality and stressed then by information. The 
influences of Buddhism, the resemblances with Tagore's 
writings, the profound meanings of the Upanishades, Amita 
Bhose finds all these in Eminescu's work. 

The most important fact in the manner in which the 
Bengali author interprets Eminescu's writings is that she can 
easily see the most sensitive truth about the Romanian poet: 
his universality. 

„What someone would possibly look for in this area 
when he could make even a Buddha feel jealous?" (Buddha 
kaise na jale). This is how Emil Cioran underlined the 
universal meaning of this poet. Amita Bhose saw Eminescu 
as „the only European poet who made India become immortal 
in his own country." 

Câteva aspecte ale spiritualităţii erosului 
eminescian 


Leonida MANIU 


Similitudinile frapante care, în câteva rânduri, stăruie 
în subconştientul lui Eminescu, între reprezentarea artistică a 
Genezei şi cea a modului în care puterea închipuirii sale 
rumpe un chip drag din noianul amintirilor sau al vremuirii, 
întregesc gândul poetului despre iubire şi femeie. 

În linii mari, imaginea precosmicului eminescian este 
aproape întotdeauna aceea a unei mase nediferentiate şi 
învăluite în neguri, care se află în chip indubitabil în afara 
timpului şi a spațiului, cu toate că şi unul şi celălalt sunt 
cuprinse în interiorul său în mod virtual. Preaplinul unei 
asemenea nesfârşiri, care stă pătrunsă de sine însăşi, este 
despicat, în virtutea legilor sale imanente, de fulgerul unui 
dor nemărginit şi transformat într-un fel de izvor din care 
tasnesc în lumină toate alcătuirile universului: 


Dar deodat-un punct se mişcă... cel dintâi şi singur. Iatá-l 
Cum din chaos face mumă, iară el devine Tatăl... 
Punctu-acela de mişcare, mult mai slab ca boaba spumii, 
E stăpânul fără margini peste marginile lumii... 
De-atunci negura eternă se desface în fâşii, 

De atunci răsare lumea, luna, soare şi stihii... 

De atunci şi până astăzi colonii de lumi pierdute 

Vin din sure văi de chaos pe cărări necunoscute 

Și în roiuri luminoase izvorând din infinit, 

Sunt atrase în viata de un dor nemarginit. 


Altădată, evocând începuturile creaţiei, Sarmis are vizi- 
unea naşterii marelui zeu al dacilor, Zamolxe, din indefinitul 
aceloraşi neguri primordiale: 

Cu glasul lui ce sună adânc, ca de aramă 
EI noaptea cea eternă din evii-i o recheamă, 
Arată cum din neguri cu umeri ca de munte 
Zamolxe, zeul vecinic, ridică a sa frunte... 


In mod identic, ostoirea plângerii acelora care fac 
umbră... pământului nu este realizabilă decât după ivirea din 
neguri a chipului adorat al Fecioarei Maria: 


Ascultă-a noastre plângeri, 

Regină peste îngeri, 

Din neguri te arată 

Lumină dulce, clară, 

O, Maică preacurată 

Si pururea fecioară, 
Marie! 


În esenţă, punând alături textele de mai sus, se poate 
constata că, indiferent de conținutul imaginilor, există un 
mecanism identic al închipuirii de a-şi reprezenta naşterea 
unor astri ori a unor figuri sacre printr-o desfacere sau des- 
prindere a acestora din neguri. Însă întotdeauna la Eminescu, 
negurile învăluie o entitate în care dospeşte magma tuturor 
posibilităţilor, încât nu este nimic surprinzător dacă Maria, 
mama lui lisus, răsare la fel ca Zamolxe, zeul păgân. Ei vin 
deopotrivă din acelaşi imperiu al absolutului, răspândind 
mireasma lui şi sădind nostalgia după el. 

În acelaşi timp însă, ieşirea din absolut se transformă, 
în toate exemplele citate, într-o geneză ale cărei caracteristici 
esenţiale rămân puritatea şi sfintenia ca premize ale perfec- 
tiunii. Strădania omului evlavios de a-şi apropia atari însuşiri, 
de-a lungul unei vieți exemplare, se confundă aproape totdea- 
una cu dorința sa de a se întoarce in plenitudinea patriei 
pierdute. Prin mijloace multiple şi plecând din puncte de 
vedere diferite — scrie Mircea Eliade — omul religios se stră- 
duieşte mereu să se regenereze, să se reinnoiascd, reinte- 
grându-se periodic perfecțiunii începuturilor, adică regăsind 

sursa primară a Vieţii, când Viaţa, ca orice Creaţie era încă 
sacră pentru că de abia iesise din mâinile Creatorului. 

Într-un asemenea context, utilizarea, în câteva situații, 
a aceluiaşi tipar al imaginarului şi cu prilejul dorinţei sale de 
a se desprinde din neguri şi de a reţine imaginea iubitei este 
grea de semnificații, întrucât numai într-o astfel de structură 
mentală devine cu putință încercarea gândului poetic de a o 
scoate Din valurile vremii: 


Cum oare din noianul de neguri să te rump, 
Să te ridic la pieptu-mi, iubite înger scump, 


Alteori însă, când sufletul poetului îndrăgostit se umple 
de pace şi de evlavie, puterea închipuirii pare a fi pe punctul de 
a da consistență materială nalucirii: 


Când însuşi glasul gândurilor tace, 
Mă-ngână cântul unei dulci evlavii — 
Atunci te chem; chemarea-mi asculta-vei? 
Din neguri reci plutind te vei desface? 
Cobori încet... aproape, mai aproape, 
T-apleacă iar zâmbind peste-a mea faţă, 
A ta iubire c-un suspin arat-o, 


Asemenea performanţe nu mai realizase decât incan- 
descenta idealismului magic al lui Novalis, care, după ce 
prefăcuse în pulberi movila de pământ sub care dormea Sofia, 
făcea să se înalțe, prin norii ei de praf, chipul transfigurat al 
acesteia. Forte imateriale distincte, dar la fel de puternice, 
spiritul la poetul german, dorul cel atáta de-adánc şi-atât de 
sfânt la Eminescu, transformă realitatea în sensul dorinței 
spre a determina, în cele din urmă, producerea unui efect 
vizionar identic, întâlnirea cu iubita. 

Însă pentru că starea de graţie a începuturilor, când 
unul erau toate şi totul era una, nu mai poate fi înfăptuită 


! Mircea Eliade, Eseuri, Bucureşti, Editura Ştiinţifică, 1991, p. 212. 

într-o lume atât de diferențiată şi cu graniţe atât de rigide între 
elementele ce o compun, umbra se reîntoarce acolo de unde a 
venit, adică în absolut. Farmecul dureros al iubirii emines- 
ciene apare în asemenea circumstanţe care se ivesc la hotarul 
posibilului cu imposibilul, şi se fortifică continuu pe temeliile 
iraționale ale simtirii întru dor: 


Dar vai, un chip aievea nu eşti, astfel de treci, 
Si umbra ta se pierde în negurile reci, 


Astfel, datorită aceluiaşi tipar al imaginarului, care 
determină o construcție similară a unor imagini cu conţinut 
diferit, acţiunea valorilor de sugestie impune transferarea 
însuşirilor genezei cosmice asupra genezei propulsată de 
iubire. În felul acesta, iubita se învăluie în puritatea şi în 
sfintenia de la începutul lumii. La drept vorbind însă, cauza 
reală a tuturor acestor alunecări de semnificaţii trebuie cău- 
tată în starea afectivă a poetului care în asemenea clipe 
devine purtătoarea unor nelimitate energii spirituale, îndea- 
juns de puternice ca să intervină în ordinea cosmică, aidoma 
dorului care o animă: 


Dându-mi din ochiul tău senin 
O rază dinadins. 

În calea timpilor ce vin 

O stea s-ar fi aprins; 


Abordând aceeaşi temă a iubirii, din perspectiva res- 
trânsä a conţinutului psihologic al expresiei poetice, 
Ibrăileanu vorbea despre înfăţişarea teribilă a amorului — 
pasiune, caracterul lui elementar, ceea ce are el refractar 
culturii şi civilizaţiei —, a amorului sexual, identic sie însuşi 
de-a lungul vremii, din caverne până azi”. Cu amplificările de 
rigoare, Călinescu reia ideea elementaritáfii... adânci a senti- 
mentului de dragoste eminescian, în sensul că indrágostitii nu 
fac şi nu simt nimic care să nu se bizuie pe funcţia sexuală, şi 


2 G. Ibrăileanu, Studii literare, Iaşi, Editura Junimea, 1986, p. 212. 

ajungea la concluzia cá tocmai datoritá acestui aspect, poetul 
e atât de iubit si înțeles de toti". 

Observaţii de această natură care se întemeiază cu 
precădere pe supralicitarea reflexului biologic al sentimen- 
tului de iubire în conştiinţa îndrăgostitului, eludează uriaşul 
proces de sublimare a materialului de viață în momentul 
creaţiei. Or, tocmai aici se află una din cheile problemei, căci 
detaşarea şi retrăirea prin contemplatie a ceea ce a fost, 
adaugă sentimentului o inefabilă aură de nepământesc. Până 
la urmă însă, după nesfârşite ocoluri şi ezitări, Călinescu era 
nevoit, prin chiar logica demersului său critic, să recunoască 
o asemenea dimensiune: Parfumul acesta pasional devine 
atât de puternic, se urcă către sfârşitul poeziei într-o volută 
aşa de groasă, încât transcende pe nesimţite cântecul de 
lume, sublimându-se într-un simt universal de sfințenie a 
dragostei”. 

Paralel cu aceste explicaţii ale profundei religiozităţi” a 
erosului eminescian, încercarea noastră a deschis o perspec- 
tivă din adâncime asupra aceluiaşi aspect, relevând existența 
unor structuri” de sacralitate ale imaginarului său, care, graţie 
unui inerent dinamism transformator” al acestora, conferă 
conţinutului lor atributul sfinteniei. În acelaşi timp, departe de 
a minimaliza contribuţiile referitoare la instinctul e/ementar şi 
sănătos, ca şi la infátisárile demonice sau postromantice" ale 
iubirii eminesciene, ea nu face decât să pună în relief dintr-un 
unghi inedit complexitatea sentimentului său de dragoste, 


re Călinescu, Opera lui Mihai Eminescu, București, Editura Minerva 
(B.P.T.), 1985, vol. III, p. 246. 

* Idem, p. 253. 

? Idem, p. 245. 

^ Imaginea genezei ca izvorâre are, ín sfera esteticului, efecte artistice si- 
milare, graţie valorilor de sugestie pe care le generează. Astfel, chemarea 
iubitei în sânul naturii, la izvoare, este suprema invitație pe care poetul i-o 
adresează acesteia de a accepta, alături de el, întoarcerea sau integrarea 
în frumusețea şi puritatea inițială a lumii. 

7 Gilbert Durand, Structurile antropologice ale imaginarului, Bucureşti, 
Editura Univers, 1977, p. 76. 

s Edgar Papu, Poezia lui Eminescu, Bucureşti, Editura Minerva, 1971, p. 
88. 

acea constantă şi tensionată convietuire a rădăcinilor biolo- 
gice cu cele spirituale ale acestuia, şi să arunce o lumină 
edificatoare asupra adâncimilor sufleteşti din care izvorăsc 
însuşirile de puritate şi de sfinţenie ale lui. 


Summary 


The author of the above study identifies some struc- 
tures of Eminescu's imaginary, correlated with some major 
religious aspects, which gives his love poetry a very special 
dimension. 


Un drum al lui Mihail Eminoviciu de-a 
lungul eroticii feminine 


Livia IACOB 


Cum profunzimea şi seriozitatea sunt doar îndepărtate 
verişoare, iară nu surori siameze, vom încerca să relevăm, în 
cele ce urmează, semnificaţiile unui text marginal(-izat) al 
liricii eminesciene, foarte rar adus în discuţie când vine vorba 
despre „erotica feminină” şi niciodată recitat, după ştiinţa 
noastră, în vreun decor cu lumânări. 

Din Berlin la Potsdam e o poezie „din străinătate”, mai 
putin marcată de nostalgia tärisoarei. Textul, „important cu 
caracter biografic” (D. Vatamaniuc, Note la ediția Mihai 
Eminescu, Opere, Editura Academiei), pare să ofere argu- 
mente specialiştilor în plasarea lui Eminescu în fruntea 
oamenilor de ştiinţă din cele mai variate domenii. Stim doar 
(şi împreună cu noi ştie, de pildă, Mihai Ungheanu) despre 
stiintificele preocupări ale biologului nepereche din timpul 
studenţiei, când — nu-i aşa? — el umplea caiete întregi cu teorii 
„originale”, cu inovaţii care au dus la propăşirea medicinii, 
hoteste preluate de Pasteur, Freud şi alţii. Si iată că însuşi 
poetul îşi mărturiseşte, în textul ce-l analizăm, aplecarea spre 
disciplina de maximă importanță a anatomiei, nedându-se 
înapoi nici chiar de la un studiu de caz. Cu toată neseriozi- 
tatea ei, „poezeaua” de faţă ar trebui mai des invocată pentru 
a se atesta cultura multilaterală a „omului deplin”. 

Cu toții ne-am săturat, desigur, de astfel de sintagme, 
de prejudecăţi, de fanatisme, şi introducerea aceasta tocmai 
spre arătarea puerilitatii lor a tins. lar de-acum, fideli atât 
spiritului jucăuş eminescian, cât şi dictonului lui R. Barthes 
cum că analiza scriiturii tot scriitură se cheamă, să purcedem 
la intentionatul nostru comentariu al „eroticii feminine” din 
prezentul text. 

Se deschide, iată, poezia cu un drum, laitmotiv al 
întregii opere a botosäneanului nostru. ÎL avem si aici, ca şi în 
Luceafărul, Pe lângă plopii fără sot... şi alte cele. E altfel, 
într-adevăr, însă, dacă ne gândim bine, nici lui Coşbuc nu-i 
putem nega motivul drumului în /arna pe uliţă. Nu toate 
drumurile sunt cu „un cer de stele dedesubt”; acesta are, 
dedesubt, traverse. Şi este parcurs alături de o blondă, într-un 
„vagon de-a trie”. Asta nu-l face mai puţin important, mai 
putin plin de semnificaţii. Nu trebuie să fii Freud, Bataille sau 
Luca Pitu ca să-ţi dai seama că drumul mere pe panta 
alunecoasă a erotismului, fiind, în ciuda statutului social 
inferior al vehiculului, o alegorie de lux, preluată de aici (am 
putea paria) şi de Mircea Dinescu, cel ce aseamănă femeia cu 
„O haltă din cărămidă roşie/ în care trenul intră aproape 
senzual”. 

Călătoria de la Berlin la Potsdam pare să devină 
secundară, adevăratul voiagiu desfăşurându-se în interiorul 
vagonului, pe semnificativele detalii anatomice ale „blondei 
Milly” (blondă ca toate idealele, cum se decretează in 
Sărmanul Dionis). „Ochii albaştri”, „buzele roşii” şi, pardon!, 
„piciorul de pisicutá" împiedica-vor pe melancolicul nostru 
peisagist de a se uita pe fereastră. O fericită cedare, un semi- 
abandon în fata frumuseții fruste. 

Semiabandon, am spus fiindcă nici acum nu scapă de 
„Pacatul ista di culturi” (cum ar fi spus amicul povestitor). 
Poetul nu se poate bucura pur şi simplu de mândretea de fată 
care-l însoţeşte. Pare că-i este întreruptă călătoria de tot felul 
de controlori: Brahma, Darwin. E ironic poetul nostru şi le va 
întinde epicureicile sale bilete. Poate merge înalta cultură şi 
cu trenul. Se poate mulțumi „tata Brahma” şi cu jertfa 
,Julelei". Mai ales când avem perspectiva, dar numai atât a 
unei alte jertfe. Căci de erotica feminină ne ocupăm noi, şi tot 
de ea se ocupa şi studentul berlinez, repede făcătoriu de core- 
latie între teoria evoluționistă şi membrele aşa-zis inferioare 
ale companioanei sale. 

Materializare a nobilului sentiment de dragoste, de ce 
n-ar fi etern femininul, ba chiar şi efemer femininul generator 
al unui alt fel de lectură a realităţii şi a culturii? 

Călătoria alături de o femeie va modifica, măcar 
superficial, spațiul traversat (proporțional cu transgresiunea 
erotică, după G. Bataille). Iar cealaltă insotitoare, cultura, nu 
mai puţin dragă, se va plia, flexibilitatea ei fiind absolut 
necesară într-un vagon „de-a trie”, mai ales alături de un 
cuplu de îndrăgostiți. Se va înghesui morocănosul Arthur 
(notă: superbă, uriaşă rima „balaur/Schopenhauer”) între 
.sipul cu Kummel” şi trupul voluptuos-ademenitor al lui 
Milly. Şi-i va plăcea bătrânului, nu vom avea o infruntare 
între cultură şi erotică; aici, în tren, nu e cazul. 

„Ironie îndrăgostită, întotdeauna mediatoare între 
tragedie şi uşurinţă!” va clama Jankelevitch. Ironia si auto- 
ironia sunt evidente în poezia lui Eminescu, dar au ca efect, 
dacă-i dăm crezare aceluiaşi filozof, o reconstruire a eului, 
nicidecum o acceptare a înfrângerii. Drumul trebuie parcurs 
oricum, iar adaptarea la condițiile sale îl poate face mai 
plăcut. De-a lungul „eroticii feminine”, până la satira din 
Scrisori şi metafizica din Luceafărul Eminescu va fi impre- 
sionat şi de farmecele unei oarecare Milly. Nu ne pronuntäm 
în privinţa importanței biografice de care pomeneşte D. 
Vatamaniuc. Dar pe parcursul lecturii din Opera poetică a lui 
Mihai Eminescu Din Berlin la Potsdam e o staţie foarte 
plăcută. 


Eminescu — modernitatea cronicilor teatrale 
Sorin MOCANU 


Este cunoscută (deşi nu întotdeauna recunoscută) viziu- 
nea modernă pe care a avut-o Caragiale asupra artei teatrale. 
Prin aceasta se înţelege rezolvarea vechii probleme a canto- 
nării artei dramatice în domeniul literaturii. Primul dramaturg 
şi teoretician care fixează în cadre moderne teatrul, desprin- 
zându-l de sub aripa protectoare a literaturii este — aşa cum 
demonstrează I. Constantinescu într-un convingător şi extrem 
de avizat studiu (Caragiale şi începuturile teatrului european 
modern) —, Caragiale. Cu aproape jumătate de secol înaintea 
celui considerat în toate dicționarele drept reformator şi 
întemeietor al teatrului modern — Antonin Artaud (1938) —, 
Caragiale a formulat şi mai ales a susţinut prin piesele sale 
teoria independenței artei teatrale ca o artă tot aşa de diferită 
de literatură pe cât este arhitectura (în articolul Oare teatrul 
este literatură?) (1897). Dar dacă I. L. Caragiale a fost un om 
de teatru complet „aproape acea excepție imposibilă dorită de 
Gordon Craig: autor, regizor, interpret, «desenator», teoreti- 
cian, cronicar dramatic, director de trupă etc.”!, a mai existat 
cineva implicat în arta teatrală românească, într-un mod 
desigur secundar fata de cel mai sus pomenit, dar ale cărui 
cronici teatrale, putin numeroase (49 de cronici şi notițe între 
ianuarie 1870-mai 1883), surprind aceleaşi probleme ale 
teatrului românesc. Este vorba de activitatea de critic teatral a 
lui M. Eminescu. Aşa cum se va vedea mai jos, Eminescu 
realizează o critică constructivă care nu se opune în nici o 
privinţă teoriilor lui Caragiale despre modernizarea teatrului. 

Chiar daca ,,notitele" teatrale ocupă un plan secund fata 
de articolele politice, seriozitatea cu care îşi tratează Eminescu 


! Constantinescu, I., Caragiale şi începuturile teatrului european modern, 
p. 312 

indatorinle de cronicar dramatic apare evidentá in notita 
asupra piesei Viaţa vagabondă (noiembrie 1876): „Despre 
succesul piesei ne rezervăm de a vorbi altă dată, nepu- 
tându-ne forma o părere definitivă, după o singură reprezen- 
tatie”. Şi aceasta pentru că Eminescu este departe de acea 
categorie a oamenilor de teatru corupți, ce formează cu actorii 
o singură familie, atât de dur criticată de Caragiale în Critica 
teatrală şi presa noastră. Datoria criticului este de a semnala 
imperfectiunile şi a recomanda eliminarea lor, chiar împotriva 
opiniei publice. 

Încercarea de a arăta modernitatea viziunii teatrale a lui 
Eminescu — privită diacronic — pare a fi minată chiar de 
primul lui studiu Repertoriul nostru teatral (1870), în care 
esteticul pare să ocupe un loc secundar: „numai aceea voim, 
ca piesele de nu vor avea valoare estetică mare, cea etică însă 
să fie absolută. Ni place nouă şi gluma mai bruscă, numai ea 
să fie morală, să nu fie croită pe spetele a ce e bun. Ni place 
nouă şi caracterul vulgar, numai corupt să nu fie; onest, drept 
şi bun ca litera evangheliei (...) Sînt bine veniţi autorii aceia, 
cari chiar cu talent mai neînsemnat isi dau o silintá onestă de 
a scrie solid şi sănătos fără jignirea moralei şi a cuviintei...” 
Dincolo de absurdul declarației: „caracter vulgar bun şi drept 
ca litera evangheliei”, acest pasaj îndeplineşte perfect condi- 
tia cerută de H. G. Gadamer: „este interpretabil numai ceea ce 
nu are sens stabil, fiind deci lipsit de precizie”. Afirmația lui 
Eminescu, făcută la doar 20 de ani, trebuie situată în con- 
textul lipsei unui repertoriu şi deci într-un moment în care 
orice creație este mai bună decât nimic. Dar acest orice 
trebuie să aibă măcar o valoare morală care să suplinească 
eventuala lipsă a valorii estetice, pe fondul lipsei unui public 
avizat, „antrenat”. „În orice caz autorul trebuie să scrie pentru 
publicul ce-l are; — deşi nu zic, şi încă cu tot dinadinsul nu voi 
să zic, ca el să se coboare până la publicul lui.” Un public 
neuzat, „necorupt” este un avantaj pentru perioada de început 
a Teatrului national pentru că el poate fi „dedat cu creatiunile 
geniilor poternice, cu simteminte mari, nobile, frumoase”. 


? Gadamer, Hans-Georg, Actualitatea frumosului, p. 8. 

Problema unui public eterogen, incapabil să recunoască 
valoarea estetică l-a urmărit şi pe Caragiale (Publicul 
teatrului national 1900): „se găsesc (actorii n.n.) în fata unui 
public aşa de amestecat, aşa de lipsit de unitatea de cultură, 
de tradiție şi de concepţie, încât îi e aproape imposibil să-i 
afle acestui public o coardă comună (...) care n-are deocam- 
dată altă unitate decât doar numele de public românesc.” În 
orice caz, Eminescu îşi va corecta ulterior afirmaţia — în 
direcția esteticii kantiene — dând întâietate esteticului şi 
vorbind, în spiritul celui de al treilea moment al judecăților de 
gust — după relaţia scopurilor considerate în cadrul lor — 
despre finalitatea fără scop a frumosului: „Zicând într-un 
număr trecut că drama trebuie să fie morală ca litera evan- 
gheliului cu asta n-am zis doar cumcă ea să devină mijlocul 
religiunei, pentru a ajunge la un scop oarecare. Arta nu se 
poate degrada până la mijloc, ea şi-e sie însăşi scop. Scopul 
artei e artea, frumosul. Creatiunile artistice cari sînt mijloc 
numai pentru un scop care nu e amanent artei se numesc 
tendentioase." (Strángerea literaturii noastre populare 2257). 
Prin urmare chiar şi cele tendentioase sunt creaţii artistice. 
Dilema: artă — mijloc şi artă — scop este tranşată de Caragiale: 
este artă ceea ce este opera unui talent. Autonomia fru- 
mosului apare la Eminescu gi în articolul Nafionalii si 
cosmopolitii atunci când afirmă că poezii urâte — scrise fara 
talent —, nu devin frumoase doar pentru că sunt naţionale. 

Dar valoarea, din perspectiva modernităţii cronicilor 
eminesciene, nu stă în autonomia esteticului, ci în autonomia 
teatrului ca artă complexă, diferită de literatură. Pentru prima 
dată în critica teatrală românească, un critic este interesat nu 
de ceea ce se spune pe scenă, ci de cum se spune. Probabil 
cea mai scurtă cronică este cea din 1881 la piesa Marion 
Delorme a lui Hugo. Şi asta pentru că actorii nu au jucat: 
„Actorii şi-au recitat bine rolurile. Dar atâta tot. Victor Hugo 
desigur nu şi-ar fi recunoscut pe nici unul din personajele 
sale”. Precum Caragiale mai târziu, Eminescu face diferenţa 
între literatură şi teatru. lar pe scenă ceea ce contează este 
interpretarea, textul fiind într-un plan secund, ca mijloc, ală- 
turi de mimică, dans sau muzică. În cronica Teatrul francez 

(1882) interesul criticului este captat de jocul trupei franceze, 
titlul vodevilului — La Rousotte — apărând abia in a doua 
jumătate a textului. „Jocul lor e natural, caracterele cu grijă 
studiate şi libere de exagerare sau de parodie; nimic falş, 
nimic greoi nu întunecă unitatea sigură şi deplină cu care se 
reprezintă scrierile dramatice. Aceste scrieri pot fi uneori 
neînsemnate din punct de vedere literar, ceea ce le ridică 
întotdeauna şi le face plăcute este modul de interpretare al 
artistului dramatic.” O situaţie similară se întâlneşte şi în cro- 
nica Teatrul evreesc (1876), prima cronică asupra unei repre- 
zentatii a acestui teatru şi în care se elogiază jocul actoricesc: 
„Despre piese avem puţine de zis — ele nu prezintă vr-un mare 
interes dramatic, dar jocul actorilor a fost excelent”. 

În lipsa unei separatii nete între teatru şi literatură ca 
două forme diferite de artă ar fi imposibil de înţeles cum o 
piesă neînsemnată ca valoare a textului şi în plus rău tradusă 
aşa cum era Moștenitorii lui Adolphe Bellot şi Edmond 
Villetard s-a menţinut în repertoriu doar prin valoarea jocului 
actorilor (Millo). În mod evident, pentru un succes deplin este 
nevoie şi de un text bun şi de o interpretare bună, dar este un 
succes şi o interpretare foarte bună a unui text mediocru fata 
de un joc rău al unor texte valoroase. Chiar dacă la Caragiale 
această idee ce tine de conceptul modern al reteatralizării 
teatrului este afirmată tranşant „Teatrul în care actorii joacă 
bine, — acela este adevărat teatru, iar nu acela în care se joacă 
piese bune” (Ceva despre teatru), fondul este acelaşi ca şi în 
cazul lui Eminescu „Câte piese nu datoresc succesul lor — nu 
valorii interne — ci jocului bine meditat al actorilor!” (Revista 
teatrală: Revizorul general). 

În privinţa interpretării pe scenă, Eminescu se pronunță 
în două cronici împotriva naturalismului. Astfel, în farsa 
Pantalonul roşu, interpretarea personajului feminin lasă de 
dorit: „Poate că... arareori, nu-i vorbă... coloarea ce o dă 
caracterelor e prea vie, prea bătătoare la ochi, prea copiată de 
pe natură. Şi acesta este un defect, căci nu tot ce-i natural, e 
şi frumos”. Într-o altă cronică, Cersetoarea, un machiaj exa- 
gerat al personajului feminin este pretext pentru o replică 
asemănătoare în fond dar mult mai acidă în formă: „Nu tot 

astfel d-na Stavrescu. D-niaei a vrut să deie relief acestui non 
sens dramatic, să iasă din cadru afară prin jocul său de scenă, 
au jucat deci cu atâta barbară cruditate, mai ales ca oarbă, cu 
grimarea de om mort, cu ochii adánciti şi vineti în cap, încât, 
nu inima, — stomahul ni s-a întors la această privelişte. Pentru 
D-zeu! Nu tot ce e natural e frumos. Aceasta trebuie să fie 
regula de aur a tuturor artiştilor, fie ei poeti, fie pictori, fie 
muzicanți, fie actori.” Reacţia excesiv de fizică a cronicarului 
se explică prin gravitatea greşelii surprinse. Jocul naturalist al 
actriței Stavrescu are ca scop accentuarea prezenţei indivi- 
duale (justificată de orgoliul feminin) în detrimentul ansam- 
blului de actori. Greşeala este mare şi e sanctionatä în con- 
secintä. Teatrul este o artă care are în serviciul său toate 
celelalte arte, fără să le acorde egalitatea cu el. Arta teatrală 
este supremaţia întregului asupra părților. Jocul actorilor 
trebuie să fie şi el egal, iar aceasta nu înseamnă că toate 
rolurile sunt la fel, ci cá toti actorii trebuie să joace la fel, 
adică bine pentru a se obține o reprezentare frumoasă. „O 
piesă de teatru e esteticeşte un întreg ca şi un tablou, sau o 
simfonie. Fie tabloul cât de frumos, dacă o figură din el va fi 
caricată, impresia totală se nimiceste; fie simfonia cît de 
frumos executată, dacă în mijlocul executiunei un străin ar 
pune instrumentul la gură ş-ar începe-a târläi fără înţeles, 
impresia simfoniei întregi s-ar şterge într-o clipă” (Revista 
teatrală: Moartea lui Petru cel Mare 1877) — în cazul de fata, 
figurantul D. Popovici îi distruge publicului iluzia verosimili- 
tátii. Ideea i se pare atât de importantă, încât Eminescu o va 
relua într-o formă aproape neschimbată peste un an: „Esteti- 
ceşte o piesă e totdeauna un întreg, ca şi un tablou, ca şi o 
statuă. Un tablou, în care o singură figură e excelentă, foarte 
excelentă chiar, iar celelalte caricate, e un tablou rău” (Millo 
în Bucureşti 1878). 

Nu dorim să facem din Eminescu un modern cu orice 
pret. În ceea ce priveşte susţinerea personajelor, Eminescu va 
cere din partea actorului trăirea rolului, nu recrearea lui prin 
luciditate. Se acordă credit imitatiei, dar nu o imitație brutală: 
„totuşi nu credem, că reprezentarea crudă şi realistă a slăbi- 
ciunilor trupesti este menirea artei dramatice” (Cersetoarea). 

Importantá în practica dramatică este crearea verosimilitátii în 
sensul că spectatorul trebuie să aibă bucuria recunoaşterii, să 
vadă în reprezentant ceea ce este reprezentat (Hans-Georg 
Gadamer, Artă şi imitație), crezând în realitatea reprezentării. 
Gadamer vedea această recunoaştere nu ca pe o revedere a 
unui lucru deja cunoscut fără să ne dăm seama că acel lucru 
era cunoscut, ci ca o cunoaştere a ceva drept ceva văzut o 
dată. Nu este o amintire, ci un act de cunoaştere căci lucrul 
recunoscut se desprinde de circumstanţe devenind esenţial. 
De aici bucuria recunoaşterii şi plăcerea spectatorului — de 
comedie sau tragedie — care este în situația unei mai bune 
cunoaşteri de sine şi a unei familiarizări cu lumea. De aceea 
este atât de important talentul tuturor celor ce apar pe scenă: 
„Actorii identificându-se cu rolurile lor, au produs în public 
acel efect, pe care fiziologul îl priveşte ca o adevărată minune 
a naturii omeneşti, dar pe care numai simtemintul adevărat, 
nu afectatia îl poate produce. Este în taina construcției 
sistemului nervos omenesc de a reproduce în mii de oameni 
simtemintele, ce se petrec într-adevăr în unul singur şi dacă 
succesul piesei a fost deplin, se poate conchide cu siguranţă 
că actorii s-au identificat în rolurile lor, s-au simţit a fi aevea, 
ceea ce autorul piesei prescria să fie” (Orfelinele 1876). Este 
evident că în lipsa unei convenţii între spectator şi regizor, 
acesta din urmă trebuie să depună eforturi pentru a-l face pe 
spectator să-şi folosească sentimentul, nu raţiunea. E nevoie 
de mult mai mult decât un text dramatic bun pentru a-l face 
pe spectator să creadă ceea ce vede, e nevoie de o conver- 
gentä a artelor pe scenă, e nevoie de forme, gesturi, culoare, 
zgomot. De aici atenția acordată de Eminescu machiajului, 
decorurilor, costumelor si muzicii: 

„Asupra artiştilor nu este asemenea nimic de zis în 
privirea jocului, dar în privirea imbrácámintii s-a observat cá 
D. Manolescu în rolul de prim amorez ar fi trebuit să aibă o 
toaletă mai... căutată.” (Orfelinele 1876) 

„Când vine la horă, impopotonatá ca o brezae, se vede 
şi mai mult c-a venit să joace din îndărătnicie şi tocmai 
stângăcia cu care s-a gătit, arată că nu-şi dă seama de ce se 
gătesc oamenii.” (Urâta satului 1877) 

,Costumele erau splendide, iar decorurile de căpetenie 
care au servit întâi la reprezentarea «Curşii lui Neagoe Vodă 
Basarab» sunt, precum se ştie, executate sub îngrijirea artis- 
tică a d-lui Odobescu (...) Ele sînt splendide.” (Despor-Vodă 
1879) 

„Ce are a face Ruy-Blas cu această făptură atât de mlă- 
dioasă şi oarecum fragedă? Când intră în scenă, Manolescu 
ne face impresia unui băiat, care voieşte să poarte sarcina 
titanilor şi îl vedem parcă strivindu-se sub greutatea, pe care o 
poartă. 

E prea tânăr Manolescu pentru rolul unui om, care 
după ce a vânturat tara, se pune să reîntemeieze o împărăție 
surpată. S-ar putea face mai bătrân, dar vocea îl vinde; în 
zadar pune mustata groasă, că tot flăcăiandru rămâne. 
Aceasta nu e vina lui, e însă un lucru, pe care nu trebuie să-l 
trecem cu vederea, când judecăm despre efectul şi valoarea 
jocului. Jocul fie cît de frumos, dacă nu e tocmai potrivit, 
multora le pare greşit.” (Ruy-Blas 1878) 

„Ca observaţie finală adăugăm, că bucăţile de muzică 
la sfârşitul Visului Dochiei erau frumoase, numai nu eroice. 
Cântecul soldatului era sentimental, corul cu mult sopran, 
numai pe la capăt am auzit câteva acorduri mai adânci, de 
caracter religios. 

Rele sau bune, ca text, cântecele de la urmă cereau 
avânt eroic, care putea culmina apoi în acorduri religioase. 
Dar avântul a lipsit, ceea ce însă nu ne opreşte de a recu- 
noaşte pe deplin frumuseţea muzicei, deşi caracterul ei nu era 
propriu scenei în cestiune.” (Ostenii noştri 1877) 

În sfârşit, cronicile lui Eminescu s-au oprit şi asupra 
dictiei actorilor şi a echilibrului dintre tonul unui actor cu al 
celorlalți si al tuturor cu spațiul fizic al teatrului. În cronica la 
Caterina a Il-a se dedică un spaţiu întins prezentării, pe un 
ton didactic, a accentului logic şi etic: „Vom spune numai în 
treacăt, că un actor trebuie să cunoască tonul cel mai adânc şi 
cel mai nalt al vocei sale vorbite şi cá în nuanțele infinite ale 
acestei scări se pot oglindi sute de caractere, mii de simte- 
minte omeneşti. Când un actor cunoaşte însemnătatea fiecărui 
ton al glasului sáu precum şi a fiecărei incretituri a feţei sale, 

abia atunci îşi cunoaşte averea si e artist. El mânuie persoana 
sa proprie ca pianistul un piano, ca violonistul vioara.” 
Acelaşi ton didactic apare şi în cronica la Maria Tudor (1877) 
unde se face elogiul unei pronuntäri aspre, energice, în dauna 
tonului îngânat şi monoton. 

Nu putem încheia fără a aminti că trei dintre cronici: la 
Fiica lui Tintoretto (1878), la Ruy-Blas (1878) şi la Come- 
diana (1878) i-au fost în mod eronat atribuite lui Caragiale 
(aşa apar, de exemplu, în Opere complete, vol. V, 1938 sau în 
volumul Despre teatru, îngrijit de Simion Alterescu, 1957). 
Confuzia în sine nu demonstrează nimic mai mult decât 
asemănarea de idei între Eminescu şi Caragiale asupra con- 
ceptului modern de teatru, văzut ca o artă autonomă. Este 
acesta un exemplu clasic al ,,afinitatilor elective”, ştiind că o 
condiție necesară pentru existenţa unui astfel de raport este 
valoarea intelectuală apropiată, depăşind media comună. Nu 
putem să facem din Eminescu o sursă pentru Caragiale. Ideile 
estetice eminesciene nu fac parte din texte teoretice şi nu au 
caracter programatic. Ele sunt răspândite în cronicile sale, 
uneori repetându-se, dar niciodată contrazicándu-se şi nici- 
odată aplicate la o creație dramatică proprie. 


Summary 


The paper means to present the modern character of 
Mihai Eminescu’s ideas about theatrical performing. While 
observing the show, Mihai Eminescu is mainly interested in 
the act, whereas the text comes next. There is a similarity 
between Eminescu's and Caragiale's ideas; both view theatre 
as a complete art, apart from literature, in which text is only a 
component, just like make-up, music, lighting, etc. A 
successful show is rather a successful act, even if the text is 
inferior. Mihai Eminescu's criticism appears modern for the 
late 19" century, even though it only exists in reviews and 
has never borne fruit in a play. 

Eminescu — Arghezi: un posibil dualism 


Adrian M. CREŢU 


Motto: „A vorbi despre poet este ca şi 
cum ai striga într-o peşteră 
vastă... Nu poate să ajungă 
vorba până la el, fără să-i 
supere tăcerea. ” 

(Tudor Arghezi) 


Indiscutabil, când vorbim despre Tudor Arghezi este 
necesar să-l raportăm la „unitatea de măsură” maximală de 
referinţă a literaturii române, Mihai Eminescu, relaţie ce s-a 
stabilit de foarte timpuriu de către criticii literari români, în 
primele decenii ale secolului al XX-lea, de la primele versuri 
argheziene publicate în revistele culturale ale vremii. În 
această privinţă! două au fost direcţiile impuse de către critica 
românească, prima fiind problema influențelor eminesciene 
concrete în versurile argheziene (ritmuri, sintaxă, vocabular 
etc.) având o posibilă explicație în discursul critic călinescian: 
„Fi-va răsunetul unui îndelung cult pentru marele poet al 
Luceafărului sau numai încercarea eroică de a pune cuprins 
nou în formele de aramă ale lui Eminescu”, iar cea de-a doua 
fiind instituirea arghezianismului în literatura noastră, înţeles 


! Semnalăm aici nefericitul termen al lui Leonard Gavriliu, de binom (la p. 
95), în volumul ce reuneşte articolele lui Arghezi şi conferința din 27 febru- 
arie şi 6 martie 1943, intitulat Eminescu (Editura ,, Univers Enciclopedic ", 
2000), termen folosit în capitolul final al ediției „Referinţe critice cu 
privire la binomul Eminescu — Arghezi”. 

2. Călinescu, Tudor Arghezi, în , Sintezá", nr. 3-4, 1927, apud Tudor 
Arghezi, op cit, „cap. cit", alcătuit şi îngrijit de Leonard Gavriliu, p. 
96-97. 

ca o ,revolutie" a limbajului în poezia românească, a doua, în 
ordine cronologică, după Eminescu.” 

Cel care intuieşte, în premieră, indicibila legătură între 
Eminescu şi Arghezi este tot un poet, B. Fundoianu care, 
într-un articol din revista „Contemporanul”, în 1923, schitea- 
ză profilul acestei inedite conexiuni, scriind următoarele: „Cu 
Arghezi intră în poezia românească o sobrietate, o cinste 
lirică, (...) o şcoală de modestie pe ale cărei bănci o generație 
a trecut, smerită şi care-şi tace dascălul (Eminescu), fiindcă 
nimeni nu ştie”. 

Indraznetul articol al lui Fundoianu, reprezintă punctul 
de pornire pentru o amplă dezbatere critică publică, ce va 
institui, în anii următori, un adevărat canon literar: compa- 
ratia lui Eminescu cu Arghezi, în sensul direcțiilor discutate 
anterior. Studiul următor, în ordine cronologică, cel al lui F. 
Aderca, din noiembrie 1926 îşi relevă substanța critică chiar 
din titlu, Un nou Eminescu, făcând trimitere directă la 
chestiunea arghezianismului şi stabilind limitele acestei 
apropieri între cei doi instituitori de şcoală poetică în 
literatura română. ,,Tinem să afirmăm cu tărie (...) că poetul 


? Tudor Vianu, în volumul Studii de literatură, din 1965 (apud Tudor 
Arghezi, op cit, „cap cit”, p. 100-102), adânceşte această discuţie asupra 
arghezianismului, în sensul unei conştiente trude a autorului Florilor de 
mucigai de căutare a Cuvântului, care trebuie invariabil să nu fie emines- 
cian: „Arghezi aparține, prin începuturile sale, epocii posteminesciene. Se 
pot stabili şi în poezia lui Arghezi unele infiltratii provenite din opera ma- 
relui predecesor, dar puţine si rare (...). Dintr-un anumit punct de vedere 
se poate spune că rolul istoric al lui Arghezi a fost să depăşească emines- 
cianismul"; ideea este continuată de criticul Alexandru George 5 ani mai 
târziu, în studiul Marele Alpha (apud Tudor Arghezi, op cit, „cap cit”, p. 
102) şi extinsă la nivelul întregii literaturi române: „Arghezi reprezintă un 
alt mare moment al lirismului românesc şi anume unul din momentele e- 
mancipării lui de sub tirania eminesciană. Căci tot modernismul românesc 
este, în multiplele sale aspecte, un antieminescianism ". 

* B. Fundoianu, Eminescu-T. Arghezi, ,, Contimporanul”, an II (1923), nr. 
29 (3 februarie), p. 3, apud Al. Bojin, Valori artistice argheziene, Editura 
Didactică şi Pedagogică, Bucureşti, 1971, cap. „Ecouri eminesciene ín 
lirica arghezian”, p. 35-36; acelaşi Al. Bojin semnalează într-o nota de 
subsol (p. 36), existenţa unui alt articol al aceluiaşi B. Fundoianu care din 
1918 făcuse comparafia între cei doi, în revista „ Chemarea”, an I, nr. 17, 
20 II. 

Tudor Arghezi este, de la stingerea lui Eminescu încoace, 
întâiul izvor de poezie mare, bogată, originară şi complexă, 
care dă limbii româneşti, pe această planetă, justificare de 
viata şi originalitate”. 

„Autentificarea” legăturii între poetul Luceafărului şi 
autorul Florilor de mucigai va fi girată de autoritatea 
criticului G. Călinescu care, în 1927, stabilea condiţiile 
acestei discuţii: „Indiscutabil, desi nu fundamental, este 
eminescianismul domnului Arghezi"*. La discutie vor mai 
contribui Ion Vinea”, Mihai Ralea“ în acelaşi an, apoi, mai 
târziu, percutanta tânără generaţie de critici a anilor 1930, cu 
Şerban Cioculescu”, Vladimir Streinu’, Pompiliu Constan- 
tinescul! şi, după cel de-al doilea război mondial, Tudor 
Vianu”, Alexandru George", Constantin Ciopraga'*, Fănuş 
Báilesteanu", Eugen Simion! şi alţii. 


5 F, Aderca, Un nou Eminescu, în ,, Viața literară”, an I (1962), nr. 258/20 
noiembrie, p. 1, apud Tudor Arghezi, op cit, cap cit, p. 95-96. 

5 G. Călinescu, Tudor Arghezi, ín , Sinteza", nr. 3-4, 1927, reluat in 
„ Contemporanul”, nr. 20, mai/1960, apud Al. Bojin, op cit, „cap cit" p. 
37-38. 

7 Ton Vinea, Un eveniment: volumul lui Arghezi, în „Viaţa Literară”, nr. 
51/14 mai 1927, apud, Tudor Arghezi, op cit, cap cit., p. 97. 

* Mihai D. Ralea, Tudor Arghezi, în „Viaţa Românească”, nr. 6-7, iunie- 
iulie 1927, p. 426-440, apud Tudor Arghezi, op cit, „cap cit", p. 97-98. 

á Şerban Cioculescu, recenzia la Flori de mucegai, 1931, apud Tudor 
Arghezi, op cit, „cap cit”, p. 99. 

10 Vladimir Streinu, recenzia la Cărticică de seară, 1935, apud Tudor 
Arghezi, op cit, „cap cit”, p. 99. 

“1 Pompiliu Constantinescu, Tudor Arghezi, 1940, apud Tudor Arghezi, op 
cit, „cap cit”, p. 99. 

2 Tudor Vianu, Studii de literatură, 1965, apud Tudor Arghezi, op cit, „cap 
cit”, p. 100-102. 

'5 Alexandru George, Marele Alpha, 1970, apud Tudor Arghezi, op cit, 
„cap cit”, p. 102. 

14 Constantin Ciopraga, Personalitatea literaturii române, 1973, apud 
Tudor Arghezi, op cit, „cap cit", p. 102-103. 

13 Fănuş Bäilesteanu, Din postfata la Tudor Arghezi, Cântare omului. 
Versuri alese, 1986 apud Tudor Arghezi, op cit, „cap cit”, p. 103. 

16 Eugen Simion, Tudor Arghezi, în Scriitorii români de azi, vol. II, apud 
Tudor Arghezi, op cit, „cap cit", p. 103-104. 


COMENTARII 227 


Mult mai relevante pentru acest context s-ar putea 
dovedi meditatiile şi însemnările lui Arghezi asupra „ultimu- 
lui mare romantic european” reunite, în totalitatea lor, în 
volumul aniversar arghezian intitulat, simplu şi inspirat, 
Eminescu”; este vorba de un Cuvânt înainte, la o antologie 
de poezie românească (1957), o conferință publică susținută 
de Tudor Arghezi în zilele de 27 februarie şi 6 martie 1943, la 
Ateneul Român din Bucureşti şi o serie de şapte articole 
despre Eminescu,  scrise într-un interval de aproximativ 50 
de ani, între 1912 şi 1964. 

La o lectură atentă a acestor materiale este evident 
aspectul de sinteză conferit de Tudor Arghezi conferinţei din 
1943, ce reuneşte, într-un text unic, idei enunțate în articolele 
anterioare şi ulterioare acestui moment cultural de excepție 
din perioada interbelică, formulate pe un ton care alternează 
între adoratia aproape religioasă față de maestrul sáu şi o in- 
dignare dusă la o furie autentică atunci când vorbeşte despre 
contemporanii lui Eminescu, ai săi sau cei care vor veni, 
patimă coborâtă direct din Scrisoarea eminesciană: „Ori să 
vie pe-a ta urmă un convoi de-nmormântare/ Splendid ca o 
ironie, cu priviri nepăsătoare/ lar deasupra tuturora va vorbi 
vr'un mititel/ Nu slávindu-te pe tine, — lustruindu-se pe el/ 
sub a numelui tău umbră. lată tot ce te aşteaptă”. 

Nivelele de analiză sunt multiple şi nuantate, proble- 
mele ridicate de Arghezi dovedindu-si actualitatea critică şi în 


17 Tudor Arghezi, Eminescu, ed. cit. 

18 Tudor Arghezi, Cuvânt înainte la Antologia poeziei româneşti de la înce- 
puturi până astăzi, vol I-III, E.S.P.L.A., 1957, apud Tudor Arghezi, ed. cit; 
Eminescu — conferință publicată întâia oară în volum la Editura 
„ Vremea”, 1943; reeditată în 1973, la Editura „Eminescu ”, cu o postfață 
de Sorin Alexandrescu, prezentare grafică şi ilustraţii de N. Nobilescu, 
fotografii şi imagini din Ipotesti de Dan Eremia Grigorescu, a III-a ediţie a 
conferinţei este cea din 2000 (vezi nota 1), p. 17-50; Articole, apud Tudor 
Arghezi, Eminescu, ed cit, p. 53-86; Păduchii lui Eminescu, „Facla”, an 
III, nr. 38, 22 septembrie 1912, semnat Block-Notes; Admiratorii..., 
„Seara”, an IV, nr. 1583, 16 iunie, 1914; Luchian, Eminescu şi Pelerinul, 
„Tara noastră”, an. II, nr. 418, 21 iunie 1929; Ce te legeni, „Secolul”, an 
1 nr. 10, 17 aprilie 1932; Poetul Eminescu, „Adevărul literar şi artistic", 
an 13, nr. 716, 26 august 1934; La steaua care-a răsărit, „Tribuna”, an, 
VIII, nr. 3, 16 ianuarie, 1964. 

zilele noastre, ca rezultat al profundei intuitii de sorginte 
poetică de care s-a ajutat autorul Cuvintelor, făcându-şi 
cunoscute intenţiile încă din primele fraze ale conferinţei: 
„Competinţa autorului este limitată şi ea n-ar vrea să semene 
cu nimic coordonat şi pedagogic. Este vorba de un Eminescu, 
zărit în dezordine si räzlet, după o călătorie prin peizajele lui 
(Y. 

O primá problemá abordatá a fost cea a universalitátii 
lui Eminescu: ,Fiind foarte román, Eminescu este univer- 
sal? si a imperativului limbii in cunoaşterea poeziei acestuia 
şi in alte culturi; aici, Arghezi este trangant: „Eminescu nu 
este el decât in románeste"?', conform unor idei de teoria 
literaturii foarte poetic enunțate în continuare, cum că poezia, 
pe lângă proză, „este ca o ceaţă, şi ca un ecou: este o stare 
sufletească”, aducând argumente ce tin de rima, ritmul si 
stilul speciei literare privilegiate de Eminescu. 

Este analizată starea socială a ,,mesterului” de literatura 
si, în genere, cea a lui Eminescu, pornind de la enuntarea unui 
adevăr istoric concret: „Eminescu este, se poate spune, primul 
scriitor de profesie, român”, pe care Arghezi va construi, abil, 
o întreagă lamentatie pe tema sărăciei artistului şi a obligärii 
acestuia de a imbratisa o carieră, cazul lui Eminescu constitu- 
ind o excepţie pentru care „omul (Eminescu) a suferit cumplit 
(...) pribeag, hoinar, incoltit, flămând, când îmbrăcat, când 
fără cămaşe pe el şi bolnav, într-o sărăcie insuportabilă azi 
nici unui om civilizat, deprins cu minimum de confort”. 

Căutând să descopere mobilul psihologic al unor 
versuri eminesciene încărcate de prea multă tristeţe, intuiţia 
lui Arghezi află ca „loc de încălzire dezamăgirea”, dar nu 
orice fel de dezamăgire, crede poetul, ci aceea provocată de 
dragoste, mâhnirea, care, de pildă, a dat naştere capodoperei 
care este Luceafărul. Surprinzător este următorul fapt de 
istorie literară, strâns legat de unele idei ale lui Arghezi din 


13 apud Tudor Arghezi, op cit, „cap cit”, p 20. 
20 apud Tudor Arghezi, op cit, „cap cit”, p 18. 
?! apud Tudor Arghezi, op cit, „cap cit”, p 18. 
22 apud Tudor Arghezi, op cit, „cap cit”, p 18. 
23 apud Tudor Arghezi, op cit, „cap cit”, p 25. 

conferință. Luca Pitu descoperă într-o revistă pariziană din 
perioada interbelică, „Comaedia”, interzisă pe vremea 
ocupaţiei germane, nr. din 16 ianuarie 1943, un eseu inedit al 
lui Emil Cioran, intitulat, Mihail Eminesco, în care erau 
vehiculate idei incredibil de similare celor ce aveau să fie 
rostite trei săptămâni mai târziu, la Bucureşti, de către Tudor 
Arghezi, cu siguranță rezultante ale aceluiaşi tip de intuiție 
artistică în cazul celor doi (coincidenta nu se opreşte aici, 
eseul lui Cioran fiind reprodus de Luca Pitu în revista 
„Sinteze”, nr. din ianuarie—februarie 2000 care este si anul 
reeditării conferinței lui Arghezi!). Cioran spunea următoa- 
rele: „Viaţa unui poet nu poate să aibă desăvârşire. Putinta lui 
vine din tot ce nu a trăit. Eminescu, cel mai mare poet român, 
este una din exemplificările cele mai doveditoare ale eşecului 
pe care îl presupune orice existență poetică. Viaţa sa nu este 
decât un şir de privatiuni însoţite de presentimentul nebuniei 
care le va încununa (...). Am putea avea impresia că 
Eminescu a încercat să se lase înşelat de dragoste. Totuşi, el 
cunoaşte dezamăgirea tuturor apatiilor sale. Nu se dedă pasi- 
unii decât pentru suferinţele pe care ea le inspiră, pentru eşe- 
cul ei. De altfel, nu am remarcat că dragostea este substanţa 
poeziei doar pentru că ea exclude fericirea?” Aşadar, Cioran 
găseşte acelaşi impuls în spatele versului eminescian, 
„mâhnirea” de care vorbea Arghezi, pe care o prelungeşte în 
sensul unei premeditări a deceptiei în dragoste, ca motor şi 
muză de inspirație pentru Eminescu. 

Un alt motiv de indignare pentru Tudor Arghezi îl 
constituie problema manuscriselor eminesciene şi, implicit, a 
unei ediţii „corecte” Eminescu, care „trebuie” să se lipească 
de poeziile mai puţin reuşite, neprelucrate şi neşlefuite înde- 
ajuns de către poet (un exemplu clarificator ar putea fi inedita 
Satan, găsită şi publicată în 1912 de un anume Banu)”, un 
model fiind ediţia de antume, scoasă de Maiorescu. Căci, 
conchide autorul, în finalul conferinţei; „(...) Eminescu nu-şi 


*4 Vezi articolul Páduchii lui Eminescu, în „Facla ”, an III, nr. 38, 22 sep- 
tembrie 1912, semnat Block-Notes, apud Tudor Arghezi, op cit, „cap cit”, 
p. 53-57. 

iubea literatura, (...) Eminescu iubea strádania de ajungere la 
formá, dar o datá atinsá, din punctul visat, o fractiune, cred cá 
era, ca si în dragoste, deceptionat (...). În perspectivă divină 
este foarte firesc că Eminescu a refuzat să-şi scoată versurile 
în volum. Tipărirea unei cărți de poezie implică răspunderi în 
ordinea esenţială de care poetul şi-a dat bine seama când 
prietenii lui stáruiau să-i fie poezia publicată””. 

Însă această atitudine de profundă venerare a spiritului 
eminescian, ce răzbate din rândurile acestei conferinţe” nu 
trebuie să ne inducă în eroare, întrucât întreaga operă a lui 
Arghezi nu reprezintă nimic altceva, în plan „divin”, decât o 
continuă luptă pentru supraviețuire a cuvântului arghezian, de 
a cărei reuşită a depins impunerea în literatura noastră a 
conceptului, fundamental pentru poetica românească, de 
arghezianism. 


Summary 


Without any doubt, when we speak about Tudor 
Arghezi we necessarily have to make a close connection with 
Mihai Eminescu, that was established in the early days al 
Arghezi's first published poems, the first decades of the 20" 
century by the Romanian critics. 

Essentially, there were two directions imposed by the 
critics in this discussion, the former being the problem of the 
influences of Eminescu's rhythms, vocabulary and syntax on 
Arghezi's works and the latter, the concept of „Arghezi- 
anism", understood as a poetical language revolution. 

Much more relevance than the critical texts on this 
subject would prove the materials on Eminescu written by 


“5 apud Tudor Arghezi, op cit, „cap cit”, p. 48. 

% O analiză a conferinţei lui Arghezi din iarna lui 1943 este făcută şi de 
cercetătorul Gh. Bulgăr, însă într-o manieră mult prea dominată de o 
încărcătură afectivă vizibilă şi de afirmaţii ce frizează superlativul, în 
studiul Întâlniri cu Arghezi, Bucureşti, Ed. Lumina, 1992, cap. „Arghezi 
despre Eminescu”, p. 38-56, acesta fiind martor direct al evenimentului si 
cunoscându-l personal pe Arghezi. 

Arghezi himself, which consists of seven articles (published 
between 1912 and 1964), a public conference in the winter of 
1943, in Bucharest and a preface to a Romanian anthology of 
poems (1957) and which define Arghezi's position in balance 
with „the last great European romantic”, Eminescu. 

Un emistih din Melancolie 


Theodor CODREANU 


Melancolie îndeobşte, şi Odă (în metru antic) au con- 
stituit temeiuri pentru Edgar Papu de a susţine că Eminescu 
este un precursor al existentialismului. Indiscutabil, argu- 
mente se pot aduce si omul de vastă cultură care a fost Edgar 
Papu le-a produs cu prisosintä. O disperare stranie, cople- 
şitoare, deşi ,,imblanzita”, se degajă din această minune 
poetică. Şi totuşi ceva nu pare în regulă cu Eminescu spre a fi 
comiliton??? Cu Sartre, Camus şi chiar cu Heidegger, măcar 
că dintre existentialisti cel din urmă e şi cel mai apropiat de 
eminescianism. S-au scris numeroase studii, în ultimii ani, 
vizând un Eminescu, mare poet al fiinţei, în foarte apropiata 
vecinătate a lui Heidegger. Carieră au făcut cărțile semnate 
de Svetlana Paleologu-Matta, Mihai Cimpoi, Constantin 
Barbu, Dumitru Tiutiuca ş.a. Eu însumi am publicat în 1987- 
1988 un amplu studiu în Revista de istorie şi teorie literară, 
reluat, apoi, la dimensiunile unei cărţi, in 1992 (Modelul 
ontologic eminescian). Ulterior, însă, m-a pus pe gânduri 
scepticismul comparatistic Eminescu — Heidegger exprimat 
de Rosa del Conte, şi ea o foarte bună cunoscătoare a 
poetului român. Argumentul profesoarei italiene, deşi neex- 
primat explicit în intervenţiile ei, se găseşte în chiar titlul 
cărţii sale — Eminescu sau despre Absolut. Altfel spus, geniul 
lui Eminescu se raportează la Absolut, la Dumnezeu, iar nu 
la Neant, la nimic, asa cum se întâmplă la veritabilii exis- 
tentialisti. 

Ar mai rămâne, totuşi, o posibilă filieră: Eminescu este 
o verigă de legătură între preexistentialismul lui Kierkegaard 
si existentialismul puternic ontologizat al lui Heidegger. Este 
adevărat că ontologia fundamentală a lui Heidegger de după 
Kehre (marea cotitură post Sein und Zeit) e cea mai solidară 

cu ontologia arheitatii a lui Eminescu. Dar mai rămâne ceva 
pe care comparatistii il ignoră: este vorba de nihilismul lui 
Heidegger care creează o falie între el şi creştinism, falie 
analizată cu pătrundere de Christas Yannaras într-o carte 
din 1988, tradusă şi-n româneşte (Cf. Heidegger şi Areo- 
pagitul, Editura Anastasia, Bucureşti, 1996; vezi şi Theodor 
Codreanu, Eminescu si erosul divin, în Controverse emines- 
ciene, Editura Viitorul românesc, Bucureşti, 2000, p. 46-58). 
Impasul lui Heidegger, imbrätisat de mentalitatea desacra- 
lizantă a filosofiei postmoderniste, în corespondență cu 
faimosul enunț al lui Nietzsche Dumnezeu a murit, s-ar 
datora, observa cu finețe Yannaras, apofatismului din teolo- 
gia occidentală care nu admite distincția dintre esenţa lui 
Dumnezeu şi lucrările lui Dumnezeu, distincție, în schimb, 
fundamentală în patristică şi conservată de teologia orto- 
doxă. De aceea, metoda apofaticá din teologia scolastică s-a 
răsfrânt, mai întâi, asupra agnosticismului kantian din care, 
în realitate, se nutreste şi existentialismul modern oprit, în 
nihilismul său, la granițele nimicului. Heidegger este singu- 
rul dintre existentialisti care a făcut eforturi disperate de a 
surmonta impasul prin conceptul fundamental, în gândirea 
sa, de diferență ontologică. De aceea este Heidegger, între 
toti filosofii apuseni, la un pas de Sfântul Dionisie Smeritul si 
Areopagitul. Fapt pe care filosofia postmodernistă a simula- 
crelor il ignoră, exceptându-l, poate, pe Gianni Vattimo. 
Curiozitatea e că Sóren Kierkegaard este un fals pre- 
cursor al nihilismului existențialist, întrucât el rămâne un 
filosof creştin, disperarea lui fiind pozitivă, optimistă, cu atât 
mai mult cu cât face o genială analiză a ceea ce el numeşte 
maladie ă la mort, care este boala pierderii credinţei în lumea 
modernă. Ei bine, când Eminescu descoperă, aidoma contem- 
poranului său Nietzsche, că Demiurgul e mort, el nu o face cu 
satisfacția filosofului german, ci ca strigăt de alarmă pentru 
destinul umanităţii: Ireligiozitatea, abstracţie făcând de dog- 
me, se întinde într-un mod înspăimântător în secolul nostru. 
(Timpul, V, nr. 199, 6/18 septembrie 1880, p. 1). Mai mult, 
Eminescu are intuiţia cá nihilismul modern vine chiar din 
teologia normală incapabilă a distinge între esența lui 

Dumnezeu şi lucrările lui Dumnezeu: Ascuteti adevărul în 
idoli, pietre, lemn,/ Căci doar astfel pricepe tot neamul cel 
nedemn/ Al oamenilor zilei sublimul adevăr-/ Ce voi spuneți 
în pilde iar noi l-avem din cer. (Preot şi filosof). Jar ca 
filosof-poet, el se simte mai aproape de Dumnezeu decât 
teologii formali, puşi pe dojană: Nu ne mustrati! Noi suntem 
de cei cu-auzul fin/ Şi pricepurăm şoapta misterului divin. 
(Idem). 

Ei, aceasta e diferenţa capitală între Eminescu si exis- 
tenfialistii secolului al XX-lea. lar proba referentiala este 
moartea. Pentru poetul nostru, moartea trăieşte, iar nu lumea. 
Părând astfel totdeauna/ Si fiind în veci aceeas, ea-i enigma, 
ea e runa/ Cea obscur-a istoriei, a naturei şi a tot. (Moarte, tu 
îmi pari...). Moartea aceasta care trăieşte nu este neantul 
existențialist, producător de angoasă. Eminescu nu suferă de 
disperare nihilistă. De o asemenea teroare, cum bine a de- 
monstrat Kierkegaard, e bolnav cel ce şi-a pierdut credinţa şi 
faptul se manifestă ca neputinţă de a muri, cum se-ntâmplă în 
universul bacovian, dat fiind că moartea este mântuirea 
creștinului. Această agonie a neputinței de a muri l-a atins pe 
Bacovia. Categoria lui temporal-existentiala este, de aceea, a 
prea târziului: $1 tare-i târziu,/ Şi n-am mai murit ... (Pastel). 
Când Eminescu „se revoltă” împotriva morţii, cum o face in 
tinerețe (v. Mortua est!), el vizează, de fapt, moartea-ne- 
moarte, moartea-accident brutal al neîmplinirii fiinţei. El are 
atunci reacția revoltei faustice a celui care a ratat rostul 
fiinţei. Neîndoielnic că în fata acestei morti se produce sufe- 
rintá, dar căutarea însăşi a morţii este disperare, adică nepu- 
tinta de a muri. Ceea ce Bacovia a dus până la ultimele con- 
secinte cu agonia morţii continui, cum a numit-o inspirat lon 
Caraion. Celebrului vers bacovian Şi n-am mai murit... i se 
opune, însă, eminescianul Parc'am murit de mult..., semi- 
stihul celebru din Melancolie, care este esențial în decrip- 
tarea înşelătorului existentialism conturat ca o copleşitoare 
disperare în ansamblul poeziei. Parc’am murit de mult încheie 
poezia şi vine după imagini sfasietoare conturate tintirimul 
singur, o cucuvaie sură, de Biserica’n ruină, toate sugerând 
primejdia desacralizării lumii, cu supraviețuirea în zădăr- 

nicie a simbolurilor golite de sens, adică de fiinţă: Credinţa 
zugráveste icoanele’n biserici-/ Sin sufletu-mi pusese 
poveştile-i feerici,/ Dar de-ale vieţii valuri, de al furtunii pas/ 
Abia conture triste şi umbre-au rămas./ În van mai caut 
lumea-mi în obositul creer,/ Căci răguşit, tomnatic, vrăjeşte 
trist un greer;/ Pe inima-mi pustie zadarnic mâna-mi tin/ Ea 
bate ca şi cariul încet într-un sicriu./ Şi când gândesc la 
vieata-mi, îmi pare că ea cură/ Încet repovestitä de o străină 
gurá/ Ca şi când n'ar fi vieata-mi, ca şi când n'as fi fost./ 
Cine-i acel ce-mi spune povestea pe de rost/ De-mi tin la el 
urechea — şi râd de câte-ascult/ Ca de dureri străine? ... 
Parc'am murit de mult. (Mihai Eminescu, Opere, I, Fundaţia 
pentru literatură si artă „Regele Carol II", Bucureşti, 1939, 
ediţie critică de Perpessicius, p. 69-71). 

Eminescu are darul genialitätii, adică puterea hyperi- 
onică de a cuprinde întregul într-o secvenţă poetică, cum e şi 
cazul poemei Melancolie. El concentrează aici experienţa 
omului creştin care străbate calea de la expiere la mântuire, 
de la cercul strâmt la sfera împăcării hyperionice, de la eul 
mic al suferințelor şi bucuriilor efemere la cul regăsit prin 
moartea primului eu, sau cum afirmă Mihai Cimpoi în cea 
mai bună carte a sa despre poet, de la Narcis la Hyperion (cf. 
Mihai Cimpoi, Narcis şi Hyperion, Editura Literatura artis- 
tica, Chişinău, 1979, 1986), experiență concentrată şi in Odă 
(în metru antic): Ca să pot muri liniştit, pe mine/ Mie 
redă-mă!. Va să zică e vorba de a putea muri liniştit, singura 
moarte cu adevărat ontologică şi, deci, creştină. Că sensul 
profund al vaierului fascinant din Melancolie acesta este, stă 
mărturie experiența unuia dintre cei mai mari filosofi şi 
teologi creştini ai veacului al XX-lea. Este vorba de părintele 
Pavel Florenski şi experienţa de care ziceam e mărturisită în 
capodopera sa Stâlpul şi temelia adevărului. /atá ce îi scrie 
părintele Florenski tânărului său discipol, în Scrisoarea a 
IV-a: ... mi se pare că am murit de mult (Dogmatică şi dog- 
matism, Editura Anastasia, Bucureşti, 1998, p. 171). Asta o 
spunea în 1914. Ai crede că părintele Florenski l-a plagiat pe 
Eminescu, fiindcă enunţul coincide până la amănunt. Dar pă- 
rintele Florenski, foarte probabil, nici nu auzise de Eminescu. 

Emistihul poetului nostru fusese incredinfat tiparului ín sep- 
tembrie 1876, cu 38 de ani, adică, mai înainte. Avea 26 de 
ani, aceeaşi vârstă cu a lui Georg Trakl, care se stingea din 
viata, coincidenţă, în 1914, murind de disperare. Expresio- 
nistul Trakl e mult mai aproape de celălalt mare angoasat al 
momentului — G. Bacovia. Altă treaptă a crizei omului euro- 
pean modern. Pe care Eminescu ştiuse s-o înfrângă aidoma 
părintelui Florenski, aparent cu alte mijloace, dar în esență 
aceleaşi, izvorând din profunda experienţă creştină răsări- 
teand. 

Parintele Florenski ne si explica de ce trebuie sa trecem 
prin moarte, prin disperarea în fata morții pământene, spre a 
ne putea infatisa limstiti lui Dumnezeu. A muri înseamnă a te 
elibera de ego, de narcisismul individual: Am renuntat la 
mine insumi si astfel am renuntat la regula fundamentala a 
identităţii, deoarece Eul primar a încetat să existe. Am cons- 
tatat o anumită întărire a Eului, dar într-un sens nou. (...) A 
apărut un fel de însănătoşire ca după o boală (maladie ă la 
mort, a lui Kierkegaard, n.n.). Se simţea deja prospetimea 
înviorătoare şi îndepărtata izbire a valului Vesniciei. (p. 172). 
Ceea ce părintele Florenski explică oarecum speculativ, în 
urma revelatiei lui Dumnezeu, Eminescu pune în imagine 
poetică inegalabilă deopotrivă în Melancolie, prin acel 
Parc'am murit de mult şi mai târziu în Oda (în metru antic): 
Ca să pot muri liniştit, pe mine/ Mie redă-mă! Dar după ce a 
pătimit totul, după ce a disperat ca nimeni altul, aşa cum nu 
se mai întâmplă în templele moarte (biserica în ruină) ale 
modernilor care mai văd doar icoana, dar înţelesul nu: Ei 
nici văd faţa, ei văd sfinxul rece/ Ei văd icoana, înţelesul nu. 
(Variantă la Melancolie, în Opere, I, p. 381). Adică în icoana 
lui Dumnezeu contemporanii nu mai văd faţa lui Dumnezeu, 
nu mai sunt fata în fata cu Dumnezeu. Fiindcă au pierdut 
curajul suferinţei: Ci trăieşte, chinuieşte/ Si de toate päti- 
meste/ S-ai s-auzi cum iarba creşte (În zădar în colbul 
şcolii...). 

Cu un peon IV (realizat cu ajutorul apostrofului fără 
blanc) combinat cu un iamb (v v v - / v -), emistihul Parc'am 
murit de mult, inducánd trecerea de la luminozitatea alite- 

rativă a celor doi a din primele silabe la întunecarea vocalică 
u-i/e-u, menită să amplifice sensurile prime ale cuvintelor 
la modul metalingvistic, emistihul, spun, atinge acea puritate 
arhetipală spre care năzuia geniul eminescian, rezumând nu 
numai întreaga poezie, ci si ontologia poetică a arheitatii. 


Summary 


In this creation the author tries to combat the opinions 
that uphold the view that Eminescu is a forerunner of the 
existentialism. Dwells up on death theme at Eminescu, 
Codreanu come to the conclusion that the poet feels himself 
closer by God then the dogmatic priests. He also sustains that 
Eminescu integrates into a brilliant philosophical vision com- 
mon traits of the religions, generally. 


Opinii Note 


Numărul de aur în două poeme eminesciene 
— considerații statistice — 


Ilie TORSAN 


Elegia „Mai am un singur dor” şi variantele ei 

Denumită de G. Ibrăileanu „Mioriţa lui Eminescu” şi 
apreciată tot de el ca fiind „cea mai duioasă, mai răscolitoare 
elegie din toată lirica noastră cultă”, poezia este caracterizată 
de o tonalitate gravă, apăsătoare, de o covârşitoare tristeţe. 

Specialiştii care au analizat această poezie au semnalat 
faptul că tonalitatea ei specifică este redată inclusiv printr-o 
distribuţie măiestrită, în cadrul textului, a consoanelor L, M, 
N, R, distribuţie obţinută, în mod evident, prin intermediul 
cuvintelor care conţin aceste consoane şi care au fost conside- 
rate de către poet ca fiind cele mai potrivite pentru a-i expri- 
ma gândurile. 

În cele ce urmează vom prezenta câteva constatări de 
ordin statistic referitoare la distribuţia celor patru consoane în 
această poezie şi în celelalte trei variante publicate. 

O parte dintre datele care vor fi prezentate sunt legate 
în mod direct de „numărul de aur” sau în mod indirect, prin 
intermediul unor şiruri numerice, definite prin recurenţă ple- 
când de la doi termeni oarecare, a şi b, şiruri de forma: 

a,b, (a+b), (a+2b), Qa+3b), ... 


numite şiruri de tip Fibonacci (Leonardo din Pisa, sec. XIII), 
în care fiecare termen începând cu al treilea este egal cu suma 
celor doi termeni precedenţi. 

Referitor la aceste şiruri facem precizarea: 

Dacă U (n+1) respectiv U (n+2) sunt termenii de rang 
(n+1), respectiv (n+2) atunci, la limită, raportul dintre U(n+2) 
şi U(n+1) este egal cu „numărul de aur”. 

În cele ce urmează pentru numărul de aur, care are 
expresia matematică: 

(5 -1y2, 


vom folosi notatia N(a) = 1,618... (oprindu-ne la trei 
zecimale exacte), iar pentru rádácina pátratá din N(a) vom 
folosi notația RN(a) = 1,272... (tot cu trei zecimale exacte). 
Totodatá, pentru textele analizate vom nota cu L, lungimea 
lor în litere, cu C, respectiv cu V, numărul consoanelor, 
respectiv al vocalelor din text şi cu S, frecvenţa cumulatá a 
consoanelor L,M,N,R. 

Sá considerám pentru inceput cáteva date globale 
referitoare la textul acestei poezii, precum si la textele celor 
trei variante, respectiv, „De-oi adormi”, „Nu voi mormânt 
bogat”, „lar când voi fi mormânt”. 

Pentru poezia „Mai am un singur dor” şi cele trei 
variante, în ordinea de mai sus, parametrii precizati anterior 
au următoarele valori: 


L V C S d 
574 266 308 150 158 
575 266 309 144 165 
585 266 319 151 168 
632 290 342 165 177 
unde d = C-S. 


Procentele pe care le reprezintá cele patru consoane din 
totalitatea literelor poeziilor sunt: 26,13; 25,04; 25,81, res- 
pectiv 26,10. 

Aceste valori reprezintá un prim semnal cá distributia 
celor patru consoane este specifică poeziilor având tonalitate 
gravă apăsătoare, de accentuată melancolie şi tristeţe. 

Astfel, pentru poezia „Peste vârfuri”, având o tonali- 
tate asemănătoare cu cele patru poezii de care ne ocupăm şi 
pentru care L= 237 şi S= 65, procentul este de 27,42 superior 
chiar celui obținut pentru poezia ,, Mai am un singur dor”. 

Dar pentru poeziile a căror caracteristică principală nu 
este melancolia, tristețea, procentele cu care apar cele patru 
consoane sunt mult mai mici. Astfel pentru poezia ,, Somno- 

roase pásárele" procentul este de 22,93; pentru ,, Crăiasa din 
poveşti”, 21,83 la sută; pentru ,, Cu penetul ca sideful" avem 
20,68 la sută, iar pentru „De vorbiti mă fac că n-aud”, 
procentul are valoarea de 23,17. 

Între frecvențele celor patru consoane şi celelalte carac- 
teristici statistice ale textelor poeziilor de care ne ocupăm, 
există unele relaţii care probează — după părerea noastră — 
faptul că distribuţia acestor consoane nu este una oarecare. 

De exemplu, cu notatiile adoptate, pentru poezia „Mai 
am un Singur dor" reținem deocamdată următoarele relaţii: 

VIS — 0,5 = RN(a) ; L/3.S = RN(a); M/(L-1) = N(a) 


unde prin M si L am notat aici frecventele absolute ale aces- 
tor litere în poezie. 

Pentru primele două relații, radicalul din „numărul de 
aur” s-a obținut cu două zecimale exacte, pentru a treia zeci- 
mală eroarea este egală cu 0,001 în prima relaţie şi cu 0,003 
în a doua. În a treia relaţie „numărul de aur” are două zeci- 
male exacte, pentru trei eroarea este 0,001. 

Relaţii similare se găsesc şi în variantele acestei poezii, 
cele mai apropiate de acestea fiind cele din poezia „Jar când 
voi fi pământ ”. Şi în acest caz avem: 

L/3.S = RN(a) si N/M = N(a) 


unde prin N, respectiv M am notat frecventele absolute ale 
acestor litere in textul poeziei. 

Să considerăm textul acestor poezii împărțit în trei mul- 
timi disjuncte, şi anume: mulțimea formată din toate cuvintele 
initiale ale versurilor, mulțimea cuvintelor mediane si 
mulțimea formată din rime (sau cuvintele-rime). 

Pentru numărarea şi repartizarea cuvintelor, vom aplica 
următoarele reguli: fiecare cuvânt care conține cratimă va fi 
considerat un singur cuvânt, următoarele construcţii 
„izvoarele-ntr-una”, respectiv „murmură-ntr-una” şi care apar 
în cele patru poezii, le vom considera că reprezintă fiecare 
câte trei cuvinte determinate de cele două cratime. 

În aceste condiţii, pentru poezia „Mai am un singur 
dor”, cele 150 de litere din setul L,M,N,R sunt repartizate în 

cele trei mulțimi astfel: 41; 61, respectiv 48 în mulțimea 
rimelor, partiție care verifică relația 61/48 = RN(a) cu două 
zecimale exacte, pentru a treia zecimală eroarea fiind egală cu 
0,002. 

În cazul poeziei ,,De-oi adormi”, cele trei mulţimi 
contin următoarele parti din frecvenţa cumulată a celor patru 
consoane: 29; 67; 48, deci mulţimea rimelor are acelaşi 
număr de elemente ca şi în cazul primei poezii, cu toate că 
din cele 36 de rime pe care le conține fiecare, numai 24 sunt 
comune. 

Mai mult, repartizarea lui S în cele trei mulțimi s-a 
făcut, în acest caz, după o progresie aritmetică cu ratia egală 
cu 19, deoarece 29+19=48 şi 48+19=67. 

Cele trei mulţimi, în cazul poeziei „Jar când voi fi 
pământ”, conţin următoarele elemente: a=47 mulțimea cuvin- 
telor inițiale; c=63 mulțimea mediană şi b=55 mulțimea 
rimelor, repartiție care verifică relaţia: (a+b)/c = N(a), unde, 
pentru numărul de aur s-au obținut două zecimale exacte, 
pentru a treia eroarea fiind egală cu 0,001. 


E 


kk * 


Relatiile numerice prezentate mai sus au fost deduse pe 
baza frecvențelor absolute ale consoanelor L,M,N,R din 
poezii, in totalitatea lor, sau din cele trei multimi disjuncte in 
care am împărțit textele acestora. În acest fel s-au obţinut 
informaţii globale despre distribuţia celor patru consoane în 
textele analizate. 

Informaţii mai detaliate se obțin dacă se analizează 
rangurile pe care sunt distribuite aceste litere în textele anali- 
zate şi se găsesc anumite relaţii între aceste ranguri. 

Această analiză poate fi efectuată pentru întregul text al 
poeziei sau pentru fragmente succesive din el. 

Poezia ,, Mai am un singur dor” are trei strofe a câte 12 
versuri fiecare. 

Pentru prima strofă indicatorii statistici definiti anterior 
au următoarele valori: 

L = 186; C=98; V = 88; S = 55 și d = C-S = 43. 

Vom considera textul acestei strofe ca un şir de litere 
numerotate, începând cu prima literă a primului vers, cu 
numere de la 1(unu) la 186 (câte litere are strofa) şi vom 
reține numerele de ordine (sau rangurile) care corespund 
consoanelor L,M,N,R. 

Referitor la aceste ranguri se constată următoarele: Ce/ 
putin 90 la sută dintre consoanele L,M,N,R, care apar în 
strofă împreună cu vocala A, sunt situate pe ranguri care 
formează succesiuni, astfel încât diferenţele rangurilor vecine 
din acestea conduc la secvenţe care aparțin unor şiruri de tip 
Fibonacci. 

Pentru exemplificare prezentăm două dintre aceste 
succesiuni, scriind rangurile şi literele corespunzătoare: 

1 5 7 13 21 35 57 10 16 18 26 36 54 
MMN R NA M NR NA LN 


Din prima succesiune, prin calcularea diferentelor 
dintre rangurile vecine, rezultá secventa 4,2,6,8,14,22, care 
aparține unui sir de tip Fibonacci, pentru a-4 si b=2, iar a 
doua succesiune genereazá secventa 6,2,8,10,18, care apartine 
unui şir Fibonacci pentru a=6 şi b-2. 

În acest fel au fost puse în evidență 13 succesiuni care 
conţin 50 din cele 55 de litere L,M,N,R aflate în această 
strofă, rezultând procentul de mai sus. 

Deoarece succesiunile găsite nu sunt unice şi nici toate 
disjuncte, am început constatarea cu expresia „cel putin...“ 

Există succesiuni formate în exclusivitate din rangurile 
corespunzătoare celor patru consoane şi care „leagă” între ele 
cel putin 85 la sută dintre aceste litere, prin secvenţe aparti- 
nând şirurilor de tip Fibonacci. 

lată două dintre aceste succesiuni: 

72 74 85 98 122 159 136 138 146 156 174 
ML L N MM R N R M N 


Prima dintre acestea formeazá secventa 2,11,13,24,37 
aparținând unui sir de tip Fibonacci, pentru a=2 si b=11, iar a 
doua conduce la un sir de tip Fibonacci pentru a=2 şi b=8. 

În total au fost găsite 12 astfel de succesiuni conţinând 
47 din cele 55 de litere L,M,N,R, aflate în strofă, de unde a 
rezultat procentul de mai sus. 

Se constată uşor că succesiuni de acest tip se regăsesc 
şi în celelalte strofe, precum şi în celelalte poezii de care ne 
ocupăm, în procentaje asemănătoare. 

De exemplu, primele patru strofe din poezia ,, De-oi 
adormi” au în total 252 de litere dintre care 65 sunt reprezen- 
tate de consoanele L,M,N,R. Cu rangurile pe care sunt situate 
aceste consoane, au fost găsire 12 succesiuni de tipul celor 
anterior definite şi care conţin 52 din cele 65 de consoane din 
setul L,M,N,R, adică 80 la sută. 

lată două dintre aceste succesiuni: 

19 30 35 51 72 109 167 118 122 124 130 138 
N R M MR NN N R MMN 


prima dintre ele conducând la secvența: 11,5,16,21,37,58 
aparținând unui şir Fibonacci, în care a=11 şi b=5, iar a doua 
la secvența 4,2,6,8, aparținând unui şir de tip Fibonacci, în 
care a=4 şi b=2. 

Din poezia „lar când voi fi pământ...“ vom considera, 
pentru exemplificare, strofa a noua în care cele patru 
consoane apar în total pe 18 ranguri. Următoarele succesiuni 
formate cu aceste ranguri: 11,16,19,27,38; 7,10,14,21 şi 
5,9,24,43 contin 13 din cele 18 ranguri adică peste 72 la sută 
şi toate conduc la secvențe aparținând unor şiruri de tip 
Fibonacci. 

Acestea sunt câteva elemente care, după părerea noastră, 
probează faptul că distribuția consoanelor L,M,N,R în aceste 
poezii nu este una oarecare. Apariția numărului de aur în 
analiza acestei distribuții este un fapt care merită să fie reținut. 


Poezia „Somnoroase păsărele” 


Analiza statistică, chiar sumară, evidenţiază construcția 
„aproape matematică” a poeziei. 
Pentru cursivitatea prezentării vom folosi următoarele 


notații: L = lungimea în litere a unui text, V = numărul de 

vocale, C = numărul de consoane, f(a,b,...) = frecvenţa cumu- 
lată a literelor precizate între paranteze. 

Prima strofă are cea mai evidentă „structură matema- 
tică”, lăsând impresia că poetul i-a acordat o atenție deose- 
bită. 

Un tabel sintetic al acesteia arată astfel: 


versul nr. literelor nr. vocale nr. consoane 
1 18 9 9 
2 18 10 8 
3 18 8 10 
4 10 5 5 
Total 64 32 32 


Dintre frecventele literelor reținem numai următoarele: 
f(A)=10, f(E)-9, f(D-3, f(O)-4, f(L)-3, f(M)-2, f(N)-6, 
f(R)=5. 

Între elementele ei statistice există o serie de relaţii, 
dintre care reținem: 


V-C-L2 
f(LMNR) = L/4 
AMN) = LR) = 8 = L/8 
f(AI) = EO) = 13 


cum 8 şi 13 sunt doi termeni consecutivi din şirul Fibonacci 
1,1,2,3,5,8,13,..., raportul lor aproximează numărul de aur şi 
avem: 

f(AD/f(MN) = f(EO)/f(LR) = N(a)+0,007 
atunci cand N(a) se considera cu trei zecimale. 

Strofa are în total 13 cuvinte dintre care numărul celor 
cu lungimea, în litere, mai mare ca doi este egal cu 8 şi deci 
raportul acestor numere este de 13/8 = N(a)+0,007. Celelalte 
5 cuvinte au lungimea egală cu doi. Această partajare a 
textului ne conduce la secvenţa 5,8,13, formată din trei ter- 
meni consecutivi din şirul lui Fibonacci, deci este o secvență 
fibonacciană. 

Primul vers are o structură deosebită, din cele 18 litere 
ale sale, 9 sunt vocale egal distribuite f(A)=f(E)=f(O)3 şi 9 
sunt consoanele L,M,N,P,R,S, in ordine strict alfabetică. 

Să considerăm şirul format din cele 64 de litere ale 
primei strofe, adică, 

S OM NO RO ..B U N À 

1 2 3 4 5 6 7... 61 62 63 64 

referitor la care se constatá urmátoarele: 

— literele ale căror numere de ordine (ranguri) formează 
progresia aritmetică, cu ratia egală cu 8 : 8, 16, 24, 32, 
40, 48, 56, 64 sunt AEUASAOA iar suma rangurilor lor 
din alfabetul normal ordonat este egală cu 64; 

— literele care au drept numere de ordine numerele impa- 
re 1,17,33,49, respectiv 3,19,35,51, ambele succesiuni 
formând câte o progresie aritmetică cu rata egală cu 16, 
sunt toate consoane; 

— literele care au drept numere de ordine numerele pare 
2,18,34,50, respectiv 16,32,48,64, ambele succesiuni 
formând câte o progresie aritmetică cu rata egală cu 16, 
sunt toate vocale; 

— cea mai lungă secvenţă bazată pe alternanța „consoa- 
ná-vocalá", care se poate forma din şirul de mai sus 
este: SEPASARELEPELACU, având 16 litere. 


Să impártim mulţimea cuvintelor acestei strofe în trei 
mulţimi disjuncte, şi anume: mulțimea cuvintelor initiale ale 
versurilor, notată cu M(1), mulțimea cuvintelor mediane, 
notată cu M(m) şi mulțimea cuvintelor finale ale versurilor 
(sau cuvinte-rime), notată cu M(r). 

Pentru aceste trei mulțimi, frecvența cumulată a consoa- 
nelor L,M,N,R, având valoarea, f(LMNR)=16 pentru întreaga 
strofă, este repartizată astfel: 

M() M(m) M(r) 
4 4 8 
adică repartizarea s-a făcut după secvenţa fibonacciană 4,4,8, 
aparținând şirului de tip Fibonacci în care a=b=4. 

În mare măsură constatările de mai sus se regăsesc 
când se analizează textul poeziei în ansamblul lui. 

Pentru întreaga poezie avem următoarele valori, con- 
form notatiilor convenite: L-267 litere, V=127, C=140, 


OPINII, NOTE 249 


f(L)=12, d(M)=7, f(N)=21 şi f(R)=22, valori între care există 
o serie de relaţii în care numărul de aur este prezent. 

L/f(LNR)=3.N(a) ; f(LR)/f(N)=N(a)+0,001 

Deoarece f(LMN)=40 şi C-40-100, rezultă ca 
V/100=RN(a); şi cum frecvența cumulată a consoanelor 
L,M,N,R are valoarea f(LMNR)=62 şi C-62=78, rezultă cá 
V/78=N(a)+0,01. 

Aceste relatii si altele care pot fi stabilite si care, in 
principal, stabilesc o legătură între vocalele şi consoanele 
textului şi frecvențele consoanelor L,M,N,R, arată că distri- 
bufia acestor patru consoane nu este una întâmplătoare, ea 
fiind „mediată ” în bună măsură de numărul de aur. 

Dar frecvențele ne dau numai o imagine globală a 
structurii textului. O imagine mai completa se obține dacă se 
analizează rangurile pe care le ocupă diverse litere în cadrul 
textului şi se stabilesc eventualele relații între aceste ranguri. 

În acest sens vom studia distribuţia vocalelor din cele 
patru strofe ale poeziei. 

Se constată că, peste 53 la sută dintre vocalele fiecărei 
strofe sunt situate pe ranguri care sunt legate prin secvenţe 
aparținând şirului de tip Fibonacci, obținut pentru a=b=2, 
adică 2,2,4,6,10,16,... 

Numerotăm literele primei strofe, cu numere de la 1 la 
64 (câte litere are şi reținem numai numerele de ordine (sau 
rangurile) corespunzătoare vocalelor. 

Următoarele succesiuni formate din aceste ranguri: 


8 10 12 16 22 14 18 24 34 50 
A B A E A A E U U U 
52 54 56 60 32 38 48 64 
E E O E A E A A 


conțin 18 din cele 32 de vocale ale strofei, adică 56,25 la 
sută. 

Diferențele dintre rangurile vecine din fiecare succe- 
siune, formează câte o secvență care aparține şirului de tip 
Fibonacci precizat mai sus. 

Pentru strofa a doua, următoarele succesiuni: 


250 STUDII EMINESCOLOGICE 


3 5 9 15 20 22 24 28 34 
A I A U A E I O E 
39 41 43 47 50 52 54 58 
A E O I O I E A 

60 62 64 68 

I A O I 


contin 21 din cele 31 de vocale ale strofei, adică 67,7 la sută, 
iar diferentele dintre rangurile aláturate din fiecare succesiu- 
ne, formează câte o secvență aparţinând tot sirului de tip 
Fibonacci, precizat anterior. 

Pentru urmátoarele douá strofe aceste procentaje au 
valorile egale cu 54, respectiv 56,25. 

Faptul cá toate succesiunile de ranguri conduc la sec- 
vente care aparțin aceluiaşi şir Fibonacci, poate fi considerat 
ca o dovadă că textul este ,,echilibrat” din punct de vedere al 
distribuţiei vocalelor. 

În corelaţie cu aceste constatări, reținem şi faptul că, 
indiferent de numărul de litere din prima, a treia şi a patra 
strofă, numărul vocalelor este constant egal cu 32 în fiecare 
dintre ele. Dacă în strofa a doua, în loc de forma 
» .. J[lTorile-n... “ s-ar fi folosit forma ,, ...florile în... “, atunci şi 
această strofă ar fi avut 32 de vocale, în loc de 31 câte are. 

Cuvântul PACE ocupă un loc central în cadrul poeziei, 
lăsând impresia că întreaga poezie este construită în jurul 
acestui cuvânt, în concordanţă cu starea de linişte, de armonie 
şi pace, care se degajă din acest text. 

Într-adevăr, dacă toate cuvintele care apar în poezie şi 
conțin cratima se numără ca un singur cuvânt, poezia are în 
total 55 de cuvinte, pe care le numerotăm de la 1 la 55. În 
mijlocul şirului numeric 1,2,3,4, ... 55 se află numărul 28, iar 
al 28-lea cuvânt din poezie este cuvântul PACE, ultimul 
cuvânt din strofa a doua. 

Facem precizarea că 28 este număr perfect, suma divizo- 
rilor săi, adică 1,2,4,7,14, fiind egală cu 28, coincidenţă care 
parcă vine să sublinieze poziția perfectă a cuvântului PACE. 

Poziţia centrală a acestui cuvânt este întărită si de 
constatarea că, prima lui literă, adică P, împarte şirul litere- 
lor poeziei în două parti egale. Într-adevăr, poezia are în total 
267 de litere, iar litera P de mai sus este a 134-a, deci se 
găseşte exact în mijlocul şirului numeric 1,2,3, ... 267. 

Caracteristica dinamică a acestei poezii este mişcarea 
lentă, sugerată, printre altele, de „somnoroasele păsărele”, de 
„izvorul care suspină”, „codrul care tace”, de urarea de 
„noapte bună”, de invocarea somnului etc. Aceasta este una 
dintre caracteristicile care conferă frumuseţe aparte poeziei şi 
insuflă cititorului un sentiment de linişte şi pace. Nu întâm- 
plător singura pasăre denumită în mod expres este LEBĂDA, 
recunoscută pentru frumuseţea ei, calmul grațios şi eleganța 
mişcărilor. În contrast, în poezia La mijloc de codru, a cărei 
caracteristică dinamică este mişcarea rapidă, este invocată 
RÂNDUNICA, recunoscută ca o campioană a vitezei în zbor. 

Din punct de vedere statistic, mişcarea lentă este pro- 
bată atât de raportul dintre numărul substantivelor şi cel al 
verbelor din text, valoarea acestui raport fiind egală aproxi- 
mativ cu doi în favoarea substantivelor, cât şi de distribuţia 
acestora în cadrul poeziei. 

Analiza distribuţiei substantivelor şi verbelor scoate 
din nou în evidenţă poziţia centrală a substantivului PACE. 

Să considerăm cele două parti în care acest cuvânt 
împarte textul poeziei şi să numerotăm cuvintele acestora 
astfel: cuvintele din partea a doua se numerotează de la 1 la 
27, începând cu primul cuvânt al primului vers din strofa a 
treia (unde începe partea a doua), iar cuvintele din prima 
parte, începând cu primul cuvânt al primului vers din prima 
strofă, se numerotează folosind ordinea descrescătoare a 
şirului numeric de mai sus, adică 27, 26, 25 ... 2, 1. 

Cuvintele care, in cele douá numerotári, au rangurile 
4,13,16,17,23,26, sunt substantive şi ele totalizează 12 din 
cele 20 de substantive din text, de unde rezultă cá 60 la sută 
din substantivele poeziei sunt distribuite simetric, doud cáte 
două, fata de cuvântul PACE. 

Referitor la distribuţia substantivelor şi a verbelor există 
şi alte constatări interesante. 

Sá numerotám cuvintele fiecárei strofe si sá notám cu 
litera S substantivele şi cu V verbele. 

Pentru prima şi a patra strofă, cuvintele care au nume- 
rele de ordine 2,5,7,12 conduc la succesiunea de forma SSVS, 
pentru prima strofă, respectiv SVSS, pentru a patra strofă, 
ambele succesiuni conţinând trei substantive şi un verb, o 
succesiune fiind inversa celeilalte. 

În plus, secvența numerică 2,5,7,12 este una fibonac- 
ciană. 

În strofa a treia, cuvintele cu numerele de ordine for- 
mând secvența fibonacciană 2,4,6,10, generează succesiunea 
de forma SSSV, care conţine tot trei substantive şi un verb. 

În strofa a doua, cuvintele ale căror numere de ordine 
formează secvenţa fibonacciană 3,6,9,15, generează succesiu- 
nea VSVS, cu o structură simetrică. 

Cuvintele-rime (ultimele cuvinte din fiecare vers), con- 
tin opt substantive şi patru verbe, un raport în concordanță cu 
mişcarea lentă, caracteristică pentru această poezie. 

Fiecare dintre aceste cuvinte poate fi reprezentat în 
plan printr-un punct ale cărui coordonate sunt formate din 
numărul vocalelor, respectiv al consoanelor, cuvântului res- 
pectiv. De exemplu, cuvântului ADUNĂ îi corespunde în 
plan punctul A(3;2) iar cuvântului PACE, îi corespunde 
punctul B(2;2). Amintim totodată că, un triunghi se numeşte 
triunghi de aur, dacă raportul dintre suma a două laturi şi 
latura a treia este egal cu numărul de aur, N(a) sau cu un 
multiplu al acestuia. 

Să revenim la cele 12 cuvinte precizate. 

Cu cele opt substantive şi patru verbe din rimele poe- 
ziei, se pot forma patru grupe, fiecare dintre ele conţinând 
câte două substantive şi un verb, astfel încât punctele din 
plan corespunzătoare cuvintelor din fiecare grupă să formeze 
câte un triunghi de aur. 

Aceste grupe sunt următoarele: 

(păsărele, grădină, adună) 

(rămurele, pace, suspină) 

(feerie, luna, culce) 

(armonie, ape, tace) 

Pentru prima grupă, punctele corespunzătoare în plan 
sunt: A(4;4), B(3;4), C(3;2), lungimile laturilor triunghiului 
ABC având valorile: 


AB-1; AC- 4/5 şi BC=2, 


de unde rezultă că: (AB+AC)/BC = N(a), deci triunghiul 
ABC este un triunghi de aur. 

Se procedează asemănător pentru fiecare grupă. 

Secventele de litere bazată pe alternanța consoană- 
vocală sunt caracteristice pentru această poezie şi ele contri- 
buie la muzicalitatea deosebită a textului. 

În legătură cu acest aspect, vom preciza care este 
numărul minim de litere care trebuie eliminate din fiecare 
vers, astfel încât el să devină o secvenţă unică, cu structura 
CVCV... 

În acest scop vom numerota literele fiecărui vers în 
parte, pentru a preciza, în majoritatea cazurilor, rangurile 
literelor care trebuie eliminate. 

Pentru prima strofă obținem: 


A = versul 1 2 3 4 
B = literele eliminate DD 42 
C = lungimea secventei rămase 16 16 14 8 


Strofa are 64 de litere şi este necesar să eliminăm în 
total 10 litere, adică 15,6 la sută. 

Rangurile celor patru litere care trebuie eliminate din 
cel de-al treilea vers formează secvența fibonacciană 
3,4,7,11. 

Pentru strofa a doua, obtinem: 

A 1 2 3 4 
B 4 5 5 3 
C 16 16 16 8 

Strofa are 73 de litere şi deci este necesar să eliminăm 
aproximativ 23,3 la sută din litere. Rangurile celor patru 
litere care trebuie eliminate din primul vers formează sec- 
venta fibonacciană 1,7,9,16. 

Pentru strofa a treia avem: 


254 STUDII EMINESCOLOGICE 


A 1 2 3 4 
B 2 7 7 3 
C 14 14 12 8 

Strofa are 67 de litere din care trebuie eliminate 19, 
adicä 28,3 la suta. 

Din al doilea vers trebuie eliminate literele ale cäror 
ranguri formează secvența fibonacciană 1,3,4,7,11 şi literele 
cu rangurile 10 şi 20. 

Din al treilea vers trebuie eliminate literele ale căror 
ranguri formează secvența fibonacciană 2,5, 7,12 şi literele cu 
rangurile 13,15,17. 

Din al patrulea vers trebuie eliminate literele cu ran- 
gurile 3,6,9, care formează o secvențe fibonacciană. 

Pentru strofa a patra obţinem: 

A 1 2 3 4 
B 6 2 5 2 
C 12 16 12 8 

Strofa are 63 de litere, trebuind să eliminăm 15 dintre 
ele, adică 23,8 la sută. 

Din primul vers trebuie eliminate literele ale căror 
ranguri formează secvența fibonacciană 4,5,9,14 şi literele cu 
rangurile 12 şi 18. 

Din aceste date rezultă din nou că mai elaborată dintre 
toate este prima strofă, urmată de a patra, şirurile de tip 
Fibonacci sunt prezente, iar secvențele cele mai frecvente, 
aproximativ 37,5 la sută, la care se reduc versurile, sunt cele 
cu lungimea 16. 

Analiza structurii cuvintelor din poezie evidențiază 
unele elemente interesante în care „numărul de aur” este 
prezent. 

Cuvintele în care numărul vocalelor este egal cu cel al 
consoanelor, le vom numi simetrice, iar cuvintele care, pe 
lângă această proprietate, au structura de forma c v c v..., 
unde prin c am desemnat consoana, iar prin v vocala, le vom 
numi perfect simetrice. 

Să considerăm cuvintele din poezie a căror lungime, în 
litere, este strict mai mare decât doi. În această ipoteză, 
poezia contine /5 cuvinte simetrice, dintre care sunt distincte 

13 (cuvintele NOAPTE şi BUNĂ repetându-se), iar dintre 
acestea, 8 sunt perfect simetrice. 

Dar 8 şi 13 sunt doi termeni consecutivi din şirul lui 
Fibonacci, pentru a=b=1 şi raportul lor este 13/8=N(a)+0,007. 

În poezie apar în total (deci se tine seama si de numărul 
repetitiilor) 13 cuvinte formate din câte două litere şi deci, 
raportul dintre numărul acestora şi numărul cuvintelor perfect 
simetrice este egal tot cu 13/8=N(a)+0,007, când pentru 
numărul de aur se consideră valoarea cu trei zecimale. 

Din cele 8 cuvinte perfect simetrice distincte şi având 
lungimea mai mare ca doi, adică, păsărele, rămurele, bună, 
tace, pace, lebăda, ridică, luna, 5 sunt substantive şi cum 
numerele 5 şi 8 sunt doi termeni consecutivi din şirul de tip 
Fibonacci, pentru a=b=1, raportul lor estimează „numărul de 
aur”. Într-adevăr, 8/5=1,6 


Pe parcursul analizei au fost observate şi unele coinci- 
dente interesante care, cel putin din punct de vedere senti- 
mental, au legătură cu textul acestei poezii şi mai ales cu 
marele ei autor. 

Vom prezenta în continuare câteva dintre aceste 
„întâmplări”. 

1) Din şirul format de cele 64 de litere ale primei 
strofe, le extragem pe acelea care au drept ranguri (numere de 
ordine) termenii următoarei secvenţe din şirul lui Fibonacci: 
1,2,3,5,8,13,21,34,55, prezentând pentru fiecare literă rangul 
ei din alfabet. Aceste litere sunt: 

S O M O A S L U N 

19 15 13 15 | 19 12 21 14 

Suma rangurilor din alfabet ale acestor litere este egală 
cu 129, adică exact cât suma rangurilor din alfabet al literelor 
din numele Mihai Eminescu. Această sumă nu se schimbă 
dacă, cel mai mic număr din secvență, adică 1 (unu), rangul 
literei A se scade din el şi în acelaşi timp se adună la 
următorul rang ca ordin de mărime, adică la 12, rangul literei 
L. Secvența devine: /9,15,13,15,0,19,13,21,14. 


256 STUDII EMINESCOLOGICE 


Din primele patru numere retinem numai cifrele uni- 
tátilor, urmátoarele patru numere le copiem neschimbate dupá 
care, fiecare dintre aceste opt numere se înlocuieşte cu litera 
din alfabet care are acelaşi număr drept rang: 


9 5 3 5 19 13 21 14 
I E C E S M U N 


Secventa finală, IECESMUN, este o anagramá a nume- 
lui EMINESCU. 

2) Cuvântul PACE, care împarte şirul cuvintelor 
poeziei în două parti egale, este al 28-lea cuvânt şi al 3-lea 
din al 8-lea vers, numere care ne sugerează următorul 
algoritm: 

Cum 28=20+8, din prima strofă, începând cu a 20-a 
literă, extragem din 3 în 3, opt litere. Acestea sunt: 
ECBIANEC, din care numai N are rangul din alfabet format 
din două cifre, el fiind numărul 14. Dacă cifrele acestui 
număr le înlocuim cu literele care în alfabet le au drept 
ranguri, obținem bigrama AD cu care vom substitui litera N şi 
secvența de mai sus devine: ECBIAADEC. 

Ultimele 6 litere din acest şir, IAADEC, culese în 
ordinea indicată de cheia (526134), în care suma perechilor de 
numere vecine este egală cu 7, conduce la secvenţa: EACIAD. 

Primele 6 cifre din acelaşi şir, permutate corespunză- 
tor, generează secvenţa: EAICBA. 

Alăturăm cele două secvenţe finale şi înlocuim fiecare 
literă cu rangul ei din alfabet: 


E A C I A D E A I C B A 
5v d Be 9. X 4 e dle 09 Be ede I 


Din şirul numeric de mai sus, se formează, alternativ, 
numere de o cifrá si din douá cifre, dupá care fiecare dintre 
aceste numere se inlocuieste cu litera care, in alfabet, are acel 
număr drept rang. Adică: 


5 13 9 14 5 19 3 21 
E M I N E S C U 


şi a rezultat numele poetului. 

3) În limba română, numerele pot fi substituite cu 
literele iniţiale ale cuvintelor care le denumesc (în afară de 
şapte), adică: 

1 2 3 4 5 6 8 9 0 

U D T P C S O N Z 

Cuvântul PACE, care ocupă un loc central, are rangul 
28, care este număr perfect şi are drept divizori numerele 
1,2,4,7,14. 

Din primul cuvânt al poeziei, respectiv SOMNOROA- 
SE, extragem literele care au rangurile 1,2,4,7, acestea fiind 
SONO. Înlocuind fiecare literă cu numărul pe care-l substitu- 
ie şi adunând la cele două numere care provin din substituirea 
celor două consoane, respectiv S şi N, rangurile lor din 
alfabet, rezultă 

S O N O 
6 8 9 8 
19 - 14 -= 
25 8 23 8 

Dacă numerele obţinute se înlocuiesc cu literele care, 
în alfabet, au aceste numere drept ranguri, obținem secvența 
YHWH, care reprezintă cuvântul Dumnezeu, scris în ebraică. 

4) Să considerăm cuvintele perfect simetrice distincte, 
precizate în analiză. 

Frecventele cu care apar în aceste cuvinte literele care 
compun numele poetului sunt: 


E M I N E S C U 
7 1 2 2 i 1 3 3 


deci cu literele cuvintelor perfect simetrice, numele poetului 
poate fi scris în 7x1x2x2x6x1x3x3= 1512 variante. Dar, 1512 
= 3(220+284), unde 220 şi 284 sunt primele două numere 
prietene, purtate la piept, drept talisman, secole de-a rândul 
de către toți cei ce-şi doreau să rămână prieteni pe viață. 


NOTĂ: Analiza acestei poezii s-a făcut după textul aflat 
în M. Eminescu, Poezii — proză literară, Ediţie de Petru 
Cretia, Cartea Românească, 1978. 

Summary 


The author choose as a modality a statistical analysis 
(with codified nuance) of the text, which can make evident 
the mysterious „Golden Number" (1,618...), proving that this 
way of tucking the problem can translate the text and, in the 
same time, can offer us new information. 

It comes out that letters and words distribution is not an 
accidentally one, this fact being sustained through the 
appearance of the ,,Golden Number" and the Fibonacci type 
files. 


Mihai Eminescu, etnolog? 
Lucia BERDAN 


Pornim, în cele ce urmează, de la o idee ce mi se pare a 
se fi constituit deja într-o prejudecată, de foarte multi ani, atât 
pentru istoricii literari cât şi pentru folclorişti, aceea de a 
considera, cum este cazul de față, pe marii clasici care s-au 
inspirat din literatura populară, ca fiind folcloristi, mai nou, 
numiți etnologi. Atât denumirea de folclorist, cât şi cea de 
etnolog, care existau de pe vremea începuturilor acestor dis- 
cipline, din sec. al XIX-lea, se referă la o profesie practicată 
ca specialist, ceea ce nu este cazul nici unuia dintre marii 
clasici. Nici Eminescu, Creangă sau M. Sadoveanu nu au fost 
de profesie folcloristi sau etnologi, ci mari scriitori care au 
folosit literatura populară printre altele ca sursă de inspirație 
pentru crearea unei literaturi naţionale originale. Acest lucru 
rezultă, credem, foarte clar pentru cine vrea să observe şi să 
retina, din cel putin două lucrări mari pe această temă (dintre 
foarte multele) care au apărut în Editura Academiei Române, 
una în 1970, alta în 1971, ambele sub îngrijirea ştiinţifică a 
lui Ovidiu Papadima, Izvoare folclorice şi creaţie originală: 
Mihai Sadoveanu, Octavian Goga, Gala Galaction, Ion 
Pillat, Lucian Blaga, Ion Barbu, Vasile Voiculescu, şi 
Temelii folclorice şi orizont european în literatura română. 
Aportul principal al marilor noştri clasici a fost acela de a 
crea, de a compune lucrări originale folosind sursele de 
inspirație avute la îndemână şi care conveneau structurii lor 
artistice. Chiar în cazul scriitorilor care au scris despre 
literatura populară, ceea ce nu este cazul lui Eminescu, în 
afara unor fragmente controversate, nu credem că se 
potriveşte această caracterizare şi ca atare, nici prezența 
acestor mari scriitori într-un Dicţionar al folcloriştilor sau, 
mai nou, al etnologilor români. Am demonstrat acest lucru în 
studiul G. Călinescu, etnolog? susținut drept comunicare la 

Sesiunea specialá organizatá de Facultatea de Litere cu ocazia 
Centenarului G. Călinescu (in mai 1999), studiu publicat mai 
apoi în „Dacia Literară”. 

În cazul lui M. Eminescu, cum observa şi Perpessicius, 
inspirația folclorică face parte din laboratorul creaţiei, astfel 
încât cu Eminescu — scria acesta — „folclorul se transforma 
într-un ţinut prin excelență fermecat”. Izvoarele folclorice ale 
operei eminesciene au făcut obiectul cercetării minutioase 
de-a lungul timpului a lui Leca Murariu, Artur Gorovei, Petru 
Iroaie, Petru Caraman, G. Călinescu, C. Noica, I. Rotaru. I. C. 
Chitimia. M. Vrabie, George Muntean, Mihai Pop, Dumitru 
Pope, Dumitru Vatamaniuc, Ovidiu Birlea, Zoe Dumitrescu 
Buşulenga, Mihai Drăgan, Gh. Drăgan. Este deja o butadă să 
afirmi că folclorul a constituit pentru M. Eminescu „izvor 
pururea reîntineritor” şi trebuie puse sub semnul întrebării 
unele afirmaţii preluate de-a lungul a mai bine de un secol de 
exegeză eminesciană fără a fi verificate întotdeauna riguros. 
Este vorba de afirmaţia potrivit căreia M. Eminescu, în 
poemul „Luceafărul”, s-ar fi inspirat din basmul românesc 
publicat în traducere germană de Richard Kunisch sub titlul 
Das Mădden in goldenen Garten, în cartea sa Bucarest und 
Stambul. Rumänien und der Turker, Berlin, 1861, p. 180-193, 
idee lansată de M. Gaster în lucrarea Literatura populară 
română, Bucureşti, 1883, p. 549. Astfel că, după Gaster, isto- 
ricii literari şi eminescologii chiar nu au încetat să se refere la 
Kunisch ca bază de pornire pentru crearea „Luceafărului”. În 
realitate, nu basmul românesc transpus in ,,nemteste” de R. 
Kunisch a stat la baza poemului „Luceafărul”, ci basmul 
românesc, transpus de Eminescu în versuri, „Fata în grădina 
de aur” a stat la baza creării acestui poem de mare elevaţie 
poetică şi filozofică. 

Aceste nedumeriri le-a exprimat Perpessicius în ediția 
critică din seria M. Eminescu, Opere, tom VI, Literatura 
populară, Bucureşti, 1963, p. 47-62. Mai târziu, în 1988, 
istoricul literar Nicolae Georgescu în articolul Rigoarea 
metodei din revista „Luceafărul”, 16 ianuarie 1988, p. 21, 
observă că, de fapt, M. Gaster în cartea sa din 1883 a vorbit 
despre poemul „Luceafărul” din auzite, pentru că poemul încă 

nu apucase să fie publicat în „Almanahul Societăţii Acade- 
mice Social-Literare România Jună” din Viena, martie 1883, 
deşi poetul lucra la el de mai multi ani. Se poate observa la o 
analiză atentă a variantelor populare ale acestui basm, cum a 
făcut I. C. Chitimia în studiul Reazemul folcloric al operei lui 
Mihai Eminescu (din Revista de etnografie şi folclor, tom 35, 
1990, nr. 2 p. 123-131) că „piatra” aruncată de Gaster a fost 
preluată fără o corelare complexă a creaţiilor lui Mihai 
Eminescu. Se deduce din studiul lui Chitimia, avizat şi prob 
folclorist, că M. Eminescu a folosit izvoare prime populare şi 
a lucrat la poetizarea acestui basm în felul său specific şi 
personal, aşa cum a procedat şi în alte cazuri: Miron şi fru- 
moasa fara corp, Călin Nebunul. Chitimia a mers mai departe 
şi a comparat un fragment din basmul Călin Nebunul creat de 
Eminescu într-o perfectă limbă literară (ceea ce presupune 
prezenţa unei rare forme populare) şi basmul Cálin Nebunul 
cules întru totul în vorbire populară, cu forme tipic dialectale. 
Fără a fi înregistrate pe bandă de magnetofon, se poate obser- 
va din această comparaţie cum a păstrat poetul alternantele de 
pronunție, stereotipurile narative populare, repetiții, topicá 
proprie narațiunii populare, lexicul regional. Şi se cunoaşte 
atenţia deosebită acordată de poet formelor de grai popular. 
Dar de aici şi până la a afirma că M. Eminescu a fost fol- 
clorist e o cale lungă şi, repet, o etichetare inadecvată. Petru 
Caraman, în studiul din 1977, Folclorul, marele dascăl al 
marelui Eminescu observă că poetul arată un respect desă- 
vârşit fata „de produsul folcloric de care nu-şi permitea să se 
atingă” şi se întreba „Fost-au oare Eminescu un folclorist în 
sensul obişnuit al acestui termen?”. Nedumerirea lui Petru 
Caraman este, după părerea noastră, perfect justificată, pentru 
că Eminescu a procedat de la început ca un scriitor ce avea să 
devină, iar nu ca un folclorist pentru că, dacă ar fi avut inten- 
tia să publice textele culese ar fi avut unde, publicaţiile epocii 
fiind toate dornice de culegeri populare. 

În afara informaţiei prime prin culegerile sale de lite- 
ratură populară în timpul peregrinărilor prin tara, se stie cá 
Eminescu a fost un pasionat cercetător şi colecționar de 
manuscrise vechi româneşti, deci el acorda aproape în aceeaşi 

măsură atenție oralitáfii ca şi scriptualitätii, adică textului 
scris. În manuscrisul, cu conţinut miscelaneu, nr. 2308, care 
aparținea poetului, la foile 80-81-83, se găseşte transcrisă 
Istoria unui viteaz anume Doncilă, urmată de nota „istorie în 
stihuri întru care se află viaţa şi faptele a marelui viteaz 
anume Doncilă, împreună cu a lui Stefan Vodă şi cu a 
Brîncoveanului şi altele ca acestea spre eglendisirea tinerilor, 
1809, aprilie 15”. Ion Bianu publică în 1908, în „Convorbiri 
Literare” un articol referitor la acest manuscris românesc, în 
care, alături de transcrierea, destul de corectă, a celui mai 
vechi text al versiunii româneşti a baladei lui Doncilă 
Viteazul, poetul încerca să susțină originea balcanică (sârbo- 
croată) a baladei. Nu întâmplător această baladă i-a atras 
atenţia poetului, ştiută fiind preocuparea sa pentru a reconsti- 
tui poetic o mitologie autohtonă. În ciuda presupusei origini 
sârbo-croate, sau macedonene, a baladei lui Doncilă Viteazul, 
ea figurează în tipologia baladei populare româneşti cu 44 de 
variante complete, culese în peste 150 de ani, adică aproape 
tot atâtea câte se găsesc în toate celelalte versiuni balcanice la 
un loc (sârbeşti, bulgăreşti, macedonene, albaneze) cum de- 
monstrează A. Fochi în cunoscuta sa lucrare Coordonate 
sud-est europene ale baladei populare româneşti (1975). Este 
important de ştiut cá cele mai vechi variante românești pu- 
blicate ale acestei balade eroice, categoria vitejesti, au fost 
culese din Transilvania, Moldova, Muntenia şi Banat, aşadar 
din majoritatea provinciilor istorice româneşti. În legătură cu 
geneza acestei balade eroice, unii cercetători străini au stabilit 
legătura între balada lui Doicin Viteazul şi ciclul de legende 
al Sfântului Gheorghe, ca formulă specifică balcanică a unui 
basm de circulaţie internaţională, nr. 300 în catalogul inter- 
naţional de basme şi poveşti, Aarne-Thompson. Ne-a fost dat 
şi nouă în îndelungata activitate de cercetare în teren a fol- 
clorului tradițional, păstrat în contemporan, să înregistrăm o 
variantă a acestei balade eroice, în 1988, în judeţul Neamţ, la 
Dulcesti, lângă Roman, de la un bătrân lăutar provenit dintr-o 
familie de vestiti lăutari vioristi din jurul Romanului. Compa- 
rând această variantă cu cele cunoscute din colecţii şi cu 
varianta folosită de Eminescu, am ajuns la concluzia că textul 

transcris de Eminescu se apropie prin amploare şi structură 
epică (păstrarea celor cinci episoade narative de bază) mai 
mult de variantele transilvănene şi muntene decât de cele 
moldovene. 

În legătură cu pasiunea poetului Eminescu pentru bas- 
me şi balade, pentru epos în general, aceasta s-ar explica, 
după cele ce susține C. Noica în lucrarea Sentimentul romä- 
nesc al fiinţei, 1978, p. 96, prin aceea că basmul are, ca nici o 
altă formă de creaţie artistică, o semnificaţie ontologică prin 
el însuşi. Aşa s-ar explica în mare măsură şi relația Creangă- 
Eminescu pe care i-a legat prețuirea basmelor. Creangă va fi 
fost cu siguranţă un inițiat în această privință, de vreme ce şi 
V. Lovinescu în cartea Creangă şi creanga de aur îşi exprima 
părerea că povestitorul humuleştean va fi făcut parte dintr-o 
asociaţie secretă de povestaşi, iar poetul Eminescu, fascinat 
de tainele sacre, încifrate în basme, va fi fost un învățăcel 
ideal în acest sens. Preocupat de ideea nemuririi în basmele 
pe care le-a cules şi le-a înnobilat poetic în poeme şi pre- 
lucrări artistice originale de basme tinzând spre perfecțiune, 
Eminescu a adus neamului prin creația sa nepieritoare „tine- 
rete fără bătrâneţe”, adică perpetuă vietuire în timp şi spațiu. 
Problema este însă, ca de fiecare dată când vorbim sau scriem 
despre Eminescu, noi specialiştii şi toţi oamenii de cultura 
care vorbim şi scriem în această frumoasă limbă românească, 
să venim cu ceva nou, care să ducă cercetarea creaţiei emi- 
nesciene mai departe. 

Résumé 


La présente étude traite un problème d’encadrement 
inadéquat d’un grand classique comme spécialiste en folklore 
(ou, comme on l’appelle à présent, ethnologue). Cela simple- 
ment parce que son œuvre a trouvé une source d’inspiration, 
parmi d’autres, dans la création populaire. On a utilisé cet 
appellatif pendant des années, même si certains historiens de 
la littérature et ethnologues, parmi lesquels Perpessicius, N. 
Georgescu, I. C. Chitimia, P. Caraman, ont attiré l'attention 
sur cette erreur de méthode. L'auteur discute ces opinions, 
auxquelles elle ajoute des arguments tirés de ses propres re- 
cherches sur le terrain, en comparant les variantes orales 
authentiques aux celles crées par M. Eminescu. On conclut 
qu'Eminescu, comme tous les grands classiques qui ont créé 
des œuvres aux résonances folkloriques, a utilisé des motifs 
populaires divers comme réservoir d'inspiration dans son 
œuvre, en lui préservant toutefois une distincte originalité 
dans la littérature universelle. 


Povestea unui sigiliu 
Ion C. ROGOJANU 


In mai 1999, invitat fiind la Iasi de prietenul meu Noni 
Trofin, pe atunci directorul Hotelului Unirea, hotel care 
găzduia un târg al cartofililor şi filateliştilor din România, am 
avut şansa să mi se ofere spre cumpărare un sigiliu-ştampilă. 
Vânzătorul, un botoşănean — Stelian Brânzei — şi-a argumen- 
tat preţul, care era, bineînţeles, exprimat în $, „este ştampila 
societăţii Eminescu”. Atâta ştia. Nu mi-a venit să cred. 
Aveam în mână ştampila singurei Societăţi Eminescu 
înființată cu asentimentul poetului. 

Moldoveanul nostru a avut ingáduinta să-i trimit ulte- 
rior banii prin poştă. 

Cât despre provenienţă, mi-a spus că a cumpărat-o de 
la un basarabean. Nu l-am crezut. Din documentele şi cărțile 
care relatează despre înființarea acestei societăţi (vezi Petru 
Vintilă Eminescu — roman cronologic, 1974; Săluc Horvat 
Eminescu — dicţionar cronologic, 1994), se ştie: 


— Eminescu, aflat la Botoşani, în ocrotirea surorii sale, 
Harieta, la 30 septembrie 1887, transmite comitetului 
de elevi ai liceului „Matei Basarab” din Bucureşti 
(condus de un oarecare Moţoc), în urma unei scrisori 
solicitatoare, acceptul său de a da unei „societăţi tine- 
re” numele său. 


— Unul dintre scopurile societăţii ar fi fost să lanseze liste de 
subscripţie pentru ajutorarea poetului, bolnav şi fără 
alte venituri. (Spre probă, în scrisorile din 10 şi 22 
noiembrie 1887 către V. G. Morţun, Eminescu îi comu- 
nica acestuia starea sa materială precară). 

— În 27 octombrie 1887, tinerii care înființează „Societatea M. 
Eminescu — Bucureşti” i-au scris din nou solicitându-i 
şi o fotografie. Este cea de-a patra imagine, şi ultima, 
cu chipul poetului, dintre cele cunoscute, şi ultima de 
altfel, făcută la Botoşani, în atelierul fotografic al lui 
Jean Bielig. Nu ştim ca Eminescu să fi primit răspuns 
sau bani din partea tinerilor de la liceul bucureştean. 


Poate, peste timp, vor apărea mărturii care zac în arhive 
particulare sau în fonduri neprelucrate ale unor biblioteci. 

După cum arată, ştampila a fost destul de folosită. Este 
din alamă şi are diametrul de 3,5 cm. Textul este: 


„SOCIETATEA M. EMINESCU - BUCURESCI”. 


In interior este stema României, iar în partea de jos este 
deviza regelui Carol I: 


„NIHIL SINE DEO”. 


3 
fea eo 
Necenzil 


Despre o exegeză eminesciană 


I. E. Toroutiu, Exegeza eminesciană, Poeziile antume din 
punct de vedere filologic, Editura Floare albastră, 
Bucureşti, 2002, 256 p., 13/20 cm. Antologie, notă 
editorială şi bibliografie de Doina Rizea. Prefatä 
de Nicolae Georgescu 


Toma PAVEL 


Cine eşti d-ta, domnule I. E. Toroutiu? Este o întrebare 
legitimă pe care şi-o pun multi dintre contemporani, chiar şi 
dintre cei truditori întru litere, în general, şi întru Eminescu în 
special. Un răspuns acestei interogatii încearcă să ofere in 
chiar prefata cărții dl. N. Georgescu: tonul polemic, aciditatea 
poziţiei sale, implicarea sa politică, chiar dacă doar ideologic, 
prestigiul pe care i l-a adus publicarea Studiilor şi Docu- 
mentelor Literare, cele 13 vol. apărute între anii 1931-1946, 
proprietar de tipografie, donator de documente către Acade- 
mia Română, excelenta cunoaştere a culturii germane şi, în 
mod deosebit, „surparea gloriilor literare”, a unor opinii 
care funcționau cu titlu de tabu în epocă, toate acestea au 
făcut să se nască destule inamicitii literare, atitudinea sa fiind 
sanctionatä. Răspunsurile nu întârzie să apară, nefiind nici- 
decum oneste: G. Călinescu scrie pamflete de autoapărare in 
Adevărul Literar şi Artistic şi îl atacă prin trecerea sub tăcere 
a numelui său, în celebra /storie... din 1941. Printre cei puţini 
care acceptă un dialog constructiv cu el se numără Perpessicius, 
cel care, în urma unei relaţii apropiate, de prietenie chiar, 
beneficiază de descoperirile lui I. E. Toroutiu, care voia el 
însuşi să-l editeze pe Eminescu în 8 volume. 

Revenind la studiul de față, precizám cá, la 22 oct. 
1947, Toroutiu îi scria lui Perpessicius: 

„Acum lucrez zi de zi la Exegeza Eminesciană şi 
pagină cu pagină trebuie, trebuie să-l citez pe Perpessicius. 

Va fi o lucrare de 600-700 pagini: Poeziile antume, din 
punct de vedere filologic. Să ajute şi filologia la fixarea 
cuvântului, care de la ediţie la ediţie se schimbă ca nisipul în 
pustie.” Volumul acesta conţine doar analize dedicate de 
scriitor în Convorbiri Literare edițiilor eminesciene. Studiul 
despre care-i scria lui Perpessicius, definitivat prin 1947, nu 
s-a mai găsit. 

Reamintim faptul că această carte este o selecţie de 
studii apărute într-o revistă de specialitate, adunate şi ordo- 
nate de către cei care au îngrijit această ediție. Aşadar, nu 
autorul a fost cel care şi-a organizat astfel materialul. 


wk eK * 


Deşi ideile cuprinse in aceste pagini de exegeză sunt 
dintre cele mai diverse, reținem una ca fiind centrală, în jurul 
căreia par a se mişca celelalte: editările succesive ale operei 
eminesciene au condus la transformări de substanță ale tex- 
telor din punct de vedere filologic şi, implicit, din perspectiva 
conotatiilor poetice. Autorul militează pentru păstrarea for- 
melor inițiale pe care Eminescu le-a dat tiparului, chiar şi 
atunci când poetul însuşi, în primii săi ani, încredința spre 
publicare texte cu specificatia că admite unele modificări, 
dacă va fi cazul. 

Nu există o structură a volumului în sensul clasic al 
termenului. Exegeza are în vedere pentru început amendarea 
manierei în care D. R. Mazilu a procedat la editarea operei 
eminesciene, la care se observă multe „inepții şi neadeva- 
ruri", observaţii făcute în studiul Mihai Eminescu I. Acade- 
mia Română — D. R. Mazilu, care se încheie cu o concluzie 
tăioasă: o lucrare ratată. I. E. Toroutiu consideră că pretenţia 
lui D. R. Mazilu de a fi redactat o ediție omagială pentru 
Academie în acelaşi mod în care s-a procedat cu ediția 
Goethe este injustă. Editorul nu tine cont de considerentele 
care intră în ecuaţie atunci când porneşte la un drum atât de 
dificil al adaptării: voința poetului şi regulile gramaticale in 
vigoare. Aplicând observaţiile asupra poeziei Epigonii, se 
ajunge la concluzia că noua haină căpătată prin adaptarea 

punctuatiei, a virgulei în mod deosebit, şi a formelor lexicale 
proprii spaţiului moldovenesc la muntenisme, transformă 
lectura într-un retorism stacat si pretentios, străin de spiritul 
în care a fost compusă poezia. Textului Epigonii i se acordă 
cinci studii, aproximativ 100 de pagini, conţinând inadverten- 
tele sesizate între manuscrise şi editările ulterioare. 

I. E. Toroutiu procedează la un comparatism meticulos, 
introducând în analiză elemente ale diferitor niveluri lingvis- 
tice — fonetic, morfosintactic, lexical şi de punctuație —, por- 
nind de la manuscris şi trecând succesiv prin edițiile Maio- 
rescu, A. D. Xenopol, I. Scurtu, A. C. Cuza, M. Dragomi- 
rescu, N. Iorga, L. Blaga, G. Murnu, E. Lovinescu, G. Ibrái- 
leanu, L. Pillat, G. Călinescu, D. R. Mazilu, Perpessicius ş.a. 

O foarte interesantă panoramă a interdependentei şi a 
influențelor implicite apare ilustrată în două tablouri sinoptice 
existente la paginile 143 şi 144, prin care se copiază în mod 
deficient forme deja aranjate, aduse din condei, modernizate, 
deşi nu era cazul, trecându-se peste textul manuscris din 
comoditate. Este cazul scriitorilor I. Pillat, I. Creţu si D. R. 
Mazilu. O altă grupă de copişti porneşte de la ediția a III-a 
Maiorescu, un izvor greşit pe care-l urmează I. Scurtu, A. C. 
Cuza, M. Dragomirescu ş.a. 

Luând atitudine împotriva acestora, autorul conchide 
că, mai presus de orice criteriu avut în vedere, dincolo de 
orice motivaţie şi operaţie, trebuie să rămână cuvântul lui 
Eminescu: 

».. Să nu mi se schimbe nici o iota, de vreme ce eu 
iscălesc cu numele meu întreg!” 

Următoarele două capitole — închinate poeziei Venere 
şi madonă — sunt concepute după aceeaşi metodă de com- 
parare a formelor manuscrise cu textele apărute în ediții 
diverse. Editorul care intră în vederea autorului acum este D. 
Caracostea. Reprosul pe care i-l adresează I. E. Toroutiu este 
de a fi emis ipoteza că: 

»,.. adoptând fonetica limbii literare, infinitesimala 
deosebire nu turbură impresia totală a sonetului (Veneţia), 
întru nimic, deoarece şi el, poetul, ca noi toți, tindea spre 


» 


unificarea limbii”. 

Ín sprijinul mentinerii formelor poetice initiale, autorul 
aduce modelele germane care apeleazá la tiparele vechi: 
Schiller, Goethe, Uhland, ale cáror cuvinte nu au fost adap- 
tate rigorilor limbii literare normate, indiferent din ce parte a 
Germaniei venea scriitorul. La pagina 167 a volumului apare 
o afirmatie menitá sá oglindeascá puterea geniilor, indiferent 
de spatiul in care acestea se nasc: 

„Cugetarea, simfirea, si forma în care aceasta se 
exprimă, deosebesc de la cele dintâi manifestări pe scriitorul 
de factură minoră de creatorul autentic. Numai mari 
cugetători bântuiti de furtuni lăuntrice zdrobesc zägazurile 
convenţionale. " 

Ceea ce nu i s-a întâmplat nici unui creator german, i se 
întâmplă lui Eminescu, creaţiei sale care este mereu revizuită, 
aplicându-i-se rețeta unificării, considerându-se a fi neliterare 
şi nepoetice provincialismele şi particularitätile lingvistice ale 
timpului. Atitudinea autorului în acest punct este una izvorâtă 
dintr-un adevărat spirit românesc, o pagină de adâncă simtire. 
Prin Eminescu, arată I. E. Toroutiu, limba română a răzbătut 
spre lumină eliberându-se de povara slavonismelor, a grecis- 
melor, a frantuzismelor şi a latinismelor, limpezindu-se şi 
imbogatindu-se din propriile sale resurse, poetul punând 
cuvintele în slujba „imperialismului limbii române”. 

În ceea ce priveşte formula călinesciană, conform 
căreia Principiul estetic este acela care decide, exegetul 
consideră că acesta nu poate funcționa decât în cazul propriei 
tale creaţii. Altfel se neglijează autonomia şi suveranitatea 
autorului. Există un limbaj poetic, dincolo de orice normă, 
orice intervenție ducând în mod implicit la mutilarea acestuia. 
Soluția pentru îndepărtarea acestei stări de fapt este cerce- 
tarea onestă, obiectivitatea, serioasa adâncire în studiul ma- 
nuscriselor, evitându-se subiectivismul pe care fiecare editor 
doreşte să-l impună prin amprentarea intervențiilor. 

Capitolele VIII şi IX fac referire la poemul Mortua 
est!, subliniind meritul lui Perpessicius de a fi reprodus 
materialul de laborator, texte originale si filiatiuni, insotin- 
du-le de informaţii istorice şi de comentarii. Se reaminteşte 
acum tema lucrării de fata, aceea de a cunoaşte cuvântul in 

poezia lui Eminescu, cunoaştere care să permită elaborarea 
unui glosar eminescian stabil, dincolo de opiniile fiecărui 
cercetător în parte. Scriind despre rolul lui Maiorescu, autorul 
îi recunoaşte vocaţia de critic, profesiunea sa de îndrumător şi 
încrederea pe care Eminescu însuşi o avea în persoana 
acestuia, Maiorescu fiind cel care a practicat corectarea texte- 
lor şi după moartea poetului. Dacă, însă, la începuturi, 
Eminescu i-a dat mână liberă criticului, treptat îngrădeşte 
acest privilegiu, până la interdicția drastică, aşa după cum 
reiese dintr-o scrisoare, o replică a sugestiilor lui Maiorescu 
se pare: 

„Deci trimit această coală de versuri, făcând trei 
rugaminti cát se poate de stăruitoare, a căror împlinire voi 
privi-o întotdeauna cu un deosebit semn de prieteşug: 

I. Să nu se schimbe o iota din ceea ce am scris, căci 
îndată ce ies tipărite cu iscălitura mea, răspun- 
derea greşelilor mă priveşte pe mine; 

Il. Să se tipărească toate patru de o dată; 

III. Să nu aibă în marginea putintii nici o greşeală de 
tipar...” 

În mod explicit, Eminescu atenționează, testamentar, 
editorii în privința păstrării textelor în litera manuscriselor, 
introducând un fel de clauză de rezervare a drepturilor. Orice 
intervenție — îndreptarea greselilor, schimbarea formelor 
lexicale, înlăturarea sau adăugarea unor strofe etc. — încalcă 
testamentul. 


Poemului Luceafărul i se consacră al X-lea capitol şi 
ultimul, capitol în care se insistă pe numărul strofelor care-l 
compun, căzându-se de acord asupra faptului că Eminescu a 
lucrat împreună cu Maiorescu la cizelarea poemului până a 
căpătat forma trimisă la Viena pentru publicare în Almanah. 
Numărul strofelor care apar în Almanah, acceptat de Eminescu, 
este 98. În ediția lui Maiorescu din dec. 1883 apar doar 94 de 
strofe. Cenzura îi aparţine în exclusivitate criticului. Consim- 
tamantul poetului nu a fost dat. 

Volumul se încheie cu scrisori către Perpessicius, 
adresate de către I. E. Toroutiu in 22 oct. şi în 16 dec. 1947, 
scrisori amabile şi respectuoase, în care expune planurile de 
lucru la exegeza eminesciană, perspectiva filologică asupra 
poeziilor antume, volumele 14-25 din Studii şi documente, 
Monografia Goethe şi terminarea Istoriei literaturii germane. 
Respiră din scrisori teama pentru securitatea documentelor, 
justificată din păcate şi adeverită mai târziu prin dispariția 
multora dintre ele. Grija pentru cenzură se instaurează. 
Autorul are luciditatea să o vadă: dominaţia materiei asupra 
spiritului. Are însă şi puterea speranței: 

„Cred in renaşterea Țării, morală şi materială, cu 
tăria cu care Columb a crezut în existența unei lumi noi, 
Galileo Galilei în e pur si muove şi Darvin în legea gravi- 
tatiei şi atractiunii pământului.” 

Intentiona să omagieze centenarul naşterii lui Eminescu 
prin publicarea Exegezei Eminescu — 700 de pagini pierdute. 
O contribuţie imposibil de evaluat din lipsa documentelor dar 
apreciabilă şi recuperabilă în spirit în lumina studiilor prezen- 
tate în acest volum. Încheiem prezentarea cu o invitaţie la o 
lectură atentă şi necesară şi cu ultimele rânduri adresate lui 
Perpessicius într-o altă epistolă: 

„Ca istoric trebuia să cunoaşteţi toate consecinţele: 
vae victis! Si să vă înarmaţi sufleteşte, pentru rezistență. 
Toate celelalte să coboare în subconştient, de unde, la timpul 
sáu, vă repet foarte apropiat, se vor înălța întărite.” 

(. E. Toroutiu) 


. eye v* 
Un proiect ambițios pentru cultura noastră 
Livia COTORCEA 


Apărut anul trecut la Editura Axa din Botoşani, în 
colecția Ipoteşti, Dicționarul limbajului poetic eminescian. 
Concordantele poeziilor antume (în două volume însumând 
peste o mie de pagini) stă sub egida Universității „Al. I. 
Cuza” din laşi şi a Centrului Naţional de studii „Mihai 
Eminescu” din Ipoteşti. Cele două volume sînt o primă parte 
dintr-un proiect gândit în două secvenţe: Concordantele 
poeziilor eminesciene şi Dicţionar de semne şi sensuri poeti- 
ce. Un proiect ambițios si absolut necesar pentru cultura 
noastră, realizat dintr-o nouă perspectivă şi cu noi instrumen- 
te, la aproape patru decenii de la publicarea Dicționarului 
limbii poetice eminesciene, iniţiat şi coordonat de Tudor 
Vianu. 

Conceput încă din 1993 de prof. dr. Dumitru Irimia, 
decanul de atunci al Facultăţii de Litere din Iasi şi şeful nou 
înfiinţatei catedre „Mihai Eminescu”, proiectul a beneficiat 
de colaborarea unor tineri cercetători, asistenţi şi lectori 
universitari, care au lucrat susținut, cu pasiune, la fişarea şi 
ordonarea unui material imens. Mihaela Cernäuti-Gorodetchi, 
Minodora Donisă-Besson şi Mioara Săcrieru au acceptat să 
lucreze aproape în anonimat, la lucruri deloc spectaculoase 
pentru un ochi neavizat, care, în nici un caz, n-ar putea duce 
la o afirmare imediată şi zgomotoasă (dorită, din păcate, de 
atât de multi tineri...). Printre multele merite ale acestui 
Dicţionar, aş dori să evidentiez semnificația sa formativă: 
tinerii care-au lucrat la el, îndrumați de un mare profesor şi de 
unul dintre cei mai mari eminescologi ai culturii noastre, au 


* Articol apărut în ,, Timpul”, anul IV, nr. 49, ianuarie 2003, preluat cu 
acordul autoarei. 

parcurs etapele unei initieri filologice temeinice si cu efecte 
de durată. 

Dicţionarul este rezultatul colaborării cu Centrul de 
analiză a Textului de la Facultatea de Litere a Universității 
din Cluj, unde cercetarea interdisciplinară — informatica şi 
lingvistică — este o realitate, iar nu un deziderat. Se cuvine 
aşadar să amintim numele clujenilor care au asigurat analiza 
şi lematizarea creaţiei poetice eminesciene antume: Sanda 
Cherata, autoarea sistemului de lematizare automată şi de 
generare a concordantelor (CONCORD), Teodor Vuşcan, 
creatorul sistemului lexical informatizat (SILEX) şi Emma 
Tämfianu, colaborator. Nu în ultimul rând, trebuie semnalat 
printre colaboratori Centrul National de studii „Mihai 
Eminescu” din Ipotesti, care a realizat corecturile, a pregătit 
textul pentru tipar şi care, după cum aflăm din argumentul 
prof. Dumitru Irimia, îşi va spori atribuțiile în partea a doua a 
proiectului — Dicţionar de semne poetice. 

După cum se prezintă lucrurile cu această primă parte 
realizată, în final, când vor fi definitivate şi Concordantele 
poeziilor postume şi Dicţionarul de semne şi sensuri poetice, 
în întregul ei, lucrarea va însuma cel puţin şase volume ma- 
sive. Pentru ca acestea să fie definitivate, va fi nevoie de ani 
de muncă asiduă şi, mai ales, de susținerea logistică pe care 
trebuie să o acorde forurile ştiinţifice şi administrative pentru 
îmbogățirea culturii române cu o lucrare monumentală şi ab- 
solut necesară. 

Alte culturi, mai atente la valorile proprii, şi-au înscris 
demult în palmaresul lor dicţionare ce tezaurizează limbajul 
marilor poeţi — şi nu e vorba doar de cultura italiană (din care 
s-a preluat, cu modificările de rigoare, modelul de lucrare) 
sau de cultura franceză, ci şi de culturi considerate „mai 
mici”, precum cea poloneză sau cehă, care posedă acum un 
impresionant număr de lucrări enciclopedice şi lexicografice 
de factura celei de care ne ocupăm. Gândindu-ne la toate 
aceste lucruri, fapta colectivului îndrumat de prof. Irimia ni se 
pare şi mai demnă de relevat în exemplaritatea ei, şi mai 
demnă de o răsplată pe care Academia ar trebui să se simtă 
obligată să i-o acorde. 

Oricât de aridă şi de „ne-poetică” ar părea o astfel de 
lucrare, faptul că ea stochează (în cuvinte, semne şi sensuri 
procentualizate) un întreg proces de gândire, de limbă, de 
receptare devine un solid argument pentru a o considera un 
mod de a ilustra şi pentru străini, poate mai eficient, sintagma 
atât de dragă nouă „Eminescu — cel mai mare poet al 
românilor”. 

Concordantele poeziilor antume înregistrează patru mii 
şaptezeci şi patru de leme-unitäti lexicale paradigmatice, 
adică în forma lor de bază, urmate, pe o a doua coloană de 
variantele lor sintagmatice, ca şi cuvinte în text. Variantele 
morfologice ale lexemelor sînt considerate ocurentele contex- 
tuale ale acestora, contextul conținând versul în care lema se 
manifestă, acesta, la rândul lui, trimițând la codul numeric al 
poeziei din care a fost extras. Este indicată şi frecvenţa cu- 
vântului actualizat în creaţia antumă a lui Eminescu, o frec- 
ventä absolută, reprezentată de prima cifră ce corespunde 
ocurentelor integrate versurilor ilustrative şi o frecvenţă rela- 
tivă, semnalată de un al doilea număr (reprezentând rapor- 
tarea la totalul de 4074 de leme). 

Totul este executat cu atâta rigoare şi acuratețe încât 
suntem convinşi că acest tip de dicționar va deveni un instru- 
ment extrem de util şi eficace pentru cercetări de poetică şi 
stilistică vizând autorul, cât şi pentru studii referitoare la stilul 
epocii sau al curentului literar respectiv. Cunoscând ce sem- 
nificatie are un cuvânt într-un text pentru tematizarea lui, este 
evident că studiile axate pe tematismul poetic vor beneficia şi 
ele din plin de pe urma utilizării unui astfel de dicționar. 
Modul în care lucrarea pune în evidență prezenţa unor cuvinte 
în partea finală a versului va înlesni, cu siguranță, studii 
consacrate rimei, ritmului, precum şi semanticii poetice, care 
operează cu momente tari şi momente slabe ale sensului. 

Iubitorii poeziei lui Eminescu, filologii, poeticienii şi 
stilisticienii au de ce să fie recunoscători colectivului ce a 
lucrat şi lucrează la un dicţionar de o asemenea complexitate 
şi de o atât de mare importanţă pentru cultura noastră. 

